
ELŐSZÓ. *«."& 



E kötet Arany László összes drámai fordításait fog- 
lalja magában. Mindössze is négy müvet fordított: 
hármat Shaksperetől, egyet Moliéretől s mindeniket 
a Kisfaludy-társaság számára. Midőn a hatvanas évek 
elején a társaság elhatározta Shakspere összes művei 
fordítását, a jelesebb írók inkább csak a legkitűnőbb 
színművekre vállalkoztak és Shakspere ifjúkori vagy 
gyöngébb színműveire alig akadt ajánlkozó. E körül- 
mény 1865-ben felbátorítá a még alig huszonegy éves 
ifjút, a ki egy pár év óta szorgalmasan tanult angolul, 
s A két veronai ifjú fordításához fogott. Majd a kész 
művet bemutatta atyjának, a ki azt némi javítás után 
elfogadta. 

így fordított még Shaksperetől két művet : 1866-ban 
a Tévedések játéka s 1871-ben Sok hűhó semmiért 
czímű vígjátékokat, a melyek jóval felülmúlják első ki- 
kisérletét s a legjobb Shakspere-fordításaink közé tar- 
toznak. Első kísérletével maga sem volt megelégedve, 
mégis keveset javított rajta később, midőn Shaks- 
pere összes műveinek magyar fordítása második ki- 
adásban jelent meg Eáthnál. De annál többet javított 



6 ELŐSZÓ. 

a más kettőn, melyeket javított szöveg szerint vesz itt 
is az olvasó. Valóban a két utóbbi fordítás sokkal si- 
kerültebb. Lehet, hogy magok a művek is elősegítet- 
ték a sikert, mert tartalmasabbak s több tért engednek 
a vidámabb részben az éleznek, humornak, szójáték- 
nak s a komolyabb részben pedig az érzelmességnek 
és pathosznak. . 

Azonban Arany László Shakspere-fordításait felül- 
múlja az az egyetlen mű, a melyet Moliéretől fordított : 
A Tudós nők. E művet nagyon szerette s úgy látszik, 
erre fordított legtöbb gondot, a mit bizonyít az a kö- 
rülmény is, hogy koronként saját példányában sokat 
javított rajta, kivált az első fölvonáson. így is jelent 
meg második kiadásban. (Jeles irók iskolai tára. IX. 
1894.) E javításokat a későbbiekkel együtt e kiadás 
pontosan felhasználta. Csak sajnálhatni, hogy Arany 
László többet nem fordított Moliéretől. Mily élénken 
emeli ki e fordításában a komikai párbeszédek élét ; 
mint eltalálja a néhol bohózat felé hajló erősb szí- 
nezetet ; s mennyire igyekszik visszatükrözni Moliére 
egyszerűségét és természetességét. Mennyit várhattunk 
volna tőle, ha műfordítói pályáját folytatja, de fájda- 
lom 1871 után e térről teljesen visszavonult. 

Leányfalván, 1901 augusztus 28-án. 

Gyulai Pál. 

Személyek. 

Milano Herczege, Silvia atyja. 

Valentin | . ,, ... , 
^ \ a két ifjú.- 

Proteus J j 

Antonio, Proteus atyja. 

Thurio, Valentin hőbörtös vetélytársa. 

Eglamour, Silvia kisérője a szökéskor. 

Ugri, Valentin tréfás inasa. 

Dárdás, a Proteusé. 

Panthino, Antonio szolgája. 

Korcsmáros, a kinél Júlia megszáll. 

Bablók, Valentinnel. 

Júlia, Proteus szerelmese. 

Silvia, Valentin szerelmese. 

Lucetta, Júlia szobaleánya. 

Szolgák, Zenészek. 

Színhely részint Verona, részint Milano és a mantuai erdők. 

I. SZD*.'- 
Nyilt tér Veronában. 

Valentin és Proteus jőnek. 

Valentin. Hagyd el, le nem beszélhetsz, Proteusom. 

Otthon maradt legény süsők marad. 

S ha ifjú éltedet nem tartaná 

Lekötve kedvesed varázs szeme, 

Utamra társul kérnélek legott, 

Szétnézni a világ csudái közt, 

Semhogy pulyán henyélve töltsd napod 

Itthon idétlen lomhaság ölén. 

De ha szeretsz : szeress, s oly boldogan, 

Mint enmagam szeretném, ha szeretnék. 
Protbus. Elmégy? Valentin, ég áldása rád! 

Gondolj Proteusra messze útadón, 

Ha boldogan sok ritkaságra lelsz, 

S kivánj az üdvben engem részesül, 

Ha jó szerencse ér ; s veszély között, 

Hahogy veszély viharzanék feléd, 

Bizd szent könyörgésimre bánatod, 

Mert én leszek könyörgőd, jó Valentin. 
Valentin. S forgatsz s^erslmes/könyvet értem úgy-e? 

Proteus. 4"zaz, w olyat csak, melyet 3zeretek. 
Valentin. "Tehát- a hő szerelem hűs regéjét, 

Hogy' úszta- át Hellespontot Leander ? 
Proteus. No akkor hő regét, hőbb szerelemről, 

Mert benne bezzeg forrott hő szerelme. 
Valentin. Igaz, néked pedig.torkodi*a forr, 

S a Hellespöniófripégf sem uszod át. 
Proteus. Torkomra forr?— N§ forrázz így, ne főzz le ! 
Valentin. Nem is, magad főztjét eszed. 
Proteus. Hogyan ? 

Valentin. Szeretni, hogy kínunkon bajt vegyünk; 

Bús sóhajon lenézést; húsz nehéz, 

Éber, keserves éjen percznyi kéjt : 

Ha nyersz, talán boldogtalan nyerés, 

Es vesztve, mennyi gond a nyereség ! 

Ugy, s így eszednek árán lészsz bolond, 

Vagy a bolondság győzi meg eszed. 
Proteus. így azt sütöd ki, hogy bolond vagyok. 
Valentin. Félek, kisül nálad valóban az. 
Proteus. Te a szerelmet mondod csak bolondnak, 

S én nem vagyok maga a szerelem. 
Valentin. De ő urad, mert ím uralg fölötted, 

S kit így le bír igázni egy bolond, 

Bölcsek sorába nem teszed talán ? 
Proteus. De bölcsek írják, hogy mint gyenge bimbón 

Maró kukacz lakik, szintily maró 

Szerelem él a legnemesb eszén is. 
Valentin. És bölcsek írják, hogy mint gyenge bimbót 

Feslés előtt lemar már a kukacz, 

így rontja meg ^z ifjii gyenge elmét 

A szerelem ; lehervad bimbajában, 

Elveszti frisseségét már tavaszszal, 

S jövő reménye szép gyümölcseit. 

De mért időzöm én, veled vitázva, 

Ki a szerelmi vágynak esküvél föl? 

Isten veled. A révben vár reám 

Atyám, hogy onnan nézze távozásom. 
Proteus. Én is veled megyek, kedves Valentin ! 
Valentin. Nem, jó Proteus ; mi most búcsút veszünk, 

Küldj majd Milánba néha hírt magadról, 

Szerelmed üdviről, s mi más egyéb 

Esett barátod távollétiben, 

S levelimmel majd fölkereslek én is. 
Proteus. Szerencse érjen útadón s Milánban. 
Valentin. Es téged itthon ; s most az ég veled. (El.) 
Proteus. Kitüntetést vadász ő, én szerelmet ; 

Hogy meghaladja, elhagy á barátit ; 

En őket, enmagam, mindent hagyok. 

Te, Júlia, te tetted rajtam ezt, 

Hogy nem tanulok és időm pazarlom, 

Embert, világot, mind föl sem veszem, 

Szivem borús- s beteggé lőn eszem. 

Ugri jő, 

Ugri. 'Csés jó napot. Nem látta ön uram? 
Proteus. Most ment hajóra, megy Milán felé. 
Ugri. No húszat egyre, hogy már messze jár, 

S így én szegény eltévedt juh vagyok. 
Proteus. Valóban a juh gyakran elbolyong, 

íla a juhász nincs a juhnyáj körül, 

Ugri. On hát azt hiszi, hogy uram juhász, én meg 
birka vagyok? 

Proteus. Azt hát. 

Ugri. Akkor az én szarvam az ő szarva, akár ébren 
vagyok, akár alszom. 

Proteus. Birkához illő mulya felelet. 

Ugri. Ez azt teszi, hogy én birka vagyok. 

Proteus. Azt, és hogy urad juhász. 

Ugri. De ezt egy czirkumstáncziával megczáfolom. 

Proteus. Nehéz lesz ; mert én meg másikkal bebizo- 
nyítom. 

Ugri. A juhász keresi a juhot, nem a juh a juhászt ; 
de én keresem uramat és nem uram engem : ennél- 
fogva én nem vagyok juh. 

Proteus. A juh megy ennivalóért a juhász után, s 
nem a juhász-megy ennivalóért a juh után ; igen, de te 
mégy bérért urad után, és nem urad megy bérért teutá- 
nad ; ennélfogva juh vagy. 

Ugri. Még egy ilyen bebizonyítás, s akkor csakugyan 
bőgnöm kell. Beé ! 

Proteus. De hallod-e? átadtad-e Júliának levelem? 

Ugri. At, uram. En, az eltévedt bárány, neki, az el- 
tévedendő báránynak átadtam az ön levelét ; és ő, az 
eltévedendő bárány, nekem, az eltévedt báránynak, 
semmit se adott fáradságomért. 

Proteus. Tyhű, ez a legelő itt nem elég ennyi bá- 
ránynak. 

Ugri. Ha nem elég, vágja le ön a bárányt. 

Proteus. Hohó, ficzkó, az ilyen beszédért majd 
adok. 

Ugri. Bizony, a levei elviteléért meg is érdemelnék 
már egy kis borravalót. 

Proteus. Nem azt, kölyök, hanem majd kaüncsukát. 

Ugri. Nem jó hal a csuka, szálkája szúr. 
Nem szolgálok, ha így fizet az úr. 

Proteus. De mit mondott Júlia? (Ugri int.) Intett? 

Ugri. Dehogy hintett, uram, még csak nem is nyúj- 
tott egy fillért sem, pedig e levéllel egészen elloptam a 
napot. 

Proteus. A két szó összetéve : naplopó. 

Ugri. Ha már összetett^ az úr, csak tartsa meg fárad- 
sága dijául. 

Proteus. Ejnye szemtelen, ezt el nem nézem. 

Ugri. En meg elnéztem önt gavallérnak, de már el- 
látom, hogy semmit sem ád. . 

Proteus. Úgyséra mondom, gyors eszed van. 

Ugri. Mit ér, úgy sem érem vele utói az ön lassú 
erszényét. 

Proteus. De szólj hát : nem nyilatkozott ? 

Ugri. Ha az ön erszénye nyílik, én is megmondom, 
nyilatkozott-e ? 

Proteus. No jó ; ne. Hát mit mondott? 

Ugri. Igazán, uram, aligha nyeri el. 

Proteus. Mit ? Hát csak ennyit tudtál kivenni belőle ? 

Ugri. Nem tudtam én, uram, épen semmit kivenni 
belőle, még csak egy aranyat sem. S ily kemény lévén 
irányomban, ki az ön érzelmét vittem, ép oly kemény 
lesz ön iránt, ki önérzelmét mondja neki. Ne is adjon 
neki emlékül mást, mint követ, mert ő kemény, mint 
aczéL 

Proteus. Hát mit sem szólt? 

Urgi. Nem; még csak annyit sem, hogy « nesze fá- 
radságodért. » Köszönöm, uram, ezt a kis pénzt, majd 
hálából ezután csak vigye szerelmes leveleit maga. 
Majd ajánlani fogom önt uramnak. 

Proteus. Menj, mentsd meg a veszélytől a hajót, 
Mert nem vesz el, ha rajta vagy te is ; 
Szfáraz halálra szánva rég nyakad. 
En meg megyek, jobb postát küldeni, 
Mert félek, rá sem néz versemre Júliám, 
E félbolond kamasztól kapva azt. (El.) 

H. SZÍN. 

Ugyanott. Júlia kertje. 

Júlia és Lucetta jőnek. 

Júlia. De mondd, Lucetta, most magunk vagyunk, 

Tanácslod-é nekem te a szerelmet? 
Luoetta. Igen, úrnőm, szemesnek a világ. 
Júlia. És a nemes legények szép sorából, 

Kiket naponkint itt látsz rajzani, 

Mit vélsz, melyik legérdemesb reám ? 
Luoetta. Kérem, sorolja el nevök, s kitárom 

Eövid eszem szerinti véleményem. 
Júlia. Mit tartanál tehát szép Eglamourról ? 
Luoetta. Csinos, lovag, szép, s jól beszél talán, 

De ön helyén sohsem választanám. 
Júlia. Talán hát a gazdag Mercatio? 
Luoetta. Hiszen gazdag, de máskép, úgy ... no jó. 

Júlia. Jobb lesz tehát tán Proteus, a nemes ? 
Lucetta. ég, szegény fejem nem érdemes. . . 
Júlia. Hogyan, e névre mért vagy ily zavart? 
Lucetta. Bocsánat, a szemérem visszatart, 

Hogy én szegény bohó, érdemtelen, 

ítéljek ily nemes, szép emberen. 
Júlia. S ha a többin igen, fölötte mért nem ? 
Lucetta. Mert benne legtöbb mind között az érdem. 
Júlia. Honnan tudod? 
Lucetta. Nincs más reá, csak asszonyos okom, 

Úgy gondolom — no mert úgy gondolom. 
Júlia. Tanácslod-é, hogy szivem őt szeresse ? 
Lucetta. Az ily szerelmet úrnőm meg ne vesse. 
Júlia. De szivemért mind közt csak ő nem esdett. 
Lucetta. Titkon szeret, ez is milyen nemes tett. 
Júlia. De nem szerethet ; szót sem ejte még. 
Lucetta. Ó a lezárt tűz még több hévvel ég. 
Júlia. Az nem szerethet, a ki nem mutatja. 
Lucetta. S még úgy sem, a ki mindenütt fi tatja. 
Júlia. Bár látnék át szivén. 
Lucetta. Olvassa ezt. 

Júlia. « Júliának » — ós kitől? 
Lucetta. Ott benne van. 

Júlia. Mondd, mondd, ki adta ezt neked ? 
Lucetta. Valentin úr inasa, és Proteus küldheté. 

Önnek kivánta hozni, de arra járva én, 

— Ha tévedek, bocsánat — ön helyett elvevém. 
Jülia. Szerénységemre mondom, szép kerítő ! 

Hogy mersz te ily levélkét elfogadni, 

Szép ifjúságom ellen sugni-bugni ? 

Hitemre, érdemes, nagy hivatal, 
S te rá egészen méltó hivatalnok. 
Ne a levél! Meglásd, hogy visszavidd, 
Máskép szemem elébe ne kerülj. 

Lucetta. Szolgálatom bér s nem haragra méltó. 

Júlia. Takarodol? 

Lucetta. No hát csak tépelődjék. (El.) 

Júlia. S mégis, mi jó lett volna áttekintni. 
De visszahívni szégyen volna már, 
S felkérni arra, a miért leszidtam. 
Milyen bolond ! Hisz tudja : lyány vagyok, 
S még sem erőszakolja rám levelét ! 
Hisz a leány szemérmiben «nem»-et mond, 
De jobb szeretné, hogy « igen » -re értsék. 
Fhű, e bohó szerelem mily viszás, 
Makacs gyerekként dajkáját ez ib álja, 
S rögtön alásan nyalja vesszejét. 
Hogy szidtam el, mi mérgesen Lucettát, 
Holott szerettem volna, hogy maradjon ; 
Hogy ránczolám, dühvel, szemöldököm, 
Pedig belől szivem mosolyra késztet. 
De im vezeklek, visszahívom őt, 
S bocsánatot kérek csúf tettemért. 

Lucetta, hé I (Lucetta tieaaj6.) 

Lucetta. Parancsol a kisasszony ? 

Júlia. Közel van délidő ? 

Lucetta. Bár volna már, 

Hogy éhit ön ebédjén verje el, 

S ne a cselédjén. 
Júlia. Mi az, mit oly mohón veszesz föl ? 

Lucetta. Semmi. 

Júlia. Hát mért hajolsz? 

Lucetta. Fölvenni egy papirt, 

Mit ép elejtek. 
Júlia. S e papirka semmi? 

Lucbtta. Semmi nekem szóló. 
Júlia. No akkor hagyd ott annak, a kinek szól. 
Lucetta. Hej a kinek szól, nem hazudik ez, 

Ha félre nem csavarják a szavát. 
Júlia. Tán verset írt hozzád szerelmesed? 
Lucetta. Hogy eldaloljam, kérem önt, szerezzen 

Egy dalt reá, hisz ön le tudja tenni. 
Júlia. Le sem, föl sem teszek felőle semmit, 

Legjobb, dalold »Páj a szivem» dalára. 
Lucetta. Ily lágy zenéhez ez nagyon nehéz ; 

De szép lehetne, hogy ha ön dalolná. 
Júlia. S mórt nem te ? 

Lucetta. Én nem érek oly magasra. 

Júlia. Lássuk dalod. — Hogyan, tubám, mi ez ? 
Lucetta. Csak csendesen, előbb dalolja végig ; 

De még sem ép szerettem e szavát. 
Júlia. Nem ? 

Lucetta. Nem, nagyon éles. 
Júlia. Te meg, babám, 

Nagyon belé csalsz. 
Lucetta. On meg nem figyel rá, 

S ekként zavarja a harmóniát. 
Júlia. Te rontod el, hogy hívatlan bevágsz. 
Lucetta. Én csak Proteusért vágtam belé. 
Júlia. Ej, nem zavar tovább e fecsegés, 

Arany László összes művei. V. 4 

Szerelmi ömlengések halmaza. — (Eltépi » ferdét.) 
Menj, takarodj', hadd ott azt a papirt, 
Még fölkaparná, engem mérgesítni. 

Lucetta. Széttépi, — hej pedig tudom, szeretné, 
Ha másszor is zavarná ily levél. (El.) 

Jclia. Bár másszor is bosszantana ily essél ! 
csúf kezek, ily szókat tépni szét ; 
Tolvaj darázs, a mézet megrabolni, 
S megölni a méhet, mely azt szedé ! 
Minden darabját összecsókolom, 
lm rajta — «szép Júlia » — Csúf Júlia! 
De meglakolsz e csúnya tettedért, 
A durva kőre szórom rossz neved, 
S gúnyolva gázolok gőgöd felett. 
S itt írva — «bús sebzett szivű Proteus.* 
Sebzett szegény név, keblem lesz az ágy : 
Pihenj, a míg be nem heged sebed, 
S én bekötöm malasztos csókjaimmal. 
De két-, háromszor volt « Proteus* leírva: 
Jó szél, ne lengj, egy szót se vígy odább, 
Míg össze nem szedem minden szavát, 
Saját nevem kivéve, mit vihar 
Ragadjon zord, kopár szirtes hegyekre, 
S onnan hajítson zúgó tengerárba. 
Ni, egy soron itt kétszer is neve : 
« Szegény Proteus, bús szenvedő Proteus 
Szép Juliához.» — Ezt széjjel szakítom; 
De mégse, nem, oly szépen illenek 
A részvevő és bús név együvé. 

No, összehajtom, rátakarlak, így : 
Csókold, öleld, czivódj', tedd a mi tetszik. 

Lucetta visszajő. 

Lucetta. Kisasszony, 

Tálalva van és atyja várja önt. 
Júlia. Jól van, gyerünk. 
Lucetta. Hát e papirt hagyjuk, hírmondani ? 
Júlia. Ha becsbe tartod, szedd föl s rakd zsebedre. 
Lucetta. Hisz zsebre raktam érte már sokat ; 

De mégis elteszem, hogy meg ne hűljön. 
Júlia. Látom, kegyedbe vetted. 
Lucetta. Jó, kisasszony, 

Csak lássa, s mondja, a mit látni vél, 

De én is átlátok már a szitán. 
Júlia. Jer, jer ; kérem tessék belől kerülni. 

(Mindketten el.) 

III. SZÍN. 
Ugyanott. Szoba Antonio házában. 

Antonio és Panthino jőnek. 

Antonio. Mondd, Panthino, minő komoly beszédért 

Allíta meg bátyám a szegleten ? 
Panthino. Öcscse Proteusról szólt, az ön fiáról. 
Antonio. Ő róla ? — s mit ? 
Panthino. Csudálta, hogy kegyelmed 

Eltűri néki e honlebselést, 

Míg más, bizonynyal kisebb ember is, 

Piát kitüntetést keresni küldi : 

Ez harczba, hogy kisértse a szerencsét, 

Az fölfedezni messze szigetet, 

Emez talán tudós egyetemekbe. 

Mert — monda — mindez együtt és külön 

Megilletik Proteust, az ön fiát, 

És meghagyá, hogy ösztönözzem önt, 

Ne hagyja lopni itthon idejét, 

Mert agg korában bánni fogja majd, 

Hogy nem tapasztalt, nem tett utakat. 

Antonio. Nem kell nagyon ösztönzened reá, 
Ezen tűnődöm egy hó óta már. 
Megfontolám jól, hogy henyélkedik, 
S hogy nem lehet belőle teljes ember, 
Ha a világban nem jár, nem forog. 
Tapasztalást csak szorgalom szerez, 
S idők folyása tesz tökólyesebbé. 
De mondd, hová lesz legjobb küldnöm őt? 

Panthino. Hallotta, azt hiszem kegyelmed is, 
Mikép ifjú Valentin, fia társa, 
A fejdelem királyi udvarát 
Kisérte. 

Antonio. Ezt tudom. 

Panthino. Én úgy hiszem, 

Jó lenne őt is oda küldeni. 
Ott lát s tanul lovagjátékokat, 
Hall szép beszédet, társalog urakkal, 
Előtte lesz minden nemes gyakorlat, 
Mely úri törzséhez s korához illő. 

Antonio. Jól gondolod ; — kedvellem e tanácsot, 
S hogy mennyire kedvellem, téged is 

Meggyőz felőle a gyors végrehajtás, 

Mert most, mihelyt jó alkalom leend, 

Elküldöm őt a császár udvarába. 
Panthino. Holnap, ha tetszik önnek, Don Alphonso 

Több más nagy érdemű jeles lovaggal, 

Elutazik a császárt üdvözölni 

S ajánlni néki hódolat) okát. 
Antonio. Jó társaság, menjen velők Proteus; 

Jókor jön épen. — Am most értesítsük. 

Proteus jö. 

Proteus. Szép szerelem, szép élet, szép sorok ! 

ím itt keze, hű szive megbízottja, 

8 itt a szerelmi eskü, zálogul. 

Óh bár atyáink, egyezésök adva, 

Szerelmi üdvünk szentesítenék ! 

Ó égi Júlia ! 
Antonio. Mi az ? minő levélke az kezedben ? 
Proteus. Atyám uram, — Valentin írt 

Néhány emlékező baráti szót — 

Egy tőle jött barátom hozta épen. 
Antonio. Mutasd, fiam, mi újság benne, hadd lám. 
Proteus. Nincs benne újság, úr-atyám, csak írja, 

Hogy boldogan él, hogy kedveltetik, 

Hogy a császár iránta mind kegyesb, 

S kívánja, bár ez üdvét osztanám. 
Antonio. S mit szólanál te e kivánatához ? 
Proteus. Mit szólanék? — Csak úr-atyámon áll, 

S nem a baráti jó kivánaton. 
Antonio. Akaratommal, részben, egyez az. 

S e rögtön elhatározást ne bámuld, 
Akarom, úgy akarom, s vége van. 
Én eltökéltem, hogy Valentinussal 
Tölts egy időt a császár udvarában : 
A mennyi pénzsegélyt övéitől kap, 
Szintannyi járjon tőlem is neked. — 
Holnapra légy az indulásra kész ; 
Ne is szabódjál ; hajthatlan vagyok. 

Proteus. De ily hamar fel nem készülhetek. 
Egy-két napig, kérem, halaszszuk el. 

Antonio. Ej, a mi kell, utánad küldjük innen : 
A maradásról szót se ; holnap indulsz. — 
Jer, Panthino, reád még munka vár, 

Az ÚtrakészÜlést gyorsítani. (Antonio és Panthino el.) 

Proteus. Kerültem a tüzet, nehogy megégjek, 
S tengerbe estem, hol örvény nyel el. 
Júlia levelét féltem megmutatni, 
Nehogy gátolja majd atyám szerelmem, 
És ím saját mentségem ád okot, 
Hogy szörnyű gátat vessen ellene. 
Ah oly csaló szerelmem e tavaszsza, 
Mint április-napok kétes dicse : 
Egyszer verőfényes szép nap derül, 
S megint mindenre bús ború terül. 

Panthino visszajő. 

Panthino. Uram Proteus, az atyja várja önt, 
Siet nagyon, — ön is, kérem, siessen. 

Proteus. Hajh, kényszerít, s eszem mellette szól, 
De szivem százszor nem-mel válaszol. 

MÁSODIK FELVONÁS. 

I. SZÍN. 

Milano. Szoba a herczeg palotájában. 

Valentin és Ugri jőnek. 

Ugri. Keztyűje, ím ! 

Valentin. Enyim? — Nem, hisz csak egy fél. 

Ugri. Nem fél biz' ez cseppet sem, bár picziny. 

Valentin. Picziny ? — Mutasd. Igen — oh add ide ! 
Dicső ereklye, mely oly kézt fede ! 
Ah Silvia, Silvia ! 

Ugri. Silvia kisasszony ! Silvia kisasszony ! 

Valentin. Mi lelt, kölyök ! 

Ugri. A kisasszony nincs itten körül, hogy hallhatná. 

Valentin. Hát ki kért rá, hogy hívd ? 

Ugri. Ha nem tévedek, épen ifjú uram. 

Valentin. Nagyon is gyors vagy ; majd én is hirtelen 
kezű leszek ! 

Ugri. S mégis leszidott ön az előbb is, hogy lomha 
vagyok. 

Valentin. Jó, jó. — Hát mondd csak, ismered Silvia 
kisasszonyt ? 

Ugri. A kibe ifjú uram szerelmes ? 

Valentin. Ejh — hogy' tudod, hogy én szerelmes 
vagyok? 

Ugri. Biz' én csak holmi különös jelekből. Először is 
ön megtanulta, szintúgy mint Proteus úr, összefonni 
karjait, mint a ki duzzog; gyönyörködni a szerelmes 
dalokban, mint egy vörösbegy ; magánosan bolyongni, 
mint a pestises ; sóhajtani, mint az iskolás fiú, a ki el- 
vesztette abéczójét; sírni, mint ifjú hajadon, kinek 
nagyanyját kiterítették ; böjtölni, mint a ki diétát tart ; 
virrasztani, mint a ki rablástól fél ; nyöszörögni, mint 
koldus mindszentnapkor. On eddig, ha nevetett, kuko- 
rikolni szokott, mint a kakas ; ha sétált, úgy lépdelt, 
mint az oroszlánok ; a bőjtölést — azt csak úgy ebéd 
utánra hagyta ; ha szomorkodott, annak csak a pénz- 
hiány volt az oka ; s íme most egy hölgy úgy átalakítá, 
hogy ha reá nézek, alig hihetem, hogy az én uram. 

Valentin. És bennem mind e jelek észrevehetők? 

Ugri. Észrevehetők ezek kívül is önön. 

Valentin. Eajtam kívül? — Lehetetlen. 

Ugri. Hogy önön kívül nem, az bizonyos, mert önön 
kívül senki sem lehet oly együgyű ; de ön annyira kí- 
vül van a hibákon, hogy e hibák mind benne vannak 
önben, s kilátszanak önből, mint a víz az üveg-urinból, 
hogy nem lehet szem, mely reá tekintve, rögtön or- 
vossá ne legyen s föl ne ismerje baját. 

Valentin. De mondd csak, ismered Silvia kisasszonyt? 

Ugri. Azt, a kire úgy bámult ön a vacsoránál ? 

Valentin. Hát észrevetted? Azt. 

Ugm. Nem, uram, azt nem ismerem. 

Valentin. No bolond ; azt mondod, hogy tudod, me- 
lyikre bámultam, s még sem tudod? 

Ugri. Nem olyan kedvetlen arczu ? 

Valentin. Nem, oly szép, mint a milyen kedves 
arczú, kölyök ! 

TJgri. Hisz azt tudom ! 

VaIiEntin. Mit tudsz ? 

Ugri. Hogy nem oly szép, mint (ön szerint) a milyen 
kedve szokott néha kerekedni. 

Valentin. Én azt értem, hogy szépsége rendkívüli 
és kecsei mérhetlenek. 

Ugri. Igen, mert az festett, emezt pedig nem lehet 
valódi értékében megmérni. 

Valentin. Hogy festett, és hogy nem lehet valódi 
értékében megmérni ? 

Ugri. Mert, uram, oly szépnek festi őt, hogy szép- 
ségének valódi értékét senki sem tudhatja. 

Valentin. Azt gondolod, túlbecsültem szépségét ? 

Ugri. Hisz ifjú uram nem is látta, mióta meg- 
csúfolt. 

Valentin. Hát mióta csúfult meg ? 

Ugri. A mióta szereti. 

Valentin. Én szeretem, mióta először láttam, s min- 
dig szépnek látom. 

Ugri. Ha szereti, nem láthatja. 

Valentin. Miért ? 

Ugri. Mert a szerelem vak. Ó, bár az én szememmel 
látna, vagy a maga szeme világa volna meg úgy, mint 
mikor Proteus urat szidta azért, hogy térdkötő nél- 
kül járt. 

Valentin. S ha most is úgy látnék, mit látnék ? 

Ugri. Saját jelen bolondságát s a kisasszony ret- 
tentő csúnyaságát ; mert Proteus szerelmes lévén, nem 

gondolhatott arra, hogy térdkötőjét felkösse; de ön 
szerelmes lévén, még csak arra sem gondol, hogy fel- 
húzza harisnyáját. 

Valentin. No így azt hiszem, ficzkó, te is szerelmes 
vágy, mert ma reggel rá sem gondoltál, hogy czipőm 
kitisztítsd. 

Ugri. Való, uram ; szerelmes voltam ágyamba. Kö- 
szönöm, hogy kivert ezen szerelmesem lágy öléből; 
majd én is rajta leszek, hogy kiverjem az ön fejéből a 
szerelmet. 

Valentin. Nem verheted ki, mert szerelmem vég- 
telen. 

Ugri. Tán elvágta valaki a végét? 

Valentin. A múlt este fölkért, hogy írjak neki verset 
szerelmeséhez. 

Ugri. S aztán megtette ? 

Valentin. Meg. 

Ugri. Elég lomhán is lehet az írva. 

Valentin. Nem biz az, ficzkö, oly szépen, a hogy 
csak tudtam. Csitt, itt jő. 

Silvia jő. 

Ugri. Pompás mozdulat. Gyönyörű báb. No most 
majd uram lesz a magyarázó. 

Valentin. Kisasszony és úrnőm, ezer jó reggelt. 

Ugri. Jó éjszakát; — lesz most itt millió bók. 

Silvia. Valentin úr, s szolgám, két ezret önnek. 

Ugri. Uramnak kellett volna kamatot adni, s a kis- 
asszony adott. 

Valentin. Miként parancsolá, írtam levélkét 

Az ön titkolt nevű szerelmesének ; 

Pedig nem szivesen, s csupán kegyed 

Parancsa folytán adtam rá fejem. 
Silvia. Köszönet érte ; szépen meg van írva. 
Valentin. De hígye el, kisasszony, hogy bajos volt, 

Mert csak nem is gyanítva, hogy kinek szól, 

Csak gondolomra és habozva írtam. 
Silvia. S talán nagyon sokall is ennyi munkát? 
Valentin. Ah nem, kisasszony, hogyha ön parancsol, 

Ha egyet int, ezerszer annyit írok. 

Es mégse — 
Silvia. Nos, mit mégse? Ugy ! tudom; 

Es mégse mondom ; — s mégse tépelődöm ; — 

De fogja, a levél ; fogadja hálám, 

Többé ilyessel mégse zavarom. 
Ugri. S mégis zavarja; s mégis, s újra mégis. 
Valentin. Mert nem találja jónak, úgy-e bár? 
Silvia. Dehogy, dehogy, igen szépen van írva, 

De mert nem szívesen, csak tartsa meg. 

No fogja. 
Valentin. Nem, kisasszony, ez öné ! 
Silvia. Igen, kivánatomra írta ön, 

De én el nem veszem ; legyen öné. 

Több érzelemmel írottat szeretnék. 
Valentin. Ha tetszik, írok önnek érte mást. 
Silvia. S mikor megírta, nézze át is értem : 

S ha tetszik, úgy jó ; hogyha nem, no úgy is. 
Valentin. Nos, mit? ha tetszik, akkor mit tegyek? 
Silvia. Akkor? — no akkor tartsa meg jutalmul. 

S most Isten áldja, szolgám. (El.) 

Ugri. Ó láthatlan tréfa, mit a vak is jól lát, 
Mint arczon az orrot 8 tornyon szélvitorlát ! 
Uram esd szivéért, s ő bátoritgatja; 
Hogy e gyámoltalan hogy' legyen gyámatyja. 
ily pompás fogást a szépapám se hallott, 
Hogy, im, uram szerelmet maga magának vallott. 

Valentin. No ficzkó, hát te min okoskodol? 

Ugri. Csak verselgettem magamban ; — de ifjú uram 
adott rá okot. 

Valentin. Mire ? 

Ugri. Hogy Silvia kisasszony tolmácsa legyek. 

Valentin. Kinél? 

Ugri. Ifjú uramnál. Hisz már meg is kérte önt a kis- 
asszony csellel. 

Valentin. Miféle csellel? 

Ugri. Vagyis, akarom mondani, levéllel. 

Valentin. Hiszen nekem nem irt soha. 

Ugri. 'Sz nem is kellett, mikor önnel magával Íra- 
tott. Hát nem vette ön észre a tréfát ? 

Valentin. Igazán nem ; hitemre. 

Ugri. Igazán, nem hiszem ; de komoly szándokát 
csak észrevette? 

Valentin. Nem nyerhettem tőle egy haragos szónál 
egyebet ! 

Ugri. De hisz levelet is adott az elébb. 

Valentin. Igen, azt a levelet, a mit én írtam szerel- 
mesének. 

Ugri. És azt a levelet a kisasszony önnek szánta, s 
addig van. 

Valentin. Bár úgy lehetne ! 

Ugri. Úgy van, biztosítom. 

Mert ön gyakorta írt neki, s ő szemérme miatt, 
Vagy mert máskép sem ért reá, mindig adós maradt. 
Vagy, meglehet, attól is félt, hogy reájöhetnének, 
S megtanítá önt, kedvesét, hogy írjon kedvesének. 
Mind ezt tudom, mint hogyha írva látnám. — 
De mit méláz, uram ? Már dólidő. 
Valentin. Én már ebédeltem. 

Ugri. De hallja-e, uram, ha kamaeleon szerelem jól- 
lakik is levegővel, én olyan vagyok, a ki enni valóval 
élek, s nagyon szeretnék már egy jó ebédet. Ó ne le- 
gyen olyan, mint a kisasszony ; legyen megindítható, 
legyen megindítható. (Mindketten el.) 

II. SZÍN. 

Verona. Szoba Júlia lakásán. 
Proteus és Júlia jőnek. 

Proteus. Legyen türelmed, édes Júliám ! 
Júlia. Kell lenni, mert segítség nincs sehol. 
Proteus. Mihelyt lehet, én rögtön visszatérek. 
Júlia. S ha rám emlékezel, annál előbb. 

Fogadsza ezt emlékbe Júliádtól. (Gyűrűt ad neki.) 
Proteus. No úgy cseréljünk, vedd te tőlem ezt. 
Júlia. S pecsételjük egy csókkal a frigyet. 
Proteus. Itt a kezem, hogy holtig hű leszek, 

S ha elsuhan csak egy órám is úgy, 

Hogy, Júliám, teérted nem sóhajtok, 

A rákövetkező hozzon nehéz bút 

Hűtlen szerelmem büntetéséül. 

Atyám jöttömre vár; ne is felelj. 

Most hí az ár ; de nem, nem könnyed árja, 

Mert ez tovább letart, mint kellene. (Júlia el.) 

Isten veled. — Szó nélkül távozott ! 

Igen, a hű szerelem nem beszél, 

Azt tett dicsőíti, nem a szavak. 

Panthirio jön. 

Panthino. Uram Proteus, várják önt. 
Protbüs. Jó, megyek. 

a szegény szerelmes párokat 

Az elbúcsúzás némává teszi. (Mindketten el.) 



ni. SZÍN. 

Ugyanott. Utcza. 

Dárdás kutyát vezetve jő. 

Dírdás. Nem, egy álló óra alatt sem sírom ki ma- 
gam : a Dárdások minden ija-fiának ez a hibája. Az 
örökömet kikaptam, mint a tékozló fiú, s most indulok 
Proteus úrral a császári udvarba. Hanem ez a Vaczkor, 
ez az én kutyám, ez a legsavanyúbb fajta kutya a föld 
hátán ; anyám sírt, apám óbégatott, húgom sikkanga- 
tott, szolgáló bőgött, a macskánk majd megette kezét- 
lábát, s az egész ház a legnagyobb felindulásban : és 
ez az Istentől elrugaszkodott eb még sem ejtett egyet- 
len könyet se. Kőből van, csupa kovakőből, nincs benne 
több szánalom, mint a kutyában ; még a zsidó is sírva 
fakadt volna, ha látja elbúcsúzásomat, hiszen nagy- 

anyám is, a kinek egy csepp szeme sincs, egészen 
vakká sírta magát elindulásomkor. De megmutatom, 
hogy hogy* volt. Hát ez a bakkancs az apám ; — nem, 
ez a bal lábra való bakkancs az apám ; — nem, nem, 
ez a bal lábra való az anyám ; — nem, így nem lehet, 
egyik sem : — igen, így, így, ennek rosszabb talpa van. 
Hát ez a lyukas bakkancs az anyám, s emez az apám. 
Teringettét I így, így : no uram, ez a bot a húgom, 
mert, lássák, ő olyan fehér, mint a liliom, s oly karcsú, 
mint a pálcza; ez a kalap Náni, a szolgálónk; én va- 
gyok a kutya; — nem, a kutya magamaga, s én a 
kutya vagyok. Ejnye no : a kutya én, én meg magam 
vagyok: így, így. No most oda megyek apámhoz: 
« Atyám, áldását » ; most a bakkancs egy szót sem tud 
mondani a sírás miatt ; erre megcsókolom apámat ; ő 
csak sír tovább. Most anyámhoz megyek ; — óh bár 
beszélhetne, mint az igazi asszony I — erre megcsóko- 
lom ; ni, csakugyan ez a szag szakasztott az anyám le- 
hellete. Most húgomhoz megyek; halljátok a zokogást, 
a mit végbe visz : s íme a kutya mind ezek alatt egyet- 
len könyet nem ejt, egy szót nem szól ; de lássátok, én 
könyeimmel a port leverem. 

Panthino jő. 

Panthino. Gyere, Dárdás, gyere a hajóra : urad már 
a hajón van, neked utána kell evezni. Mi a bajod? 
mért sírsz, ember? Kotródj*, szamár ; mert ha még soká 
itt mulyálkodol, lefut előled, elszalasztod az árt. 

Dárdís. Micsoda? elszalad tőlem a zárt? Mit seiö 

árt, ba elszalad is a zárt, mert ez a legistentelenebb 
eb, a mit valaha valaki lánczos örvbe zárt. 

Panthino. Miféle istentelen ebről beszélsz te ? 

Dárdás. No hát erről a Vaczkorról ni, a kutyámról. 

Panthino. Ó félnadrág ! Én azt értem, hogy elsza- 
lasztod a tenger árját; s elszalasztva az árt, elszalasz- 
tod a hajót; elszalasztva a hajót, elszalasztod uradat; 
elszalasztva uradat, elszalasztod a szolgálatot; elsza- 
lasztva a szolgálatot — No mért fogod be a számat ? 

Dárdás. Félek, hogy elszalasztod a nyelvedet. Hadd 
szalaszszam én az árt, és a hajót, és az uram, és a bé- 
rem. — Még az árt ! Hiszen ember, ha a folyó kiszá- 
radna, én meg tudnám tölteni könyeimmel ; ha a szél 
elállana, én el tudnám hajtani a hajót sóhajommal. 

Panthino. Gyere már, gyere : engem azért küldtek, 
hogy híjjalak. 

Dárdás. Hát híjj, a hogy tetszik, Dárdásnak hívnak. 

Panthino. Jösz-e már? 

Dárdás. Jó, megyek. (Mindketten el.) 

IV. SZÍN. 

Milano. Szoba a herczegi palotában. 

Valentin, Silvia, Thurio és Ugri jőnek. 

Silvia. Szolgám. 

Valentin. Úrnőm. 

Ugri. Uram, Thurio úr berzenkedik önre. 

Valentin. Igen, szerelemből. 

Ugri. De nem ön irántiból. 

Valentin. Akkor úrnőm irántiból. 

Ugri. Jó volna kiugrasztani. 

Silvia. Szolgám, ön szomorú. 

Valentin. Valóban, kisasszony, annak látszom. 

Thurio. Hát annak is látszol, a mi nem vagy? 

Valentin. Meglehet. 

Thurio. Akkor szineskedel. 

Valentin. Szineskedel te. 

Thurio. Hát minek látszom én, a mi nem vagyok? 

Valentin. Okosnak. 

Thurio. Mi bizonyítja az ellenkezőt? 

Valentin. Bolondságod. 

Thurio. S mi mutatja bolondságom. 

Valentin. Inged. 

Thurio. No hisz ingem kétszeres. 

Valentin. Akkor én is megkétszerezem bolondsá- 
godat. 

Thurio. Hogy' ? 

Silvia. Hát ön haragszik, Thurio úr, színt változtat ? 

Valentin. Bocsássa meg neki, kisasszony: hiszen 
kamseleon-faj. 

Thurio. Melynek több kedve véredet meginni, mint 
egy légben élni veled. 

Valentin. On monda, uram. 

Thurio. Igen, uram, s egyszersmind végzek is. 

Valentin. Tudom: hisz ön mindig végez, mielőtt 
kezdene. 

Silvia. Szép szó-lövegek, uraim, s ugyan gyorsan 
lövöldözik egymásra. 

Valentin. Valóban az, kisasszony, s köszönjük, a 
ki adta. 

Arany László összes művei. V. ^ 

Silvia. És ki az, szolgám ? 

Valentin. Kegyed, édes úrnőm ; mert Ön adta a tü- 
zet. Thurio úr a kegyed szemeiből kölcsönzi élczeit ; s 
a kölcsönzöttet kegyesen elvesztegeti a kegyed társa- 
ságában. 

Thurio. Uram, ha szóra szót vált velem, hamar meg- 
buktatom az ön élczeit. 

Valentin. Tudóm ; önnek egész szókincstára van, s 
azt hiszem, más fajta pénzt nem is ád szolgáinak ; mert 
nagyon meglátszik kopott ruháikon, hogy csak szavai- 
val tartja őket. 

Silvia. Elég, uraim, elég. Itt jön atyám. 

Herozeg jön. 

Herozeg. No, lyányom Silvia, bezzeg ostromolnak. 

Valentin úr, az atyja jól van otthon : 

Mit mond ön, ím, e tőle jött levélre, 

S a jó hírekre benne ? 
Valentin. Ó, uram, 

A hírhozónak sokkal tartozom. 
Herczeg. Ismerte honfiát, Antoniót ön ? 
Valentin. Jól, herczeg úr ; ismertem mint becsült, 

Köztiszteletben álló férfiút; 

S e tiszteletre méltó is egészen. 
Heeozeg. Űgy-ó van egy fia? 
Valentin. Van, jó uram ; s ez a fiú az atyja 

Jó hírnevére szintén érdemes. 
Herozeg. Ismeri őt is ? 
Valentin. Mint enmagam, mert már kicsiny korunktól 

Együtt időztünk, együtt játszadoztunk. 

8 míg én henyéltem lomhán elszalasztva 

A szép idők javát, hogy agg koromra 

Magamnak angyali tökélyt szerezzek, 

Addig Proteusom, mert ez a neve, 

Előny- s haszonnal tölte napjait. 

Évre ifjú, tapasztalatra vén ; 

Feje nem ősz, de itéletje ért ; 

Egy szóval, ő (mert messze elmarad 

Mind e dicséretem nagy érdemétől) 

Termetre, észre egyaránt tökélyes, 

S mind bírja azt, mi egy nemest díszít. 
Herozeg. Hitemre, hogyha ő ilyen jeles, 

Méltó, hogy őt császári hölgy szeresse 

S császár tanácsnokul nevezze ki. 

Tehát ez ifjú már megérkezett, 

Ajánlva hozzám nagy hatalmasoktól ; 

És czéljft egy időt itt tölteni. 

Hiszem, hogy e híren örvend ön is. 
Valentin. Ha volt kivánatom, úgy ő s ez az. 
Hebozeo. Hát üdvözöljük érdeméhez mérten. 

Érts róla; lányom, s Thurio, ön is : — 

Mert hisz Valentint nem kell intenem. 

Megyek, hozzátok küldöm rögtön őt. (Heioieg el.) 
Valentin. Ez ifjú az, ki, mint mondám kegyednek, 

Velem jött volna, ámde kedvese 

Lebűvölé szemét varázs szemével. 
Silvia. És most talán feloldozá szemét, 

Mást tartva meg szerelmi zálogul. 
Valentin. De, azt hiszem, hogy fogva tartja most is. 

Silvia. Nem, nem, hisz úgy vak volna, és ha vak, 
Hogy lelte volna meg kegyedhez útját? 

Valentin. Mondják, hogy a szerelem száz szemű. 

Thurio. Sőt azt hiszik, hogy épen nincs szeme. 

Valentin. Nincs, ily szerelmest látni, mint ön is ; 
Az ily mulyára Ámor rá se néz. 

Proteus jő. 

Silvia. Ne többet. Itt jön a nemes barát. 
Valentin. Isten hozott, Proteus. Könyörgök úrnőm, 

üdvözletéhez adjon egy kegyet. 
Silvia. Előre biztosítja érdeme, 

Ha ő az, a kit ön közinkbe kívánt. 
Valentin. Úrnőm, az ő. Kérem, fogadja el 

Magához őt is szolgatársamul. 
Silvia. Csekély az úrnő és a szolga nagy. 
Proteus. Nem, szép kisasszony, sőt a szolga hitvány, 

Hogy csak reá is nézzen ilyen úrnő. 
Valentin. Hagyjátok a szerénység versenyét. — 

Úrnőm, fogadja el szolgának őt. 
Proteus. Kész hódolat csak, a mivel dicsekszem. 
Silvia. S a hódolat mindig jutalmat ér. 

üdvözli önt csekély úrnője, szolgám. 
Proteus. Halálra szállna más, ki így beszélne. 
Silvia. Hogy üdv kegyednek ? 
Proteus. Hogy kegyed csekély. 

Egy Szolga jő. 

Szolga. Kisasszony, atyja kíván szólni önnel. 
Silvia. Várom parancsát. (Sioiga el,) Jöjjön Thurio úr, 

Kisérjen. — Új szolgám, még egyszer üdv ; 
Önök beszélgethetnek otthonukról, 
S ha végezek, majd nézzenek felénk. 
Froteüs. Követni fogjuk, úrnőnk, nem soká. 

(Silvia, Thnrio, Ugri el.) 

Valentin. Nos, mondd, hogyan áll otthon a világ? 
Pboteub. Barátaid jól vannak, s üdvözölnek. 
Valentin. És a tieid ? 

Proteus. Ott sincs semmi baj. 

Valentin. Hát kedvesed? Nos, és hogy áll szerelmed? 
Proteus. Tudom, hogy untat a szerelmi tárgy, 

Terhedre van ; ne szóljunk e felől. 
Valentin. Hajh Proteusom, megváltozott az élet. 

Megbűnhödém, hogy Ámort gúnyolám ; 

Fenkölt hatalma szörnyen büntetett, 

Nehéz böjttel, vezeklő bánatokkal, 

Éjente könynyel, nappal szív-sohajjal ; 

Mert — hogy kigúnyolám — a szerelem 

Az álmot elvoná behunyt szemeimtől, 

S szívbánatom őréül tette őket. 

Ó jó Proteus, nagy úr a szerelem, 

Megtörte dölyföm úgy, hogy ím bevallom, 

Ninc3 fájdalom nagyobb, mint a mit ő szab, 

Sem oly gyönyör, kéj, mint szolgálni őt! 

Ne szólj nekem most másról szerelemnél, 

Mert álom, étel és ital nekem 

E puszta szócska is már « szerelem ». 
Proteus. Elég ; szemedben látom üdvödet. 

Ez volt az eszmény, a kit úgy imádsz ? 
Valentin. Ez ; és nem égi szent-e ő előtted? 

Proteus. Az nem, de csínos földi mintakép. 

Valentin. Mondd éginek. 

Proteus. Hizelgenék neki. 

Valentin. hízelegj nekem ; nincs oly gyönyör, 
Mint szép szerelmesem magasztalása. 

Proteus. Mikor beteg valók, gyógyírt te adtál ; 
Illő, hogy én is adjak most neked. 

Valentin. Mondj róla hát valót : habár nem égi, 
De angyal itt alant is, és dicsőbb, 
Magasztosabb, mint minden földi lény. 
. Proteus. Kivéve hölgyem. 

Valentin. Nem, ne végy ki senkit, 

Ha gúnyolódni nincsen szándokod. 

Proteus. Nincs-é okom magamét többre nézni ? 

Valentin. Nézd nagyra, jó ; segítlek benne én is : 
Ám nyerje el a nagy kitüntetést, — 
Hordja hölgyem uszályát, hogy ne lopjon 
Csókot ruháiról a durva föld, 
Mert ezt kevélylyé téve ily magas kegy, 
Nem szülne több édes szagú virágot, 
S örökössé tenné a zord telet. 

Proteus. Minő dagály, dicsekvés ez, Valentin? 

Valentin. Bocsáss meg, ó hisz e magasztalás 
Mind semmi : Silviám nagy érdeme 
Megsemmisíti mások érdemét. 
Ő egyedüli. 

Proteus. Úgy hagyd egyedül. 

Valentin. Nem a világért. Ember, ő enyim, 
S oly dús vagyok ezen kincs birtokában, 
Mint húsz tenger, ha nektár lenne habja, 

Fövénye gyöngy, sziklája színarany. v 

Bocsáss meg, hogy reád sem gondolék, 

De láthatod, szerelmem foglal el. 

Bolond vetélytársam, kit, birtokáért, 

Szerelmesemnek atyja nagyra tart, 

Most véle van ; utána kell sietnem ; 

Tudod, milyen féltékeny a szerelmes. 
Protbus. Hát ő szeret ? 
Valentin. El is vagyunk jegyezve, 

De sőt megállapítva esküvőnk is, 

S az elszökésnek minden útja, módja : 

Majd ablakához hogy' kapaszkodom 

Kötélhágcsóval ; és kifőzve már 

Minden, mi engem üdvömhöz segít. 

Jer, jó Proteus, jer a szobámba kissé, 

Segíts tanácsaiddal e dologban. 
Proteus. Eredj elől ; majd fölkereslek aztán. 

Mennem kell a hajóra, hogy leszedjek, 

A mit magammal hoztam egyet és mást, 

Aztán követni foglak ízibe. 
Valentin. De hát siess. 

PROTEUS. Jó, jó. (Valentin el.) 

Miként az egyik hőt elűzi más hő, 
S miként szeget szeggel verhetni ki, 
Ekként feledteté velem ez új tárgy 
Kégibb szerelmem szép emlékeit. 
Saját szemem, Valentinus beszéde, 
A hölgy tökélye-é, vagy csalfaságom, 
Mi tett ily ok nélkül okoskodóvá ? 
Ő szép, s az Júlia is, szerelmesem, 

Vagy volt szerelmesem, mert már elolvadt 

Szerelmem, mint tűzön viasz alak, 

S nyomát se' látni rajta, hogy mi volt. 

Meghűlt szivem Valentinom iránt is, 

Nem szeretem már úgy, a hogy* szerettem ; 

De ó, imádom kedvesét nagyon is, 

S talán ezért szeretem őt kevésbbé. 

Ó hogy fogom majd Silviát imádni, 

Kit első perezre már szeretni kezdek? 

Mit eddig láthaték, csak külseje, 

S ez is már elvévé eszem világát ; 

De hátha meglátom tökélyeit, 

Nincs benne mód — egészen vak leszek. 

így, ha tudom, szerelmem fékezem, 

Ha nem, czélt érni használom eszem. (El.) 

V. SZÍN. 

Ugyanott. (Jtcza. 

Uöri. Dárdás, becsületemre, Isten hozott Milanóba. 

Dárdás. Ne esküdjél hijába, édes fiacskám, magam 
is iparkodtam. — Hm ; én csak azt tartom, hogy senki 
sincs addig elveszve, míg föl nem akasztják; aztán 
senki el nem mondhatja, hogy Isten hozta valahová, 
míg az ebéd árát ki nem fizette, s a korcsmárosné azt 
nem mondja, hogy « Isten hozta. » 

Ugri. Gyere, félnadrág, gyere a sörházba ; ott, ha 
egy pár iteze sört fizetsz, akár ezer « Isten hoz tát » is 
hallhatsz. De, te fajankó, hogy vált el urad Juliit 
kisasszonytól ? 

Dárdás. Hát komolyan itiegegyeztek, s aztán vigan, 
tréfálózva elváltak. 

Ugri. Hát elveszi urad ? 

Dárdás. Nem. 

Ugri. Hát tán uradat veszi el a kisasszony? 

Dárdás. Nem, egyik sem. 

Ugri. Hát végkép elszakadtak ? 

Dárdás. Nem szakadtak azok ; egész mind a kettő, s 
élnek, mint a hal a vízben. 

Ugri. De mibe vannak hát? 

Dárdás. No : ha az uram jól van, a kisasszony is jól 
van. 

Ugri. Szamár ! Ki bírna téged megérteni ? 

Dárdás. Megbír engem a botom is. 

Ugri. Micsoda? 

Dárdás. No hát nézd, ha rátámaszkodom, megbír. 

Ugri. Felelj már, ne bolondulj, lesz-e valami a 
házasságból? 

Dárdás. Kérdezd a kutyámtól : ha az azt mondja, hogy 
lesz, akkor lesz ; ha azt mondja, hogy nem lesz, akkor 
lesz ; ha egyet se szól, csak a farkát csóválja, akkor is 
lesz. 

Ugri. Hát mindenkép csak lesz. 

Dárdás. De isz énbelőlem ki nem veszed a titkot, 
csak így példázolat által. 

Ugri. Csakhogy így is kivettem ! — De hát, te Dár- 
dás, mit mondasz ahhoz, hogy az én uram fejét Ámor 
egészen megzavarta? 

Dárdás. Hisz azt rég tudom. 

Ugri. Mit tudsz ? 

Dárdás. Hogy urad fejét a mámor egészen meg- 
zavarja. 

Ugri. Szamár, te engem egészen félreértesz. 

Dárdás. Hogy értenélek ; hiszen nem is téged értet- 
telek, hanem uradat. 

Ugri. Én csak azt akartam mondani, hogy uram tü- 
zes szerelmes lett. 

Dárdás. Mit bánom én, ha még olyan tüzes is, hogy 
összeégeti magát a szerelemben. — Most pedig, ha 
jösz velem egy búcsú-pohárra, jó ; ha nem jösz, akkor 
olyan vagy mint egy héber, egy zsidó, s nem érdemled 
a keresztyén nevet. 

Ugri. Miért? 

Dárdás. Mert nincs benned annyi ájtatosság, hogy 
búcsúra jöjj az igaz keresztyénnel. No jösz? 

Ugri. Szolgálatodra. (Mindketten el.) 

VI. SZÍN. 

Ugyanott. Szoba a palotában. 

Proteus jő. 

Protbüs. Elhagyni Júliámat, hitszegés ; 
Szép Silviát szeretni, hitszegés ; 
Megcsalni társam, legtöbb hitszegés ; 
S e hármas hittörésre ép azon 
Erő csal, mely előbb eskümre bírt. 
Szerelmért esküvém, azért szegem meg. 
Csábító szerelem, ha vétkezem, 
Ha kísértetbe hoztál, most segíts ! 
Előbb tündöklő csillagért rajongtam, 

De most ez égi napnak hódolok. 
Meggondolatlan esk' megszeghető, 
És nincs esze, ki el nem szánja rá 
Eszét, hogy a rosszat jobbért od' adja. — 
Fhű, fhű, gonosz nyelv, rossznak mondani, 
Kinek fölényét úgy elismered, 
Harminczezer, szívből jött esküvel ; 
Szeretni meg nem szűnhetek, de ím 
Ép ott szünök meg, hol szeretni kéne. 
Elvesztem Júliámat, s el Valentint ; 
Ha nem veszítem, veszni kell magamnak ; 

S ha el, cserébe értök megnyerem 

Valentinért magam, Júliáért Silviát. 

Kedvesb vagyok magamnak, mint barátom ; 

Hisz a szerelem legbecsesb magában, 

És Silvia mellett Júlia rút szerecsen 

(Tanúm reá az ég, mely alkotá). 

Felejtem én, hogy él is Júlia, 

Hiszen szerelmem már kihalt iránta ; 

Valentfnust meg ellenül tekintem, 

Megnyerni Silviát édesebb barátul. 

Most már magamhoz nem maradhatok hű, 

Ha el nem árulom Valentinust : — 

Ez éjre tervezé, hogy egy kötélen 

Felkúszik égi Silvia ablakához, 

S engem vetélytársát segélyre hitt. 

Jó, jó, megyek, atyjának megsúgom 

Szinlésöket s a tervezett szökést ; 

számkiűzi nagy dühben Valentint, 

Mert Thuriónak szánta Silviát ; 

De menjen el csak az, gyorsan bevágom 
Szép cselfogással e butának útját. 
Ó ezt elérni, adj szárnyat, szerelmem, 
Mint észt adál kifőzni csalfa tervem ! (El,) 



VII. SZÍN. 

Verona. Szoba Júlia házában. 

Jvulia és Lucetta jőnek. 

Jülia. Segits, Lucetta ; jó leány, tanácsolj : 
Szerelmemben is íme kérlek, esdek, 
— Hisz szíved a lap, melyre följegyezve, 
Bevésve minden eszmém, érzetem — 
Taníts tanácsai ; mondj módot reá, 
Hogy férne össze szűz becsületemmel, 
Szerelmes Proteusomhoz útra kelni. 

Lucetta. Ó jaj ! az út nehéz ós fáradalmas ! 

Jülia. Az ájtatos zarándok nem remeg 
Országokat átmérni gyenge lábbal ; 
Hogy félne az, kinek szerelme szárnyat 
Ad, és az út olyan dicső tökélyü, 
Oly égi lényhez visz, mint Proteusom. 

Lucetta. Jobb várni, míg Proteus úr visszatér. 

Júlia. Ó, nem tudod, őt látni lelkem étke ; 
Szánd kínomat, mit eddig szenvedek, 
Ez étekért olyan soká epedve. 
Csak értenéd szerelmem nagy hatalmát, 
Inkább tüzet akarnál gyújtni hóval, 
Semmint szivem tüzét eloltni szóval. 

Ltjoetta. Nem szándokom szív-lángját oltani, 

Csak csendesítni e tűz nagy dühét, 

Nehogy az ész korlátain kicsapjon. 
Júlia. Ha gátolod, csak annál jobban ég. 

A kis patak, mely csörgve folydogál, 

Tudod, ha föltartják, dühöngve csap ki ; 

De, hogyha szép futása gáttalan, 

Édes zenét csörög a sík kövekkel, 

Lágy csókot adva minden parti fűnek, 

Mit bujdosásiban előtalál ; 

S így sok kanyargással belébolyong, 

— Ónként szaladva — a vad óczeánba. 

Hadd menjek én hát, utamat ne gátold, 

Türelmetes leszek, mint szép folyam, 

Minden nehéz lépten megpihenek, 

Míg végre eljutok szerelmesemhez ; 

És ott mogállok, mint sokat törődött, 

Dicsőült lélek az elysiumban. 
Lucetta. De hát milyen ruhában utazik ? 
Júlia. Nem nőiben ; csak így kerülhetem ki 

Tolakvó emberek gonosz szemét. 

Édes Lucetta, hozz olyas ruhát, 

Mint szende gyermek-apród a milyet hord. 
Lucetta. De úgy le kell vágatni a haját. 
Júlia. Nem kell ; majd felfonom selyemzsinórral 

Csudás fürtökbe, húsz szerelmi boggal. 

Szabad különcznek lenni még idősb 

Fiúnak is, mint én milyen leszek. 
Luobtta. S nadrága mily szabás legyen kisasszony? 
Júlia. Ez ép olyan, mint: « Kérem téns uram, 

Mily bőre szabjam a szoknyát az úrnak ?» 
Szabad úgy, a hogy jónak hiszed, Lucettám. 
Lucetta. Űgy-é elől feljöjjön a nyakig? 
Júlia. Pfuj, jaj, hisz az nagyon bolondos úgy. 
Luoetta. De úgy meg egy öltést sem érdemel, 

Ha nem lehet tűt tűzni a melyébe. 
Julu. Lucetta, szabj olyat, ha csak szeretsz, 
Miről hiszed, hogy a legmódosabb lesz. 
De mondd, te, mit mond erre a világ, 1 

Hogy én ilyen könnyelmű útra mentem ? 
Félek, hogy elvész jó hírem-nevem. 
Luoetta. Ha azt hiszi, maradjon hon, s ne menjen. 
Júlia. Nem, nem lehet. 
Luoetta. Úgy a világ szavára mitse hajtson. 
Ha helybehagyja útját Proteus úr, 
Mit bánja ön, bármit beszélnek itthon. 
De félek, ő sem fogja majd szeretni. 
Júlia. Félelmeim között ez legcsekélyebb. 
Ezernyi eskü, könyek óczeánja, 
Eb végtelen szerelmi fogadalma 
Zálog nekem, hogy Proteus jól fogad. 
Luoetta. Csalárd embernek is szolgája mind ez. 
Júlia. Aljas, ki aljas czélra él velők ; 
Hűbb csillag őrködik Proteusom útján ; 
Szava kötés, esküje szent oraclum, 
Szerelme biztos, gondolatja tiszta, 
A könyje jó szivének hű követje, 
És szíve csalfaságtól, hitszegéstől 
Oly messze, messzebb, mint a föld as égtől. 
Lucetta. Könyörgjötf égnek, az legyen, ha ott lese* 

Julta. Ne, ha szeretsz, ne légy igaztalan, 
Ne tarts igaz hűségiről valótlant ; 
Csak őt ha. tiszteled, szeretlek én. 
De most jer egy kissé velem szobámba, 
Jegyzékbe venni mind azt, a mi kell 
A vágyva-vágyott útra készüléshez. 
Megjöttömig mindent reád hagyok : 
Jószágom, földeim, jó hírnevem ; 
Csak mind ezért segíts sietnem innen. 
Jer, ós ne ellenezd, jer, jer, hamar : 
Nem tűrhetek tovább halasztgatást. (Mindketten el.) 



I 



HARMADIK FELVONÁS. 
L SZÍN. 

Milano. Előszoba a herczegi palotában. 

Herczeg, Thvurio, Protews jönnek. 

Herozeg. Thurio, kérem, hagyjon magunkra most : 

Egy kis magánbeszédünk volna együtt. (Thurio el.) 

Nos, mondja Proteus úr, mi szándoka? 
Proteus. Kegyelmes úr, mit én most fölfedek, 

Titkolnom illenék baráti frigyből ; 

De mindazon kegyét eszembe véve, 

Melyet velem, érdemtelennel ön tett, ^ 

A hála ösztönöz, hogy fölfedezzem, 

Mit földi kincsért el nem mondanék. 

Hát tudja meg, Valentin, jó barátom, 

Ez éjjel elszándékozik rabolni 

Silviát, és engem is tervébe vont. 

Tudom, hogy ön Thuriónak szánta szép 

Leányát ; habár ez Thuriót gyűlöli ; 

S ha ily csalárdul öntől elrabolnák, 

Nagy fájdalommal érzené kora. 

így, szent kötélyből, inkább elhatárzám, 

Bevágni társam tervezett cselét, 

Mint, rejtve azt, az ön fejére terhes 

Bút dobni hagyjak, mely önt sirba vinné 

Idő előtt, ha meg nem gátlanók. 

Herczbg. Köszönöm a nemes gondot, Proteus, 

Igyekszem azt viszonozni, míg csak élek. — 

Szerelmöket rég észrevettem én is. 

Ha itt vagy ott tán azt hivék, hogy alszom ; 

Szándékozám is már eltiltani 

Valentint Silviától s udvaromból : 

De félve, hogy tévedhetett gyanúm, 

S igaztalan büntethetném ez embert, 

(Az elhamarkodást mindig kerültem), 

Jó szemmel néztem őt : így lesni ki, 

A mit te most előttem fölfedél. 

De íme lásd, mily óvatos leszek. 

Tudván, hogy a szerelmes mily ravasz, 

Éjente Silviát egy toronyba zárom, 

Es kulcsait magammal hordozom ; 

Onnan ki nem lehet juttatni őt. 
Pboteus. De jó uram módot találtak ők rá : 

Hogy menjen ablakrésihez Valentin 

S hogy hozza őt kötél-hágcsón alá ; 

Ezen kötélért most van ép oda, 

Es nem sokára erre hozza azt, 

Úgy, hogy ha tetszik, itt kikórdheti. 

De, jó uram, úgy alkalmazza majd, 

Hogy árulásom ő ne is gyanítsa, 

Mert ön iránti tisztelet, s nem a 

Barát iránti bosszú birt reá. 
Herczeg. Becsületemre, nem fog tudni semmit, 

Hogy ön vetett világot erre nékem. 
Proteus. Itt jön Valentin ; áldja ég, uram. (El.) 

Arany László összes művei. V. ** 

Valentin jő. 

Herczeg. Valentin úr, hová olyan sietve ? 
Valentin. Kegyelmes herczeg, egy követ van itt, 

Kitől hazámba néhány levelet 

Szeretnék küldeni, ahhoz megyek. 
Herczeg. És fontosak? 
Valentin. Tartalmuk annyi csak, kegyelmes úr, 

Hogy jól vagyok, s ön udvarába' boldog. 
Herozeg. Úgy mit sietsz ? Maradj csak egy kicsit, 

Egy s más dologról volna szóm veled ; 

Eám nézve fontos, s én belé avatlak : — 

Azt, úgy hiszem, tudod, hogy én kinéztem 

Leányom férjéül Thurio urat? 
Valentin. Ezt jól tudom, uram ; s bizonynyal e frigy 

Dús lenne, s tisztes, mert a férfiú 

Erényes, bőkezű, dús, érdemes 

Oly nőre, mint az ön nemes leánya. 

De tán leánya nem kedveli őt? 
Herozeg. Ez a baj : lyányom büszke, önfejű, 

Makacs, daczos, szavamra mit se hajt, 

Se arra nem tekint, hogy gyermekem, 

Se, mint atyától, tőlem mit se fél. 

És mondhatom, jól fontolóra vettem, 

E büszkeség elvonta tőle szivem ; 

Eddig hivém, hogy éltem agg korát 

Gyermek szerelmivel ő ápolandja, 

Most elhatározám, megnősülök. 

Ám menjen akkor ő ahoz, kinek kell. 

Legyen szépsége nászajándoka, 

Mert engem és jószágim nem becsül. 

Valentin. S én mit tegyek kegyelmes úr, ez ügyben? 
Herczbg. Van itt Milánban egy úrhölgy, uram, 

Kit szeretek ; de ő kaczér, begyes, 

S az ón öreg kérelmeimre nem hajt : 

Téged szeretnélek hát gyámolul, 

(Mert rég felejtem hogy* kell udvarolni, 

S már változott is ennek a divatja) 

Mikép, hogyan viseljem ott magam, 

Hogy rám tekintsen napfényes szemeivel ? 
Valentin. Ajándokokkal nyerje meg, ha szóra 

Nem hajt. A -néma ékszer hallgatása 

Többet tesz olykor, mint a szép szavak. 
Herczeg. De egy ajándokom már megvetette. 
Valentin. A nő sokat fitymál, a mit szeretne, 

Mást küldjön ön ; ne hagyja míg lehet ; 

Előbb ha fitymál, majd utóbb szeret, 

Ha mérges is, nem önt gyűlöli ám, 

Csak hőbb szerelmet szítani kivan ; 

Ha szidja, «menjen» - jobb, föl sem veszi, 

Mert a bohó búsul, ha megteszi, 

Ne ellenezze, bárhogy felesel, 

Mert « menjen ön,» nem azt teszi, hogy «el»; 

Hizelgj, dicsérd, bókolj, emeld ki báját, 

Ha még oly rút is, angyal szeme-száját, 

Nem ember az, ki, hogyha birja nyelvét, 

Nem tudja megnyerni egy nő szerelmét. 
Herozeg. De úgy tudom, hogy egy ifjú, derék 

Nemeshez Ígérték övéi őt, 

És rejtve tartják minden férfitól, 

Hogy senki nem juthat hozzá egész nap. 

4* 

Valentin. No, akkor én éjente látogatnám. 
Herczeg. Úgy, de az ajtó zárva, s kulcsa jó helytt, 

Éjente még közel se jutni hozzá. 
Valentin. Nos, és miért ne jutna ablakon át? 
Hebczeg. Szobája fent van, a földtől magasan, 

A fal meredek, meg nem mászható 

Nyilván való életveszély nélkül. 
Valentin. Hisz* egy kötélből szépen összefont 

Hágcsó, ha pár horoggal fölkapatja, 

Héro tornyába szépen fölsegít, 

Mihelyt akarja a merész Leander. 
Herczeg. No hát, nemes véredre kérlek, ifjú, 

Mondd, hol szerezhető ilyen kötél ? 
Valentin. Mikorra tetszik? mondja jó uram. 
Herczeg. Ma éjre, mert szerelmem, mint gyerek, 

Mindent szeretne már, a mit elérhet. 
Valentin. Hét óra tájra itt lesz a kötél. 
Herczeg. De várj te ; én csupán magam megyek, 

Hogy lophatom hágcsómat jól oda? 
Valentin. Könnyen uram, könnyen elrejtheti, 

Csak egy kicsit hosszú köpenyt vegyen. 
Herczeg. Elég ilyen köpeny, mint a tied? 
Valentin. Elég uram. 
Hergzeg. Hadd lássam öltönyöd, 

Hogy ép* olyat szerezzek én is. 
Valentin. Mindegy, uram, akármilyen köpeny. 
Herczeg. De hát hogy* állna rajtam, azt szeretném : 

Kérlek, mutasd, hadd öltsem fel magamra. 

Hát ez mi itt? Levél. Hm. «Silviának.» — 

Ez itt meg, oly szerszám, minő nekem kell ! 

Leszek merész feltörni a pecsétet. (Ohas.) 
« Eszmém, álmom éjjel Silviához szárnyal ; 

Szolgáim ők, kiket repülve küldök ; 
Bár uratok járna oly röpke szárnynyal, 

S nyughatna ott, hol érzéketlen ültök. 
Hirnökimet fehér kebledbe zártad, 

Míg én, ki hozzád küldözém, királyok, 
Átkozom a kegyet, melylyel megáldtad, 

Mert üdvökért irigykedem reájok, 
Mért is küldém, enmagam átkozom, 

S hogy helyökön méri én nem nyugoszom.» 
Mi ez? 

«Silviám, ez éjszakán megmentelek :» 
így van ; s emitt e czélra a kötél. 
Nos, Phaeton, (mert Merops fia vagy) 
Vágynál az ég szekerét hajtani, 
És vakmerőn felgyujtni a világot? 
Nyúlsz már a csillagért, mert az reád süt ? 
Pusztulj tolakvó ! nagyralátó szolga ! 
Magadfajtádra szórd a lágy mosolyt, 
S köszönd türelmem-, nem ten érdemednek, 
Hogy távozásod még megengedem. 
Köszönd ezt, jobban, mint a sok kegyet, 
Mit bő kezekkel eddig rád pazarltam : 
De hogy ha földemen tovább maradsz, 
Mint mennyi arra kell, hogy legsebesben 
Útadra kelj királyi udvarunkból : 
Az égre, bosszúm túlcsap a szerelmen, 
Mit eddig érted érzék, s lyányomért ; 

Eredj : üres mentséged meg se hallom ; 
Ha kedves életed, sietve pusztulj. (Hercwg el.) 
Valentin. S mért nem halál inkábh, mint élve kín ? 
Meghalni, ez száműzetés magamtól ; 
És Silvia enmagam : száműzve tőle, 
Ez csak magam-magamtól, s így halálos. 
A fény se fény, nem látva Silviát, 
Az üdv se üdv, ha Silvia nincs velem, 
Csak úgy, ha azt tudom, hogy ő velem van, 
S tökélye árnyain táplálkozom. 
Ha nem vagyok éjjente Silviámmal, 
A csalogány szavában nincs zene, 
Ha nappal Silviát nem nézhetem, 
Úgy nincs nekem tisztán derült napom, 
Ó éltetőm, s megszűnők élni, ha 
Körülte nem leszek, s ő nem üdít, 
Nem ápol, nem vidít, életbe nem tart. 
A rám szabott haláltól nem futok : 
Maradva, csak bevárom a halált, 
De futva innen, éltemtől futok. 

Proteus és Dárdás jőnek. 

Pboteüs. Szaladj kölök, szaladj, keresd föl. 
Dárdás. Ni — hó — hahó.! 
Proteus. Mi az ? mit látsz ? 
Dárdás. A kit keresünk ; veszszek meg, ha nem 
Valentin úr. 

Proteus. Valentin? 

Valentin. Nem. 

Proteus. Hát ki ? Szelleme ? 

Valentin. Az sem. 
Proteus. Hát ki ? 
Valentin. Senki. 

Dárdás. Hát a Benki beszélni is tud? üssem, uram? 
Proteus. Kit akarsz te ütni ? 
Dárdás. Senkit. 

Proteus. Hallgatsz, kölök ! — Valentin barátom, egy 
szóra. 

Valentin. Fülem süket, jó hírt se hallhatok, 

A rossz hírekkel úgy betelve már. 
Proteus. Ügy hírem' tompa némaságba rejtem, 

Mert ez keserves, fájó és nehéz. 
Valentin. Tán meghalt Silvia? 
Proteus. Nem, Valentin. 

Valentin. Nem Valentin ; igaz, csak testi vázzá 1 — 
Hát úgy-e elhagyott ? 
Proteus. Nem, Valentin. 

Valentin. Nem Valentin, ha Silvia elhagyott! Mi hír 
tehát? 

Dárdás. Uram, kikiáltották, hogy az urat kikalkulál- 
ják az országból. 

Proteus. Hogy számkiüznek. Ó ez gonosz hír, 

El Silviától, s tőlem, a baráttól. 
Valentin. Ó, izlelém már e fájdalmakat, 

Most annyit adnak, hogy bár megcsömöljek, 

Es Silvia tudja ezt, hogy számkiüztek ? 
Proteus. Igen; s ez ítéletre (mely erősen 

Áll visszavétlenül) gyöngy oczeánt 

Sírt, mit könyeknek is hívnak sokan ; 

Ezt sírta atyja durva zsámolyára, 

S velők, térdén, alázatos maga, 

Kezét tördelve, melynek hava mintha 

A kin miatt halványult volna meg : 

De megtörött térd, összetett kezek, 

Sóhaj, panasz, ezüstlő könnyözön 1 

Meg nem lágyithaták részvétlen atyját, 

S halál fia, ha elfogják, Valentin. 

Sőt Silvia kérelmére oly dühös lett, 

Midőn ez visszahivatásod esdé, 

Hogy őt szoros börtönbe záratá, 

Ijesztve, hogy többé ki nem bocsátja. 
Valentin. Ne többet, ó, ha e jövő szavadnak 

Olő hatalma nincsen életemre : 

Ha van, lehelld, kérlek, fülembe azt, 

E végtelen kín vég gyászénekéül. 
Proteus. Ne zúgolódjál, hol már nem segíthetsz 

S tanulj segítni, a mért zúgolódol. 

Idő minden jónak dajkája, anyja. 

Ha itt maradsz se látod kedvesed, 

Sőt éltedet dobod nyilván veszélybe. 

Eemény legyen vándorbotod; eredj, 

Ez óvjon a kétségb'esések ellen, 

Írhatsz levélben, bár nem lészsz is itt, 

S ha nékem írsz, bejuttatom akár 

Fris tejfehér keblébe kedvesednek. 

De a panaszkodásra nincs idő : 

Jer, átszöktetlek a város-kapun, 

És még előbb meghányjuk, vessük, a mi 

Szerelmi dolgaidra tartozik. 



Ha szereted Silviát, nézd a veszélvt. 

S ha magadéit nem, érte jer Telem. 
Yausktdi. Dárdás, ha meglátod szolgám, siettesd. 

Mondd, rám talál az éjszaki kapun. 
Protküs. Eredj, kölök, keresd föl. Jer Valentin. 
Valentin. Ó drága Silviám, szegény Valentin ! 

Dárdás. Én csak bolond vagyok, lássák, s mégis van 
annyi eszem, hogy belátom, milyen szemen szedett 
gazember ez az én aram ; no de, csak hogy nem sze- 
metén szedett. Nincs a föld hátán, a ki tudna róla va- 
lamit, hogy én szerelmes vagyok, pedig a' vagyok; 
csakhogy ezt hat ló sem húzná ki belőlem, sem azt, 
hogy kit szeretek hát ; pedig egy asszonyt ; csakhogy 
miféle asszonyt, azt magamnak sem mondanám meg ; 
pedig egy tejes lyányt ; csakhogy még se lyány, mert 
van már keresztkomája; de mégis lyány, mert a gaz- 
dája szolgálólyánya, s bérért szolgál. Többet tud, mint 
a legügyesebb vizsla, pedig ez csak sok egy keresztyén 
hajadontól. Itt van {papirt vesz elő) a tyúkkaparásu lista, 
hogy mi mindent tud. Imprimis, «Tud húzni, vonni. » 
No, a ló se tud többet ; dehogy tud ; hisz a ló csak 
húzni tud, de húzni-vonni nem ; lám, többet ér mint 
egy kancza. Item, «Tud fejni, » no lássák, szép erény 
egy tisztakezü hajadonban. 

Ugri jön, 

Ugbi. No, szinyor Dárdás, mit csinál az uraságod ? 
Dárdás. Uras zsákom? Miféle zsákom? 



58 A KÉT VERONAI IFJÚ. 

Ugri. Megint kutyákodol ; elcsűröd, csavarod a szót. 
Hát mi újság ebbe' az írásba'? 

Dárdás. A legfeketébb újság, a mit valaha hallottál. 

Ugri. Fekete ? hogy fekete ? 

Dárdás. Hát fekete, mint a tinta. 

Ugri. Addsza, hadd olvassam. 

Dárdás. Ajnye tökfilkó, tudsz is te olvasni. 

Ugri. De b'zon tudok. Mutasd. 

Dárdás. Először próbára teszlek. Hát megtudod-e 
mondani, ki teremtett téged ? 

Ugri. Hát a nagyapám fia. 

Dárdás. Ó tanulatlan fajankó, mondom, hogy sem- 
mit sem tudsz, mert a nagyanyád fia. Ebből is látni, 
hogy nem tudsz olvasni. 

Ugri. Mutasd hát azt az írást. 

Dárdás. Ne, segítsen benne szent Mikulás. 

Ugri. Imprimis, «Tud fejni. » 

Dárdás. No, azt tud. 

Ugri. Item, «Jó sert tud főzni. » 

Dárdás. No, úgy nem bánom, ha azt mondják is 
ránk, hogy « egyétek meg a magatok főztjét.» 

Ugri. Item, «Tud varrni. » 

Dárdás. No úgy tud várni is rám esténkónt. 

Ugri. «Tud kötni. » 

Dárdás. Csak engem ágylábhoz ne kössön, vagy be- 
lém ne kössön. 

Ugri. Item, «Tud mosni, súrolni. » 

Dárdás. Ez különös virtus ; mert legalább őt nem 
kell mosni, súrolni. 

Ugri. Item, «Tud fonni. » 

Dárdás. Csak engem be ne fonjon. 

Ugri. Item, «Móg sok névtelen erénye van.» 

Dárdás. Ez olyan, mintha azt mondanák, hogy fattyú 
erény, mert nem tudni, ki volt az apja, azért nincs 
neve. 

Ugri. Itt következnek a hibái. 

Dárdás. Épen sarkában erényeinek. 

Ugri. Item, «Éhomra nem lehet megcsókolni, a le- 
hellete iránti tiszteletből. » 

Dárdás. Se baj, ezt a hibát még helyre lehet ütni egy 
frustukkal. Olvasd tovább. 

Ugri. Item, « Szeret nyalakodni. » 

Dárdás. Jaj, ha engem szeret nyalni-falni, akkor már 
nagyobb baj, a mit a lehelletéről olvastál. 

Ugri. Item, « Almában beszélni szokott.* 

Dárdás. Jobb, mint ha beszédjében elaludna. 

Ugri. Item, « Lassan beszél. » 

Dárdás. Ó ostobák ! ezt a hibája közé tenni ! Hisz a 
lassú- beszéd a legkiválóbb virtus az asszonyokban. 
Húzd ki mindjárt, tedd a virtusok közt a legelső 
helyre. 

Ugri. Item, « Hivalkodó.* 

Dárdás. Evvel is ki onnan; ez Éva hagyománya, ettől 
meg nem szabadulhat. 

Ugri. Item, « Nincs foga.» 

Dárdás. Annál több pecsenye jut nekem. 

Ugri. Item, «Marakodós.» 

Dárdás. Csakhogy nincs foga, a mivel haraphatna ! 

Ugri. Item, «Az itallal nem nagyon kináltatja 
magát. » 

Dárdás. Hiszen ha jó italt csinál, az nálam is elkel 
kínálás nélkül. 

Ugri. Item, « Nagyon adakozó.* 

Dárdás. Mivel? A pofoncsapásokkal nem lehet, meri 
nem tartom a pofám; az erszényével se lehet, azt 
majd elzárjuk az orra elől; egyébbel meg nem bá- 
nom, ha adakozik is, arról nem tehetek. No, tovább. 

Ugri. Item, «Több a haja, mint az esze, több a hi- 
bája, mint a haja, több a pénze, mint a hibája. » 

Dárdás. Megállj ; elveszem : kétszer-háromszor hol 
enyim volt, hol nem, mig ezt olvastad. Olvasd el még 
egyszer. 

Ugri. Item, «Több a haja mint az esze,» — 

Dárdás. Több a haja mint az esze, — meglehet; 
lássuk csak : a sótartóba van a só, tehát az nagyobb 
mint a só ; a haj alatt van az ész, tehát több haj mint 
ész; a nagyobb takarja a kisebbet. Hogy van tovább? 

Ugri. — «Több a hibája mint a haja,» — 

Dárdás. Ez borzasztó, oh csak e ne volna ott ! 

Ugri. «Több a pénze mint a hibája. » 

Dárdás. Jaj, ez a hibáját is mind kedvessé teszi. Jó, 
elveszem, s ha lesz a házasságból valami, a mint semmi 
se lehetetlen — 

Ugri. No akkor? 

Dárdás. Akkor ? — akkor megmondom neked, hogy 
uraságod az éjszaki kapunál vár. 

Ugri. Engem? 

Dárdás. Téged bizony ; hát ki vagy te, miért ne vár- 
hatna téged ? várt ő már derekabb embert is, mint te. 

Ugri. És nekem oda kell mennem? 

Dárdás. Nem menned kell, hanem szaladnod; "mert 
annyi ideig itt ácsorogtál, hogy a menés semmit se ér. 

Ugri. Ejnye, mért nem mondtad előbb? ragya verje 
el a szerelmes leveled. (El.) 

Dárdás. No most kikap, a mért levelemet elolvasta. 
Faragatlan gazember, más titkába akarja magát fúrni. 
Megyek utána, gyönyörködni rajta, hogy javítják a 
kölköt. (El.) 

H. SZÍN. 

Ugyanott. Szoba a herczegi palotában. 
Herczeg és Thurio jőnek; Proteus hátul. 

Herczeg. Thurio ne félj, szeretni fog leányom. 

Valentin el-kiüzve már köréből. 
Thurio. De ő az óta még jobban gyűlöl ; 

Kerüli társaságom és kigúnyol, 

Kétségbe ejt, ah, hogy meg nem nyerem ! 
Herczeg. Szerelme e csekély nyoma olyan, 

Mint jégbe vájt alak, mit egy kevés hő 

Vizzé elolvaszt s megformátlanit. 

Pár napra szélylyel olvad e fagyosság, 

S érdemtelen Valentint elfelejti. — 

No, hogy' van ön Proteus ? Hát honfitársa 

Elment-e már, miként parancsolánk ? 
Proteus. El, jó uram. 

Herczeg. Lyányom nagyon fájlalja távozását. 
Proteus. Kevés idő elűzi bánatát. 
Herczeg. Én is hiszem, de Thurio kétkedik. 

Proteus, irántad hitt jó véleményem 

(Mert érdemednek több jelét mutattad) 

Készt, hogy bizalmasan szóljak veled. 
Proteus. Ne éljek és ne lássam önt tovább 

Kegyelmes úr, csak a mig hű leszek. 
Herczeg. Tudod, mi kész örömmel áldanám meg 

Leányom ós Thurio úr esküvőjét. 
Proteus. Tudom, uram. 
Herczeg. Az is, hiszem, rég tudva már előtted, 

Hogy Silvia ebben ellenem szegül. 
Proteus. Azaz csak addig, míg Valentin itt volt ! 
Herozeg. Folyvást makacs, sehogy se* hajtható. 
» Hogyan tehetnők meg, hogy elfelejtse 

Valentint, s megszeresse Thuriót ? 
Proteus. Legegyszerűbb rákenni, hogy Valentin 

Gyáva, csalárd és aljas származású. 

E hármat a nők szörnyen megvetik. 
Herozeg. Azt mondja rá, hogy csak dühből beszélünk. 
Proteus. Igen, ha a Valentin ellenétől 

Jön az, tehát vigyázva szóljon, és 

Oly ember, kit barátjául tekint. 
Herozeg. Vállalja hát el ön, hogy elgyalázza. 
Proteus. Bosszúi esik, kegyelmes úr ; keserves 

Megbízatás ez egy nemesre, és 

Kivált saját barátja ellenében. f 
Herozeg. Hol jó szavával rajta nem segíthet, 

Ott már a rágalommal sem tehet kárt, 

Tehát közömbös a megbízatás, 

S egy jó barátja kéri önt reá. 
Proteus. Győzött, uram. — A mennyi rajtam áll, 

Gyalázva őt, a hol módját lelem, 

Nem fogja már szeretni Sílvia : 

De ha kiirtjuk is jelen szerelmet. 

Vagy lesz szerelmes, vagy se Thuriőba. 
Thubio. Azért, a mint lefejti e szerelmét. 

Hogy így lefejtve össze ne bomoljon. 

Azon legyen, hogy gombolyitsa rám, 

Mit megtehet, ha engem ügy magasztaL. 

A hogy' gyalázni fogja majd Valentint. 
Herczeg. S mi, Proteus, önt meg merjük bízni ezzel. 

Mert tudjuk azt, Valentin elbeszélte, 

Hogy ön szerelmet másnak esküdött 

S nem szeghet esküt és nem tör hitet. 

Ez biztosíték hát, hogy módot adjunk. 

Hol Líviával bőven társaloghat ; 

Mert ő borús, beteg, nehézkedélyü, 

De önt barátjáért tán elfogadja, 

S így rábeszélheti, hogy meggyülölje 

Valentint, s megszeresse Thuriót. 
Pbotbus. A mit tudok, törekszem végbe vinni. — 

De Thurio, ön jobban forgolódjék ; 

Rakjon ki lépvesszőt, megfogni vágyát 

Nyögő szonettel, melynek tarka rímét 

Megtömje szolgálatkész esküvel. 
Herczeg. Úgy, úgy, bizony az égi származású 

Költészet itt nagyon sokat tehet. 
Pbotbus. Mondd, hogy szépsége oltár zsámolyára 

Teszed le könnyed, sóhajod, szived; 

írj, míg kiszárad tintád, s könnyeiddel 

Ereszd föl újra ; mérj bús verseket, 

S mind azt mutassa, hogy szörnyen epedsz. 

Orpheus aranyszavu, s költők inából 

Húrolt lantjára meglágyult aczél, kő, 

Tigris szelídült, s a nagy leviathan 

Ki a vízből, a partra tánczra kelt. — 

S e sok panaszló ömlengés után 

Keresd föl éjjel hölgyed ablakát 

Édes zenével ; és a hangszerekhez 

Dalolj te is ; az éj halotti csendje 

Jól illik ily édes-bús fájdalomhoz. 

Ha így nem, úgy egyébbel nem nyered meg. i 

Herozeo. Leczkéd mutatja, hogy voltál szerelmes. | 

Thürio. Tanácsod még az éjjel teljesítem. 

Azért nemes Proteus, irányadóm, 

Menjünk ki a városba, jer velem, 

Keresni ott néhány ügyes zenészt. 

Van egy szonettem, a mi megteszi 

Kezdetnek utasításod nyomán. 
Herozeg, Rajta uraim ! 
Proteus. Várjuk kegyelmed estebéd utánig, 

Aztán megyünk rögtön az éjzenére. 
Herczeg. Csak rajta most ; én engedélyt adok. 



NEGYEDIK FELVONÁS. 

LSZÍN. 

Erdő Milano és Verona közt. 

Néhány rabló jő. 

1. Rabló. Legények talpra, hó ! Egy utazó jön. 

2. Rabló. Ha tiz, se tágíts, üssed, le vele. 

Valentin és Ugrijőnek. 

3. Rabló. Megállj ; elő mindennel, a mitek van ; 
Ha nem, leültetünk úgy és kifosztunk. 

Ugri. Uram, rossz helyt vagyunk. Az a zsiványhad 

Ez, a melyiktől minden utas úgy fél. 
Valentin, Barátaim — 

1. Rabló. Nem úgy, uram ; ellenségid vagyunk. 

2. Rabló. Csitt, halljuk. 

3. Rabló. Halljuk, bajszomra, szörnyű helyes ember. 
Valentin. Nekem kevés van mit veszíteni. 

Sors-üldözött szegény ember vagyok ; 

Nincs egyebem, mint e rongy öltönyök, 

8 ha most ezekből is kifosztogattok, 

Velők veszítem minden birtokom. 
2. Rabló. Hová szándékozik ? 
Valentin. Veronába. 

Arany László összes művei. V. i} 

1. Babló. Honnan jön ? 
Valentin. Milánóból. 

3. Babló. Sokáig tartózkodott ott? 
Valentin. Tizenhat hóig ! és ha a kaján sors 
Nem űz, szerettem volna még tovább is. 

2. Babló. Hát tán száműzték ? 
Valentin. Igen. 

2. Babló. Miféle bűnért ? 

Valentin. Azért, mit itt most kin elmondanom. 

Embert ölek, s halála fáj nagyon ; 

De tisztes viadalban vágtam őt le, 

Csalárd előny és árulás nekül. 
1. Babló. Biz* azt ne bánja, hogy ha úgy esett, 

De hát csak ennyi bűnért van kiűzve ? 
Valentin. Csak, sőt örülnöm kell, hogy így menekvém. 
1. Babló. Tud-e nyelveket? 
Valentin. Tudok, tanultam ifjú útaimban, 

S bajból menekvém sokszor általuk. 

3. Babló. Bobin Hood szerzetese tar fejére, 
Ez a legény királyunknak való. 

1. Babló. No hát legyen. Bááll, uram? 
Ugri. Uram, csapjon föl : 

Becsületes tolvaj ság ez nagyon. 
Valentin. Hallgass, kölök. 

2. Babló. Van-e mihez csatolni még reményét ? 
Valentin. Nincs, csak szerencsém. 

3. Babló. Hát tudja meg : köztünk is sok nemes van, 
A fékezetten ifjú szenvedély 

Miatt kiűzve a tisztes körökből ; 
Magam Veronából vagyok kiűzve, 

Mert egy hölgyet akartam elraivlni. 
Dós nőt, s a heraeghez kőzd rokont. 

2. Rabló. S én MantuabóL a mert egy nemest 
Egyszer dühömbe' szíven szúrtam at. 

1. Rabló. S én szinte ilv csekérv vetek miatt. 
De a dologra, mert e vétkeket csak 
Bitang éltünket menteni idéztük: 
Mi látjuk azt, hogy szép erős alakkal 
Van ön megáldva ; és, a hogy beszéli. 
Tud nyelveket ; egy ily tökélyü ember 
Keresetünkhöz épen illenék. 

2. Rabló. Kivált, mivel száműzött ember is. 
Ezért állunk leginkább szóba önnel. 
Nem csapna föl bandánk vezéréül, 

A kényszerűségből erényt csinálva, 
Es élne, mint mi, e vad rengetegben. 

3. Rabló. No, szólj ; van-é kedved sorunkba állni ? 
Csapj föl, no ; légy mindannyiunk vezére, 

Mi hódolunk neked, szavad fogadjuk, 

r 

Es mint parancsnokot, királyt szeretünk. 

1. Rabló. Meghalsz, ha megvetnéd ajánlatunkat. 

2. Rabló. Ám, hogy fitymálj, élni nem hagyunk. 
Valentin. Elfogadom, bajtársatok leszek, 

Kikötve, hogy soh'sem lesztek garázdák 
Az árva nőkkel, jámbor utasokkal. 

3. Rabló. Nem; mink ez aljas, gyáva bűnt utáljuk. 
Jer, elviszünk a többi társainkhoz, 

Az összegyűjtött kincset megmutatjuk, 
Mely, mint magunk, parancsaidra vár. 

n. szín. 

Milano. A palota udvara. 
Proteus jön. 

Proteus. Már megcsalám, kiűzetem Valentint, 
Most Thuriót kell szépen jégre vinnem. 
Oly szín alatt, hogy őt ajánlom, utat 
Nyerek előbb mozdítni enszerelmem ; 
De Silvia szebb, hűbb, szentebb, semhogy őt 
Hitvány ajánlatom megvesztegetné. 
Ha hű alázatot kezdek fogadni, 
Azt hányja, hogy barátom megcsalám ; 
Ha szépségéré szórom eskümet, 
Figyelmeztet, mi hitszegő valék, 
Elhagyva Júliát, a kit szerettem : 
De mind ezen sok apró gúny daczára, 
Melyből pedig egy is reményölő, 
Szerelmem mind növekszik, s mint ebet, 
Hiába űzi el, csak hízeleg. 
De Thurio jön. — Silvia ablakához 
Megyünk és éjzenét adunk neki. 

Thurio és Zenészek jönek* 

Thurio. Hogy van, sir Proteus? hát elénk csuszamlott? 
Proteus. On tudja, Thurio, a szerelem 

Kész csúszni is, hol állva nem mehet. 
Thurio. De csak reménylem, itt ön nem szeret. 
Proteus. Dehogy nem, hisz különben mit keresnék ? 
Thurio. S kit? Silviát? 

Proteus. Igen, Silviát, önért. 

Thtjbio. Fogadja érte hálám. Nos, fiúk, 
Húroljatok, s aztán csak rajta vígan. 

Korcsmáros és Júlia jönnek hátul; Júlia fiú ruhában. 

Korcsmáros. No, kedves vendégecském, azt hiszem, 
magát valami malomkólika bántja ; mért olyan szo- 
morú? 

Júlia. Csak, mert nincs minek örülni. 

Korcsmáros. No jöjjön, majd felvidítom én. Olyan 
helyre viszem, a hol szép muzsikát hall, s meglátja azt 
az urat, a ki után tudakozódott. 

Júlia. De hallom-e beszélni is? 

Korcsmáros. Hát, hogyne hallaná ! 

Júlia. Úgy az nekem zene lesz. (Zene.) 

Korcsmáros. Csitt, hallja? 

Júlia. Közttik van ő is? 

Korcsmáros. Köztük, de p3zt, halljuk. 

Dal. 

0, ki Silvia, és mi ő, 

Hogy mindnyájunk érte ég ? 

Szent is, szép is, bölcs is ő, 
Ügy megáldá a nagy ég, 

Hogy bámulandó, dicső. 

S mint szép, van-e oly kegyes ? 

Mert ez együtt ér sokat ; 
Ámor szemében repes, 

Édes orvosságokat 
Vakságára ott kerea. 

Zengjük hát ez égi nőt, 

Szép Silviát, a dicsőt, 
Minden jóban kitűnőt, 

Mit csak szül e durva föld ; 
Koszorúkkal fonjuk őt. 

Korosmákos. No, hát még szomorúbb, mint az elébb ? 
Mi lelte ? nem szereti a muzsikát ? 

Júlia. Dehogy, dehogy, a muzsikás magaviseletét 
nem szeretem. 

Korcsmáros. Hogy', lelkem adta ? 

Júlia. Nem kedvem szerint játszik. 

Korcsmáros. Nem jó hangot ád a húron? 

Júlia. Oly rossz hangot, hogy szivem húrja rezdül 
meg bele. 

Korcsmáros. Nagyon jó füle van. 

Júlia. Ó bár süket volnék, hogy ne szakadna meg 
szivem. 

Korcsmáros. Látom, nem szereti hallgatni. 

Júlia. Nem, ha ily változó. 

Korcsmáros. Ha ! no már elhagyta. 

Jülia. Az az én bajom, hogy elhagyott. 

Korcsmáros. Hát azt szeretné, hogy örökké tartson ? 

Júlia. Azt, hogy örökké, híven, egyaránt. 
De mondja csak, gazdám, hát Proteus úr 
Gyakorta látogatja e kisasszonyt ? 

Korcsmáros. Én csak annyit mondhatok, a mennyit 
nekem az inasa Dárdás mondott, hogy rovásra se* lehetne 
azt venni, a hogy szereti. 

Júlia. Hol van Dárdás ? 

Korcsmákos. Elment a kutyáját keresni, a mit gaz- 
dája parancsolatára holnap ennek a kisasszonynak kell 
vinni ajándékba. 

Proteus. Meglássa Thurio úr, úgy ajánlom, 
Hogy cselfogásom nem győzi dicsérni. 

Thurio. Hol találkozunk? 

Proteus. Szent Gergely kútjánál. 

THURIO. JÓ éjszakát. (Thurio és Zenészek el.) 

Silvia fent ablakánál megjelenik. 

Proteus. Sok boldog estét, úrnőm, szép kegyednek. 
Silvia. Köszönet a zenéért, uraim. 

Ki az, ki ott beszél? 
Proteus. Hű szive tisztaságát hogy ha tudná, 

Eögtön reáismerne ön szaváról. 
Silvia. Tán Proteus ? — úgy veszem ki. 
Proteus. Az, édes úrnőm, rabja, hódolója. 
Silvia. És mit kivan ? 
Proteus. Parancsát teljesitni. 

Silvia. Jól van, legyen : tehát parancsom az, 

Hogy menjen és feküdjék ön le, otthon. 

Te hitszegő, csalárd, hitetlen ember, 

Azt hitted, én oly gyenge, oktalan 

Vagyok, hogy hat reám édesgetésed, 

Ki esküiddel annyit megcsalál ? 

Térj vissza, s engeszteld ki kedvesed, mert 

Az ég halvány királynőjére mondom, 

Oly messze tőlem, hogy szavadra hajtsak, 

Mint hitszegő kérelmed megvetem, 

8 már is szememre hányom ezt magamnak, 

Hogy eddig is beszélgetek veled. 
Proteus. Megvallom édesem, szerettem egy nőt, 

De meghalt. 
Júlia. (Félre,) Hej, ha én most közbe szólnék ! 

Mert bizonyos, hogy nincsen eltemetve. 
Silvia. Jó, mondhatod ; de Valentin, barátod, 

Él, s én, miként te is tudod, vele 

Jegyben vagyok ; hogy* nem pirulsz tehát 

őt e tolakvásoddal sérteni ? 
Proteus. De hisz Valentin is meghalt, az a hír. 
Silvia. Úgy hidd, hogy ón is; mert bizonyra mondom, 

Sírjába van szerelmem eltemetve. 
Proteus. Hadd ássam én ki onnan, kedvesem. 
Silvia. Menj kedvesed sírjához, s hívd övét fel, 

Vagy legalább temesd tiéd oda. 
Júlia. (Félre.) Még rá se* hallgat. 
Proteus. Úrnőm, ha szive oly rendíthetetlen, 

Ó hadd legyen szerelmemért enyim 

Arczkópe, mely szobácskája falán függ. 

Ehhez beszélek, sírok és sóhajtok, 

Mert hisz tökéletes valója másnak 

Levén ajánlva, én csak árny vagyok, 

Arnyát fogom tehát hiven szeretni. 
Júlia. (Félre.) Meg is csalnád, ha testi lénye volna, 

S árnynyá teendnéd, úgy mint engemet. 
Silvia. Bálványa lenni önnek, semmi kedvem, 

De mert csalárdságához illik árnyat 

Imádni, s kép előtt könyörgeni : 

Jó, küldjön érte reggel, átadom, 

Nyugalmas éjt. 

Pboteüs. Lesz, mint a bűnösöknek, 

Kik a halálra várnak virradatkor. (Frotens és SiMa el.) 

Júlia. Korcsmáros úr, megyünk? 

Eobcsmabos. Biz Istók, elszenderedtem. 

Júlia. Ugyan nem tudja, hol lakik Proteus? 

Korcsmáros. De bizony, az én házamnál. Anyje, tán 
már pitymallik is. 

Júlia. Még nem, de ez volt a leghosszabb éj, 
Mit átvirraszték, s a legsúlyosabb. (Elmennek.) 



IH. SZÍN. 

Ugyanott. 
Eglamour jő. 

Eglamoür. Ekkora mondta úrnőnk Silvia, 
Hogy jöjjek el, s halljam meg titkait. 
Pontos dologba kivan beavatni. 

Kisasszony ! Kisasszony ! (Silvia fent ablakánál kijön,) 

Silvia. Ki az ? 

Eglamour. Barátja és szolgája, a ki 
Kegyed parancsát várja itt alant. 

Silvia. Jó Eglamour, szép jó reggelt, ezerszer. 

Eglamour. Sok szépet önnek is, kisasszonyom. 
Tehát miként parancsolá kegyed, 
Eljöttem ily korán, megtudni, mily 
Szolgálat az, mit rám akarna bizni. 

Silvia. Ó Eglamour, tudom, nemes lovag vagy, 
Bölcs, résztvevő, derék, sokat tanult, 
(Ne hidd, hogy hizelgek, mert esküszöm, nem) 

Jól tudhatod, hogy engem, számkiüzött 
Valentinemhez mily érzés csatol, 
S hogy úratyám a balga Thurióhoz 
Erőltet, a kit lelkem is gyűlöl. — ] 

Te is szerettél, haliam tőled egykor, 
Hogy kín soh'sem járt oly közel szivedhez, 
Mint a mikor meghalt szerette hölgyed, 
Kinek sírján szüzességet fogadtál. 
Ó Eglamour, Valentint vágyom én 
Meglátni, fölkeresni Mantnában, 
Hol, hallomás szerint, tanyát ütött ; 
S mivel veszélyes arra minden út, 
Szeretném a te tisztes társaságod, 
Melynek becsületében bizhatom. 
Ne félj atyám dühétől, Eglamour, 
Csak kínomat nézd, egy nő kínjait, 
S azon igazságot, hogy e szökés 
Szentségtörő frigy ellen óv csupán, 
Mit ég s szerencse egyként ostorozna. 
Kérlek tehát, könyörgök tiszta szívből, 
Mely búval oly telt, mint tenger fövénynyel, 
Légy társam utamon, jer el velem : 
S ha nem, tartsd a mit itt mondók, titokban, 
Hogy úgy magam vihessem véghez azt. 
Eglamour. Kisasszony, én átérzem bánatát ; 
S mivel tudom, hogy czólja mily erényes, 
ím kész vagyok, követni útjain, 
Nem hajtva rá, hogy érte mily baj érhet, 
Csak önt akarva boldogítani. 
Mikor megyünk ? 

Silvia. Estére. 

Eglamour. S hol lelem 

Meg önt ? 
Silvia. Az ősz Patrick barát lakában, 

Hol indulás előtt gyónást teszek*. 
Eglamour. Nem késem, ott leszek, kedves kisasszony. 

S most Isten önnel. 
Silvia. Az Isten áldja meg, jó Eglamour. (Elmennek.) 

IV. SZÍN. 

Ugyanott. 
Dárdás kutyájával jön. 

Dárdás. Ha az emberrel kutyául bánik a szolgája, 
lássák, az nagyon rosszul esik : itt van, a kit csecsemő 
korától neveltem ; a kit megszabadítottam a vízbefula- 
dástól, mikor három-négy húga vagy öcscse elmerült. 
Aztán megtanítottam, de úgy megtanítottam, hogy tu- 
dom, sokan azt mondják rá: így szeretnék egy kutyát 
megtanítani. — Most elküldött vele a gazdám, hogy 
ajándékozzam Silvia kisasszonynak ; hát alig érek az 
ebédlőbe, csak felkapaszkodik a tányérjához, s lelopja 
róla a kappanczombot. Ó, szörnyűség, mikor az eb nem 
tudja magát alkalmazni minden társaságban. Azt sze- 
retném, úgy mondván, hogy a ki egyszer elvállalja, 
hogy igazán kutya, hát, úgy mondván, legyen minden 
dologban kutya. Ha nekem több eszem nem lett volna, 
mint neki, hogy a hibáját, mit ő tett, magamra vállal- 
jam, bizony, bizony, azt hiszem felakasztották volna ; 

bizonyos, hogy baj nélkül ki nem kerülte volna. Gon- 
dolják csak. Hát betolakodik három vagy négy úri kntya 
társaságában a herczeg asztala alá : nem volt ott, te- 
remt'úgyse, egy füttyentetig, mikor az egész szoba csak 
érzeni kezdi. «Kf menj te!» mondja az egyik; « miféle 
kutya ez?» kérdi a másik; « ostor neki, » ordit a harma- 
dik; «fel kell akasztani, » mondja a herczeg. Én már 
azelőtt is ismervén ezt a szagot, tudtam, hogy Vaczkor 
tette, oda megyek hát a legényhez, a ki korbácsolta : 
« Barátom, » mondok neki, «ki akarja korbácsolni ezt a 
kutyát?» «Hát», a'szondja, «ki hát.» «Már akkor*, 
mondok, ((igazságtalanul bánik vele, mert én csinál- 
tam ezt az izét, no, tudja ». Erre aztán nem sokat teke- 
tóriázott, hanem kikorbácsolt engem a szobából. Melyik 
úr tenné ezt meg a szolgájáért? — Teremt'úgyse ! 
kalodában ültem a kolbászért, a mit ellopott, különben 
felakasztották volna ; pellengéren állottam a libákért, 
a miket megfojtott, különben jaj lett volna neki ; most 
mi dez eszedbe se jut, te ! — Azt a kutyálkodásod is 
tudom, a mit akkor tettél, mikor Silvia kisasszonytól 
bocsánatot kértem. Nem mondtam már, hogy csak én- 
rám nézz, úgy viseld magad, a hogy ón? Mikor láttad 
azt én tőlem, hogy felemeljem a féllábom, aztán végig 
vizipuskázzam egy kisasszony szoknyáját? Láttad va- 
laha, hogy ón ilyen csinyt tettem volna? 

Proteus és Júlia jőnek. 

Proteüs. Neved Sebestyén ? Tetszel, felfogadlak 

Valamiféle szolgálatba hozzám. 
Jülia. S én megteszek mindent, a mit tudok. 

Pbotkcs. Reménylem is. — No hát, korhely gazember, 

Hpl kóborogtál két egész napig ? 
Dábdás. Hát hiszen, uram, a kutyát vittem el Silvia 
kisasszonynak, a hogy' parancsolta. 

Pboteüs. S mit monda ö picziny csecsebecsémhez ? 
Dárdás. Biz ő azt mondta, hogy az uram ebe is csak 
kutya ; meg azt izeni, hogy ilyen ajándékért csak kutyás 
köszönet jár. 

Pboteüs. De elfogadta ebecskémet? 
Dárdás. De bizony nem fogadta. Itt van ni, vissza- 
hoztam. 
Pboteüs. Hát ezt akartad a nevemben adni ? 
Dárdás. Ezt, uram ; azt a másik öklömnyi mókust 
elcsípte előlem a sintérinas a piaczon, én hát odavittem 
ezt a magamét, a ki tízszer akkora, mint az a másik 
volt, annálfogva az ajándék is nagyobb. 
Pboteüs. Pusztulj, eredj, keresd meg a kutyámat, 
Máskép szemem elébe ne kerülj. 
El, mondom ! Itt vársz, csak hogy mérgesíts ? 
Gazember, mindenütt megszégyenít. (Dárdás el.) 
Tehát, Sebestyén, felfogadtalak, 
Részint azért, mert kell egy ily fiú, 
Ki okosan eljárjon dolgaimban, 
Mert e bolondra bízni nem lehet; 
De főleg arczod és jó módodért, 
Melyek (ha nem csal jóslatom) tanúi, 
Hogy jól neveltek, s hű, ügyes leszesz : 
Ezért fogadtalak föl, ezt jegyezd meg. 
S ne most, eredj, siess e gyűrűvel, 

Add ád kisasszonyodnak, Silviának. 

Nagyon szeretett engem, a ki adta. 
Júlia. S úgy látszik, ön nem, mert ajándokát 

Nem tartja meg. — Vagy meghalt kedvese ? 
Proteus. Nem, nem tudom, de gondolom, hogy él. 
Jülia. Ah ! 

Proteus. Miért sóhajtasz % 
Júlia. Nem állhatom meg, hogy ne szánjam őt. 
Proteus. Miért szánod ? 
Júlia. Mert azt hiszem, hogy úgy szerette önt, 

Mint Silviát most ön szeretheti. 

Az önre gondol, a ki rég feledte, 

Ön ezt imádja, a ki rá se hajt. 

Sajnos, hogy a szerelem ily viszás, 

Ezt gondolám el, és ezért sohajték. 
Proteus. Csak add te át gyűrűmet, s e levélkét. 

Az ott szobája. Mondd a drága hölgynek, 

Hogy égi képét kérem, a mit igért. 

S végezve dolgodat, siess szobámba, 

Hol megtalálsz búsan és egyedül. (El.) 

Júlia. Hány asszony állna rá ily küldetésre ? 

Bizony szegény Proteus, rókát fogadtál 

Juhásznak a bárányod őrzeni. 

De ó szegény bolond ! mért szánom őt, 

Ki engemet szivéből kivetett ? 

Mert Silviát imádja, megvet engem, 

S én, mert imádom őt, sajnálom is. 

E gyűrűt én adám mikor búcsúztunk, 

Hogy róla mindenütt eszébe jussak, 

S most ím azért kell (sajnos küldetés) 

Könyörgenem, mit ó, bár meg ne kapnék ; 

Elkérni, mit szeretnék visszavetni ; 

Dicsérni, a kit szidni volna kedvem. 

Uramnak hű szerelmet esküvém, 

De hű inasa lenni nem tudok, 

Ha hűtlenül meg nem csalom magam. 

Jó, szólok érte, olyan hidegen, 

Mint, ég tanúm, szeretnék czélt nem érni. 

Silvia jő, kisérve. 

Udv önnek, úrhölgy. Kérem, utasítson, 
Silvia kisasszonyt hol találhatom meg ? 

Silvia. Mi dolga véle, hogyha én vagyok ? 

Júlia. Ha ön, könyörgenek türelmiért, 
Hallgassa meg, mit kérni küldetem. 

Silvia. Kitől ? 

Júlia. Uramtól, Proteus úrtól, szép kisasszony. 

Silvia. Ó, úgy-e egy arczképért küldte ? 

Júlia. Azért, kisasszony. 

Silvia. Ursula, hozd elő arczképemet. (Arozképet hoznak,) 
Eredj, add át uradnak : mondd neki, 
Hogy Júlia, kit könnyelműn elhagyott, 
Jobban díszítené lakát ez árnynál. 

Júlia. Azonkívül tessék ez a levél. — - 
Azaz bocsánat, kérem, tévedek, 
Nem ezt kell önnek adni, ó bocsánat, 
Ez itt, ez a kegyedhez írt levél. 

Silvia. Kérlek, mutasd csak egy kissé amazt. 

Júlia. Bocsánat, drága úrnőm, nem lehet. 

Silvia. Ne hát, fogd. 

Urad soraira még csak rá se nézek, 

Tudom, hogy tömve vannak szép dagálylyal. 

Ujdonat esküvel, mit néki annyi 

Megszegni, mint nekem széttépni versét. ^ 

(Sséttépi a levelet.) 

Júlia. Meg küldi e gyűrűt ajándokul. 
Silvia. Gyalázat, ezt is nékem küldeni ! 

Ezerszer elbeszélte volt, hogy ezt 

Emlékbe adta néki Júliája. 

S bár hűtlen ujja megfertőzteté, az » 

Enyim nem csalja úgy meg Júliát. \ 

Júlia. Köszöni, úrnőm. 
Silvia. Mit beszélsz ? 
Jülia. Köszönöm, úrnőm, e nemes figyelmet. 

Szegény leány ! uram megcsalja őt. 
Silvia. Hát ismered? 
Júlia. Majdnem csak oly jól, úrnőm, mint magam' ; 

Elgondolom fájdalmát, s hígye el, 

Szegényt de megsirattam százszor is. 
Silvia. Hát tudja már, hogy Proteus elhagyá? 
Jülia. Tudhatja, s ez bújának kútfeje. 
Silvia. Hát szép-e ? 
Jülia. Szebb volt, kisasszonyom, mint a milyen. 

Mikor hihette, hogy gazdám szereti, 

Én azt hiszem, volt oly szép, mint kegyed ; 

De a mióta már tükörbe sem néz, 

S eldobta naphárító fátyolát, 

A szél letépte arcza rózsaszirmát, 

S a liliomszínt eltörölte róla, 

Hogy most oly barna már, akár csak én. 



A KÉT VERONAI IFJÚ. 81 

Silvia. Milyen magas lehet ? 

Júlia. Mint én, ilyen ; mert pünkösd ünnepén, 

Mikor vidám kedvvel szint ját sz ódánk, 

Az ifjak engem nőszerepre szántak, 

8 én Júlia öltönyébe öltözém, 

Mindenki azt monda, hogy rajtam úgy állt, 

Akárcsak én reám lett volna szabva : 

Innen tudom, hogy egyformák vagyunk. 

Hej, akkor őt de megzokogtatám, 

Mert szomorú szerepem volt nagyon : 

Ariadné mikor panaszkodik, 

Hogy Theseus megcsalta, elszökött ; 

S ezt olyan hűn játszottam könnyeimmel, 

Hogy a szegény leány, meghatva tőle, 

Keservesen sírt, és haljak meg itt, 

Ha lelkem is nem érzé bánatát. 
Silvia. Valódi szívnemesség tőled ifjú. — 

Szegény leány, vigasztalan hagyott, 

Bizony sírok, ha rá is gondolok. 

lm, fogd ez erszényt, ezt azért adom, 

Hogy édes úrnőd oly hűn szereted. 

Isten veled ! (SiMa el.) 

Júlia. Hálás lesz ő, ha egykor összejönnek. 

Erényes úrhölgy, bájos és szelid. 

Hiszem, hideg leend gazdám iránt, 

Hisz asszonyom szerelmét úgy becsüli. 

Ó, hogy tréfál szerelmem így magával ! 

ím itt az arczkép. Lássuk : gondolom 

Ilyen fejékkel az én arczom is 

Lehetne oly varázsló, mint ez itt ; 

Arany László összes művei. \ 

Festő uram hizelge egy kicsit, 
Ha nem nagyon hízelkedem magamnak. 
Szép barna fürt, enyim meg tiszta szőke, 
Hiszen ha őt ezért imádja Proteus, 
Kerítek én ily színű álhajat. 

* 

Szeme üvegkék, épen mint enyim ; 
De homloka kicsiny, enyim magas. 
Ugyan mi is kötötte volna hozzá, 
Mi bennem is szintúgy le nem köti, 
Ha nem vak isten voln' a szerelem ? 
Eredj, te árnyék, vidd a másik árnyat, 
Ez a vetélytárs. Ó érzéktelen kép ! 
Téged szeret, imád, csókol, dicsőit, 
Pedig ha volna benne józan ész, 
Az én valóm lehetne helyeden. 
Úrnőd miatt csak jól bánok veled, 
Mint ő velem, pedig másként, az égre, 
Kivájtam volna nem látó szemed, 
így venni tőled el uram szerelmét. 

Eglamour Já. 

Eglamour. Már kezd aranyszínt öntni szélylyel a nap 
Nyugat felől az égen, s itt az óra. 
Mikorra Silvia Fatrickhoz jövend. 
Nem késik el, tudom, mert a szerelmes 
Csak úgy hibáz talán, ha hogy korán jő, — 
S nem győzi a szökést gyorsítani. 

Silvia jő. 

Lám, már amott jön. — Jó estét kisasszony ! 
Silvia. Ámen, ámen, menjünk jó Eglamour, 

A kis kapun ki, ott a zárda mellett. 

Félek, hogy eddig is nyomomba vannak. 
Eglamour. Se baj ; három mérföldre sincs az erdő, 

S ha addig érünk, biztosan vagyunk. 

n. szín. 

Ugyanott. Szoba a herczegi palotában. 

Thwrio, Proteus és Júlia jánek. 

Thurio. ^gy' áll ügyem, jó Proteus, Silviánál? 
Proteus. Sokkal szelídebb, mint előbb, uram ; 

Csakhogy néhány ellenvetése van 

Ön ellen. 
Thurio. Mi ? Hogy tán hosszú a lábam? 
Proteus. Nem, hogy nagyon szikár. 
Thurio. Veszek nagyobb csizmát, majd vastagabb lesz. 
Jülia. (Féiw.) De a szerelmet arra, mit gyűlöl, 

Nem sarkantyúzhatod ! 
Thurio. S arczomra mit mond ? 

Proteus. Hogy szép, fehér. 

Thurio. Ez nem való ; arczom még barna inkább. 
Proteus. Ügy, de a gyöngy fehér, és régi mondás : 

A barna ember gyöngy a nők szemében. 
Júlia. (Félre.) Gyöngy ám, mely szúrja a hölgyek szemét. 

Mert ón bizony reád sem nézhetek. 
Thurio. Szereti társalgásom ? 
Proteus. Nem, a mikor csatáiról beszél. 
Thurio. De úgy igen, ha békéről. Űgy-e ? 
Juua. (Félre.) Legjobban úgy, ha békén hagyja őt. 
Thurio. Mit mond vitézségemre ? 
Proteus. Ó e felől nincs semmi kételye. 
Júlia. (Félre.) Nincsen bizony, mert tudja, hogy mi 
Thurio. Mit mond származásomra ? [gyáva. 

Proteus. Hát hogy nemes törzsből eredt. 
Júlia. (Félre.) Vagyis nemes törzsBől fajúit bolonddá. 
Thurio. Azt tudja-e, hogy mennyi birtokom van ? 
Proteus. Ó tudja, s szánja birtokait. 
Thurio. Miért ? 

Júlia. (Félre.) Hogy ily szamár urok van. 
Proteus. Hogy bérbe adta, és nem ön van ott. 
Juua. Jön a herczeg. 

Herczeg jő. 

Herczbg. Hogy' van Proteus ? hogy' vannak Thurio ? 

Nem látta egyikök sem Eglamourt? 
Thurio. Én nem. 
Proteus. Én sem. 
Herczeg. Hát lyányomat? 
Proteus. Azt sem. 
Herczeg. Úgy a paraszt Valentinhez szökött 

Es Eglamour kíséretül vele. — 

Lőríncz barát az erdő közt bolyongva 

Találkozott is vélök : Eglamourt 

Megismeré, s gyanítá Silviát is, 

De biztosan nem látta fátyolától ; 

Az este azt mondotta, gyónni megy 

Patrick atyához, s ott azóta nem volt. 

Mindez szökéséről tanúskodik. 

Kérlek tehát, ne vesztegeljetek, 

Hanem lovakra, — majd találkozunk 

A hegy tövébe', ott hol Mantuának 

Pordúl az út, mert arra mentek ők is. 

Sietve, jó urak, gyorsan utánam. (El.) 
Thurio. No ez daczos, makacs fejű leány, 

Kerüli a szerencsét, mely reá vár. 

Megyek, hogy bosszút álljak Eglamouron, 

Nem ám azért, hogy e durczást szeretném. (El.) 
Proteus. És ón megyek, mert Silviát imádom, 

S nem mintha szöktető társát gyűlölném. 
Júlia. S én is megyek, hogy így Proteust kijátszszam, 

S nem mintha megszökött Silviát gyűlölném. (El.) 

m. szín. 

Az erdő. 
Silvia és Bablók jönnek. 

1. Rabló. Jöjjön velünk, jöjjön, legyen türelmes, 
Vezérünkhöz kell vinni a kisasszonyt. 

Silvia. Ezernyi több baj, bánat, mint ez egy, 
Bég megtanított tűrni csendesen. 

2. Rabló. Gyertek, vigyétek el. 

1. Rabló. Hát az az úr hol, a ki véle jött? 

3. Rabló. Gyors lába van, biz' elszaladt előlünk, 
De kergetik Mózes, Valerius. 

Vidd a leányt az erdő szélibe 
Nyugatnak ; ott van a vezér. Mi majd 
Ez elszökött után megyünk : az erdő 
Körül van állva, nem menekhetik. 

1. Rabló. Jöjjön vezérünk barlangjába, jöjjön, 
Ne féljen ; ő nemes gondolkozású, 
S nőkkel illetlenül nem bánt soha. 

Silvia. Valentin ! Ó ezt érted szenvedem. (Mind el.) 

IV. SZÍN. 

Más része az erdőnek. 

Valentin jő. 

Valentin. Hogy megszokunk mindent magunk körűi! 
Ez árnyas erdő, elhagyott vidék, 
Már kedvesebb, mint népes városok. 

Elüldögélhetek, hogy senki sem lát. 

8 a fülmilék panaszkodó dalába 

Búm, bánatom belé dalolhatom. 

Ó jaj, te a ki szivemben lakol, 

Ne hagyd tovább lakatlanul lakásod. 

Mert romladozva végre összedől, 

S emléke sem marad meg a mi volt. 

Javíts ki, megjelenve, Silviám ! 

Te tiszta nympha, védd az elhagyottat ! — 

Miféle hajsza, lárma ez ma itt? 

Pajtásaim, kiknek törvény az önkény, 

Néhány szegény utasra hajtanak. 

Engem szeret mind ; s mégis mennyi bajt ád 

Gonosz garázdaságtól óvni őket. 

Kik jönnek itt? Vonulj odébb Valentin. (Féiie áll.) 

Proteus, Silvia és Júlia jönnek. 

Proteus, Úrnőm, azért, mit most önért tevék — 
(Bár rá se néz, mit hű szolgája tesz) 
Éltem veszélyivei megmentve attól, 
Ki a kegyed becsületét, szerelmét 
Erőszakkal rabolta volna el, — 
Legyen jutalmam egy kegyes tekintet, 
Ennél csekélyebb bért nem kórhetek, 
8 kisebbet ennél ön se' tudna adni. 

Valentin. Minő álomszerű, mit látok, s hallok ! 
Szerelmem, adj türelmet csendesülni. (EWonui.) 

Silvia. Mily nyomorult, boldogtalan vagyok ! 

Proteus. Boldogtalan volt, míg én nem jövék ; 

De megjővén, boldoggá tettem önt. 
Silvia. így lettem igazán boldogtalan. 
Juua. (Félre.) S én is, hogy így nyomába jár Proteus. 
Silvia. Ha elragadna egy éhes oroszlán, 
* Inkább ez a vadállat falna föl, 

Mint hogy Proteus mentsen ki körme közül. 

Ó ég ! tudod, hogy szeretem Valentint, 

Hogy élte oly becses, mint lelkem üdve, 

És mint a hogy (mert jobban nem lehet) 

Megvetlek esküdet szegett Proteus : 

Azért eredj, ne ingerelj tovább. 
Proteus. Minő veszélyt, habár halálos is, 

El nem viselnék egy tekintetért ? 

Ó ez szerelmünk átka, — rég kitűnt — 

Hogy a nő nem szeret, midőn szeretik. 
Silvia. Hogy Proteus nem szeret, midőn szeretik. 

Gondolj első szerelmed, Júliádra, 

Kiért hűségedet szétfosztogattad 

Ezernyi esküvé ; s most e sok eskü 

Mind hitszegés, ha engemet szeretsz. 

Hű nem lehetsz, ha csak kettőhöz is nem, 

S ez semminél is rosszabb ; egy se inkább, 

Mint több iránti hűség, — ez sok egynek. 

Te színlelő barát ! 
Proteus. Ki néz barátra, 

Mikor szeret? 
Silvia. Mindenki, csak Proteus nem. 

Proteus. No hát, ha kérelem, nemes szavak, 

Sehogy se tesznek engedékenyebbé, 

Mint katona, fegyverrel is szeretlek, 

Igen, a szerelem természetével 

Ellenkezőleg is : erőszakollak. 
Silvia. Ó ég ! 

Proteus. Erővel töltöm rajtad vágyam ! 

Valentin. Bocsásd, hozzá ne nyúlj, pimasz haramja ; 

Bút szemtelenségek barátja, te ! 
Proteus. Valentin ! 
Valentin. Aljas barát, csalárd ós hittörő ; 

(Ilyen ma a barát), te áruló ! 

Beményem tépted el; csak enszemem 

Hitetheté el ezt. Nem mondhatom már, 

Hogy van barátom ! meghazudtolád. 

Kiben lehessen bízni, hogy ha jobb 

Kezünk kijátsza keblünket? Proteus, 

Fáj, hogy tovább benned nem bízhatom, 

S idegenül kell néznem a világot. 

Bokon-seb a legmélyebb. — Ó hihetlen, 

Hogy a barát csalárdabb, mint az ellen. 
Proteus. A szégyen, a bűn megnémítanak. — 

Bocsáss meg. Ó ha a szívbéli bánat 

Elég, hogy ennyi vétekért lakoljak, 

Én érzem ; oly valóan szenvedek, 

Mint vétkezem valaha. 
Valentin. Úgy bocsánat ; 

Barátomul fogadlak újólag. 

Ki nem hajol bánatra, nem való 

Sem ég, sem földre, mert ezek hajolnak ; 

Bánatra csendesül az Ür haragja : 

S hogy nyilt, igaz legyen bocsánatom, 

Mi Silviában enyém, neked adom. 
Júlia. Ó én boldogtalan ! (Elájul.) 
Proteus. Ni, ni, ez a fiú. 
Valentin. Ni, hó, fiam, mi az, mi a bajod ? 

Szólj ; nézz föl. 
Júlia. Ó jaj, gazdám rám parancsolt, 

Hogy egy gyűrűt vigyek kisasszonyunknak. 

Es én hanyag, mindeddig át nem adtam. 
Proteus. Hol van az a gyűrű? 

JuLIA. Itt Van ez az. (Gyűrűt iá.) 

Proteus. Mi ez ? Ni, hisz ez itt az a gyűrű, 

Mit én ajándékoztam Júliának. 
Júlia. Bocsánat. Ó elvétettem, uram, 

Ez az, mit Silviának külde ön. (Hasik gyűrűt mutat,) 
Proteus. De hát eme gyűrűhöz hogy jutottál ? 

Ezt én adám emlékbe Júliának. 
Júlia. És maga Júlia adta azt nekem, 

Es maga Júlia hozta most ide. 
Proteus. Hogyan ? Júlia ! 
Júlia. Lásd itt, ki esküid czélpontja volt, 

És esküid mélyen szivébe zárta, 

Melyet tövig hasita hitszegésed ! 

e ruházatért pirulj, Proteus, 

Szégyelld, hogy a szemérem ellenére, 

Ilyen ruhákba öltözóm : ha szégyen, 

Szerelemért álarczot ölteni. 

De szeméremmel jobban összeférhet, 

Ha nő ruhát, mint férfi észt cserélget. 
Proteus. Mint férfi észt ! Ó ég ! — ha hű lehetne 

A férfi, szent volna, ez egy hiány 

Hibákba ejti, bűnökbe ragadja, 

De csalfaságát bánja, s abba hagyja. 

Mi van Silvia arczán, mit, hűn tekintve, 

Fel nem lelek szebben Júliába' szinte ? 
Valentin. Gyertek, kezet mindketten. 

Hadd adjam össze boldog üdvetek, 

Kár volna már tovább versengnetek. 
Proteus. Az ég tanúm, hogy így elérve vágyam, 
Jülia. S enyém is. 

Bablóh a Herozeg g el és Thurióvál jönnek. 

Rablók. Préda, préda, préda ! 

Valentin. El, vissza, ez kegyelmes herczegem. 

üdvözli önt uram a kegyveszített, 

Száműzetett Valentin. 
Herozeg. Ó Valentin ! 

Thurio. Itt van Silvia, és Silvia enyim. 
Valentin. Vond vissza Thurio, vagy várd halálod. 

Ne lépj belől dühöm határain. 

Ne mondd tiednek Silviát; különben 

Verona sem menthet meg. Itt van, im, 

De csak mutass egy ujjal is igényt I — 

Reá ne merj még csak lehellni se. 
Thurio. Ugyan, biz én nem gondolok vele. . . . 

Bolondnak tartanám, ki egy leányért 

— Ki rá se néz, — testét koczkára vetné. 

Nincs rá igényem, csak legyen tied. 
Herozeg. Annál alávalóbb és aljasabb vagy, 

Ügy kérni, járni érte, mint a hogy te, 

S ily gyáva módra, aljasul elállni. 

De jól van, őseim becsületére, 

Tisztellek, hős Valentin, s érdemesnek I 

Hiszlek akár császári hölgy kezére. — i 

Legyen feledve minden sérelem, I 

Én megbocsátok, jer, térj vissza hozzám. — , 

Páratlan érdemed kitüntetést nyer, 

S ón szívesen emellek. — Hős Valentin, 

Nemes törzsből eredt vitéz lovag vagy, 

Legyen tied Silviád, megérdemelted. 
Valentin. Kegyelmes úr, ez engem boldogít. 

De még leányáért, szép Silviáért, 

Csak egy kegyet, könyörgök, biztosítson. 
Hebozeg. Teérted biztosítva, bármi az. 
Valentin. E számkiüzött jó bajtársaim, 

Mind érdemes, becsületes fiúk : 

Bocsássa meg nekik, mit elkövettek, 

S ereszsze vissza a száműzetésből. 

Már megjavultak, engedelmesek, 

S nagy hivatalra is jók, herczegem. 
Hebozeg. Legyen bocsánat nékik és neked : 

Helyezd el őket érdemök szerint. 

Most jer, fejezzünk bé minden viszályt 

Vidám örömmel, ritka ünnepólylyel. 
Valentin. Útközbe, herczegem, bátor leszek 

Mosolyra bírni önt beszédeimmel. 

Mit gondol e kis apródról, uram ? 
Herczeg. Szemérmes kis fiú lehet : pirul. 
Valentin. Igaz, s inkább szemérmes, mint fiú. 

Hebczeg. Mit értesz ezzel ? 

Valentin. Ha tetszik, elbeszélem, mig megyünk, 

Hogy ön csudálni fogja, a mi történt. 

Jer Proteus, ez lesz minden büntetésed, 

Hogy halld szerelmeid történetét ; 

S aztán, majd egy napon lesz esküvőnk, 

Egy ünnep, egy ház, egy közös öröm. (Mind el.) 

Személyek. 

Solinus, Ephesus herczege. 

Aegeon, syracusi kalmár. 

Ephesusi Antipholus, I ... . 

a • a r ikrek, Aegeon és Emília fiai. 

Syracusi Antipholus J e 

Ephesusi Dromio, 1 

a . -r. > ikrek, a két Antipholus inasai. 

Syracusi Dromio. J * 

Boldizsár, kalmár. 

Angelo, ötvös. 

Egy kereskedő, syracusi Antipholus barátja. 

CsippencS; iskolamester. 

Emília, Aegeon neje. 

Adriána, Ephesusi Antipholus neje. 

Luciána, húga. 

Lucza, Adriána szobalánya. 

Egy leány. 

Poroszló. Tisztek. Kisérők. 
Szín : Ephesus. 

ELSŐ FELVONÁS. 

I. SZÍN. 

Csarnok a herczegi palotában. 

Solirvus, Ephesus herczege, jíegeorv, syracusi kalmár, Bör- 
tönőr, Tisztek és Kísérők jőnck. 

Aegeon. Siess, Solinus, gyorsítsd vesztemet, 
5 Mely minden bajjal, búval eltemet. 

ö Herczeg. Syracusi kalmár, ne is remélj, 

• Én részrehajlón törvényt nem szegek ; 

• A kölcsönös viszály, mely herczegednek 
Becsületes kalmáraink iránti 
Konok kegyetlenségéből eredt, 
Kik éltökért nem tudva megfizetni, 
Rideg szabályait vérrel pecsétlik — 
Kizár minden kegyelmet zord szemünkből. 
Mert a közöttünk s honfitársaid közt 
Dúló halálos gyülölségek óta 
Eldöntetett tanácsgyüléseken 
Mind Syracusában, mind általunk, 
Hogy tiltva köztünk minden for| 
Sőt a mi több, ha egy ephesj 
Meglátnak Syracus vásárajfj 
S viszont, ha bárki, syraci 

Arany László összes művei. V. \^ -X, «c— ^k-* — *»c<^~> w ^*' 

Ephesus öblihez jön : meghal az ; 
Árúi a herczeg javára szállnak, 
Ha csak ezer gírát le nem fizet, 
Váltság gyanánt, leróvni büntetését. 
De a te mindened, jól felbecsülve 
Sem tesz ki száz gírát mindösszesen : 
Törvény szerint halál van mérve rád. 

Aegeon. Ez vigaszom ; ha teljesül szavad, 
Mint este a nap, bánatom lenyugszik. 

Herczeg. De sorsod érdekel ; mondd el röviden, 
Mért hagytad el szülő honod határát, 
S ide, Ephesusba mi ügy hozott ? 

Aegeon. Gyötrelmesebb kérdést nem is tehetnél 
Beszéljem el, mi elbeszélhetetlen ! 
De, hogy tanúja légy, hogy vesztemet 
Nem kapzsi bún, de jobb érzés okozta, 
Elmondom, a mit enged bánatom. 
Syracus a hazám ; ott házasodtam, 
Oly nőt találva, a ki csak nekem, 
Csak értem élt — ha balsorsunk nem ér. 
Jó-létben éltünk ; én gyakran forogtam 
Epidamnumban s e kereskedés jól 
Gyümölcsözött ; míg sáfárom halála, 
8 gazdátlanul maradt jószágaim 
Nagy gondja elvont jó nőm lágy öléből. 
Hat hónapig sem voltam tőle távol, 
Hogy ő (pedig majd ágyba esve már 
A nőkre mért édesded büntetéstől) 
Követni engem a nagy útra kelt, « 
S meg is jött baj nélkül, a hol valék. 

Nem volt soká ott, két derék fiú 
Gyönyörködő, boldog szülője lett; 
S különös, oly egyforma két fiú volt, 
Hogy szét sem ismerők, csak a nevökről. 
Épen ez órán, s egy fedél alatt, 
Ép ily teherrel, egy szegény paraszt nő 
Szült két iker fiút — szintoly hasonlót. 
Ez ikreket fiaim szolgáinak 
Megvettem a szegény sorsú szülőktől. 
Nőm, nem kevéssé büszke két fiára, 
Unszolt naponta, hogy térjünk haza ; 
8 én, bár nem szívesen, reá is álltam. 
De oh nagyon rosszkor szálltunk hajóra. 
Alig haladtunk egy mérföldnyire, 
Midőn a mindig széligázta mélység 
Balvégzetünknek bús jelét mutatta. 
Sorsunk hamar reménytelenre fordult, 
Mert a mi kétes fényt az ég adott, 
Ijedt lelkünk csak a közel halál 
Kegyetlen zálogául vette azt ; • 
Magam nem féltem voln' ölébe dőlni, 
De nőm szünet nélküli jajjai, 
Ki sírt előre, látva hogy mi vész jő, 
S két szép fiam siralma, kik szepegtek, 
Csak más után, nem is gyanítva mért, 
Ösztönze, hogy nézzek segély után. 
De erre más mód nem maradt, csak ez : 
Hajósaink dereglyén elfutottak, 
Bánk hagyva a már félsülyedt hajót, 
Nőm gondosabb utóbbszülött fiára, 

Egy tartalók-árboczhoz, mit hajós nép 

A vész-esetre tart, őt megkötözte, 

S mellé az egyik szolga ikret is, 

Míg én a másikakkal tettem ezt. 

így biztosítva őket, nőm s magam, 

— Szemünket rajtok tartva, a kiken 

Függött egész gondunk — reákötöztük 

Magunkat árboczunk két végire ; 

S a merre vitt az ár, haladva gyorsan, 

Úsztunk, miként hivők, Korinth felé. 

Végtére a nap is, bámulva lomhán, 

Szétszórta a ránk vészthozó ködöt, 

És várva várt derült világa által 

Az ár lecsendesült, s mi két hajót 

Láttunk közelgni messziről felénk. 

Amaz Korinth, ez Epidaur felől : 

De hirtelen — de ó miért beszéltetsz ! 

Hisz' ennyiből mindent előre érthetsz. 
Herozbg.. Nem r nem, tovább öreg, f olytasd,ne hagyd el ; 

Szánunk mi, bár nem kegyelmezhetünk. 
Aegeon. Ó szántak voln' az istenek, hogy őket 

Kegyetleneknek mondanom ne kelljen! 

Mert mielőtt öt-öt mórföldre ért 

A két hajó, mi egy szirthez csapódtunk, 

S reá dobatva oly sebes erővel, 

Ugyefogyott hajónk kettészakadt, 

Olykép, hogy e siralmas osztozásban 

Mindegyikünknek egy-egy rész jutott, 

A min örüljön, a mit megsirasson ; 

Nőmét, szegény jó leiekét kisebb súly 

Terhelte, bár bizonyra nem kisebb bú, 

A szél előtt sebesebben haladt, 

Es hármokat szemünk előtt kifogták, 

ügy gondolom, korinthusi halászok. 

Utóbb a más hajó reánk akadt, 

S megtudva, kit dobott kezökbe a sors, 

Hajótörött vendégök' jól fogadták; 

Akarták űzni még a más hajót, 

De gyér vitorlával levén hajójok, 

Haza felé fordították az utat. 

Most már tudod, mint vesztém üdvömet, 

Hogy éltemet balvégzet hagyta meg, 

Sok bánatomról bús regét mesélni. 

Herczeg. Azok nevében, a kiket siratsz, 
Kérlek beszéld el végig sorsodat, 
Mi lett azóta is belőletek ? 

Aegeon. Ifjabb fiam, de gondom legnagyobbja, 
Tizennyolcz évivel vágyat kapott 
Keresni bátyját ; s egyre sürgetett, 
Hogy hű inasa (a ki szinte úgy járt, 
Eltűnt öcsét csak névről ismeré) 
Vele mehessen, fölkutatni őket ; 
S én, vágyakozva látni már amazt, 
Koczkáztatám, hogy elveszítsem ezt. 
Öt nyárt bolyongtam a görög hazában, 
Bejártam Ázsia határait, 
Most visszatérve érintem Ephesust, 
Beménytelen bár, hogy fölleljem őket, 
De átkutatlanul nem bírva hagyni, 
Se ezt, se más ember-lakott helyet. 

Itt vége lesz éltem történetének, 

S kora halálom' boldogan fogadnám, 

Ha ennyi út után tudnám, hogy élnek. 
Herozeg. Boldogtalan ! kit a sors arra szánt, 

Hogy a csapások legnagyját viseld! 

Bizonyra, hogyha rangom, koronám, 

Törvényeink, esküm nem elleneznék, 

Mit fejdelem habár akarna, sem 

Szeghetne meg — melletted szólna lelkem. 

De, bár ki van rád mondva a halál 

S méltóságunk kisebbítése nélkül 

ítéletünk meg nem másítható, 

En megteszek javadra, mit lehet, 

Azért e mát határnapul adom, 

Keress magadnak jóltevő segélyt, 

Kisértsd, ha van Ephesusban barátod, 

Kérj, kölcsönözz, kerítsd ki díjadat, 

És élj ; különben légy kész a halálra. 

őr, vedd vigyázatodba. 
Börtönőr. Értem, kegyelmes herczeg. 
Aegeon. Segély- s reménytelen lett végnapom, 

Éltem* csak irgalomképen kapom. (El.) 

H. SZÍN. 

Köztér. 

Syracusi Antipholws, Syracusi Dromio és egy Kereskedő 

jőnek. 

Kereskedő. Epidamnuminak mondja magát, 
Máskép lefoglalják jószágait, - 

Epén ma is börtönbe dobtak egy 

Syracusi kalmárt, ki erre tévedt, 

S nem bírva életét megváltani, 

A város zord törvényei szerint 

Meghal, le sem megy addig e borult nap. 

Itt van, mit ön rám bízott, pénze, tessék. 
S. Antipholus. Dromio, eredj, vidd ezt a Centaurba, 

A hol beszálltunk s engem várj meg ott. 

Egy óra múlva már ebédidő lesz ; 

Én addig a városban széttekintek 

Kereskedők közt, építményeken, 

Aztán nyugodni visszatérek én is, 

Mert eltörődtem hosszú utamon. 

Mehetsz. 
S. Dromio. Bizony szaván fogná sok ember, 

Elmenne, hogyha így alkalmat ad rá. (El.) 
S. Antipholus. Derék fiú, ki engemet gyakorta, 

Ha meglep a gond és a mélabú, 

Fel-felvidít dévaj tréfáival. 

Nos, nem jön-ó járkálni még velem, 

Aztán ebédre, a szállóba, hozzám ? 
Kereskedő. Meghitt, uram, néhány kereskedő, 

Kiknél előnyös üzlet néz reám. 

Azért bocsánat ! Majd öt óra tájt, 

Ha tetszik, a főtéren várom önt, 

És estig a szolgálatára állok, 

Most fontos ügy parancsol innen el. 
S. Antipholus. Jó utat addig is hát. — Én bolyongok 

Alá s fel, a várost szemügyre venni. 
Kereskedő. Boldog merengést a találkozásig ! (El.) 

S. Antipholus. Boldog merengést kíván. ez az, 
Ez az, mit én meg nem szerezhetek. 
A nagy világban egy csepp víz vagyok, 
Mely a tengerben más cseppet keres ; 
S lehullva, hogy társát ott föltalálja, 
Látatlan, észrevétlen elvegyül : 
így én, anyám, bátyám után bolyongva, 
Boldogtalan magam is elveszek. 

Ephesusi Dromio jő. 

De itt jön életem hű almanachja. | 

Mi ez, te ? hogy térsz vissza ily hamar? 

E. Dromio. Térek? hamar? Inkább későn jövök: 

A kappan elsül, a malacz kiszárad, 

Elverte a tizenkettőt az óra, 

És asszonyom pofámon toldta egyre : 

Nagyon tüzel, mert az ebéd kihűl ; 

Hűl az ebéd, az úr nem jő haza ; 

Nem jő haza, mert tán étvágya nincs ; 

Étvágya nincs, mert nem tart böjtöket ; 

De mi, kik böjtölünk, imádkozunk, 

Az úr vétkéért is meglakozunk. 
S. Antipholus. Megállj te? Mit szelelsz? Figyelj, 
felelj, 

Hol hagytad a pénzt, a mit általadtam ? 
E. Dromio. Oh, hat garast, mit múlt szerdán adott, 

Az asszony nyerge árát megűzetni, 

Az a nyergesnél van ; nem ittam én meg. 
S. Antipholus. Hé, nem vagyok kötődő kedvbe' most. 

Szólj komolyan, ne tréfálózz', hol a pénz ? 

Idegenek vagyunk, hogy merted-e 

Nagy összeget kiadni a kezedből ? 
E. Dromio. Ebéd alatt kötődjék így, uram. 

Én asszonyomtól jöttem mint követ, 

S ha nem követ, félek hogy asszonyom 

Csúfot követ el a követ pofáján. 

Étvágya is delet verhetne már, 

Haza szólíthatná hívatlanul is. 
S. Antipholus. Dromio, nincs a tréfának ideje, 

Tartsd kedvedet majd vidorabb időkre. 

Hol hagytad a reád bízott aranyt? 
E. Dromio. Aranynak, én, uram, színét se láttam. 
S. Anttpholus. Elég legyen már e bolondozás ! 

Végezted-é a rád bízott parancsot ? 
E. Dromio. Hisz' ép' az a parancs, hogy uramat 

Innen minél előbb hívjam haza, 

Mert asszonyom, meg húga, várva várják. 
S. Antipholus. De adta-vette, már ez sok. Felelj ! 

Biztos helyen maradt-e hát a pénz ? 

Vagy betöröm dévajkodó fejed', 

Mely még kötődni mer, ha én haragszom. 

Hol van ezer markom, mit általadtam ? 
E. Dromio. A marka helye képemen ugyan 

Meg asszonyom kacsója is pofámon, 

De ez mindössze sincs ezer maroknyom ; 

S ha ezt uramnak itt most visszaadnám, 

Talán nem is fogadná szívesen. 
S. Antipholus. Az asszonyod? miféle asszonyod? 
E. Dromio. No hát az úré a Phőnixben, otthon, 

Ki éhes, mert az úr nem jön ebédre, 

És kéri, hogy rögtön jöjjön ebédre. 
S. Antipholus. Hát csúfolódol szemtől- szembe, fattyú? 

Semmit sem ér szavam? Ne hát, pimasz, (üti.) 
E. Dromio. Jaj, jaj, uram, az Istenért, megálljon, 

Ezt el nem állom, így odábbra állok. (El.) 
S. Antipholus. Hitemre, e kölyöktől elcsikarták 

Csalárd fogással minden pénzemet. 

Mondják, hogy itt hemzsegnek a csalók, 

Bűbájosok, kik szemfényt vesztenek, 

Titkos varázslók, a kik elvakitnak, 

Lélek-ölő, test-megrontó boszorkák, 

Lárvás csalók, ráolvasó kuruzslók, 

S a bűnök ily szabadalmasai. 

Ha így van, úgy el innen, el hamar. 

Megyek, még e fiút otthon megnézem, 

Bizony félek, soh'sem kerül ki pénzem. (EL) 

LSZÍN. 

Közhely. 

Adriária és Lueidna jönnek. 

Aprtáwa. Férjem se jön, de még az a legény sem, 

Kit érte küldtem, hogy keresse meg, 

Pedig talán két óra is lehet. 
Luciána. Talán ebédre hitta valaki, 

S egyenesen odament a piaczról. 

Ebédeljünk mi, néném ; ez ne bántson : 

A férfi szabadságának ura ; 

Idő az ő urok, s ha ez parancsol, 

Jönnek vagy mennek : tűrd hát csendesen. 
Adriána. Mért volna nálunk több szabad nekik? 
Luoiána. Mert nem csak itthon vannak dolgaik. 
Adbiína. Vajon ha én tennék így, jól esnék-e ? 
Luoiína. Tudd meg, hogy ő akaratodnak féke. 
Adriána. Az ily féket csak a szamár hordozza. 
Luol&na. Ó e daczot hamar bú ostorozza ! 

Az ég alatt nincs semmi féktelen : 

Mi csak van égben, földön, tengeren, 

Vadak, halak, s a röpkedő madár, 

Hódol hímének, intésére vár. 

És mindezek ura, az égibb ember, 

Kinek hódolnak a föld s messze tenger, 

Kinek az égtől van értelme, lelke, 

Mely őt vadak s halak fölé emelte, 

Szintén ura nejének, és királya : 

Azért akaratod' hajtsd meg szavára. 
Adrlína. S te úgy-e lyány maradsz ? félsz ez igától ? 
Luoiána. Nem ez, csak a nászágy félelme gátol. 
Adriána. S ha férjhez mégy, majd hordod szótlanul? 
Lüöiína. Ne menjen az, ki tűrni nem tanul. 
Adeiána. S ha férjed is mással mulatna tán ? 
Luoiana. Ha visszajönne, megbocsátanám. 
Adriína. Könnyű ; nem izgatják türelmedet. 

Kit semmi sem bánt, az szelíd lehet. 

Hisz a szegényt, kit a balsors sanyargat, 

Gsitítjuk, csendesítjük, hogyha jajgat ; 

Pedig talán, ha minket nyomna az, 

Több volna ajkunkon a jaj, panasz. 

Te is, kinek soh* sem volt csalfa férjed, 

Csak a mihaszna türelmet beszéled ; 

De érne téged ennyi sérelem, 

Elhagyna e hóbortos türelem. 
Luolína. No, majd férjhez megyek, csak próbakópen, 

Itt a cseléd; tán férjed is jön épen. 

Ephesusi Dromio jő. 

Adriána. No megkerítetted-e kóbori uradat ? 
E. Dromio. ő kerített engem karikába, bizonysága a 
hátam. 

Adriána. Beszéltél vele? Jön-e már? Mit akar? 

E. Dbomio. Gyilkolom a kezét ! Sehogy sem értem. 
Luclína. Olyan zavart volt, hogy nem értetted? 
E. Dbomio. Olyan összevissza ütött, hogy alig tudtam 
felfogni. 
Adriana. Arra felelj, hogy jön-e már haza? 

Látszik, nagyon kedvébe' jár nejének ! 
E. Dbomio. Igazán, mintha megbomlott volna. 
Adriína. Mi az, kölyök ? 
E. Dbomio. Úgy látom, nincs eszén. 

Alig hogy kezdtem voln' ebédre hívni, 

Pénzt követelt rajtam, ezer aranyt ; 

Ebéd ideje, mondok, pénzt, asz'ondja ; 

Elsül az étel, mondok, pénzt, asz'ondja; 

Kérem, siessen, mondok, pénzt, asz'ondja : 

Hol a mit adtam, az ezer arany ? 

Megég a csirke, mondok, pénzt, asz'ondja; 

De, mondok, asszonyom . . . Miféle asszony? 

Hogy kössenek fel asszonyoddal együtt ! 
Luciána. Mondja ... ki mondta? 
E. Dbomio. Hát uram ; asz'ondja, 

Semmit se tud nejéről, asszonyomról ; 

Izenetét pedig nem nyelvemen, 

Hanem a hátamon hozom haza, 

Mert végre is jól elagyabugyált. 
Adriína. Menj vissza, fattyú, és hozd őt haza. 
E. Dbomio. Én vissza ? hogy megint verjen haza ! 

Az Isten áldja, küldjön érte mást. 
Adbiána. Ne járjon a szád, hozd urad' haza. 
E. Dbomio. No itt ugyan kurtán bánnak velem, 

ütnek, rúgnak, mint egy labdát, tekét, 

"Az egyik hátra, a másik előre : 

így félek, elnyövik a labda bőre. (Bi.) 

LuoiIna. Phi, arczod a haragtól hogy' kigyúlad. 

AdriIna. Férjem, tudom, ma kedvesével múlat, 
Míg itthon ón lesem jöttét epedve. 
Talán kor és gond arczomról leszedte 
A bájakat? Csak ő ellene vád az. 
S ha társalgásom is tán néha száraz : 
Hisz' ha kitompulhat az éles elme, 
Attól van az, hogy nincs gyöngéd figyelme. 
Vagy a ruha tán, mit máson szeret ? 
Nem én hibám, hisz' nékem is vehet. 
Mi volna bennem rom, a mit nem ő tett 
Eommá ? Bizony hanyatlásom csak őtet 
Vádolja. Egy derült tekintetétül 
Hanyatló bájam romja újra épül; 
De ő, szilaj szarvas, csapong szabadján, 
Engem megunva, itthon, cserbe hagyván. 

Lüoiána. Féltésed öl meg s még te ápolod. 

Adriana. Az ily cselen átlát, ki nem bolond. 
De több szemének máshol a gyönyör. 
*Vagy mért ne jönne, mórt hogy itt gyötör ? 
Egy lánczot igért múltkor, hallhatád, 
Ha ez, csak ez volna, mit meg nem ád, 
Nem kéne ágyamtól elutasítnom ; 
De látom én, az ékszer bármi finom, 
Színt s fényt veszít, s bár a próbát kiállja, 
De elkopik, ha mindenki próbálja, 
És bárkinek nevére szennyet ejt, 
Ha csalfa, hűtlen, esküt elfelejt. 

Én, ennyi bájjal, tetszeni nem bírva, 
Elsírom a többit, s meghalok sírva. 
Luoiána. Ó hány bohót visz így féltése sírba ! (El.) 

II. SZÍN. 

Ugyanott. 

Syracu8i Antipholus jő. 

S. Antipholus. A Dromióval küldött pénz letéve 
A Centaurnál ; s a ravasz fiú, 
Azt hallom, elment engemet keresni. 
Úgy üt ki, mondja a korcsmáros is, 
Dromióval én nem szólhattam, mióta 
A pénzt kezébe adtam. Hm ! No itt jön. 

Syrrcusi Dromio jő. 

No, hát fiú, kedved lecsillapult? 

Ha majd verés kell, csak megint kötődjél. 

Nem láttad a pénzt? Nem tudsz Gentaurról? 

Az asszonyod küldött ebédre hívni 

Házamhoz a Phőnixhez ? Hát, mi lelt, 

Hogy ily bolond módon felelgetél ? [tam. 

S. Dromio. Feleltem ? Én ? — Egy árva szót se szól- 

S. Antipholus. Ép itt, imént, egy fél órája sincs. 

S. Dromio. Hisz' én nem is láttam, mióta pénzét 
Id' adta, hogy vigyem be a szobánkba. 

S. Antipholus. Sőt eltagadtad, hogy pénzt adtam és 
Asszonyodat s ebédjét emlegetted : 
De azt hiszem, érezted, hogy haragszom. 

S. Dromio. Örülök, hogy ilyen jó kedvbe' látom. 

Ugyan nem mondaná meg, hogy mitől? 
S. Antipholus. Megint bolondot üzesz, csúfolódó!? 

Azt gondolod, tréfálok. Hát ne, ne. (üti.) 
S. Dromio. Az Istenért, apró pénzzel fizet ki? 

Milyen kötésre, hány kamatra adja? 
S. Antipholus. Azért, hogy én olykor bizalmasan 
Bolondozok, kötődöm is veled, 
Te vakmerőn velem paczkázni mersz, 
S betörsz komoly perczem tilalmasába ? 
A légy-raj is kiröpköd, hogyha nap süt, 
De elbuvik, ha sugarát bevonja. 
Ha tréfálni akarsz, nézd arczomat, 
S dévajkodásod' alkalmazd ahoz, 
Vagy e tanítást tök-fejedbe verjem? 
S. Dromio. Töknek mondja? Ha tök volna, ennyi 
ütés-verésre régen leszakadt volna az indájáról. így is 
annyi tanítást vert már uram bele, hogy meg kell abron- 
csoltatni, mert különben szétreped ; aztán kereshetem 
a tudományomat a lábom szárában. De igazán, uram, 
miért vert meg? 

S. Antipholus. Nem tudod ? 
S. Dromio. Semmit, uram. 
S. Antipholus. Megmondjam, hogy miért? 
S. Dromio. Hogy miért és hogy mi okból : mert azt 
mondják, oka van mindennek. 

S. Antipholus. Miért? mert egyszer csúfolkodtál; 
mi okból ? mert másodszor is megpróbáltad. 

S. Dromio. Vertek-e meg valakit valaha ily híjába, 

Mikor a mért s mi okbó^ nem megy kádencziába? — 
Jól van, uram, köszönöm. 

8. Antipholus. Köszönöd ? mit ? 

8. Dbomio. Hát ezt a valamit, a mit semmiért kaptam. 

S. Antipholus. Majd nem sokára kárpótollak és vala- 
miért meg semmit sem adok. Megvan-e már ebéd-idő ? 

8. Dromio. Még tán nincs. Az kell még a pecsenyé- 
nek, a mit már én megkaptam. 

S. Antipholus. Mi? 

S. Dromio. Hogy megverjék. 

S. Antipholus. Elég már a tréfa ; mindennek meg- 
van a maga ideje. 

S. Dromio. Ezt meg tudnám czáfolni, ha olyan hara- 
gos nem volna. 

S. Antipholus. Halljuk. 

S. Dromio. Kopasz embernek nincs meg az ideje, 
hogy haja újra nőjön. 

S. Antipholus. Jó pénzért sem ? 

S. Dromio. No, ha jó pénzért parókát vesz. De az is 
a más haja. 

S. Antipholus. De miért fukarkodik az Idő annyira 
a hajjal, mikor ez olyan bőven terem ? 

S. Dromio. Mert ezt az áldást a barmoknak adja ; a 
mit az embertől hajban lefogott, észben pótolta. 

S. Antipholus. Elég ember van, a kinek több a haja, 
mint az esze. 

S. Dromio. De nem azok, a kiknek elég az eszök, 
hogy hajókat veszítsék. 

S. Antipholus. Oda lyukadsz ki, hogy a hajas embe- 
rek esztelenek ? 

Arany László összes művei. V. ° 



114 TÉVEDÉSEK JÁTÉKA. 

S. Dromio. Az esztelen is elhullatja ; csakhogy örül 
neki, ha elhull. 

S. Antipholus. Ugyan miért ? 

S. Dromio. Két okból ; az egyik az, hogy nem kell 
borbélyra költeni ; másik az, hogy ebédnél- ne hulljon 
levesébe a haj. 

S. Antipholus. Mindezzel azt akartad bizonyitni, 
hogy nincs meg mindennek a maga ideje ? 

S. Dromio. Be is bizonyítottam : mert az elhullott 
hajat visszaszerezni soh' sincs idő. 

S. Antipholus. De okoskodásod azt nem mondja 
meg : miért nincs hát idő a visszaszerzésre ? 

S. Dromio. Hát így igazítom ki : Az Idő maga is ko- 
pasz, annálfogva a világ végéig mindig lesznek kopasz 
követői. 

S. Antipholus. Tudtam, hogy ily kopasz lesz a be- 
végzés. 

De hó, ki integet amott felénk? 

Adriána és Luciáivá jönnek. 

Adriána. Úgy, Antiphol, bámulj , húzódj ', ne nézz ránk, 
Más nőkre tartsd édes tekinteted', 
Nem Adriána, nem, nem nőd vagyok. 
Hej volt idő, mikor te esküdöztél, 
Hogy nem zene fülednek semmi szó, 
Hogy nem gyönyör szemednek semmi tárgy, 
Nem kellemes kezednek semmi érzés, 
Nem Ízletes nyelvednek semmi étel, 
Ha más mint én szól, néz, fog, osztja étked'. 
Hogy' van tehát most, férjem, ó hogyan, 

Hogy ily idegen lettél tenmagadhoz ? 
Igen, magadhoz, mert irántam az vagy, 
Ki elválhatlanul egy lélek, egy test, 
Kedves magadnak jobb feled vagyok. 
Ó ne szakítsd el tőlem így magad' ! 
Tudod, szerelmem, könnyebben bedobhatsz 
Egy csepp vizet zajongó oczeánba, 
S vehet'd ki, elvegyűletlen, megint, 
Növekvés vagy kisebbedés ne'kül, 
Mint tőlem elválj, hogy ne vígy magaddal. 
Hogy rázna téged át az a velőkig, 
Ha hallanád, hogy én is így csapongok, 
S hogy e test, mely neked szentelve most, 
Lator kéj által van beundokítva ! 
Nem tipranál el, nem köpnél-e le, 
A férj nevet nem vetnéd-é szemembe, 
Letépve a szeplős bőrt homlokomról ? 
Gyűrűd' kezemről nem vágnád-e le, 
Széttörve azt a válás kínja közt? 
Tudom, hogy azt tennéd : tedd is tehát. 
Hűségtörő szenny kezd uralgni rajtam, 
Vérembe bűnös buja-vágy vegyül : 
Mert lásd, egyek vagyunk, s ha te csalárd vagy, 
Testednek e mérgét magamba szívom, 
A kéjre ingerelve általa. 
Ne légy hát hű ágyadhoz hű telén ; 
Becsületes maradsz, s ón szennytelen. 
E. Antipholus. Hozzám beszél, szép hölgy ? Nem 
Ephésbe ón csak pár órája jöttem, [ismerem. 

Idegen itt és önhöz egyaránt ; 

8* 



116 TÉVEDÉSEK JÁTÉKA. 

Elmém híjába forgatom, kisértem, 

Kegyednek egyetlen szavát sem értem. 
Luoiína. Sógor, felfordult a világ veled ? 

Soh'sem szoktál te nőddel így beszélni. 

Jer, úgy is érted küldtük Dromiót. 
8. Antipholus. Dromiót ! 
S. Dbomio. Engem ? 

Adbiána. Téged ; s te azzal jöttél vissza tőle, 
Hogy elbotolt, sőt azt is eltagadta, 
Hogy háza házam, s én vagyok neje. 
S. Antipholus. Fiú, beszélt ez úri hölgy veled? 

Mi csalfaságba egyeztél vele ? 
S. Dbomio. Én ? — Én, uram, most látom őt először. 
S. Antipholus. Hazudsz, kölyök, mert ép az ő sza- 

Híttál ebédre engem a piaczról. [vával 

S. Dbomio. Soh sem beszéltem vele életemben. 
8. Antipholus. Akkor hogyan szólítna hát nevünkről, 

Ha csak sugallat által nem beszél ? 
Adriána. Hogy meggyalázza méltóságodat, 

így e cseléddel egyétérteni, 

S unszolni őt, hogy engem mérgesítsen. 

Elég bajom már, hogyha nem szeretsz ; 

Hy alj ásító tréfát hogy tehetsz ? 

Jer, megfogom karod', rád folyva mint a 

Sudárra, féljem, én a lenge inda, 

S így gyönge ós erős egymáshoz adva, 

At lesz erőddel gyöngesége hatva : 

Az, a mi elvon tőlem, csenevész, 

Tolvaj folyondár, rest moh', rút penész, 

S nem nyesve majd erőt vesz testeden, 

Nedved' kiszívja, így teng veszteden. 
S. Antipholus. Hozzám beszél, szid, száz panaszt 

Bizony talán álmomban vettem el ? [emel ! 

Vagy most is alszom, s mindez csalfa képzet ; 

Szemünk', fülünket bűvölő igézet ? 

Jó ! Míg velők tisztában nem leszek, 

E furcsa tévedésben részt veszek. 

Luoiána. Dromio! eredj, szaladj, terítsetek. 

S. Dromio. Szűz Máriám ! száz keresztet vetek. 

Ó átkok átka ! Itt van tündérország, 

Ezek lidérczek, baglyok és boszorkák. 

Ha nem fogadsz szót, hát halálra kerget, 

Kormosra, kékre fest, kiszívja lelked'. 
Luoiána. Mit álldogálsz, morogsz te itt ? Szaladj már 

Dromio, te lomha, te csiga, te lajhár. 
S. Dromio. Uram, nézzen, tán ki vagyok cserélve ? 
S. Antipholus. Eszedre, azt hiszem, ki vagy, de én is. 
S. Dromio. De nemcsak észre, testre is vajon ? 
S. Antipholus. Pormád az, a mi volt. 
S. Dromio. Hát nem majom ? 

Luoiána. Ha elváltozol, szamár lehetsz csak. 
S. Dromio. Igaz ; már is jó volna egy kis abrak. 

Úgy van, szamár vagyok : hogy' is lehetne, 

Hogy ők ismernek, s én e hölgyeket ne ? 

Adriána. Jer, jer, tovább én sem leszek bolond, 

Hogy sírjak, eltakarva a szemem'. 

Mig szolga és úr gúnyt űznek velem, 

Jer, férj, ebédre. Dromio, légy kapus. — 

Férjem, ma fenn ebédelek veled, 

S ezer kötődéssel bosszantalak. — 
Fiú, vigyázz, s ha tán urad' keresnék, 
Egy lelket se bocsáss be, mondd, ebédel. — 
Jer húgom. — Dromio, tedd, mit meghagyok. 

8. Antipholus. Földön, pokolban, égben, hol vagyok? 
Józan vagy őrült ? ébren-é vagy alva? 
Más ismer, s én magamból kibomolva? — 
De jó! Teszem, mit ők, s velők maradva, 
£ köd között megyek minden kalandra. 

S. Dbomio. Uram, legyek kapu-felügyelő ? 

Adbiána. Légy, mert kikapsz, ha bárki is bejő. 

Luciána. Jer, Antiphol, az étel összefő. (Bi.) 

HAEMADIK FELVONÁS. 

I. SZÍN. 

Ugyanott. 

Ephesusi Antipholus, Ephesusi Dromio, Angelo és Bol- 
dizsár jönnek. 

E. Antipholus. Mentsen ki, Angelo, mindannyiunkat: 
Mert nőm perel, ha pontos nem vagyok : 
Majd mondja, hogy boltjában késtem el, 
Az ő nyak-ékét nézve, míg csinálták, 
S hogy holnap azt el is hozandja hozzánk, 
Ni e kölyök, ki rám akarta fogni, 
Hogy ő beszélt velem, s megvertem őt, 
Hogy rajta én ezer aranyt kerestem, 
És megtagadtam nőmet, házamat. 
No, részeges csap, most mondd, mit jelent ez. 

E. Dromio. Csak mondja, a mi tetszik ; a mit tudok, 

tudom, 
Hogy megvert a piaczon, nyomát megmutatom : 
Ha pergament a bőröm, ütése tinta volna, 
Saját kezevonása bizonyságomra szólna. 

E. Antipholus. Látom, kölyök, szamár vagy. 

E. Dromio. Biz' annak tetszhetem. 

Hogy e sok ok nélküli verést elszenvedem ; 

Ha a verésre ón is ki-kirugnók a hámból, 
Bespectálná szamarát és félne a patámtól. 

É. Antipholus. Mit búsul, Boldizsár úr? Vigan, bár 

nem tudom, 
Lesz-e oly jó ebédünk, a mily szívvel adom. 

Boldizsár. Legfőbb becsű előttem a szíves akarat. 

E. Antipholus. De e mellett megeszszük a húst is, 
vagy halat ; 
Egész tál szívességben sincs egy kövér falat. 

Boldizsár. Hiszen, uram, jó étel akárhol kapható. 

E. Antipholus. S jó fogadás még inkább, mert ez 
csak puszta szó. 

Boldizsár. Kis étel, sok szívesség, ez a valódi lakma. 

E. Antipholus. Ügy, ha a gazda fösvény s a vendég 

jól van lakva. 
De bár rövid ebéd lesz, kérem, fogadja jól : 
Jobb ebédet találhat, de jobb szívvel sehol. 
De ni ! bezárva ajtóm. — Eredj, szólj, nyissa ki. 

E. Dromio. Marcsa, Lucza, Brigitta, Julis, Czeczi, 
Kati! 

S. Dromio (belől). Szamár, görhes ló, jött ment, bolond, 

apádnak ökre ! 
Elmehetsz a kapunkból, vagy ülj le a küszöbre. 
Boszorkánynyal komázol, hogy ily sokért kiabálsz, 
Mikor egy is sok volna? Bizony jobb, ha odább 

állsz. 

E. Dromio. Ki lett a mi kapusunk ? Hé, uram a ka- 
pun vár. 

8. Dromio (belől). Hát mondd, hogy menjen innen, 
meghűl, ha a kövön áll* 

E. Antipholus. Hej, ki beszólsz odabenn? Nyisd ki, 

parancsolom. 
S. Dromio (belől). Hadd halljam, hogy miért ? — majd 

aztán meggondolom. 
E. Antipholus. Miért, pimasz ? Ebédért : reggel óta 

nem ettem. 
S. Dromio (belől). Biz itt nem is eszik ma ; kendre nem 

terítettem. 
E. Antipholus. Kizársz saját lakomból? Ki vagy? 

mert főbe verlek ! 
S. Dromio (belől). Becses nevem Dromio, kapus vagyok 

jelenleg. 
E. Dromio. Gazember, elraboltad hivatalom' s nevem', 

Az egyikért csak szidtak, másikra nincs hitelem. 

Ha csakugyan Dromio lettél volna ma már, 

Tudom, inkább lettél vón' főre névre szamár. 
Luoza (belől). Ki van az ajtón, Dromio? Mi az, miféle 
E. Dromio. Lucza, ereszd be a gazdám'. [lárma ? 
Luoza (belől). Az ám, elkésett mára, 

Mondd meg, hogy ezt izenem. 
E. Dromio. De hé, ha bejutunk — 

Tudod-é, hogy hogy' mondják: « Ostorhegyest 

futunk. » 
Luoza (belől). Hát te tovább tudod-e : «De elől kend 

fut ám.» 
S. Dromio. Luczának hivnak téged ? Jól tudsz hep- 

pegni ruczám. 
E. Antipholus. Hallod-e hó ? Bemélem beeresztesz 
Lucza (belől), Ép az van az eszemben. [galambom. 
S. Dromio. Nem eresztjük, ha mondom. 

E. Dromio. Jöjjön, uram, segítsen ; törjünk be, ron- 
tom-bontom. 

E. Antipholus. Te perepúty, ereszsz be ! 

Luoza (belől). Miért, okot nem adnak ? 

E. Dromio. Uram, verjük az ajtót. 

Lugza (belől). Csak rajta ! fáj az annak. 

E. Antipholus. Ha betöröm az ajtót, megsiratod, tu- 
bám. 

Luoza (belől). De ezen a kurtavas segíteni tud ám ! 

Adriína (belől). Ki van kívül az ajtón, ki oly szörnyen 
zorog? 

S. Dromio (belől). Temérdek e városban a garázdakölyök. 

E. Antipholus. Nőm, te vagy ott ? Mért nem jövel 
korább ? 

Adriána (belől). Nőd, én, kölyök? Hohó, mehetsz odább. 

E. Dromio. Hallja, úgy titulálják, mint azt az ostobát. 

Angelo. No itt, uram, ebéd se', szíves látás se' vár 
ránk. 

Boldizsár. Tanakodván melyik jobb, most koppanhat 
szemünk, szánk. 

E. Dromio. Még itt vannak, szóljon be, ha egy adj* 
Istent kapnánk. 

E. Antipholus. De mi bolond szél fú itt, hogy bezár- 
ják a kaput? 

E. Dromio. Csak legalább melegebb voln' uramon a 

kaput ! 
De itt'kinn áll a fagyon ; benn a jó sültet eszik. 
Megbolondul az ember, ha így adják, veszik. 

E. Antipholus. Eredj csak, hozz valamit, törcl be az 
ajtósarkot, 

S. Dbomio (beisi). Törj valami törhetöt, de betöröm a 

tarkód'. 
E. Dbomio. Híjába ! ez nem ereszt, nem ez, se be, 

Pedig ha ő kívánja, én eresztek neki. [se ki, 

S. Dbomio (bein). Jaj, neveletlen pimasz. Fúj, rusnya 

eb, czoki ! 
E. Dbomio. Hisz* most is czo-kint vagyok. Ugyan kór- 
lek, ereszsz már. 
S. Dbomio (belól). Majd ha madár tollatlan, barom meg 

bőreÜen jár. 
E. Antipholus. Jó, betörök. Fuss hamar egy gémért 

s kecskebakért. 
E. Dbomio. Gémet, úgy-e tollatlant, úgy-e uram, 

hogy azt ért ? 

Hozok tollatlan gémet, bőretlen kecskebakot. 

No kölyök, ha betörünk, beverem a kobakod'. 
E. Antipholus. Eredj, szaladj már, hozz feszítő gémet. 
Boldizsáb. Uram, legyen türelme : ó ne bántsa : 

Saját jó híre ellen harczol itt. 

És ezzel a gyanú körébe vonja 

Nejének sértetlen becsületét. 

Csak most az egyszer. — Hisz' ismert erénye, 

Kora, szemérme ós a finom elme, 

Kezes, hogy itt ok van, mit nem tudunk. 

Biztos lehet, uram, hogy ő kimenti, 

Mért zárva most előttünk a kapu. 

Hajtson szavamra, jöjjön csendesen, 

Ebédeljünk ma a Tigrisben együtt ; 

Estére egyedül térjen haza, 

Jáegtudni e kizáratfts ok&t. 

Ha be akarna törni most erővel 
E délidő jövő-menő zajában, 
Eözpletyka lenne nem soká belőle, 
S mit a kíváncsi csőcselék gyanít, 
Az ön mocsoktalan jó híre ellen, 
Lassú tolakvással befészkelődnék, 
S ha meghal ön, sírján is élni fogna; 
Mert mint örökség él az ily gyalázat, 
8 hová beült, nem hagyja el a házat. 

E. Antipholus. Győzött, uram, csendesen távozom, 
8 habár nem is jó kedvből, víg leszek. 
Ismerek én egy fürge, csacska lyányt — 
Elmés, ügyes, vad és mégis nemes — 
Együnk ma ott ; e lánynyal engemet 
Nőm (bár alap nélkül, azt mondhatom) 
Gyakorta fakgatott féltékenyen : 
Menjünk ebédre hozzá. — Angelo úr, 
A lánczot, eddig készen van, tudom, 
Majd hozza el a Sündisznóba,, kérem, 
Mert ott leszünk. Én azt gazdasszonyunknak 
(Bár semmiért, csak nőmet megtorolni) 
Ajándokul adom. Eérem, siessen. 
Ha már saját lakásom kitagad, 
Másutt kopogtatok, tán befogad. 

Angelo. Hát ott leszek, úgy pár óra körül. 

E. Antipholus. Jó, jó. E tréfa sok pénzbe kerül. (El.) 

n. szín. 

Ugyanott. 
Luciána és Syracusi Antipholus jönek. 

Lüciána. A férji tisztet hogy feledted így, 
Es szerelmed tavaszán, Antiphol, 
Hogy fonnyadhat el a szerelmi rügy ? 
Föl se épült szerelmed leomol ? 
Nővéremet ha csak pénzéért vetted, 
ügy pénzeért mutass több szívességet, 
Vagy hogyha mást szeretsz, vidd lopva tetted'. 
S takard vakítással rút hitszegésed' ; 
Ne lássa azt néném ki a szemedből, 
Nyelved ne üsse dobra szégyenét, 
Nézz és szólj édesen, bár nem szivedből, 
Vétkedre add erénynek öltönyét ; 
Légy büszke, szived szennyét ne mutasd, 
Bűnöd magát mint égi szent viselje, 
Csalj titkosan, de nőddel ne tudasd ; 
Mely'k tolvaj az, ki bűnét híresztelje? 
Eét bántalom, ha ágyát megcsalod, 
S szemedből látja ki asztal felett ; 
Még kétes a szógyen, ha takarod ; 
Bossz szó kettőzi a rossz tetteket. 
Ó árva nők, mi ! hiszszük, csak te fújjad, 
— Hisz' szavatok szilárd, szent — hogy szerettek ; 
S karod' nyújtsd másnak, nekünk öltöny-újjad', 
Mi meghajlunk, velünk bármit tehettek. — 
Jer vissza hát nénémhez, drága sógor, 

Vidítsd fel, édesgesd, mondd hitvesednek : 

Szent tréfa egy kissé tettetni olykor, 

Ha igy a perlők összeédesednek. 
S. Antipholus. Szép hölgy (azt nem tudom, mi a neve, j 

Sem azt, mi úton tudja ön enyém') '\ 

Mutatja bája, arcza, szelleme, j 

Hogy földinél több, hogy szent égi lény, 

Taníts meg, édes, hogy értsem beszéded' : . 

Fejleszd ki ezt a durva földi elmét, 

Mely gyönge, lomha, zavarokba téved, 

Leplezd föl e csalárd szavak értelmét. 

Igaz, hű, tiszta lelkem' ne iparkodd 

Félrevezetni idegen mezőkre ; 

Vagy Isten vagy, ki engem újra alkot ? 

Alkoss tehát, én meghajlok erődre. 

De ha én én vagyok, szavamra hidd el, 

Nem hitvesem nekem síró nővéred, 

Ágyához ón nem vagyok kötve hittel, 

Sokkal, ó sokkal inkább égek érted. 

Ó szép sirén, ne csábítgass daloddal, 

Ha az nővéred köny- árjába von, 

Zengj magadért, követlek hódolattal. 

Arany hajad bontsd szét ezüst habon, 

Az lesz az ágyam, s én reá feküdve, 

Dicső fekhelyemen elképzelem, 

Ki így hal el, halála üdvök üdve, 

Haljon, ha elmerül a szerelem ! 
Lüoiána. Mi az ? Te lázas vagy, arczod hevül ; 
S. Antipholus. Nem lázas, — házas, tudtomon kivül. 
LuoiIna. Szemedből is kilátszik zavarod. 

S. Antipholus. Mert soká néztem, szép nap, súgarod'. 

Luoiana. Nézz, a hová kell, s nem lesz fénye kétes. 

S. Antipholus. Éjbe nézzek? Inkább behunyom, édes. 

Luoiana. Én édesed, neked ? — Hívd úgy nővérem'. 

S. Antipholus. Nővéred húgát. 

Luoiana. Hisz' nővérem az. 

S. Antipholus. Nem. 

Te vagy, jobb felem, Isten égi míve, 
Szemem szemfénye, szivem drága szíve, 
Tápom, szerencsém, legédesb reményem, 
Te földi mennyem, s mennybeli igényem. 

Luoiana. Mindez nővérem' illetné tetőled. 

S. Antipholus. Eád vágyom én csak ; légy hát ten- 
nővéred, 

Téged szeretlek, veled élni, s érted. 
Nekem nincsen nőm, és neked se' férjed : 
Ó nyújtsd nekem kezed' ! 

Luoiana. Csak csendesen, 

Előbb nővéremet megkérdezem. (El,) 

Syracusi Dromio futva jő. 

S. Antipholus. Hé, Dromio, hová nyargalsz ? 

S. Dromio. Hát megismert uram ? Dromio vagyok 
én? az inasa vagyok ón ? én vagyok én? 

S. Antipholus. Dromio vagy, az én inasom vagy, te 
magad vagy. 

S. Dromio. Szamár vagyok, egy asszony ura vagyok, 
nem a magam embere vagyok. 

S. Antipholus. Nem a magadó ? 

S. Dromio. Nem a magamé, uram, mert egy asszonyé 

vagyok, a ki jussot tart hozzám, a ki belém csimbajko- 
dik, a ki a magáénak tart. 

S. Antipholus. Hogy tart a magáénak ? 

8. Dromio. Úgy tart a magáénak, mint uram a lovát ; 
úgy tart a magáénak, mint marháját ; azaz, nem, hogy 
én volnék a marha, hanem hogy ő, a ki igazi marha- 
teremtés, a magáénak tart, mint marhapárját. 

S. Antipholus. Miféle asszonyság? 

S. Dromio. Igen tisztességes persona ; olyan tisztes- 
séges persona, hogy beszélni sem lehet róla, ha csak 
hozzá nem teszszük, « tisztességgel légyen mondva ». 
Nekem mindig sovány szerencsém van a játékban, de 
ez már igazán csudakövér házasság. 

S. Antipholus. Hogy' csudakövér házasság ? 

S. Dromio. Hát uram, olyan konyha-nép ez, de csupa 
háj ; úgy, hogy én nem is tudom, mi haszna lehet más, 
mint hogy mécset csináljanak belőle, aztán a maga 
zsírja világa mellett elszaladjanak tőle. Merem állí- 
tani, hogy a czafatja, meg a faggyú benne, felforralná 
a jeges tengert; ha megéri az Ítéletnapot, egy héttel 
tovább ég, mint az egész világ. 

8. Antipholus. Aztán milyen színű? 

S. Dromio. Fekete, mint a bakancsom, csakhogy 
korántsem olyan tiszta, mert szörnyen izzad : bokáig 
lehetne járni levében. 

8. Antipholus. No, ezen a hibán még a víz segít. 

8. Dromio. De' iszen uram, már bele vette magát 
Noé özönvize se mosná le. 

8. Antipholus. Mi a neve ? 

S. Dromio. Marcsa ; de kövér is, mint a harcsa. Kar- 

cbú, mint hordó ; megvan másfél rőf egyik csipejétől a 
másikig. 

8. Antipholus. Hát jól megtermett ? 
S. Dromio. Nem hosszabb tetőtől talpig, mint csípő- 
től csipőig. Gömbölyű, mint a földgolyóbis ; az orszá- 
gokat is megleltem rajta. 

S. Antipholus. Melyik részén van testének Irland? 
S. Dromio. Azt hiszem, a farán ; a posványokról lel- 
tem rá. 

S. Antipholus. Hát Skóthon ? 
Dromio. Ezt tenyere közepén találtam meg a kopár- 
ságról. 

S. Antipholus. Hát Francziaország ? 
S. Dromio. A homlokán : fegyveresen és fellázadva, 
hadakozva minden haja szála. 

S. Antipholus. Merre van Anglia ? 
S. Dromio. Kerestem a krétahegyeket, de sehol se 
találtam fehérséget rajta ; mégis kitaláltam, hogy az 
állán van, a sós léről, mely e közt meg Francziaország 
közt terjedt. 

S. Antipholus. Hát Spanyolország ? 
S. Dromio. Ezt nem láttam; csak a meleget éreztem, 
lehelletében. 

S. Antipholus. És Amerika ? Az Indiák ? 
S. Dromio. Ó ezek az orrán : megrakva rubinnal, 
kárbunkulussal, gyémánttal, s mind e kincseket Spa- 
nyolország meleg fuvalma felé inditva, mely egész 
armadákat és hajóseregeket küld, hogy megrakodjanak 
az orrán. 

S. Antipholus. Merre volt Belgium, NémetaZföld? 

Arany László összes művei. V. *' 

S. Dromio. No már olyan alant nem kereskedtem. 
Szóval ez a morkoláb, ez a boszorkány jussát tartotta 
hozzám; Dromión&k szólított, megesküdött, hogy össze 
vagyok vele adva ; elmondta, hogy miféle jegyek van- 
nak rajtam, már mint a vállamon a jegy, a nyakamon 
a szemőcs, a bal karomon a nagy bibircsó, úgy hogy 
én, elámulva, elszaladtam, mint egy boszorkánytól. Es 
azt hiszem, ha keblem olyan igazhivő, és szivem aczél- 
ból nem lett volna, átváltoztatott volna pincsi kutyává, 
hogy nyársat forgattason velem. 

S. Antipholus. Eredj, szaladj rögtön a kikötőbe, 

S ha kedvező szél fú a part felől, 

Ugy már ez éjszakát nem töltöm itt. 

Ha megy hajó, jer a piaczra értem, 

Ott nézdelődöm, míg te visszatérsz. 

Mi senkit, és minket meg ismer minden ; 

Jó lesz rakodni, s gyorsan menni innen. 
S. Dromio. Mint medvebocstól, mely meg akar enni, 

Futok attól, ki nőm akarna lenni. (El.) 
S. Antipholus. Csupa boszorkányok tanyáznak itt : 

Azért el innen, el minél előbb. 

Ettől, ki férjének hi, lelkem is 

Borzadna mint nőmtől ; de szép nővére, 

Ki oly nemes, magasztos bájjal áldott, 

Oly bűvölő tekintetű, beszédű, 

Majd árulóvá tett saját magamhoz. 

De, hogy ne essék bennem semmi kár, a 

Fülem bedugom a sirón dalára. 

Angelo jő. 

Angblo. Antipholus úr? 

S. Antipholus. Igen, úgy hívnak. 

Angelo. Tudom, uram, nagyon jól. íme a láncz. 

Szándókozám a Sündisznóba, vinni ; 

Még hijja volt ; azért is késtem eddig. 
S. Antipholus. De hát mi czélja?mit csináljak ezzel? 
Angelo. Azt önre bízom, én önnek csináltam. 
S. Antipholus. Nekem csinálta? Én nem rendelem. 
Angelo. Se* egy, se* kétszer, húszszor is, uram. 

Kedveskedjék nejének ön vele ; 

Estére majd teszem tiszteletem', 

Es lánczom árát akkor fölveszem. 
S. Antipholus. De kérem, jobb ha rögtön fölveszi ; 

Félek, soh* sem lát ön se* pénzt, se' lánczot. 
Angelo. Jó kedve van. — Viszonttalálkozásig ! (El.) 
S. Antipholus. Mi ez megint ? Egyik csudára másik ! 

De nem hiszem, hogy oly bolond akadna, 

Ki így adott lánczot el nem fogadna. 

Az ember bajlódni sem kénytelen, 

Ha itt ilyet kap úton, útfelén. 

Most a piaczra, ott Dromiót lesem : 

Ha van hajó, el, el egyenesen. (El.) 

NEGYEDIK FELVONÁS. 

I. SZÍN. 

Ugyanott. 

Egy Kereskedő, Angelo és egy Poroszló jőnek. 

Kereskedő. Ön tudja, hogy felmondva pünkösd óta 

Az összeg, és én még se' sürgetem, 

Hogy most se' kérném, ámde Persiába 

Indulok és a pénz kell utamon : 

Azért elégítsen ki itt, azonnal, 

Vagy e poroszlóval bezáratom. 
Angelo. Ép 1 annyi összeget, mint tartozásom, 

Kapok ma délután még Antipholtól ; 

Épen, midőn önnel találkozám, 

Egy lánczot akkor adtam át neki : 

S öt óra tájt kapom meg érte pénzem 3 . 

Kérem, jöjjön le házához velem, 

S köszönettel lerovom tartozásom. 

Ephesusi AnMpholus és Ephesusi Dromio jönnek. 

Poroszló. Nem kell lemenni sem, mert íme itt jő. 
E. Antipholus. Míg én az ötvöshöz megyek, eredj, 

Végy egy kötelet, melylyel széjjel üssek 

Nőm és szövetségesei között, 

A mért előttem a kaput bezárták. 

De ni, az ötvös itt van. — Csak szaladj ; 

végy kötelet, s hozd azt nekem haza. 
E. Dromio. Veszek. — Nem adnám ezt ezer forint- 
ért. (El.) 
E. Antipholus. No hisz' megjárja, a ki bízik önben. 

Megígérte, hogy jő a lánczczal együtt ; 

Hanem bizony nem jött se láncz, se ötvös. 

Azt hitte tán, tartós leend szerelmünk, 

Ha láncz köt egybe, és ezért nem is jött? 
Angelo. Mellőzve e kötődést, itt a jegyzék, 

Hogy láncza hány karát legpontosabban, 

Mily jó arany, mi finom, drága mű, 

Mely többre megy három darab aranynyal, 

Mint én ez úrnak itt adós vagyok : 

Kérem, fizesse meg rögtön neki, 

Mert útra indul és csak erre vár. 
S. Antipholus. Jelenleg annyi összeg nincs kezemnél 

S aztán a városban még dolgom is van. 

Vezesse el hozzám ez ismeretlent, 

Vigyék a lánczot, s általadva nőmnek, 

Kérjék, az összeget fizesse ki. 

Talán akkorra én is ott leszek. 
Angelo. S magával hozza majd a lánczot is? 
S. Antipholus. Nem; azt vigyék önök; én késhetem. 
Angelo. Jó. Nála van tehát a láncz, uram? 
8. Antipholus. S ha nincs, remélem, önnél nála van. 

Vagy visszatérhet aztán pénze nélkül. 
Angelo. Ne, jó uram, most adja lánczomat. 

A szél, az ár mind kedvező ez úrnak, 

S én, szégyenemre, ily soká letartom. 
E. Antipholus. Úgy-é azért kötődik, helyreütni 

Szegett szavát, hogy el nem jött utánunk? 

Én szidtam volna meg, hogy nem hozá el, 

S ön kezd perelni rám, mint egy kofa. 
Kereskedő. Uram, végezzenek : az óra múlik. 
Angelo. No hallja már, hogy sürget : lánczomat — 
E. Antipholus. Hát adja nőmnek és megkapja pénzét. 
Angelo. De tudja ön, hogy önnek adtam ép' most. 

Hát küldje azt, vagy bármi más jegyet. 
E. Antipholus. E tréfa már így megy lólekszakadtig ? 

Hol már az a láncz? Nem mutatja még sem? 
Kereskedő. Ügyem nem ád időt. dévajkodásra, 

Uram, feleljen, lesz-e ön kezes? 

Ha nem, bezáratom ezt az urat. 
E. Antipholus. Én-e, kezes ? Mért lennék én kezes ? 
Angelo. Hát a mivel a lánczért tartozik. 
E. Antipholus. Nem tartozóin, míglánczot nem kapok. 
Angelo. Hisz* fél órája sincs, hogy általadtam. 
E. Antipholus. Nekem nem adta át ; ne sértegessen. 
Angelo. On sért, uram, hogy ekként eltagadja, 

Fontolja meg, hogy* árt ez hírnevemneé. 
Kereskedő. Jó, zárja el szavamra őt, poroszló. 
Poroszló. Jól van. 

Uram, kövessen a herczeg nevében. 
Angelo. Már e gyalázat hírnevembe vág. 

Vagy megfizesse rögtön értem a pénzt, 

Vagy én is önt tüstént bezáratom. 

E. Antipholus. Fizessek én, azért, mit soh' se' láttam? 

Zárass be hát bolond kölök, ha mersz. 
Angelo. Jó, megkapod ; poroszló zárja el, 

Testvéremet se' kímélném ez ügyben, 

Ha meggyalázna ily nyilvánosan. 
Poroszló. Uram, bezárom önt. — Hallá, mi ügyben. 
E. Antipholus. Jó, én követlek, míg kezest adok. 

De ön megadja még a tréfa árát, 

Utána mennek boltja ékszerei. 
Angelo. Van még, uram, Ephesusban igazság 

Az ön rút tette ellen; 'hiszem azt. 

Syracusi Di*omio jő. 

S. Dromio. Uram, van ám epidamni hajó, 

Csak a tulajdonosát várja még, 

Eögtön elindul. En hát a batyunkat 

Már a hajóra hordtam, s összevettem 

Olajt, meg balzsamot, meg aqua-vitse-t. 

Már leng is a hajó, a játszi szél 

Vígan fú part felől ; perczet se 1 várnak, 

Csak a tulajdonost, meg önt, uram. 
E. Antipholus. Mi ez, bolond, mi lelt, te kerge birka? 

Epidamni hajó vár? én reám? 
S. Dromio. Az hát, hiszen kiküldött, hogy keressek. 
E. Antipholus. Te részeg, én kötélért küldtelek. 

Megmondtam azt is, hogy miért, mi végre. 
S. Dromio. Nem, semmi végre, csak a város végre 

Küldött, hogy a parton hajót keressek. 
E. Antipholus. Majd megbeszélem ezt, ha több időm 

S megoktatom füled, hogy rám figyeljen. [lesz, 

Most Adriánához szaladj, kölök, 
Add át e kulcsot, s mondd, hogy a fiókban, 
A mely török-szőnyeggel van bevonva, 
Van egy erszény arany, azt adja át. 
Mondd el, hogy engem itt útcpán befogtak, 
S az vált ki innen. Fuss, fiú, siess. *— . 
No biztos úr, börtönbe hát velünk. 

(A kereskedő, Angelo, a biitos és £. Antipholuu el.) 

8. Dromio. Én? Adriánhoz? ott, hol délben ettünk? 
Hol engem Dowsabel férjül fogott el ; 
Biz 1 egy kicsit kövér, hogy átöleljem. . 
De menni kell, bár hátam borzogatja, . 
Mert a cseléd az úr szavát fogadja. (El.) 

II. SZÍN. 
Ugyanott. 

Adriária és Luciána jönnek. 

Adriána. Ah, Luciána, hát úgy ostromolt? m ... 

Beszélj, de arcza és szeme kigyúlt-e? 

Látszott-e, hogy komolyan udvarolt ? 

Vig volt-e vagy bús ? halvány, vagy pirult-e ? 

Szive boly^-tuzén, mely arczán lengett,- 

Eszlelted-e, hogy komolyan esengett? 
Luciána. Előbb tagadta, nincs hozzá jogod. 
Adbiána. megszegé, s most engem megtagad ! 
Luciána. Azt esküvé, hogy itt idegen ő. 
Adriána. Igaz, de inkább volna hitszegő ! 
Luciána. Majd kértem érted őt. 
Adbiána. S mit válaflfzolt ? 

Luciána. Én érted, ő meg nekem udvarolt. 
Adriána. S mikép akart szerelmedbe bejutni ? 
Luciána. Úgy, hogy ha más, meg is birt volna hatni, 

Előbb kecsem, majd szép szavam dicsérte. 
Adriána. Hát szépen szóltál? 
Luciána. Tán haragszol érte ? 

Adriána. Haragszom és nem tűröm, a miket vét, 

Ha szivem nem, nyelvem hadd lelje kedvét, 

Férjem nyomorék,, vén, rút, csúnya, görbe. 

Aszott, sovány, formátlan, sánta, törpe, 

Bűnös, nemtelen, ostoba, gonosz, 

Teste bélyegzett és elméje rossz. 
Luciána. Mért félted őt, ha annyi a hibája? 

Az ördögöt, ha elszalad, ki bánja? 
Adriána. Csak mondtam ... ó de szivem érte fáj : 

Hanem szeretnék félrevinni mást, 

Fészkétől messze vijjog a sirály, 

Bár nyelvem átkot szór, de szivem áldást. 

Syracusi Dromio jő. 

S. Dromio. Hamar ! fiókot, erszényt, jaj siessen ! 
Luciána. Hohó, mitől lihegsz ? 
S. Dromio. Futék sebessen. 

Adriána. Dromio, hol a gazdád, nincs baja, jól van? 
S. Dromio. Dehogy, rosszabb helyen, mint a pokolban, 

Egy bőrruhájú ördög fogva tartja, , 

Kinek kemény szivét aczél takarja, 

Sátán, lidércz, goromba, durva, csúnya ; 

A kin csupa bivalybőrből a gúnya ; 

Barát, hanem visszáról ; vállad- verő, ki to-rkou 

Csíp úton, kikötőben, szorosban, útczasarkon, 
Kopó, ki szertefürkész, nyomot szagolva, 
S itélet előtt viszi a lelkeket pokolba. 

Adriána. Ember, beszélj, mi érte férjemet? 

S. Dromio. Mi érte? a poroszló, elérte és bevitte. 

Adriána. Mi az? be merte zárni? hát miért? 
Es ki ruházta rá ezen jogot? 

S. Dromio. Azt nem tudom, hogy ki ruházta rája, 
Csak azt láttam, bivalybőr volt ruhája. 
De kérem a váltságpénzt a fiókból. 

Adriána. Menj, hozd ki húgom. Ezt nagyon csodálom, 

(Luoiána el.) 

Hogy férjem tudtomon kívül adós ; 

De hát miféle kötvényt vett magára ? 
S. Dromio. Nem kötvényt, lánczványt, még pedig ko- 

Azt vertek rá. Ha ! tán üti ; ha ! pszt. [íniszt, 

Adriána. Kit? férjemet? 
S. Dromio. Nem, az egyet, az óra. Sietni kéne, mert 

Kettőt ütött, hogy jöttem, most pedig egyet vert. 
Adriána. Bolond? visszafelé jár az óra, nem előre? 
S. Dromio. Biz úgy ; ha poroszlót lát, visszafordul 

előle. 
Adriána. Tán adós is az idő! Soha ilyen fajankót! 
S. Dromio. Biz adós, többel mint ő maga megérne, — 

bankrót, 
■ Azonfelül tolvaj is, sohsem hallotta ön, 

Hogy éjjel-nappal folyvást az idő lopva jön? 

Ha hát lop és adós, s egy poroszlót jönni meglát, 

Nincs-e oka, hogy hátra menjen egy nap egy órát? 

Luciana visszajő. 

Adriána. Ne a pénz, Dromio, vidd szaladva és mondd 
Uradnak, kéretem, jöjjön haza. 
Jer húgom ; ó ma engem elnyom a gond, 
A gond, lelkemnek búja s vigasza. (Elmennek.) 

EH. SZÍN. 

Ugyanott. 

Syracusi Antipholus jön, 

S. Antipholus. Nincs senki, a ki nem köszön, ha meg- 
Mikéntha jól ismert barátja volnék ; [lát, 

S mindegyik a magam nevén nevez. 
Ez pénzt ajánl, amaz meghív magához, 
Ez a szivességem köszöngeti ; 
Az árúczikkeit kínálja rám : 
Ép' most is egy szabó boltjába hitt, 
Selymet mutatni, mit nekem hozott, 
S egyúttal ott mértéket véve rólam. 
Bizonynyal ez mind képzelet-csalódás, 
S laplandi szemfényvesztők laknak itt. 

Syracusi Dromio jő. 

S. Dromio. No itt van a pénz, a miért szalasztott. 

De hát mi lett a vén Ádám új monduros képéből? 

S. Antipholus. Miféle pénz ez? Melyik Ádámot érted? 

S. Dromio. Nem azt az Ádámot, a ki a paradicsomot 

Őrizte, hanem azt az Ádámot, a ki a tömlöczöt őrzi ; 

azt a ki abban a borjúbőrben jár, a mit a tékozló fiú- 
nak levágtak ; azt, a ki uram után ment, mint bosszuló 
angyal, és megfosztotta a szabadságától. 

S. Antipholus. Nem értelek. 

S. Dromio. Nem-é ? pedig tiszta dolog : azt, a ki bőr- 
borítékban jár, mint a brugó ; azt, a ki az urakat, ha 
nagyon melegök van, hűvösre teszi ; a ki a szegény 
hajléktalanoknak ingyen szállást ad ; a ki kurtanyelű 
botjával több dolgot nyélbe üt, mint más hellebárddal. 

S. Antipholus. Poroszlót értesz ? 

S. Dromio. Azt, adósházi poroszlót, a ki utána po- 
roszkál az uraknak, ha a kötésnek nem állanak ; a ki 
azt hiszi, hogy mindig feküdni megy az ember, s nyu- 
galmas pihenést kivan. 

S. Antipholus. Jól van ; nyugodj', pihenj már te is 
a bolondkodásban. Indul-e az éjjel hajó? Mehetünk-e? 

S. Dromio. Hiszen, uram, hírét hoztam egy órával 
ezelőtt, hogy az «Indulj»-hajó indul; de akkor uramat 
aporoszló megmarasztotta, hogy várjon a « Maradj »- 
hajóra. Itt vannak ez angyalkák, a kikért küldött, hogy 
megszabadítsák. 

S. Antipholus. Ez a fiú meg van bomolva, s ón is, 
Csalárd varázslatok között bolyongunk. 
Áldott hatalmak, mentsetek ki innen ! 

Leány jő. 

Leány. Üdvözlöm önt, üdvözlöm Antiphol úr. 
Látom, hogy ötvösét már megtalálta : 
Ez hát az a láncz, mit nekem ma ígért? 

S. Antipholus. Sátán, el innen, el tőlem, ne kísérts. 

S. Dromio. Uram, hát ez Sátánné asszonyság ? 
S. Antipholüs. Ez az ördög. 

S. Dromio. Dehogy, még rosszabb, mert az ördög fe- 
lesége, a ki fényes dáma alakjában jön fel onnan alul- 
ról; ezért szokták a lányok azt mondani, hogy «Sü- 
lyedjek el», mert mintha azt mondanák : « Aztán mint 
fényes dáma jöjjek vissza. *> Meg van írva, hogy a sátán 
fényes angyal képében jelenik meg : a fény tűzből lesz, 
a tűz pedig arra való, hogy égjen ; ergo a fényes dá- 
mák égetni valók. — Ne közelíts ! 

Leány. Uram, ön és inasa ma csudás víg. 

No jöjjenek, kipótlom az ebédet. 
S. Dromio. Uram, ne menjen, vagy ha megy, vigyen 
nagy kanalat. 
S. Antipholüs. Miért, Dromio ? 
S. Dromio. Mert «ha ördöggel eszel, ördög leszel, » 
egyék legalább nagy kanállal. 
S. Antipholüs. Sátán, el innen! mit beszélsz ebédről ? 
Boszorka vagy te és mindenki itt : 
Az égre kérlek, hagyj el, menj, eredj. 
Leány. Csak adja gyűrűm', mit ebédkor elvett, 
Vagy a helyett a lánczot, a mit igért, 
Én távozom : nem háborítom önt. 
S. Dromio. Más ördög egy kis körmöt kérne csak, 
Egy szalmaszálat, csepp- vért, tűt, hajat, 
Diót, cseresnye-magvat ; 
S ni, már e kapzsinak láncz kellene. 
Uram, legyen vigyázó ; ha od'adja, 
Megrázza lánczát, ránk riaszt vele. 

Leány. Uram, vagy a lánczot vagy a gyűrűm adja. 

Megcsalni csak nem szándoka, remélem. 
S. Antipholus. El rút boszorka ! Menjünk, jer fiú. 
S. Dbomio. Madám, a páva mondja, «ne légy hiú, hiú! » 

(AntipholiuB éa Dromio eL) 

Leány. No, semmi kétség, Antiphol megőrült, 

Máskép nem aljasulna ennyire. 

Gyűrűm, mit elvett, ért negyven aranyt, 

S ezért nekem viszont egy lánczot igért. 

Es most nem adja már sem ezt, sem azt. 

Világosan kiláttam, hogy megőrült. 

Dühének itt adott jelén kivül, 

Abból is, a miket délben beszélt : 

Hogy ajtaján kizárták volna otthon. 

Talán neje ismerve már baját, 

Ez okból záratott ajtót előtte. 

Most nincs egyéb mód, mint házába mennem, 

S azt mondanom nejének, hogy dühében 
* Házamba rontott, s elvévé erővel 

Gyűrűmet. Itt nincs más, mint ezt tenni, 

Negyven aranyt sok volna veszteni. (El.) 

IV. SZÍN. 

Ugyanott. 

Ephesmi Antipholus és a Poroszló jőnek. 

E. Antipholus. Ne félts ; el nem szököm, nincs szándo- 
Nem válok el, míg pénzt nem adhatok, [komban, 
Váltságul annyit, mennyiért bezártak. 

De nőmnek is feljött ma a hava, 
Vagy nem hamar hisz a küldött inasnak : 
Hogy engemet befogtak itt Ephesben, 
Hihetetlenül hangzik a fülének. 

Epfiesusi Dromio egy kötéldarabbal jő. 

No itt jön emberem, s tán hozza a pénzt. 
Fiú, hozod, a miért küldtelek? 

E. Dromio. Hozom bizony ; csak kifizesse őket. 

E. Antipholus. De hol van a pénz ? 

E. Dromio. No a pénzt, azt od'adtam a kötélért. 

E. Antipholus. Ötszáz aranyt, gazember, egy kötélért? 

E. Dromio. Nem, annyiért ötszázat is hozok. 

E. Antipholus. Mi végett küldtelek, hogy hozz ha- 
zulról? 

E. Dromio. Kötél-véget, uram : itt a kötél-vég. 

E. Antipholus. E végre jó a vége ; köszönöm, (üti vele,) 

Poroszló. Uram ! legyen türelme. 

E. Dromio. De* iszen ; nekem kell tűrni, mert ne- 
kem fáj. 

Poroszló. Lelkem, fogd be a szád: mert majd én 
fogom be. 

E. Dromio. Inkább az uram kezét fogja meg. 

E. Antipholus. Semmirevaló, érzéktelen gazember. 

E. Dromio. Bár érzéktelen volnék, hogy ne érezném 
ütését. 

E. Antipholus. Nem is érzesz mást, csak ütést, akár 
a szamár. 

E. Dromio. Csakugyan szamár is vagyok ; mutatja 
megnyújtott fülem. Születésem órájától szolgálom e 

pillanatig, és szolgálatomért semmit sem kaptam ke- 
zétől, csak ütést. Ha fázom, ütéssel melegít ; ha mele- 
gem van, ütéssel hűt ; arra ébredek, ha alszom ; azzal 
költ fel, ha ülök ; avval ver ki az ajtón, ha megyek ha- 
zulról; avval fogad, ha visszaérkezem: bizony hátamon 
hordozom, mint koldusasszony a porontyát, s azt hi- 
szem, ha majd bén4ra ver, koldulhatok vele házról- 
házra. „ [jön. 
E. Antipholus. Jöjjetek innen ; menjünk, nőm amott 

Adriána, Lwciána, a Leány és Csippencs jönnek. 

E. Dromio. Asszonyom ! respice finem, gondolja meg 
a végét; vagy inkább, mint a papagáj -jövendölés 
mondja: «Kespectáld a kötél végét. » 

E. Antipholus. Mégis beszélsz ? (üti.) 

Leány. Mit mond reá? hát férje nem megőrült? 

Adriána. Gorombasága majdnem azt mutatja. — 
Csippencs doktor úr, ön ördögűző, 
Szerezze vissza ismét ép eszét, 
Örömmel adnám meg, mit érte kér. 

Luciána. mily tüzesen, élesen tekint ! 

Leány. Hogy reszket a nagy bőszület miatt. 

Csippencs. Kérem kezét, hogy pulzusát tapintsam. 

E. Antipholus. Ne a kezem ! tapintsa a pofád. 

Csippencs. Sátán, ki ez emberben lakozol, 
Adj helyet az én szentséges imámnak, 
S pusztulj, szaladj a sötétség hónába: 
Az ég minden szentjére űzlek innen. 

E. Antipholus. Csitt, rongy kuruzsló. Nem vagyok 
én őrült. 

Adbiána. Szegény megromlott lélek, bár ne volnál ! 
E. Antipholus. No tubiczám, ezek bát a bejárók? 

Ez a sáfrány pofájú czimbora 

Lakmározott, dőzsölt veled ma, míg 

Előttem a vétkes kapuk bezárva, 

8 nekem lakomba lépni tiltva volt? 
Adbiána. Férj ! Isten látja, honn voltál ebéden ; 

Bár ott maradtál volna mostanig, 

Nem érne annyi szégyen, nyilir gyalázat. 
E. Antipholus. Én honn voltam ebéden? Szólj kölyök! 
E. Dbomio. En mondhatom, hogy nem volt honn 

ebéden. 
E. Antipholus. Nem volt-e zárva ajtóm, s én kicsukva? 
E. Dbomio. De zárva volt az ajtó s mink kicsukva. 
E. Antipholus. Nem ő saját maga mocskolt-e ott ? 
E. Dbomio. De uttse' ő maga mocskolta ott. 
E. Antipholus. És konyhalyánya nem gúnyolt, szi- 
dott-e ? 
E. Dbomio. De b'zony a konyha vestaszűze szidta. 
E. Antipholus. Nem nagy dühvel jöttem-e onnan el ? 
E. Dbomio. De avval, erre csontjaim tanúk, 

Ezek dühének nagyvoltát megérzik. 
Adbiína. Jó-e nem ellenezni dőreségét ? 
Gsippenos. Nem árt : e szolga megtalálta módját, 

S ráhagyva mindent, tréfát űz dühéből. 
E. Antipholus. Te unszoltad az ötvöst, hogy bezárjon. 
Adbiína. Én ? Ó hisz' én kiváltásodra küldtem 

Pénzt Dromiótól, a ki érte jött. 
E. Dbomio. Pénzt, tőlem ? üdvözlést talán igen, 

De pénzt bizony nem egy fityinget is. 

Arany László összes művei. V. 10 

E. Antipholus. Nem voltál nála egy erszény aranyért? 
Adriána. De volt s én a kezébe adtam azt. 
Luolána. Én is tanú vagyok reá, hogy úgy volt. 
E. Dromio. Isten, meg a kötélverő bizonyság, 

Hogy nem voltam sehol, csak egy kötélért. 
Csippbnos. Ördög bujt úrba is, inasba is : 

Látom halotti halvány arczaikról. 

Meg kell kötni, sötét szobába vinni. 
E. Antipholus. Mondd meg, hogy mért zártál ki en- 

Te meg miért tagadtad el az erszényt ? [gémet ma ? 
Adriána. Szerette férjem ! én nem zártalak ki. 
E. Dromio. Szerette gazdám ! én nem láttam a pénzt ; 

De hogy ki voltunk zárva, bizonyítom. 
Adriána. Szinlő pimasz, mindkettőben hazudsz. 
E. Antipholus. Szinlő rima ! te mindenben hazudsz, 

Szövetkezel vetemült csőcselékkel, 

Hogy aljas, undok gúnynak tégy ki engem ; 

De körmeim tépik csalárd szemed ki, 

Mely szégyenem fölött gyönyörködik. 
Adriána. Kössék meg, ó ne ereszszék közel t 
Csippenos. Hé emberek ! — erős az ördög benne. 
Luolána. Milyen halvány, milyen sápadt szegény ! 

Hárman-négyen bejönnek és megkötözik Aritipholus-t és 

Dromio -t 

E. Antipholus. Hát meg akartok ölni ? Hé, poroszló, 

A te rabod vagyok, te tűröd ezt, 

Hogy elszöktessenek ? 
Poroszló. Urak, ne bántsák : 

Az én rabom — nincsen hozzá joguk. 

Csippencs. Kössék meg ezt is, mert ez is megőrült. 
Adriána. Te oktalan poroszló, mit akarsz ? 

Kedved telik, hogy egy ily szenvedő 

Bajt és gyalázatot hozzon magára? 
Poroszló. Az én rabom : ha elbocsátom őt, 

Eajtam veszik meg, a mivel adós. 
Adriána. En megfizetlek, míg együtt leszünk. 

Jer hitelezőjéhez, vígy magaddal, 

S megtudva, hogy' támadt e tartozás, 

Megfizetem. Jó doktor úr, vitesse 

Kiméivé hozzám. Ó boldogtalan nap ! 
E. Antipholtjs. Ó boldogtalan rima ! 
E. Dromio. Uram, most uramért vagyok lekötelezve. 
E. Antipholus. Csitt szolga ! Azt akarnád megbo- 
moljak?! 
E. Dromio. Nem, csak bomoltam bár ; kibomlanunk 

Jó volna. - Szidjon ördögöt, pokolt. [most 

Luoiána. Szegények ! összevissza hogy 1 beszélnek ! 
Adriána. Vigyék el őket. — Hugóm, jer velem. 

(OríppenoB és segítók Antipholussal és Dromióval el.) 

Adriána. Most mondd, ki záratta be, és mi ügyben ? 
Poroszló. Egy ötvös, Angelo úr. — Ismeri? 
Adriána. Jól ismerem. — Mennyi a tartozása. 
Poroszló. Kétszáz arany. 
Adriána. S hogy lett adós vele ? 

Poroszló. Egy láncznak ára az, mit férje megvett. 
Adriána. Bendelt nekem, tudom, nem vette át ! 
Leány. Mikor, ma délben, férje bősz dühvel 
Szobámba rontott, s gyűrűm elragadta, 

(Gyűrűm imént is láttam a kezén) 
Megint találtam aztán lánczosan. 
Adriána. Lehet, de én nem láttam azt soha. — 
No jer, vezess az ötvöshöz, poroszló ; 
Szeretném tudni a valót, miben áll. 

Syracusi Antipholus kivont karddal és syracusi Drom/io 

jönnek. 

Luoiána. Uram, teremtőm ! ni, elszabadultak ! 
Adriána. Jönnek kivont karddal. Hívjunk segélyt, 

Hogy megkötözzék újra. 
Poroszló. El ! megölnek. 

(Adriána, Luoiána és & Porosaló el.) 

S. Antipholus. No, látom, kardtól félnek a boszorkák. 

S. Dromio. Ki férjnek hívta önt, bezzeg futott most. 

S. Antipholus. Jer, hordd el a batyunk' a Centaurból: 
Bár a hajón lehetnénk biztosan már. 

S. Dromio. Nem maradna még itt erre az éjszakára ? 
hiszen nem tesznek bennünk semmi kárt ; látja, szépen 
beszélnek, aranyat adnak. Biz' Isten, olyan derék nem- 
zetség ez, hogy, csak az a veszett húshalom ne volna, 
a ki engem házastársának vall, bizony kedvem lenne 
itt maradni, beállani boszorkánynak. 

S. Antipholus. E városért se' töltenem az éjt itt. 
Azért el innen ; hordd hajóra málhánk'. (£1.) 



OTODIK FELYOXAS. 

L SZÍN. 

Ugyanott. Egy lárda előtt. 
A kereskedő és Angelo jönnek. 

Angelo. Sajnálom, hogy letartom önt uram, 
De esküszöm, hogy lánczom' Antiphol 
Megkapta, bár tagadja becstelen 9 . 

Kereskedő. Mi hírben áll ez ember itt önöknél? 

Angelo. Köztisztelet- becsülésben, uram, 
Becsülik őt, hitele végtelen, 
Nem másodikja senkinek Ephesban ; 
Többet nyom egy szava, mint mindenem. 

Kebbseedő. Lassan ; amott, úgy látom, ő közelget, 

Syracusi Antipholus és Di*oinio jönnek. 

Angelo. Az ám ; s ni ! ép* az a láncz van nyakán, 
Mit az imént rútul elesküdött. 
Uram, legyen közel, szólok vele. - 
Antiphol úr, nagyon csodálkozom, 
Hogy ily zavart, szégyent hozott roám, 
S bizony saját gyalázatával is, 
Oly hosszasan és hittel eltagadta 
E lánczot, a mit ily nyíltan visel. 

A vád, gyalázat, s börtönön kívül 

E jó barátom' is megkárosul, 

Mert, hogyha e perünk nem tartja vissza, 

Tengerre szállt, elindult volna ma. 

E lánczot én adtam. Tagadja-ó ? 
S. Antipholus. On, ön, tudom; soha sem is tagadtam. 
Kereskedő. Igen, hogy eltagadta, s esküdött rá. 
S. Antipholus. Ki volt a fültanuja, hogy tagadtam? 
Kereskedő. Saját fülem hallotta, jól tudod. 

Fúj, nyomorult! Az is vétek, hogy élsz, 

S becsületes körökben járni mersz. 
S. Antipholus. Te vagy gazember, a ki így gyanusítsz. 

Hanem jó hírnevem', becsületem' 

Megvédem ellened ; ha mersz, no állj ki. 
Kereskedő. Kiállók és kihívlak mint gazembert. 

(Kardot rántanak.) 

Adriáiba, Luciúna, a leány és Mások jőnek. 

Adriína. Az Istenért ; ne bántsák ! tébolyult — 

Ugorjanak rá, a kardját vegyék el. 

Es Dromiót is hozzák kötve hozzám. 
S. Dromio. Fussunk, uram, keressünk menedéket! 

Ez zárda itt : be, mert elkárhozunk. 

(Antipholns és Dromio a aárdába fntnak.) 

A fejedelemnő jő. 

Fejedelemnő. Csak csendesen ! Miért ez a tolakvás ? 
Adriána. Szegény őrült férjem, kihozni innen. 

Bocsásson ön be, hadd kötözzük össze, 

Ápolni hadd vigyük szegényt haza. 

Angelo. Tudtam, hogy nem lehet tisztán eszén. 
Kereskedő. Bánom, hogy így kardot húztam reá. 
Fejedelemnő. Mióta vett hatalmat rajta e baj ? 
Adriána. Egész heten át bús, komoly, komor volt, 

Egészen más ember, mint rendesen ; 

De e ma délutánig szenvedélye 

Nem tört ki ily erős dühben soha. 
Fejedelemnő. Tán kincseit veszté hajótörésben ? 

Vagy jó barátja halt meg? vagy szeme 

Vétkes viszonyba csalta tán szerelmét? 

E bűn erőt vesz ifjú emberen, 

Ki szabadon legelteti szemét. 

Nos, e bajok közül mely'k nyomja őt ? 
Adriána. Egyik se, hogyha ez utóbbi nem ; 

Vagyis szerelme, mely elvonja tőlem. 
Fejedelemnő. Ezért meg kellett volna feddnie. 
Adriána. Hisz' feddtem én is. 
Fejedelemnő. De tán nem eléggé. 

Adriána. A hogy csak a szemérem engedé. 
Fejedelemnő. De csak négy szem közt ? 
Adriána. Társaság előtt is. 

Fejedelemnő. De nem elégszer. 
Adriána. Az volt beszédünk tárgya mindenütt. 

Agyban nem alhatott a zsémbeléstől ; 

Asztal felett nem ett a zsémbeléstől ; 

Ez volt csupán a felvett ige tárgya ; 

Még más előtt is rá-rá vittem a szót, 

Mint aljas és rút bűnt fölemlegetvén. 
Fejedelemnő. No, hát épen ezért is tébolyult meg. 

Féltékeny asszony zsómbe gyilkosabban 

Mérgez meg a veszett ebnek fogánál. 
Nem hagyja őt aludni sok szidalmad : 
Innen van az, hogy most zavart esze. 
Mondod, hogy étkét perrel fűszerezted : 
Háborgatott ebéd csak rossz emésztést, 
Ez a láz romboló tüzét teremti : 
S mi a láz, mint egy őrület-roham ? 
Mondod, szidalmad gátlá kedvtelését : 
A hol vidám üdülés nincs, mi támad, 
Mint néma és borongó búskomolyság, 
Eokona a gonosz kétségbeesésnek, 
És e fölé ragályos rút csoportja 
Halvány bajoknak, élte gyilkosainak ? 
Ha elfogsz étket, s éltető nyugalmot, 
Megtébolyitnál nem embert, de barmot; 
Látszik tehát, hogy a sok zsémb-beszéd, 
Perlés, szidás zavarta meg eszét. 

Luoiána. Néném szelíden kérte őt, ha szólt is, 
Bár férje gyakran vad, nyers, durva volt is — 
Mért tűröd szótlanul e szemrehányást? 

Adriína. Megcsalt, hogy elvádoljam enmagam'. 
Jó emberek, hozzák ki, menjenek be. 

Fbjbdelemnő. Nem, egy lélek sem lép be a kapun. 

Adrián a. Hozassa hát ki ön, szolgáival. 

Fejedelemnő. Nem én; ide mint szentélybe menekvék, 
S e hely megóvja őt az ön kezétől, 
Míg itt megint eszére hozhatom, 
Vagy e kísérletben munkám' veszítem. 

AdriXna. Ápolni akarom, dajkája lenni ; f 
őrizni ágyát, mert ez tartozásom. 



Nem bízom őt más ápoló kezére: 

Tehát bocsássa, hadd vigyem hasa. 
Fejedklemső. Csak türelem : erintni sem hagyom. 

Míg rajta gyógyszerem' meg nem kisértem : 

Gyógy-füveket, szirupot, szent imát. 

Hogy őt megint ép emberré tegyem. 

Eskümnek egyik ága, pontja ez, 

Es szerzetemnek jámbor hivatása. 

Távozz' tehát, eredj, hagyd őt velem. 
Adriána. Nem, nem megyek, férjem* nem hagyhatom : 

Bizony nem illik e szent hivatáshoz, 

A férjet és nőt szétszakítani. 
Fejedelemnő. Nyugodj' meg és eredj : őt nem kapod 

meg. (Feddem** el.) 

Luöiana. Vidd herczegünk elé sérelmedet. 
Adriána. Igen, jer : a lábaihoz borulok, 

S föl nem kelek, míg könnyeim, fohászom 

Meg nem nyerik, hogy jöjjön el ide, 

S erővel is vetesse vissza férjem*. 
Kereskedő. Úgy vélem, a napóra ötre jár, 

S biztos vagyok, hogy herczegünk azonnal 

Személyesen megy itt egy néma völgybe, 

A bús halál, kivégezés terére, 

Közel, csak itt a zárdasáncz mögött. 
Angelo. Mi ügyben ? 
Kereskedő. Megnézni, hogy egy syracusi kalmárt, 

Ki városunk kemény törvénye ellen, 

Balvégzetére, e partokra tévedt, 

Hogyan fejeznek le nyilvánosan. 

Angblo. Lám, jönnek is : nézzük meg a halálát. 
Luoiána. Borulj elébe, míg el nem halad. 

A herczeg kíséretével; Aegeon hajadon fővel; Hóhérok és más 

tisztek jönnek. 

Herczeg. Hirdesd ki még egyszer nyilvánosan, 
Ha bárki, jóltevő megváltja őt, 
Nem hal meg, — ennyit engedünk neki. 

Adriána. Igazságot, kegyelmes herczeg úr, 
E zárda fejedelemnője ellen ! 

Herczeg. Az egy erényes és nagyérdemű hölgy, 
ő téged jogtalan' nem sérthetett. 

Adriína. Kérem kegyelmed*. Férjem, Antiphol, kit 
Urammá tettem s mindenem urává, 
Az ön javaslatára : e gonosz nap' 
A legdühösb őrület fogta őt el, 
Hogy tébolyultan futkosott az utczán, 
(Vele inasa — szintoly tébolyult) 
Bómítve a város polgárait, 
Betörve házaikba s elrabolva 
Ékszert, gyűrűt, mi megtetszett dühöknek. 
Egyszer megköttetem s haza vitettem, 
Magam meg a kárt helyrehozni mentem, 
Mit itt-amott dühében végbevitt. 
Majd, hogy mikép menekült, nem tudom, 
Kitört azok kezéből, a kik őrzék, 
És tébolyult inasával s magával, 
őrült dühben, kezökben meztelen kard, 
Találkoztunk megint ; reánk rohantak, 
Szétűztek, míg mi több segélyt szerezve, 

Már megkötöztük volna. Akkor e 
Zárdába felfutottak ; eddig űztük, 
Itt a kapun kizárt a fejdelemnő, 
S nem hagyja, hogy kihozzuk őket innen, 
Sem ő nem küldi el, hogy elvihessük. 
Azért, kegyelmes herczeg, adj parancsot, 
Hadd hozzam el, hadd ápolhassam otthon. 
Hbrozeg. Férjed nekem sokat szolgált csatákban, 
8 midőn uraddá tetted és fogadtad, 
Herczegi szavamat adtam neked, 
Hogy a mit lehet, érte megteszek. 
Menj valamely'k, kopogj a zárdaajtón, 
Hogy a fejedelemnőt kéretem. 
Eldöntöm e pert, addig nem megyek. 

Egy Szolga jő. 

Szolga. Ó asszonyom, jaj mentse meg magát. 

Kitört uram s inasa ; sorba verték 

A lyányokat, a doktort megkötözték, 

Tüzes üszökkel perzselik szakálát, 

S ha lángra gyúl, eloltni a tüzet, 

Egész veder moslékkal végig öntik. 

Uram papol neki, hogy tűrje, s addig 

Inasa meg lenyíri mint bolondot. 

Bizony ha nem siet rögtön segély, 

Halálra kínozzák az ördögűzőt. 
Adriána. Hallgass bolond ! Urad s inasa itt van. 

Mind rút hazugság, a miket beszélsz. 
Szolga. Sülyedjek el, ha nem valót beszélek. 

Lélekzetetse' vettem, m'óta történt. 

Keresi, esküszik, ha megkeríti, 

Leperzseli az arczát, elrútítja. 

Ha ! hallom a szavát. Fusson, szaladjon ! 

(Belől kiáltások.) 

Herozeo. Jer, állj idébb; ne félj. Fegyverre őrök! 

Adriána. Ah úgy van, ez férjem ! Önök tanúk, 
Hogy láthatatlanul szökött el innen ; 
Épen most láttuk e zárdába futni, 
S meg' itt van ! Emberész ezt föl nem éri. 

Ephesusi Antipholus és Ephesusi Dromio jőnek. 

E. Antipholus. Igazságot, herczeg, ó igazságot ! 

Szolgálatomra, melyet tettem egykor, 

Mikor csatán fedezve téged, sok mély 

Sebet fogadtam éltedért ; e vérre, 

Mit akkor onték érted : ó igazság. ! 
Aegeon. Ha nem halál-félelmem tesz bolonddá, 

En Antipholust látom s Dromiót. 
E. Antipholus. Igazságot, herczeg, ez asszony ellen ! 

A kit nekem te adtál, hogy legyen nőm, 

S ki meggyalázott, megbecstelenített, 

A durva sérelem legfőbb fokáig. 

Az ember-észt haladja e gonoszság, 

Mit oly arczátlanul ma végbevitt. 
Herczeg. Hogyan? Beszélj. Igazságos leszek. 
E. Antipholus. Ma, herczeg úr, ajtót csukott előttem, 

Míg benn meg ő latrokkal mulatott. 
Herczeg. Súlyos, nehéz bűn. Asszony, tetted ezt? 
Adriána. Nem, jó uram : ma én, ő és nővérem 

Együtt ebédeltünk. Ne üdvözüljek, 

Ha nem hazugság, a mivel bevádol. 
Luoiána. Nappal ne lássak, éjjel ne aludjam, 

Ha nem való, a mit néném beszél. 
Anoelo. Ó álnok asszony t Esküjök hamis : 

Ezzel valón vádolja őt az őrült. 
E. Antipholus. Uram, tisztán tudom, hogy mit be- 

Se bornak a hatalma nem zavart meg, [szélek ; 

Se bősz düh nem fogott el hirtelen, 

Bár ennyi sértés mást megtébolyítna. 

Ez asszony engemet kizárt ebédtől : 

Az ötvös is, ha össze nem beszéltek, 

Tanúm lehetne, mert ott volt velem, 

Csak egy arany lánczért jött egy kicsit, 

ígérve, hogy a Sandisznóba, hozza, 

Hol Boldizsár meg ón ebédelénk. 

Hogy végezők ebédünk' s még se' jött, 

Utána jöttem ; ép' útban találtam, 

És társaságában ezt az urat. 

Ott e hitetlen ötvös esküdött rá, 

Hogy már előbb átadta lánezomat, 

Pedig, hogy nem íáttam, úgy áldjon Isten ; 

És egy poroszlóval bezáratott. 

Én engedtem, de szolgámat haza 

Küldtem néhány aranyért ; vissza sem jött, 

Hát ekkor a poroszlót rábeszeltem, 

Hogy jöjjön el hozzám személyesen. 

Útban találtuk 

Nőmet, nővérét és utánok egy raj 

Garázda esőcseléket : köztük egy 

Csippencs nevű éhen-kórász gazembert, 

Madárijesztő vázat, rút kuruzslót, 

Egy czérna-vékony rongy szerencsemondót, 

Sovány, odús szemű sehonnait, 

Elő halottat. E czudar gazember 

Most ördögűzőként állott elő, 

S szemembe nézve, pulzusom' tapintva, 

És a pofátlan, arczom összenézve, 

Bám fogta, hogy megszállt az ördög. Ekkor 

Eám estek, összekötve elczipeltek, 

Otthon sötét, penészes lyukba dobtak, 

Szolgámmal együtt, rútul megkötözve. 

De a kötelet szélyelrágva foggal, 

Kiszöktem és egyenesen futottam 

Kegyelmes herczegemhez, s ím könyörgök, 

Adjon példás elégtételt nekem, 

E mély gyalázat- és sérelmekért. 
Angelo. Uram, való, azt ón is bizonyítom, 

Hogy nem ebédelt otthon, mert kizárták. 
Herozeg. Kapott-e tőled lánczot vagy nem ? — azt 
Angelo. Kapott uram, s midőn itt elfutott, [mondd. 

Ez emberek látták is a nyakán. 
Kereskedő. S én esküszöm, hallottam a fülemmel, 

Mikor el is ösmerte, hogy kapott, 

Holott előbb tagadta a piaczon ; 

Én akkor önre kardot húztam itt, 

De ön e zárdába bemenekült, 

Honnan hogy elszökött, csudálatos. 
E. Antipholus. Soh' sem voltam belől e zárdaajtón, 

Se kardot ön reám soh'sem emelt. 

Nem láttam a lánczot. Úgy áldjon ég, 

A mint valótlan, a mivel bevádol. 
Herczeg. Miféle álnokul szőtt-font ügy ez ? 

Tán Circe kelyhét itta mindeniktek. 

Ha e zárdába ment, ott volna most is; 

Ha tébolyult, nem szólna ily nyugodtan. 

Azt mondja, honn ebédelt ; s ím az ötvös 

Tagadja. — Hé fiú, mit szólsz ezekhez ? 
E. Dromio. Uram nem otthon, e lyánynál ebédelt. 
Leány. Igen s lekapta gyűrűmet kezemről. 
E. Antipholus. Való, uram ; e gyűrűt tőle kaptam. 
Herczeg. Láttad te, hogy bement a zárdaajtón? 
Leány. Oly jól, uram, mint most fönségedet. 
Herczeg. Ez furcsa. — Hívjátok a fejdelemnőt. 

Mindannyian meg vagytok itt bomolva. (Egy kisérő el.) 
Aegeon. Hatalmas herczeg úr, hadd kérjek egy szót. 

Szerencsésen találtam egy rokonra, 

Ki megfizet, kiváltja éltemet. 
Herczeg. Szólj, syracusi, bátran, a mit tetszik. 
Aegeon. Uram, nem Antiphol-e a neve ? 

S ez itt nem Dromio, inasa-e, 

Ki gyermeksége óta kötve önhöz ? 
E. Dromio. Imént, igaz, hogy hozzá voltam kötve ; 

De gazd'uram szétrágta madzagunkat : 

Most Dromio vagyok, de csak kötetlen. 
Aegeon. De ugy-e még emlékeztek reám? 
E. Dromio. Emlékezünk magunk-magunkra önről, 

Mert így le voltunk kötve, mint ön itt most. 

Csippencs betege tán kegyelmed is? [ismersz. 
Aegeon. Mért nézesz oly merőn? Tudom, hogy 

E. Antipholus. Most látom önt először életemben. 

Abgeon. á gond, ab, elviselt, miótta láttál ! 
Bútelt órák s idő rontó keze 
Arczomra idegen redőket írtak : 
De mondd tehát, szavam' sem ismered ? 

E. Antipholus. Nem, azt sem. 

Abgeon. Dromio, te sem? 

E. Dromio. Bizony nem én, uram. 

Aegeon. Én tudom, hogy ismersz. 

E. Dromio. De uram, én bizonyosan tudom, hogy nem. 
El is hiheti, mert azt mondják, hogy : « kötve hígy» ; 
kelmed pedig most ugyan kötve van. 

Aegeon. Nem ismerik szavam' ! Idők hatalma ! 
Úgy elbutítád, törted árva nyelvem' 
Hét kurta óv alatt, hogy ím fiam se 
Ismerje meg szótlan búm gyenge kulcsát? 
Bár ránczos arczomat most elfedi 
A nedv-emésztő tél permet hava, 
B bár fagyni kezd is minden vér-erem : 
Még éltem éje gyér emlékezettel, 
És némi fénynyel bír még pisla mécsem, 
Süket, butult fülem hall egy kicsit, 
S e vén tanúk mind (nem tévedhetek) 
Súgják nekem, hogy Antiphol fiam vagy. 

E. Antipholus. Atyámat én nem láttam életemben. 

Aegeon. De hisz tudod, hét éve Syracusban 
Váltunk el, gyermekem. — Vagy tán fiam, 
Szégyelsz reám ismerni e nyomorban? 

E Antipholus. A herczeg, és mindenki, a ki ismer, 

Tanúm lehet reá, hogy ez nem így van. 
En Syracust nem láttam életemben. 
Herczeg. S én biztosítalak, hogy Antipholt 
Húsz éve már, hogy pártfogásba vettem. 
Azóta ő nem látta Syracusát. 
De látom, megzavart korod s veszélyed. 

A Fejedelemnő Syracusi Antiphollal és Syracust 

Dromióval jő. 

Fejedelemnő. Hatalmas herezeg úr ! 
ím lásson egy mélyen bántalmazottat. 

(Mind tolulnak némi.) 

Ajdriána. Két férjemet látok, vagy a szemem csal ! 
Hebczeg. Ez egyik a másiknak szelleme ; 

S ezek is. Am melyik valódi ember, 

Melyik meg a szellem : ki fejti meg? 
S. Dromio. Én, én vagyok Dromio ; úzzék el azt. 
E. Dromio. Én, én vagyok Dromio ; űzzék amazt. 
S. Antipholus. Aegeon, az vagy-e vagy szelleme ? 
S. Dromio. Ó régi gazdám ; Ki kötözte meg ? 
Fejedelemnő. Akárki, én feloldom kötelékét 

8 szabadságával egy férjet nyerek. 

Szólj, ősz Aegeon, hogyha az te vagy, 

Kinek volt egy Emilia nevű nőd, 

Ki két iker fiúval álda meg, 

Ó, hogyha az vagy, azon Aegeon, szólj ! 

Szólj és ugyanazon Emiliához. 
Aegeon. Ha mind nem álom ez, Emiliám vagy, 

S ha az vagy, ó beszélj, hol a fiam, 

Ki ott veled maradt a vészes árban? 

Arany László összes művei. V. H 

Fejedelemnő. Epidamni halászok őt meg engem, 

Meg Dromiót, mind hármunkat kifogtak : 

De majd corinthi durva tengerészek 

Dromiót s fiam' erővel elrabolták, 

S engem hagytak az epidamniakkal. 

Mi lett belőlök aztán, nem tudom ; 

Nekem e sors jutott, mit íme láthatsz. 
Herczeg. ím megvalósul, mit reggel beszélt. 

Két Antiphol, oly teljesen hasonlók ; 

S ez a két Dromio, a szemnek egyek ; 

Aztán meg e nőnek hajótörése : 

Úgy van, ezek szülői e fiúknak, 

S véletlenül egymásra leltek ím. 

Corinthból jöttél ugy-e Antiphol? 
S. Antipholus. Nem ; én uram, Syracusból jövök. 
Herczeg. Megállj, ni: azt se tudni, mely'k melyik. 
E. Antipholus. Corinthból én jövők, kegyelmes úr. 
E. Dromio. En meg vele. 
E. Antipholus. Ide Ephesba önnek hősi bátyja, 

Herczeg Menaphon, a harczos hozott. 
Adriana. Melyikőjök ebédelt énvelem ma? 
S. Antipholus. Én, érdemes hölgy. 
Adriana. B a férjem nem ön? 
E. Antipholus. Nem, arra én mondok nemet. 
8. Antipholus. S én is, de akkor mégis úgy hívott ; 

S e szép kisasszony, húga, « bátya » néven 

Beszélt velem. Mit akkor mondtam önnek, 

Most lesz időm, remélem, helyrehozni, 

Ha ez, mit hallok és látok, nem álom. 
Angelo. E láncz, uram, az, mit tőlem kapott ? 

S. Antipholus. Úgy van biz* az ; mi türés-tagadás. 
E. Antipholus. S ön engem e lánczért bezáratott. 
Angelo. Úgy van, biz* az ! mi tűrés-tagadás. 
Adriána. Én Dromiótól küldtem pénzt neked 

Váltságodul; de tán nem vitte el. 
E. Dromio. Kérem, biz' én tőlem nem. 
S. Antipholus. E pénzes erszényt én vettem kegyedtől, 
S Dromio, az én inasom, hozta azt. 
Látom, hogy elvetők egymás inasát : 

Őt azt hivék, hogy én ; engem, hogy ő; 
Ebből eredtek mind e tévedések. 
E. Antipholus. E pénzzel én megváltom ím* atyámat. 
Herczeg. Szükségtelen : atyád él és szabad. 
Leány. Uram, tehát gyémántom' adja vissza. 
E. Antipholius. Fogd, és köszönet a vidám ebédért. 
Fejedelemnő. Hatalmas herczeg úr, legyen kegyes 

Betérni e zárdába itt, velünk : 

Hallgassa meg egész történetünket ; 

S mindannyian, kik itt együtt vagyunk, 

Eiket bajokba sodrott e csalárd nap 

Sok tévedése, tartsanak velünk : 

Mi teljesen jóvá teendjük azt. 

Huszonöt évig hasztalan kutattam, 

Fiaim, értetek ; mindekkorig 

Nehéz terhemtől nem menekhetém. 

Most, herczeg úr, férjem, ti gyermekim, 

S ti is, születésök naptárai, 

Jertek velem vidám keresztelőre, 

Vig ünnepélyre annyi bú után. 



ll* 

Hkrczeg. Kész-szivesen leszek keresztapa. - 

(A Heroseg, Fejedelemn6, Aegeon, Leány, Kereskedő, Angelo és kiséret el.) 

E. Dromio. Málhánkat visszahozzam a hajóról, uram? 
E. Antipholus. Miféle málhát, mely'k hajóról ? 
S. Dromio. No, a mi a Centaurban volt letéve. 
8. Antipholus. Nekem szól. —Dromio, én vagyok urad ; 

Jer most velünk, ráérünk arra még. 

Öleld öcsédet és örülj vele. 

(Syraonsi és Epnesnsi Antiphol, Adriána, Luciána el,) 

S. Dromio. Van egy kövér teremtés nálatok, 

Ki engemet ma jól tartott helyetted : 

Most hát ez ángyom lesz, nem hitvesem. 
E. Dromio. Bizony, bizony, te tükröm, nem öcsém vagy; 

Látom tebenned : szép gyerek vagyok. 

Gyerünk keresztelőre. Menj elől. 
S. Dromio. Nem én, te vagy idősebb. 
E. Dromio. Kérdés. Hohó, hogy kéne ezt kitudni ? 
S. Dromio. Húzzunk a bátyajussért szalmaszálat. 

Addig te menj elől. 
E. Dromio. No hát nem úgy : 

A világra bátya, öcs, együtt egyszerre jött. 

Menjünk tehát kézben-kéz; így, ne egymás előtt. (El.) 

ELSŐ FELVONÁS. 

I. SZÍN. 

t 

Leonato háza előtt. 
Leonato, Héro, Beátrisz, egy futár s kiséret jönnek. 

Leonato. Úgy értesülök e levélből, Péter arragoniai 
herczeg ma estére Messinába érkezik. 

Futár. Azóta közel is járhat ; nem volt három mér- 
földre, a hol elhagytam. 

Leonato. Sok vitézt veszítettetek ebben az ütkö- 
letben ? 

Futár. Kevés jelentőset ; nevezetest egyet sem. 

Leonato. Kétszeres diadal, ha a vezér teljes sorokat 
hoz haza. A mint itt látom, Péter herczeg nagyon ki- 
tüntetett egy Claudio nevű flórenczi ifjút. 

Futár. Nagyon meg is érdemelte, de a herczeg is ér- 
deme szerint emlékezett meg róla. Jobban viselte ma- 
gát, mint ifjú kora Ígérhette volna, s bárányi alakban 
oroszláni tetteket vitt végbe. Igazán, messzebb túltett 
a várakozáson, mintsem tőlem várhatnák, hogy el- 
beszéljem. 

Leonato. Van itt Messinában egy bátyja, annak ez 
nagy örömet szerez. 

Futár. Már vittem is neki leveleket, s úgy látszott, 

nagyon örült nekik ; olyan nagyon, hogy az öröm nem 
tartóztathatta magát a keserűségnek jeleitől. 

Leonato. Könnyekre fakadt ? 

Futír. Ugyancsak ! 

Leonato. Gyöngéd kiömlése a gyöngédségnek. Nincs 
igazabb arcz, mint a mit ilyen könnyek mosnak : meny- 
nyivel jobb sírni az örömön, mint örülni a siralmon. 

Beítrisz. Hát kérem, Bátarti úr visszatért-e a há- 
borúzásból ? 

Futár. Hyen nevű urat nem ismerek kisasszony ; 
olyan nem volt az egész seregben. 

Leonato. Kit kérdesz te, húgom? 

Héro. Bencze urat érti, a páduait. 

Futár. Oh az visszajött, és jókedvű, mint mindig. 

Beítrisz. Itt Messinában nyílt kihívást tűzött ki, s 
nyílversenyre hítta Cupidót ; bátyám bohócza meg, a 
kihívást olvasva, aláírta azt Cupido helyett, s viszont 
kihívta őt, de madárnyílra. — Ugyan kérem, hányat 
ölt meg ós mennyit evett ebben a háborúban ? De elő- 
ször is, mennyit ölt? Mert megígértem, megeszem, a 
mit megöl. 

Leonato. Húgom, te sokat róvsz Bencze rovására ; 
de majd megfelel ő magáért, tudom azt. 

Futír. Ebben a háborúban jeles szolgálatokat tett. 

Beítrisz. Talán sok volt a romlott étel, s azt segí- 
tett megenni : hatalmas tráncsér-hős, kitűnő étvágya 
van. 

Futár. És jó katona is, kisasszony. 

Beátrisz. És jó katona is, kisasszonynak; de hát 
férfinak milyen? 

Futár. Férfinak férfi, embernek ember, duzzad az 
erélytől. 

Beátrisz. Meghiszem : duzzad a ruhája ; no a mi a 
ruházatot Jó, jó ; mindnyájan halandók vagyunk. 

Lbonato. Uram, félre ne értsd a húgomat. Afféle 
pajkos háború foly közte és Bencze úr közt ; sohasem 
találkozhatnak, hogy kötődő ólcz-ütközet ne támadjon 
köztök. 

Beátrisz. A miben ő sohasem nyer. Utolsó ütköze- 
tünkből öt tehetsége közül négy bénán ment haza s 
most az egész embert csak egy igazgatja; ha még ma- 
radt annyi leleménye, hogy a hol fázik, betakarja, ám 
hadd hordja ezt, megkülönböztetésül a lovától, mert 
ennyiből áll egész kincse, a miről értelmes teremtés- 
nek ismerhetni. Ki most a pajtása? Neki minden hó- 
napban új testi lelki barátja van. 

Futár. Hogy-hogy? 

Beátrisz. Nagyon könnyen : a hűséget csak úgy vi- 
seli, mint a süvegjót; mindig az új divat szerint váltja. 

Futár. Látom, kisasszony, ezt a leventét aligha irta 
barátai lajstromába. 

Beátrisz. Ha benne volna, elégetném. De, kérem, 
mondja, ki a barátja? Nincs ott valami ifjú szeleburdi, 
a ki az ördöghöz akar vele utazni? 

Futár. Többnyire a nemes Claudio társaságában van. 

Beátrisz. Teremtőm ! Erre úgy ráragad, mint a be- 
tegség: hamarabb megkapni, mint a pestist, s a ki 
megkapja, belébomlik. Isten óvja a nemes Claudiót : 
ha megkapta a Benczét, ezer aranyába kerül, míg ki- 
gyógyul. 

Futíb. Kisasszony, én önnel bókét tartok. 
Beátrisz. Szívesen, jó barát. 

Leonato. Húgom, te ugyan sohasem esel mélabúba. 
Beátrisz. Nem, míg egy rekkenő január nem lesz. 
. Futár. Jön Péter herczeg. 

Péter herczeg, János, Claudio, Bencze,- Boldizsár 

s többen jőnek. 

Herczeg. Kedves Leonato úr, elénk jön, hogy bajt 
fogadjon be. Más kerülni szokta a költekezést, ön még 
keresi. 

Leonato. Az én házamba sohasem jött baj a felséged 
képmásában : mert ha a baj elmegy, örömnek kell ott 
maradni ; de ha felséged távozik, csak bánatom marad, 
a boldogság búcsút vesz. 

Herczeg. Igen szívesen veszi magára terhét. — Ez 
az ön leánya ? 

Leonato. Anyja úgy mondta. 

Bencze. Kételkedett benne, uram, hogy megkérdezte? 

Leonato. Nem, Bencze úr ; ön akkor még gyermek 
volt. 

Herczeg. Ezt megkaptad, Bencze : ebből kitalál- 
hatjuk, mi vagy, mióta megemberkedtél. — Igazán, a 
leány egészen atyjára ütött. — Örüljön, kisasszony, 
mert egy tiszteletre méltó atyához hasonlít. 

Bencze. Ha atyja is Leonato úr s bár mennyire ha- 
sonlítson hozzá, nem tenné vállára ennek a fejét egész 
Messináért. 

Beítrisz. Csodálom, Bencze úr, hogy beleszól ; senki 
sem figyel rá. 

Bencze. Hogy-hogy, kedves Gáncs kisasszony, él 
még? 

Beítrisz. Meghalhat-e a gáncs, míg ilyen ennivalót 
talál, mint Bencze úr ? Maga az udvariasság is gáncscsá 
változik át, ha ön a közelébe jut. 

Bencze. Akkor az udvariasság köpönyegforgató. De 
az bizonyos, hogy engem minden hölgy szeret önön 
kívül, s én szeretném, ha szivem azt súgná, hogy nem 
vagyok kemény szivű, mert'ucscse, egyet sem szeretek. 
Beátrisz. Drága szerencséje az asszonyoknak, kü- 
lönben egy konok üldöző zaklatná őket. Én hálát adok 
az Istennek és hideg véremnek: e részben egy érte- 
lemben vagyok önnel. Inkább hallgatnám, hogy' ugatja 
meg kutyám a varját, mint egy férfi szerelmi esküjét. 
Bencze. Isten tartsa meg ebben a gondolkodásban, 
egyik-másik úri ember megmenekül a karmolt arcz 
végzetétől. 

Beítbisz. Nem sokat árthatna a karmolás, ha az az 
arcz olyan volna is, mint az öné. 
Bencze. Ritka papagály-tanító ! 
Beátmsz. Inkább madár az én nyelvemmel, mint 
vad az önével. 

Bencze. Bár a lovam volna olyan gyors, mint a 
nyelve, s olyan kitartó. De maradjon, kérem Isten híré- 
vel : én befejeztem. 

Beátbisz. Mindig ilyen gebe-tréfával végezi : régen 
ismerem. 

Hebozeg. Száz szónak is egy a vége. Leonato — Clau- 
dio úr és Bencze úr ! — érdemes barátunk Leonato 
mindnyájatokat meghívott. Mohdom neki, hogy mi leg- 

alább egy hónapig itt maradunk, és ő mégis jó szívvel 
könyörög, bár tovább itt tartson valami véletlen ; s es- 
küdni mernék, hogy nem képmutatásból, hanem szivé- 
ből könyörög. 

Leonato. Bizony, nem esküdnék felséged hamisan. 
(Jánoeiioi.) Hadd üdvözöljem önt is, uram: kibékülvén 
herczegi bátyjával, fogadja teljes hódolatomat. 

János. Köszönöm. Én nem vagyok sok beszédű em- 
ber, de köszönöm. 

Leonato. Tessék előre, felség ! 

Herczeg. Kezed', Leonato ; menjünk együtt. (Mind el, 

kivéve Benőiét és Olaudiót.) 

Claudio. Bencze! megjegyezted Leonato leányát? 

Bencze. Meg nem jegyeztem, de láttam. 

Claudio. Hát nem kedves egy leány ? 

Bencze. Egyszerű igaz véleményemet kórded-e, mint 
egyenes ember szokta kérdezni, vagy azt -akarod, hogy 
szokásom szerint a szép nem esküdt zsarnoka szóljon 
belőlem ? 

Claudio. Nem, nem: kérlek, szólj józan Ítélettel. 

Bencze. Hát biz' ő, úgy gondolom, nagy dicsőitésre 
kicsi, nagy tündöklésre fekete, nagy felmagasztalásra 
alacsony, ajánlására annyit mondhatok, ha más volna, 
mint a mi, nem volna szép, s mivel nem más, mint a 
mi, én nem szerettem belé. 

Claudio. Azt gondolod, tréfálok ; kérlek, szólj komo- 
lyan, hogy* tetszik? 

Bencze. Meg akarod venni, hogy úgy tudakozol 
utána? 

Claudio. Megvehetne-é a világ ilyen kincset? 

Bencze. Meg hát, s aztán tokot neki, a mibe tegye. 
De csakugyan komolyan beszélsz-e ? vagy Csalóka Pé- 
ter módjára el akarod hitetni, hogy Cupido vak lé- 
tére meglátja fektében a nyulat s hogy Vulkán nem 
kovács, hanem ács ? Milyen kulcsból énekeljek, hogy 
bele találjak hangodba? 

Claudio. Az én szememben Héro a leggyönyörűbb 
teremtés, a kit valaha láttam. 

Bencze. Én is látok pápaszem nélkül, de effélét nem 
látok rajta; az unokahúga, csak ne volna olyan szilaj, 
annyival túlhaladná szépségre, mint május elseje de- 
czember utolját. De remélem, nem akarsz megháza- 
sodni? 

Claudio. Aligha biznám magamban, bár megesküd- 
tem volna is az ellenkezőre, ha Héro hozzám jőne. 

Bencze. Csakugyan ennyire vagyunk ? Hát nincs a 
világon ember, a ki süvegét gond nélkül akarná hor- 
dani? Sohsem láthatok eztán hatvanas agglegényt? 
Csak rajta : ha nyakadat igába akarod hajtani, tűrd a 
törését ós sohajtozd el a vasárnapokat. — A herczeg 
visszajött, téged keres. 

Péter herczeg jő, 

Herczeg. Micsoda titok tartott vissza, hogy nem jöt- 
tetek velünk Leonatóhoz ? 

Bencze. Szeretném, ha rászorítna felséged, hogy ki- 
mondjam. 

Herczeg. Hát parancsolom, jobbágyi hűségedre. 

Bencze. Hallod ezt, gróf Claudio ? Én tudok hall- 
gatni, mint a néma, ezt meghiheted ; de jobbágyi hűsé- 

gémre ! jól megórtBd, jobbágyi hűségemre. — Hát sze- 
relmes. — Kibe ? kérdezi, úgy-e, fölséged? — Bizony 
a válasz rövid. Héróba, Leonato rövid leányába. 
Herczeg. Ha úgy volna, mondta volna. 
Bencze. Mint a régi nóta, uram : nem is volt úgy, 
most sincsen úgy, adja Isten, ne legyen úgy. 

Claudio. Ha szenvedélyem meg nem változik, ne 
adja Isten, hogy máskép legyen. 

Herczeg. Ámen, ha szereted, mert ez a hölgy na- 
gyon érdemes reá. 

Claudio. Azért mondja, fölség, hogy hitegessen ? 
Herczeg. Hitemre, azt mondom, a mit gondolok. 
Claudio. Szavamra mondom én is azt. 
Bencze. En pedig, hitemre és szavamra, azt, a mit 
én gondolok. 

Claudio. Hogy szeretem, érzem. 
Herczeg. Hogy érdemes rá, tudom. 
Bencze. Hogy én se érzem, hogy lehet őt szeretni, 
se nem tudom, mivel érdemli : ez oly meggyőződós, a 
mit a tűz sem olvaszthatna ki belőlem ! Kész volnék 
máglyán halni érte. 

Herczeg. Te a szépség megtagadásában mindig ily 
makacs eretnek voltál. 

Claudio. De csak akaratán tett erőszakkal tudja 
megállani a helyét. 

Bencze. Hogy világra hozott egy asszony, köszönöm 
neki ; hogy táplált, szintén alázatos köszönetet mon- 
dok érte ; de hogy szarut engedjek tűzni homlokomra 
s tülkömet ilyen láthatatlan szíjon viseljem : már ezt 
bocsássák meg nekem az asszonyok. Mivel nem aka- 

rom őket azzal sérteni, hogy valamennyiükben kétel- 
kedjem, úgy adok igazat magamnak, hogy egynek sem 
hiszek. Elvégre (hogy ne jussak jégre) holtig legény 
maradok. 

Herczeg. Látlak én még téged ez életben szerelem- 
től halványodva. 

Bencze. Dühtől, betegségtől, éhségtől : meglehet, 
fölség ; szerelemtől nem. Ha bebizonyítja, hogy valaha 
több vért veszítek szerelem miatt, mint a mit itallal 
pótolok : szúrja ki a szememet egy versfaragó penná- 
jával s akaszszon ki egy bordélyház ajtajára, czógér 
gyanánt, a vak Cupido helyett. 

Herczeg. Jól van, ha valaha e hittől eltérsz, jeles 
tanúságul szolgálsz. 

Bencze. Ha eltérek, nem bánom, dugjanak üvegbe, 
mint egy macskát, s lőjenek rám czélba, és a ki eltalál, 
veregessék meg a vállát és híják Ádámnak. 

Herczeg. Majd megmutatja az idő : 

« Akármilyen vad a bika, 
Majd megtöri még az iga. » 

Bencze. A vad bikát, meglehet; de ha valaha Bancze 
is érzelgősen aláhajtja a nyakát: messék ki a bika 
szarvát s tűzzék az én homlokomra ; festessenek le 
otrombán, és akkora betűkkel, mint azt szokták kiírni : 
«Itt jó fuvaros-ló kapható », írják alá a képemnek: 
«Itt láthatni Benczét, megházasodva. » 

Claudio. Sokat emlegeted e szarvakat ! 

Herczeg. Bizony, ha Ámor el nem pazarolta minden 
nyilát Velenczében, meglakolsz te ezért. 

Benczb. Előbb kimozdul sarkából a föld ! 
Herozeg. Jó, jó : majd más hitre térít az idő. De 
most, barátom Bencze, siess Leonatóhoz, üzvözöld a 
nevemben, s mondd meg neki, nem maradok el a vacso- 
ráról, mert nagy készületeket tett hozzá. 

Be^oze. Megfelelek a küldetésnek emberséggel ; ezzel 
ajánlom fölséged. . . 

Claudio. Isten ótalmába ; kelt saját lakomban, (ha 
volna). . . 

Hebozeg. Július 6-án ; szerető barátod Bencze m. k. 
Bencze. Ej, ne tréfáljanak, ne tréfáljanak! Hiába 
csipkézik beszédjök szövetét ilyen ócska hulladékkal, 
ha a csipke csak fityeg rajta. Ha ó szólásformákkal 
csúfolkodnak, előbb vessenek számot a lelkiismeretök- 
kel. De már megyek. (Benoze el.) 

Claudio. Fölség, nekem most egy nagy jót tehet. 
Herozeg. Szeretetem tied, tanítsd meg őt, 
Mi jót tehet : meglásd, mi kész javadra 
Akármilyen nehéz leczkét tanulni. 
Claudio. Uram, van-é Leonatónak fia? 
Herozeg. Nincs senki, Héro egyetlen leánya. 

Szereted őt, Claudio ? 
Claudio. Uram, mikor 

E most bevégzett hadra készülődtünk, 
Katona-szemmel néztem még reá : 
Tetszett bizony, de durvább munka várt rám, 
Semmint az érzelem komolyra nőjön ; 
De visszatérve most s a harczi gondok 
Elszállva fészkeikből : hűlt nyomukba 
Szerelmi gyöngéd édes vágy tolul, 

Azt súgja-búgja, hogy Héró milyen szép, 

S hogy őt szerettem már a harcz előtt. 
Herozeö. No most szerelmesek módján belefogsz, 

S egész kötetnyi szóval fenyegetsz. 

Ha szereted szép Hérót, ám szeresd, 

Beszélek véle én s atyjával is : 

Ne félj, tied lesz. Nos, nem e miatt 

Kezdtél- e szőni kedves vallomást? 
Claudio. Gyorsan gyógyítja a szerelmi bajt, 

Ha már az arczomon felismeri. 

De, hogy szerelmem mohónak ne lássék, 

Talán a kúra hosszabb is lehetne ? 
Herczeg. Mért lenne a híd szélesebb a víznél ? 

Mért adni többet annál, a mi kell? 

S lásd, ennyi kész is : te szeretsz, ez egy ; 

Bajodra ír kell, ezt megszerzem én. 

Ma este bál leszen, helyetted ott 

Szerepedet én játszom álruhában ; 

Hérónak azt mondom, Claudio vagyok, 

Kitárom a keblébe szivemet, 

Fülét erővel is rabbá teszem, 

Meghódítom szerelmetes mesémmel, 

Aztán megegyezünk atyjával is, 

8 a végeredmény az, hogy ő tied lesz. 

De most dologra hát, lássunk utána. (Mind el.) 



Árüny László öshzcs müvei. Y. *-* 

H. SZÍN. ' 
Szoba Leonato házában. 

Leonato és Antonio 

Leonato. Hogy vagy, öcsém ? Hol van a fiad ? gon- 
doskodott a zenéről ? 

Antonio. Utána lát szorgalmasan. De bátyám, külö- 
nös újságot mondhatok, a miről nem is álmodtál. 

Leonato. Valami jót *? 

Antonio. Majd az eredmény üti rá a pecsétet ; de a 
borítéka jó : kívül jót mutat. A herczeget és Claudiót, 
a mint kertemben a sűrű lombos fasor közt sétáltak, 
egyik emberem kihallgatta ; a herczeg fölfedezte Clau- 
diónak, hogy ő szerelmes húgomba, a te lányodba, s 
hogy az éjjel meg is akarja ezt neki vallani táncz köz- 
ben; és ha leányod is beleegyez, mindjárt tarkón 
akarja ragadni az időt, hogy veled is rögtön beszéljen. 

Leonato. Van annak a ficzkónak esze, a ki neked 
ezt mondta ? 

Antonio. Ügyes, szemes legény ; majd érte küldök, 
vallasd ki magad. 

Leonato. Nem, nem : tartsuk álomnak, míg be nem 
teljesül; de leányomat mégis értesíteni kell, hogy job- 
ban kész legyen a válaszra, ha véletlenül mindez igaz 

lenne. Eredj beszélj vele. (Több wemély átmegy a Kínpadon.) 

Atyafiak, már tudjátok, mi a dolgotok. — Oh kérlek, 
barátom, te gyere velem ; reád nagy szükségem van. — 
Atyafi, el ne felejtsétek, hogy kevés az idő. (El.) 

ni. szín. 

Más szoba Leonato házában. 

János és Konrád. 

Konrád. Mi a manó, uram, miért ilyen mód nélkül 
szomorú ? 

János. Mód nélküli az ok is, a mi szomorít, azért 
szomorúságom is határtalan. " 

Konrád. De az okosságra kellene hallgatni. 

János. Ha rá hallgatok is, mi jót hoz ? 

Konrád. Ha mindjárt orvoslást nem is, legalább bé- 
kés türelmet. 

János. Csodálom, hogy te, a ki (mint mondod) Satur- 
nus jegyében születtél, abban fáradozol, hogy erkölcsi 
orvosságot alkalmazz gyilkos bajomra. Én nem tudom 
rejtegetni, a milyen vagyok; nekem szomorkodnom 
kell, ha okom van rá, s nem mosolygok senki tréfá- 
jára; én eszem, ha étvágyam van, és nem várok senki 
után ; alszom, ha alhatnám, nem törődöm senki dol 
gával ; nevetek, ha kedvem van és nem czirogatok sen- 
kit, ha duzzog. 

Konrád. Igen, de nem szükség ezt oly igen kimu- 
tatni, míg észrevétlenül is teheti. Múltkor pártot ütött- 
bátyja ellen, s ő csak nem rég fogadta vissza kegyel- 
mébe, a hol bizony nem verhet erős gyökeret, ha csak 
szép időjárással nem, a mit maga csinál magának; jó 
nyarat kell teremtenie a saját aratáshoz. 

János. Inkább lennék vad csipke a tüske közt, mint 

12* 

rózsa az ő kegyelmében ; jobban összefér a véremmel, 
hogy megvessen minden ember, mint az, hogy valaki- 
nek saraglyájába fogódzzam, kegyelmet lopni ; e rész- 
ben, bár udvarias hizelgőnek senki sem tarthat, azt 
nem tagadhatja, hogy szókimondó ficzkó vagyok. Bíz- 
nak bennem, de szájkosárral ; szabadon eresztenek, de 
kolonczczal : biz' én hát nem énekelek a kalitkában. 
Ha szám volna, harapnék ; ha szabadságom volna, él- 
ném világomat ; de a mostani körülmények közt, hadd 
legyek én, a mi vagyok : ne törődjél azzal, hogy meg- 
változtass. 

Konrád. Elégedetlenségének nem veheti semmi 
hasznát ! 

János. Teljes hasznát kiveszem, mert mindig csak 
azt használom. Ki jön itt? 

Borachio jő. 

János. Mi újság, Borachio? 

Borachio. Amonnan jövök a nagy vacsoráról. Báty- 
ját, a herczeget, királyilag vendégelik Leonatónál; 
aztán egy házassági tervről is tudok valamit. 

János. Nem szolgálhatna-e ez a terv alapúi, hogy 
valami csalárdságot építsünk reá ? Ki az a bolond, a ki 
eljegyzi magát az örök nyugtalanságra ? 

Borachio. Nem más, mint bátyjának jobb keze. 

János. Kicsoda? a gyönyörűséges Claudio ? 

Borachio. Épen ő. 

János. Nyalka legény I Aztán kit, kit? merre pil- 
lantott ? 

Borachio. Héróra, Leonato leányára ós örökösére. 

János. Jól megtollasodott tavaszi csibe ! Hogy jutot- 
tál te mindé hírhez ? 

Borachio. A szellőztetést bízták reám, s a mint egy 
dohos szobában hordoztuk a füstölőt, jön a herczeg és 
Claudio karon fogva, komoly beszélgetés közt ; én el- 
bújtam a szőnyeg mögé, ott hallottam, mikor meg- 
egyeztek, hogy a herczeg megkérje Hérót magának, s 
ha megkapja, adja át Claudio grófnak. 

János. Jertek, jertek, menjünk oda : ez még táplálé- 
kot adhat az én elégedetlenségemnek. Az a nagyra- 
kapó fattyú bukásom egész dicsőségében osztozik : ha 
bárhogyan gáncsot vethetek útjába, megáldom érte 
magamat. Bennetek bízom : segítségemre lesztek? 

Konrád. Halálig, uram. 

János. Jerünk a nagy vacsorához : annál nagyobb az 
újongásuk, hogy én fejet hajtok. Bár a szakács is az én 
indulatommal volna ! — Menjünk, kutassuk, mit lehet 
tenni ? 

Borachio. Mi követjük hűségesen. (Elmennek.) 



MÁSODIK FELVONÁS. 

I. SZÍN. 

Csarnok Leonato házánál. 

Leonato, Antonio, Héro, Bedtrisz és mások. 

Leonato. János gróf nem volt itt a vacsorán ? 

Antonio. Én nem láttam. 

Beátrisz. Milyen savanyú úr az a gróf : nem nézhe- 
tek rá, hogy egy óra múlva gyomorégést ne kapjak. 

Héro. Szörnyű mogorva hangulatú. 

Beítrisz. Az volna a derék ember, a ki középúton 
járna közte és Bencze között : az egyik olyan, mint a 
kőszent, egyet se szól; a másik olyan, mint úri asszony 
első gyermeke, mindig csacsog. 

Leonato. Úgy hát felét Bencze nyelvének János gróf 
szájába, felét János gróf mogorvaságának Bencze ar- 
czara . . . 

Beítrisz. Jó lábbal, jó innal, elég pénzzel erszényé- 
ben: az ilyen ember, bátyám, akármelyik asszonyt 
megkaphatná a világon ... ha meg tudná nyerni a jó 
indulatát. 

Leonato. Biz Isten, húgom, sohasem kapsz férjet, 
ha nem zabolázod a nyelvedet. 

Antonio. Igazán nagyon hamis vagy. 

Beátbisz. Nagyon hamis jobb, mint hamis : legalább 
nem szaporítom Isten adományát : mert meg van írva, 
hogy « hamis borjúnak rövid szarvat ád az Isten », a 
nagyon hamisnak tehát nem ád semmilyet. 

Leonato. így hát, ha nagyon hamis vagy, neked nem 
ád az Isten semmilyen szarvat. 

Beátbisz. Nem, ha férjet nem ád; ezért az áldásért 
térden könyörgök neki minden este, minden reggel. 
Teremtőm ! el nem tudnék szenvedni egy férjet, a sza-. 
kálas pofájával : inkább hálnék szőrpokróczban. 

Leonato. Akadhatsz olyan férjre is, a kinek nincs 
szakála. 

Beátbisz. Hát azzal mit csinálnék? Felöltöztessem 
a magam ruhájába, szobalányt neveljek belőle? A me- 
lyiknek szakála van, az már nem ifjú ; a melyiknek 
nincs szakála, az még nem ember ; a ki már nem ifjú, 
nem nekem való ; a ki még nem ember, én nem vagyok 
neki való : tehát holtig petrezselymet árulok. 

Leonato. Az ördög veszi meg a te petrezselymedet. 

Beátrisz. Igen? Majd megkínálom vele; elmegyek a 
pokol kapujához ; de tudom, be nem bocsát, elküld 
onnan : «Eredj a mennyországba, Beátrisz, itt nincs 
hely a leányoknak ; » én összeszedem a petrezselyme- 
met, fölmegyek szent Péterhez, az égbe ; az majd meg- 
mutatja, hol ülnek az agglegények ; ott élünk vigan, 
világfogytáig. 

Antonio. Jó, jó, húgom. (Héróhos.) Bemólem, az apád 
szavára hallgatsz. 

Bpátbisz. Bizonyosan ; neki kötelessége szép bókot 

csapni, s azt mondani : « Atyám, a mint önnek tetszik ; » 
de mindamellett, húgom, szép legyen ám a legény, 
vagy különben csapj egy másik bókot, s mondod azt : 
« Atyám, a mint nekem tetszik. » 

Leonato. Látlak én még téged, húgom, férjedhez 
simulva. 

Beátrisz. Addig ugyan nem, míg az Isten más 
agyagból nem alkotja a férfiakat, mint földből. Hát ne 
sértené-e a nőket, hogy rajtok egy maroknyi irdatlan 
por uralkodjék, hogy óltöket egy rakás otromba sárra 
bízzák ? Nem, bácsi, nekem egyik sem kell ; Ádám iva- 
dékai mind testvéreim : bizony bűnnek tartanám, ro- 
konomhoz menni nőül. 

Leonato. Leányom, el ne felejtsd, a mit mondtam : 
ha a herczeg csakugyan körűivesz, tudod már, mint 
viseld magad*. 

BeItrisz. A zenében lesz a hiba, húgom, ha idején 
férjhez nem jutsz. Ha a herczeg nagyon ostromolna, 
mondd neki, hogy mértéket kell tartani mindenben, s 
így tánczolj ki a válasz elől. Mert lásd, Héro, az el- 
jegyzés, az esküvő, meg a megbánás olyan, mint a ko- 
pogós, minét, meg a keringő : az első heves, eleven, 
mint a kopogós, csupa tűz és csapongás ; az esküvő 
illedelmes, módos, mint a minét, egészen ünnepélyes 
és méltóságos ; s aztán következik a megbánás, előbb 
lassan, azután mindig sebesebben, sebesebben, míg a 
sírjába nem szédül. 

Leonato. Húgom, te gonosz színben látod a földi 
pályát. 

Beátrisz. Csak jó a szemem, bácsi, meglátom fényes 
nappal a templomot. 

Léonato. Jönnek az álarczos vendégek : öcsém, ad- 
junk helyet ! 

Péter herczeg, Claudio, Bencze, Boldizsár, János, 
Borachio, Margit, Ursula és mások jőnek álarczban. 

Herczeg. Szép hölgy, megnyerheti egy sétára hó- 
dolója ? 

Héro. Ha lassan sétál, nyájasan néz és egyet sem 
szól, öné vagyok a sétára, kivált mikor odább sétálok. 

Herczeg. Társaságban velem ? 

Héro. Talán úgy is, ha kedvem lesz. 

Herczeg. Mikor lesz kedve ? 

Héro. Ha megtetszik arcza: mert Isten őrizzen, 
hogy olyan legyen a lant is, a milyen a tokja. 

Herczeg. Az ón álarczom Philemon kunyhója, benn 
a házban Jupiter tanyáz. 

Héro. Akkor álarcza zsúpos volna. (FélreTonúinak.) 

Margit. Halkan szólj, ha szerelemről beszélsz. 

Boldizsár. Jól van. Szeretném, hogy szeress. 

Margit. Én nem szeretném, saját jóvoltodért nem, 
mert sok rossz tulajdonságom van. 

Boldizsár. Mondj egyet. 

Margit. Hangosan imádkozom. 

Boldizsár. Annál jobban szeretlek érte : a hallgató 
rámondhatja az áment. 

Margit. Adjon Isten nekem jó tánczost! 

Boldizsár. Ámen, 



186 SOK HŰHÓ SEMMIÉRT. 

Margit. Aztán távolítsa el tőlem, mihelyt vége a 
táncznak ! — Felelj, ministráns ! 

Boldizsár. Egy szót sem : a ministráns nem felelős. 

(FélreTontilnak.) 

Ursula. Ismerlek jól, Antonio úr. 

Antonio. Szavamra, mondom, nem az vagyok. 

Ursula. Ismerlek a fejed rezgéséről. 

Antonio. Hogy megmondjam az igazat, ezt csak 
utánozom. 

Ursula. Sohasem tudnád azt olyan ügyes-ügyetlenül, 
ha ő maga nem volnál. Itt van az ő száraz keze sző- 
röstül-bőröstül : az vagy, az vagy. 

Antonio. Szavamra mondom, nem vagyok. 

Ursula. Eredj, eredj ! azt gondolod, nem megismer- 
lek kitűnő elmésségedről. Elrejtőzhetik-e az erény ? 
Menj, hallgass, az vagy. A báj mindig kitűnik. Elég, 

elég. (FélieTonúlnak.) 

Beátrisz. Nem mondanád meg, ki beszélte azt 
rólam ? 

Bencze. Nem, bocsáss meg. 

Beátrisz. Sem azt, hogy ki vagy te ? 

Bencze. Most nem. 

Beátrisz. Hogy én kényes vagyok és minden elmés- 
ségemet a Száz víg adoma gyűjteményből szedem. 
Ezt nem mondhatta más, mint Bencze úr. 

Bencze. Ki az ? 

Beátrisz. Bizonyos vagyok, hogy jól ismered. 

Bencze. Nem én, igazán nem. 

Beátrisz. Sohasem nevettetett meg ? 

Bencze. De hát ki és mi ő ? 

Beátrisz. A herczeg bohócza : igazi sületlen bohócz ; 
csak az a jó tulajdona van, hogy hihetetlen rágalma- 
kat terjeszt. Más nem gyönyörködik benne, csak a lé- 
haság ; nem is eszéért kedvelik, hanem fogyatkozásá- 
ért: mert mulattatja is, boszantja is őket; nevetnek 
is rajta és verik is érte. Bizonyosan most is itt van, 
ebben az árban : szeretném, ha hajómhoz ütődnék. 

Benczb. Ha megismerem, elbeszélem neki, mit 
mondtál. 

Beátrisz. Igen, igen : ő majd hozzám sújt egy-két 
hasonlatot, a mit ha véletlenül nem vesznek észre, 
vagy nem nevetnek rajta, e miatt búskomorságba esik, 
s akkor egy fogoly szárnya megmaradt, mert, a balga, 
nem vacsorál egész este. (Benn sene.) Menjünk a vezetők 
után. 

Bencze. Minden jóban. 

Beatrisz. Ha rosszra vezetnek, ott hagyom őket a 
másik fordulónál. 



Táncz. Aztán mind elmennek, csak János, Borachio és 

Claudio maradnak. 

János. Bizonyos, a bátyám szerelmes Héróba ; félre- 
vonult atyjával, hogy nyilatkozzék előtte. A nők is ki- 
mennek, csak egy álarczos marad. 

Borachio. Ez Claudio ; ismerem a tartásáról. 

János. Nem Bencze úr ön ? 

Claudio. Jól találta, az vagyok. 

János. Uram, a bátyám szerelmes Héróba ; ön nagy 
kegyben áll nála: kérem, beszélje le erről a szerelem- 

ről, az a leány nem hozzá való. Becsületes emberhez 
illő szolgálatot tesz ön vele. 

Claüdio. Honnan tudja, hogy a herczeg szerelmes 
Héróba ? 

János. Hallottam, mikor hűséget esküdött neki. 
Borachio. Hallottam én is ; megesküdött, hogy még 
ma este nőül veszi. 

Jínos. Gyere, menjünk a vacsorához. (János és Boraohlo el.) 
Claudio. Bencze nevében szóltam így, de 

Claudio fülével hallom a gonosz hírt. 

Bizonynyal úgy van : a herczeg magának 

Akarja megszerezni. A barátság 

Lehet talán szilárd akármi másban, 

De a szerelem dolgában nem az. 

Azért saját nyelvével szóljon és 

Saját szemével lásson a szerelmes, 

Ne bízza másra ; a szépség lidércz : 

Varázslatán a hűség vérbe olvad. 

Hisz mindez oly mindennapos eset, 

S én bíztam I ... Oh Héró, Isten veled ! 

Bencze visszajő. 

Bencze. Gróf Claudio ? 

Claudio. Az vagyok. 

Benoze. No, gyere velem. 

Claudio. Hova? 

Bencze. A legközelebbi szomorúfűzfához, épen a te 
dolgodban. Milyen divat szerint hordod majd a fűz- 
koszorút : a nyakadon-e, mint a tőzsér az arany lánczot? 
vagy a derekadon, mint katonatiszt a kardkötőjét ? így, 

vagy amúgy, de hordanod kell, mert a herczeg elvette 
Héródat. 

Claudio. Adjon Isten hozzá szerencsét ! 

Benozb. Ez már becsületes kupecz módjára van 
mondva: az is ezzel adja el a jószágát. De gondoltad-e, 
hogy a herczeg így bánjék veled ? 

Claudio. Kórlek, hagyj magamra. 

Benoze. Ha-hó ! most már ütsz-vágsz, mint a vak 
koldus ; a gyerek csente el a kenyeredet s te az ágast 
ütöd 1 

Claudio. Ha te nem mégysz, itt hagylak én. (El.) 

Bencze. Oh szegény megsebzett madár ! Most elbu- 
vik a sásba. — Hanem, hogy engem az a Beátrisz akar 
is ösmerni meg nem is ! Én, a herczeg bolondja I — 
Biz az meglehet, hogy ezt a czímet kaptam, mert víg 
vagyok. — Hm ; de ni-ni, már kész volnék magam ár- 
tani magamnak : hiszen nem állok én olyan rossz hír- 
ben ; csak Beátrisznak álnok szeszélye az egész ; a 
világ szerepét magára veszi és annak szájába adja, a 
mit ő fog reám. Jól van, majd boszút állok, a hogy 
lehet. 

Péter herczeg visszajő. 

Herczeg. Barátom, hol van a gróf? Nem láttad ? 

Bencze. De bizony, fölséges nram; ón az imént 
Fáma kisasszony szerepét játszottam. Itt találtam őt, 
olyan búsan, mint egy erdei lak. Elmondtam neki (azt 
hiszem, igazat mondtam), hogy fölséged megnyerte ez 
s ez kisasszony vonzalmát, és ajánlkoztam mellé úti 
társul a legközelebbi fűzfáig, hogy ott vagy koszorút 

kössünk, mert elhagyta a babája, vagy virgácsot fon- 
junk, mert megérdemli a verést. 

Herozeg. A verést? Hát mi a hibája? 

Benoze. Az az együgyű vétek, a mi az iskolás gyer- 
meké, a ki nagy örömében, hogy madárfészket talált, 
megmutatja azt pajtásának, ez meg aztán elszedi. 

Herozeg. Te a bizalomból vétket csinálnál. A vétek 
azé, a ki elszedte tőle. 

Bencze. Úgy sem veszne kárba, ha elkészült volna a 
virgács, meg a koszorú : a koszorút elviselné ő, a vir- 
gácsot pedig fölségednek lehetne ajánlani, a ki, azt 
gondolom, elszedte a madár fészkét. 

Herczeg. Én csak meg akarom tanítani énekelni, s 
aztán visszaadom a gazdájának. 

Benoze. Ha az az ének összevág ezzel a beszéddel, 
akkor ez igazán szép beszéd. 

Herozeg. Hanem Beátrisz kisasszonynak pöre van 
veled : egy tánczosa megmondta neki, hogy te sokat 
bántod. 

Benoze. Ohó, ő kínozott meg engem, hogy egy tuskó 
sem állta volna ki ; egy cserfatő, ha csak egyetlen zöld 
levél van rajta, nem tűrte volna szó nélkül; már álar- 
czom is kezdett megelevenedni és csúfolódni vele. Azt 
beszélte nekem (nem gondolva, hogy épen velem be- 
szél), hogy én a herczeg bohócza vagyok, hogy léhább 
vagyok, mint a lágy-idő ; ós szórta rám egyik gúnyt a 
másik után, oly hihetetlen özönnel, hogy ón csak áll- 
tam, mint az egyszeri ember a czéltábla mellett, melyre 
egész hadsereg lövöldöz. Beszéde tőr, minden szava 
szúr; ha lehellete is olyan rettenetes volna, mint a 

csetepatéja, nem maradna élő a közelében, megmér- 
gezne mindent, egész az északi csillagig. Én nőül nem 
venném, ha mindaz rá szállna is, a mi Ádámé volt a 
bűnbe-esés előtt; rá tudná szorítani Herkulest a nyárs- 
forgatásra, sőt felapríttatná vele a buzogányát, hogy a 
tüzet is megrakja belőle. Ej, ne is beszéljünk róla: 
meglássa, ez a leány maga a pokolbeli Áte, csak a ru- 
hája jobb. Adná Isten, hogy valami tudós megint 
-visszaidézné oda : mert míg itt van, a pokolban bizo- 
nyosan olyan nyugton lehet élni, mint akármelyik 
sekrestyében, s az emberek szánt-szándékkal követik 
el a bűnt, mivel oda akarnak jutni ; így valósággal 
minden zavar, rémület és háborúság az ő nyomán jár. 

Claudio, Beátrisz, Héro, Leonato jőnek. 

Herczbg. Nézd, itt jő. 

Bencze. Nincs felségednek valami rám bízni valója 
a világ túlsó végén ? Most szívesen elmegyek az Anti- 
podesekhez a legcsekélyebb apróságért, & mi fölséged- 
nek eszébe jut : hozok egy fogpiszkálót Ázsia legtúlsó 
széléről ; elhozom a János pap lába nyomának mérté- 
két ; csenek egy szálat a nagy khán szakálából ; vagy 
követségbe indulok a Pigmáusokhoz inkább, mint há- 
rom szót váltsak ezzel a harpiával. Nem parancsol 
velem ? 

Herczeg. Nem ; csak kérlek, maradj velünk. 

Bencze. Oh teremtőm, de itt egy olyan tál van, a 
miből én nem ehetném : nem férhetek össze Csupa- 
nyelv asszonysággal. (El) 

Herozeg. Lám, lám, kisasszony, elveszítette Bencze 
úr szivét. 

Beátrisz. Igazán el, fölség ; előbb egy időre ide adta 
kölcsön s én kamatot is adtam rá, kettős szivet egyért; 
de nem régiben visszanyerte hamis koczkán : jól 
mondja fölséged, hogy elveszítettem. 

Herozeg. Ezzel leterítette őt, kisasszony, igazán le- 
terítette. 

Beátrisz. Nem szeretném, hogy ő terített volna le ; 
bizony bolondok anyjává lennék. íme, elhoztam gróf 
Claudiót, a kit fölséged értem küldött. 

Herozeg. Nos, grófom, hogy' és mint ? mé{t v#gy 
olyan szomorú ? 

Claudio. Nem vagyok én szomorú, fölség. 

Herozeg. Hát ? Beteg ? 

Claudio. Az sem, uram. 

Beátrisz. A gróf se szomorú, se beteg, se víg, se 
egészséges : olyan édes, mint a czitrom, és épen olyan 
féltékeny színű. 

Herozeg. Bizony, kisasszony, azt hiszem, jól magya- 
rázza a czímlapját; de ha a grófnak csakugyan az a 
baja, biz Isten, balul vélekedik. Nos, Claudio, megkér- 
tem nevedben a szép Hérót, s meg is van nyerve ; be- 
széltem atyjával, az ő áldása biztosítva; a házasság 
napja kitűzve : adjon Isten neked boldogságot ! 

Leonato. Gróf fogadd leányomat és vele vagyono- 
mat ; ő fölsége szőtte e házasságot s a mennyei fölség 
áment mond reá. 

Beátrisz. Szóljon, gróf úr : kegyeden a sor. 

Claudio. Hallgatás az öröm legjobb hírnöke : nagyon 

kevéssé volnék boldog, ha ki tudnám mondani, meny- 
nyire az vagyok. Kisasszony, a mint ön az enyim, én 
az öné vagyok : oda adom magam* egészen és epedek 
a cseréért. 

Beátrisz. Szólj, húgom, vagy ha nem tudsz, tapaszd 
be száját egy csókkal, ne hagyd beszélni őt se. 

Hebczeg. Lelkemre, kisasszony, kegyednek víg a 
szive is. 

Beátrisz. Hála Istennek, fölség, biz ez a szegény 
bohó sziv mindig szélvódte oldalra húzódik a bú 
elől. — Húgom azt súgja a gróf fülébe, hogy a gróf 
benn ajjzivébe'. 

Claudio. Igazán, édes rokon. 

Beátrisz. Teremtőm, adj egy házasságot ! így visz- 
nek minden leányt világra, csak engem aszal el a nap. 
Ülhetek a sutba, férjért pityeregni. 

Herczeg. Teremtsek-e rögtön egyet? 

Beátrisz. Jobb szeretnék a fölséged atyja teremtésé- 
ből. Nem volt fölségednek soha olyan öcscse, mint 
maga ? Atyja pompás férjeket teremtett, csak leány 
kellene melléj ök. 

Herczeg. Elfogadna-e engem kisasszony ? 

Beátrisz. Nem ón, fölség, míg mást kaphatok hét- 
köznapra : fölséged nagyon drága volna mindennapi 
viselőnek. — De, alásan esedezem, bocsásson meg föl- 
séged : én csak tréfás beszédre születtem, nem komoly 
ügyekre. 

Herczeg. Hallgatása legjobban sértene engem ; vi- 
dámsága legjobban áll önnek: mert kétségkívül víg 
órában született. 

Arany László összes művei. V. 13 

Beátrisz. Azaz fölség, az anyám bizony sikolthatott; 
de volt fölöttem egy csillag, melynek fénye tánczra 
rezgett, az alatt születtem én. (Héróhoz és Oiaudióhoz.) Ked- 
ves rokonok, Isten adjon nektek sok örömet. 

Leonato. Húgom, utána látsz-e annak a dolognak, a 
miről szóltam? 

Beátrisz. Jaj, bácsi, irgalom, kegyelem ! — Bocsá- 
nat, fölség ! (Beátrisz el.) 

Herozeg. Lelkemre mondom, eleven kedvű leány. 

Leonato. Nem igen van melancholikus elem benne, 
fölség ; nem komoly ez soha, csak ha alszik ; de még 
akkor sem : a leányomtól hallottam, hogy olykor, ha 
rosszat álmodik, fölkaczag s arra fölébred. 

Herozeg. Férjről hallani sem akar. 

Leonato. Oh semmi szín alatt; minden kérőjét ki- 
tréfálja a sodrából. 

Herozeg. Pompás feleség volna Benczének. 

Leonato. Teremtőm ! ha egy hétig együtt élnének, 
agyon beszélnék egymást. 

Herozeg. Claudio, mikor akarsz a pap elébe menni ? 

Claudio. Holnap, uram ; mankón halad az idő, míg 
a szerelem túl nincs a szertartáson. 

Leonato. A jövő hétfőig nem, édes fiam, a mi mához 
épen egy hét ; így is rövid az idő, hogy mindent ked- 
vemre elrendezhessünk. 

Herozeg. Ej,* no, fejet csóválsz erre a hosszú lélek- 
zetvételre; de ne félj, Claudio, ez az idő nem múlik 
tőlünk lomhán. Egy herkulesi munkát akarok ezalatt 
végbe vinni, a mi abból áll, hogy Benczót ós Beátriszt 
egymáshoz kapcsoljam a vonzalomnak egész hegyián- 

czával. Szeretném, hogy házasság legyen belőle, s 
nincs is kétségem, hogy kikerekíthetjük, ha ti hárman 
segítségemre lesztek, a mint én az utasítást adom. 

Leonato. Uram, én parancsára állok, ha tíz éjjeli 
virrasztásomba kerül is. 

Ciaüdio. Én is, fölség. 

Herozeo. Hát ön, kedves Héro ? 

Héro. En is kész vagyok minden illő szolgálatra, 
hogy unokatestvéremet jó férjhez juttassuk. 

Herozeg. Nem is olyan kétségbeesett vőlegény ám 
Bencze. Annyit mondhatok, hogy nemes törzsből való, 
kipróbált bátorságú, szilárd becsületességű ember. 
Majd megtanítom önt, mikép hangolja unokatestvérét, 
hogy szerelembe essék Bencze iránt ; magam pedig, a 
kettőtök segítségével, majdBenczét veszem körül, hogy 
fürge elméje és finnyás étvágya daczára szerelembe 
essék Beátrisz iránt. Ha ezt ki tudjuk vinni, Cupido 
eldobhatja nyilait, mienk lesz a dicsősége, mert csak 
mi vagyunk a szerelemistenek. Gyertek velem, majd 
elmondom a csel tervét. (Mind el.) 

H. SZÍN. 

Más szoba Leonato házában. 
János és Borachio. 

János. Úgy van, Claudio gróf elveszi Leonato leányát. 
Bobaohio. Igen, uram; de én keresztet vethetek 
útjába. 

János. Akármilyen kereszt, gát vagy akadály, az ne- 

13* 

kem orvosság lesz : beteg vagyok bele, úgy gyűlölöm, 
s a mi az ő érzelmét visszásán éri, az enyimet egyene- 
sen gyógyítja. Hogy vethetsz keresztet e házasság elé? 

Boraohio. Nem becsületesen, uram, de olyan jól el- 
takarva, hogy semmi becstelenség sem látszik ki alóla. 

János. Add elő röviden. 

Boraohio. Gondolom, mondtam már kegyelmessé- 
gednek, most egy éve, hogy mily bizalmasan állok Mar- 
gittal, Hóro társalgónőj ével. 

Janók. Emlékezem. 

Boraohio. Bávehetem, hogy akármilyen késő óráján 
az éjszakának kinézzen kisasszonya szobájának abla- 
kából. 

János. S mi lesz ebben életre való, a mi halált hoz- 
hat ama házasságra ? 

Boraohio. A méreg ott lappang, csak keverni kell. On 
elmegy bátyjához, a herczeghez; nem kiméli a szót ; 
elmondja neki, hogy bizony árt a saját becsületének, 
ha a derék Glaudiót (a kinek magasztalását ön is ha- 
talmasan tódítja) olyan szennyes személylyel házasítja 
össze, mint Héro. 

János. Mivel adhatok erről bizonyítókot? 

Boraohio. Lesz elég bizonyíték, hogy megcsalja a 
herczeget, kétségbeejtse Claudiót, tönkre tegye Hórót 
és megölje Leonatót. Kell egyéb eredmény? 

János. Csak keseríthessük őket, akármire vállal- 
kozom. 

Boraohio. Menjen hát ; lessen ki alkalmas órát, hívja 
félre bizalmasan Péter herczeget és Glaudiót; mondja 
nekik, hogy ön tudja, hogy Hóro az én szeretőm ; úgy 

mutassa, mintha féltené a. herczeget és Claudiót, 
mintha szivén viselné bátyja becsületét, a ki ezt a há- 
zasságot szőtte és az ő barátja jó hírét, a kit meg akar- 
nak csalni egy hajadonnak látszó leánynyal, mintha 
csak azért fedezne föl mindent. Ok aligha hiszik ezt 
bizonyíték nélkül; de ajánljon nekik próbát, a mi a 
legélethívebb lesz : hadd lássanak engem Héro ablaká- 
nál, hadd hallják, mikor Margitot Hérónak nevezem s 
Margit engem Claudiónak ; hívja oda őket, hadd lássák 
ezt épen az esküvő előtti éjszakán : mert én az alatt 
úgy rendezem a dolgot, hogy Héro távol lesz és hűt- 
lensége olyan tiszta igazságnak látszik, hogy azt a fél- 
tékenység bizonyosság gyanánt veszi, s minden eddigi 
készülődés félfordul. 

János. Ám nője ki magát mindez, a mint nőheti, 
bárha ellenem is, én megkísérlem. 

Borachio. Legyen a vádaskodásban szilárd ; engem 
ravaszságom nem hagy szégyenben. 

János. Megyek tüstént a házasság napját megtudni. 

m. SZÍN. 

Leonato kertjében. 

Bencze. 
Benczb. Hej, fiú! 

Bencze. Azt tudom ; Ae úgy szeretném, hogy már 
oda volnál s megint itt. (A fiú el.) Csodálom, hogy az em- 
ber, látva a másikat, milyen bolond, mikor a szivét 
szerelemre adja, mégis, miután nagyokat nevetett má- 
sok hülye bolondságán, szerelembe eshetik és saját 
gúnyjának tárgyává teszi magát. Pedig ilyen ember 
Claudio. Emlékezem, mikor még egyéb zene nem is 
volt neki, mint a dob és a tárogató ; most szivesebben 
hallgatja a kobozt és a fuvolát. Emlékezem, mikor még 
tíz mérföldre gyalogolt volna, hogy egy szép fegyver- 
zetet lásson ; most tíz éjszaka álmatlanul elheverne, 
hogy egy új mellény szabásán törje az eszét. Eddig ke- 
reken szokott szólani a dolog velejéhez, mint tisztessé- 
ges emberhez és katonához illik, most a szócsintan 
hiye lett, szavai egy egész czifra ebédet képeznek, mind 
megannyi egy különcz tál étel. Változhatom-e én ek- 
korát, míg a magam szemével látok ? Nem mondhatom 
meg ; nem gondolom ; esküdni ugyan nem mernék, tán 
engem is osztrigává puhíthat a szerelem ; de már arra 
hitet teszek, hogy míg osztrigává nem változtat, ilyen 
bolondot nem csinál belőlem. Egyik asszony szép, de 
én helyt állok ; a másik eszes, de én helyt állok ; a har- 
madik erényes, de én mégis helyt állok : míg csak min- 
den báj nem egyesül egy asszonyban, engem egyik sem 
bájol el. Gazdag legyen, az bizonyos ; eszes, mert kü- 
lönben nem kell; erényes, különben nem hederítek 
rá ; szép, vagy rá se nézek ; nyájas, vagy ne is jöjjön 
közel hozzám; nemes, mert különben én leszek 
«nem»-es ; jó társalgó, kitűnő zenész, s aztán a haja 
lehet olyan színű, a milyet az Isten acjott rjeki, — 

Ahá, a herczeg és a szerelmes úrfi. Elbúvok a lú- 
gosba. (Félrevonul.) 

Péter herczeg, Leonato, Claudio, aztán Boldizsár és 

Zenészeh jönnek. 

Herczeg. No, meghallgassuk e zenét? 
Claudio. Igen, 

Pölség. Mi szép az este : minth' azért 

Pihenne így, hogy szebb legyen zenénk. 
Herczeg. Láttad, hová rejtőzött Bencze ? 
Claudio. Igen : ha a zenének vége lesz, 

Kiugraszszuk a rókát a bokorból. 
Herczeg. No, Boldizsár, hogy is volt hát az a dal? 
Boldizsár. Fölség, ne mérje rám, rossz énekemre, 

Hogy a zenét rontsam másodszor is. 
Herczeg. Ez is csak a kitűnőség jele : 

Álarcz alá rejted művészeted. 

Kórlek, dalolj, ne kéresd magad' tovább. 
Boldizsár. Ha keretesről szól, úgy dalolok ; 

Hiszen sok kérő kér meg oly leányt, 

Kit nem hisz érdemesnek, s mégis kéri, 

Sőt esküszik, hogy őt imádja. 
Herczeg. Kérlek, 

Ha még tovább akarsz vitázni, tedd 

Kótára. 
Boldizsár. Oh, uram, mind összevéve 

Kótát, nótát, együtt sem ér egy jótát. 
Herczeg. Ej, ej, ne pengesd: többet ér dalod, mint 

E toldta-foldta kóta-nóta-jóta. (Zene.) 
Bencze (féle.) No most, isteni zene ! Most el van a 

lelke ragadtatva. Hát nem furcsa az, hogy a juh-bél ki- 
ragadja a lelket az emberi testből ? Csakugyan kürtöl- 
tetek kedvemre egyet a magam pénzén, ha ennek vége 
lesz. 

Boldizsár (énekel). 

Lyányok ne sírjatok, hiszen 
A férfiak mind csalárdak : 
Fél lábok parton, fél vizén, 
Egyhez soh' sem szilárdak. 

Eájok se hajts, 

Ne is sóhajts, 
Ne búslakodj' híjába, 
Bút és panaszt dalolva fojts 

Vidám hejeh-hujáhba. 

Ne énekelj bús-méla dalt 
Az elmúlt szebb időrül ; 
Mindig így volt : a férfi csalt, 
Mióta fű-fa zöldül. 
Bajok se hajts stb. 

Herczeg. Igazán mondom, jó dal. 

Boldizsár. De rossz dalos, uram. 

Herczeg. De bizony nem ; elég jól énekelsz te mű- 
kedvelőnek. 

Benoze (félre.) Ha egy eb vonyított volna így, azt 
agyon ütnék érte. Adja Isten, hogy ez az ordítás ne je- 
lentsen semmi veszedelmet ; én legalább szivesebben 
hallgattam volna a holló-károgást, pedig azt valami 
csapás szokta kísérni. 

Hebczeg. Úgy, igaz! hallod-e, Boldizsár? Szerezz 
nekünk valami kitűnő zenészeket, mert holnap estére 
Héro kisasszony ablakához akarjuk rendelni. 

Boldizsár. A milyet csak teremthetek, felséges uram. 

HeBCZEG. Úgy, Úgy ! Isten veled ! (Boldiwár és a zenének el.) 

Herczeg. Gyere csak, Leonato : mit is beszéltél te 
nekem ma, hogy húgod, Beátrisz, szerelmes Benczébe ? 

ClATJDIO. Hm, hm. (Félre Pétét heroaeghea ) Csak vigyázva, 

ott lapul a madár. (Fen.) Sohasem gondoltam volna, 
hogy ez a leány akárkit is megszeressen. 

Leonato. Biz* én sem ; de csodálatos, hogy épen Ben- 
czét szerette meg, a kit gyűlölni látszott egész külső 
magaviseletéből. 

Bencze (félre). Lehetséges-e ? Hát innen fúj a szél ? 

Leonato. Csakugyan, felséges uram, nem tudom, mit 
gondoljak róla ; de hogy olyan őrületes szenvedélylyel 
szereti, az már túljár az emberi ész határán. 

Herczeg. Talán csak színleli ? 

Claudio. Az valószínű. 

Leonato. Oh én Istenem! színleli ! Nem járhat szín- 
lelt szenvedély soha oly közel az élő szenvedélyhez, 
mint nála nyilvánul. 

Herczeg. Milyen jeleit mutatja e szenvedélynek? 

Clatjdio (félre.) Csak tartsuk jól a horgot, pedzi már 
a hal. 

Leonato. Milyen jeleit, uram? Úgy el-űl magáno- 
san — (Olaudióhoa) hiszen neked mondta a lányom, ho- 
gyan. 

Claudio. Mondta, mondta. 

Herczeg. Hogy-hogy ? kérlek. Egészen elámulok ; azt 

gondoltam volna, ennek a leánynak a lelke ellenáll a 
szerelem minden rohamának. 

Leonato. Én meg is mertem volna rá esküdni, föl- 
ség ; kivált Bencze irányában. 

Benoze (félre). Cselnek hinném az egészet, ha ez az 
ősz szakálu legény nem mondaná ; de kujonság nem 
bújhat ilyen tisztes mezbe. 

Claudio (félre). Már kapkod a maszlaghoz, csak tar- 
tani kell. 

Hekczeg. Tudatta-e szerelmét Benczével ? 

Leonato. Nem; sőt fogadja, hogy nem is tudatja 
soha : ez gyötri szegényt. 

Claudio. Epén ez a baj, a mint Héro beszéli. «Hogy 
írjam én — azt mondja, — a ki annyiszor gúnyolód- 
tam vele, hogy írjam most, hogy szeretem őt?» 

Leonato. Ezzel végzi mindannyiszor, ha írni kezd : 
mert húszszor is fölkel egy éjjel, oda űl hálóköntö- 
sében, s egész ív papirt teleír. Irányom mindent el- 
mond. 

Claudio. Az ív papírról jut eszembe, a mit ma be- 
szélt Héro. 

Leonato. Oh, hogy a teleírt papírra tekintve, azon 
egyebet sem látott, mint Benczét és Beátriszt. 

Claudio. Igen, igen. 

Leonato. De ezer darabra tépte a papirt, mint egy- 
egy kis pénz ; aztán kinevette maga magát, hogy írni 
akar olyaskihez, a kiről tudja, hogy kigúnyolná. ((Ma- 
gamról Ítéltem meg,» azt mondja, «mert én is kicsú- 
folnám, ha ő írna nekem : ki én, ha szeretem is. » 

Claupio. Aztán térdre esik, sír, zokog, veri a mellét, 

tépi a baját, könyörög, jajgat. — «0h, édes Bencze! 
Istenem, adj türelmet !» 

Leonato. így tesz, igazán, leányom mondja. A ra- 
jongás annyira erőt vesz rajta, hogy Héro néha attól 
fél, valami kétségbeesett őrjöngést követ el magán. 
Sajnos, hogy így van. 

Herczeg. Jó volna, hogy Bencze tudná meg valaki 
mástól, ha ő maga nem akarja elárulni előtte. 

Clatjdio. Mit érne ? Csak tréfát űzne belőle s még 
jobban gyötörné szegény leányt. 

Hebozeg. Ha megtenné, kegyes tett volna felkötni 
érte. Beátrisz kitűnő, kedves, derék leány s még a rá- 
galom sem meri bántani. 

Claudio. Es kiválóan okos. 

Hebozeg. Csak abban nem, hogy Benczét szereti. 

Leonato. Oh, fölsóg, ha okosság és hő vér ilyen 
gyönge testben összevesz, tizet tehetni egyre, hogy a 
vér lesz a győztes. Én nagyon sajnálom, van is okom 
rá, mert bátyja ós gyámja vagyok. 

Hebozeg. Bár hozzám vonzódnék hajlama : félreten- 
nék minden egyéb tekintetet, hogy magamévá tegyem. 
Kérlek, beszéljetek Benczóvel, tudjuk meg, mit mond 
reá ? 

Leonato. Gondolja fölség, jó lenne? 

Claudio. Héro bizonyosnak hiszi, hogy belehal Beá- 
trisz : mert azt mondja, ő meghal, ha Bencze nem sze- 
reti; de inkább meghal, mint saját szerelmét tudassa 
vele ; és inkább meghal, ha megkérné is Bencze, mint 
szokott makranczosságából egy cseppet is engedjen. 

Herczeg. Jól leszi ; ha gyöngéden nyilvánítaná sze- 

relmét, nagyon lehet, Bencze kigúnyolná, mert ez az 
ember, a mint tudjátok, szeret fitymálódni. 

Claudio. Hanem nyalka legény. 

Hbkozeo. Az igaz, hogy csínos külsővel van meg- 
áldva. 

Claudio. Isten kegyelméből, az én véleményem sze- 
rint, esze is van. 

Herczeg. Valóban akad nála olyan szikra a mi elmés- 
ségnek megjárja. 

Leonato. Úgy tudom, bátor is. 

Herczeo. Mint maga Hektor, erről biztosítlak; czivó- 
dások elintézésében pedig mondhatni, igazi bölcs: mert 
vagy nagy ildommal lecsillapítja, vagy csak a legna- 
gyobb keresztyéni félelemmel fog hozzá. 

Leonato. Ha istenfélő, akkor szükségkép békét kell 
tartania, s ha megszegi, félelemmel és rettegéssel fog- 
jon a czivódáshoz. 

Herczeg. Úgy is cselekszik : mert ez az ember isten- 
félő, ha nem látszik is némely vastag tréfájából. — No 
én sajnálom a húgodat. Megkeressük-e Benczét, hogy 
húgod szerelméről értesítsük ? 

Claudio. Soha fölség : majd Beátrisz is csillapul a jó 
tanácsra. 

Leonato. Az lehetetlen; inkább szive csillapul el 
végkép. 

Herözeg. Majd többet hallunk róla leányodtól; ad- 
dig hadd hűljön. Én szeretem Benczét, s kívánom, bár 
mérné meg szerényen magát, hadd lássa, mennyire ér- 
demetlen ő ilyen derék leányra. 

Leonato. Fölség, kész az ebéd, tessék besétálni. 

Ciaüdio (féli*). Ha erre sem szeret bele, többé nem 
bízom semmi várakozásomban. 

Hebczeg (fél*>.) Ezt a hálót kell kivetni Beátrisz ellen 
is ; de ez leányodnak és társalgónőjének a gondja. Az 
lesz aztán a tréfa, mikor egymást minden alap nélkül 
kölcsönösen szerelmesnek vélik ; szeretném látni ezt a 
jelenetet: hihetőleg csupa merő néma-játék lesz. Majd 
küldjük ki a leányt, hogy emezt hívja ebédre. (Péter 

Heroseg, Clandio és Leonato el.) 

Bencze (előjőve a lógósból). Ez nem lehet csalás ; a tanács- 
kozás komolyan folyt. Hérótól hallották egész valósa- 
gában. Ugy látszik, szánják a leányt, kinek szenvedélye 
a legvégsőig van feszítve. Szerelmes én belém ! No ezt 
viszonozni kell. Hiszen hallom, hogy Ítélnek rólam ; 
azt mondják, majd kevélyen viselem magamat, ha 
észreveszem, hogy ő szeret; azt is mondják, hogy a 
leány inkább meghal, mint érzelmét bármi jel által el- 
árulja. En sohase gondoltam a házasságra. Kevélynek 
nem akarok látszani. Szerencsés, a ki meghallja saját 
fogyatkozásait, s jóvá teheti azokat. Azt mondják, hogy 
a leány szép : ez igaz, ezt én is bizonyítom ; erényes 
is ; ez is való, nem tagadhatom ; meg okos is, csak ab- 
ban nem, hogy belém szeretett. Ez bizony nem igen 
gyarapítja az okosságát, de oktalanságát sem bizonyítja, 
mert én is rettenetes szerelmes leszek ő belé. Ezért, 
tudom, sok csípős tréfát és élczeket szórnak ellenem, 
mert mindig gúnyolódtam a házassággal. De nem vál- 
tozik-e az étvágy?. Fiatal korában sok olyan ételt sze- 
ret az ember, a mit öregségében már nem állhat. A csip- 
kedések, birálgatások, az agynak e papirlövegei, elijesz- 

szék-e az embert jó kedvének útjából? Nem: a világot 
népesíteni kell. Mikor én azt mondtam, hogy legény- 
fejjel halok meg, nem gondoltam, hogy addig éljek, 
míg megházasodom. — Itt jön Beátrisz. A napsugárra 
mondom, szép egy leány; nemijeiét a szerelemnek 
már veszem észre rajta. 

Beátrisz jő. 

Beátrisz. Akaratom ellen küldtek, hogy hívjam önt 
ebédre. 

Benoze. Szép Beátrisz, köszönöm a fáradságát. 

Beátrisz. Nem fáradtam többet e köszönetért, mint 
ön fárad e köszönettel ; ha fárasztó lett volna, nem jöt- 
tem volna. 

Benoze. Tehát kedve telt a küldetésben? 

Beátrisz. Annyi, a mennyit egy kés hegyére vehet, 
hogy egy csókát megmérgezzen vele. — Önnek nincs 
étvágya : jó mulatást ! (El). 

^Benoze. Ahá! « Akaratom ellen küldtek, hogy hívjam 
öntf ebédre:» ez kétértelmű. «Nem fáradtam többet e 
köszönetért, mint ön fárad e köszönettel » : ez azt teszi, 
hogy: akármi fáradság, a mit önért teszek, olyan 
könnyű, mint egy köszönet. Gazember legyek, ha nem 
sajnálom ; zsidó legyek, ha bele nem szerettem. Me- 
gyek, megszerzem az arczképét. (El.) 



HAEMADIK FELVONÁS. 

L SZÍN. 

Leonato kertje. 

HérOy Margit és Ursula jőnek, 

Hébo. Jó Margitom, szaladj csak a szobába, 
Beátrísz a herczeggel s Claudióval 
Ott társalognak : a mint megtalálod, 
Súgd meg neki, hogy én és Ursula 
Itt séta közben mind őt emlegetjük ; 
Mondd, hogy te is sokáig hallgatóztál 
S kérd, hogy lopódzzék e sűrű lúgosba, 
Hol a folyondár, melyet a nap érlelt, 
Kizárja a napot, mint a kegyencz, 
Kit a király teremt s ki gőgösen 
Szülő hatalma ellen fordul. Itt 
Elbújva ő is mindent hallhat. Ezt 
Bizom reád, ügyes légy, most eredj. 
Maboit. Biztos leh«t, hogy rögtön elhozom. (El,) 
' Héro. No, Ursulám, mikor kijön Beátrisz, 
Míg itt föl és alá sétálgatunk, 
Csak Bencze úr felől fogunk beszélni ; 
Ha én nevét említem, a te dolgod 
Dicsérni ugy, mint még embert soha 1 

En azt beszélem el, milyen szerelmes 
Beátriszunkba : e csel ajzza föl 
A kis Cupidónak csalárd nyilát, 
Mely hallgatózva is sebez. No kezdjük. 

Bedtrisz jő hátul. 

Mert nézd : Beátrisz, mint bíbicz, lopózik, 

Földhöz lapulva, hogy titkunk kilesse. 
Ursula. Szép látni a halat, horgászva, hogy vág 

Ezüst habon arany szárnyával át 

S hogy kapja el, mohón, csal-ételét : 

így lessük itt Beátriszot, ki épen 

Most búvik a folyondárok mögé. 

Ne féljen, én mondókámat tudom. 
Hbro. Jerünk közel, hogy semmit el ne ejtsen 

Edes CSalételÜnkbŐl a füle. (Kfaelebb mennek a lugasból.) 

Nem, Ursulám, nem, ő nagyon kevély ; 

Én ismerem; kedélye oly szilaj, vad, 

Mint bérezi sólyom. 
Ursula. Ügy, de biztos-e, 

Hogy Bencze úr olyan forrón imádja? 
Héro. Jegyesem mondja és a herczeg is. 
Ursula. S mondták-e, hogy Beátriszszal közölje ? 
Héro. Kértek nagyon, hogy mondjam el neki ; 

De lebeszéltem őket, mert ha Benczét 

Szeretik, akkor inkább hagyni kell 

Küzködni őt e gyötrő érzelemmel, 

És nem tudatni Beátriszszal soha. 
Ursula. De hát miért? Nem érdemelne-é 

Ez a levente ollyan boldog ágyat, 

A millyenen Beátrísz fog nyugodni ? 
Héro. Oh szerelemnek istene ! Dehogy nem ! 

Megérdemel jobbat, mint bárki más. 

De a természet nem formált soha 

Olyan kemény anyagból női szívet, 

Mint a Beátriszé ; gúny, gőg czikázik 

Szikrázva a szemében ; megveti, 

A mire csak tekint ; úgy túlbecsüli 

Saját eszét, hogy ahhoz mérve mindent 

Fitymál, kicsinyel ; ő szeretni nem tud, 

Sem elfogadni bárminő alakban 

Ily érzeményt : magát oly nagyra tartja. 
Ursula. Igaz, tudom. Bizony nem volna jó, 

Ha sejtené a Bencze úr szerelmét, 

Mert csúfot űzne aztán ezzel is. 
Héro. Természetes. Nincs férfi, bármilyen 

Eszes, derék, ifjú, sugár növésű, 

Hogy ő ne a visszájáról betűzze ; 

Ha arcza finom : húgom-asszonyos, 

Ha barna : a természet által ejtett 

Torz tintafolt ; ha szálas : dárdanyél ; 

Ha alacsony : kontár agát-szoborka ; 

Ha bőbeszédű : forgó szélkakas ; 

Ha hallgatag : fa-tuskó, szája-táti, 

Mindenkit a fonák felére fordít, 

S való erény sem éri. nála el, 

Mit egyszerű hűség megérdemel. 
Ursula. Ez a csufolkodás nem ép' ajánló. 
Héro. Nem ; ily csodálatos különcz modor, mint 

Arany László összes művei. V. .14 

Beátriszé, ajánló nem lehet 

Hanem ki merné mondani neki ? 

Ha szólanék : szemtől-szemben kigúnyol, 

Agyon-nevet, kiforgat enmagamból. 

Tehát had' égjen s mint az eltakart tűz 

Emészsze Bencze még búban magát. 

Jobb, ily halál, mint a gúny ölje meg, 

Minél agyon-csiklandozás se rosszabb. 
Ursula. Tán mégis értesítse s lássa, mit szól ? 
Hébo. Nem én, nem : inkább Benczéhez megyek, 

Annak tanácslom, nyomja el szerelmét ; 

Majd holmi ártatlan rágalmat is 

Kigondolok s Beátriszot bemártom. 

Mert még se hiszszük ám, hogy meg lehet 

Mérgezni egy rossz szóval a szerelmet. 
Ursula. Oh, még se bántson így meg egy rokont : 

Hisz, a ki oly elmés és gyors eszű, 

Mint róla mondják, az még sem lehet 

Oly oktalan, hogy így elutasítson 

Ily ritka férfiút, mint Bencze úr. 
Hébo. Páratlan ember ő Itáliában, 

Az én kedves Claudiómat kivéve. 
Ursula. Ha nem neheztel érte a kisasszony, 

Kimondom a hitem', hogy Bencze úr 

Alakra, észre, férfi- érdemekre 

Egész Itáliában a legelső. 
Hébo. Kitűnő híre van, tagadhatatlan. 
Ursula. Előbb, mint kapta, már megérdemelte. — 

Mikor van a kisasszony esküvője? 
Héro. Maholnap — holnap. Úgy, igaz, gyere : 

Nézzük meg a ruháimat s tanácsolj, 

Mi lenne holnap a legdíszesebb ? 
Ubsula (f&M. Lépen ragadt, megfogtak, hígye eL 
Hébo (flbo). Hja a szerelem csak vakon botorkál, 

Ámor hol nyíllal öl, hol tőrbe csal. (Hno w ümii eL) 
Beátkisz (elólópve). Miért tüzel fülem? Való-e az? 

Gúnyért, daczért mindenki így gyaláz ? 

Isten veled, kevélység, szűzi dacz ! 

Mögöttetek dicsőség nem tanyáz. 

S te Bencze, csak szeress, én azt viszonzom : 

Vad szívem hű kezednek meghajol. 

Szeress : én nyájasan összébbre vonzóm 

A szent kötelet, mely hozzád csatol. 

Téged dicsér mindenki : ah, hiszen 

Én azt mindenkinél jobban hiszem. (El.) 

n. SZÍN. 

Szoba Leonato házában. 
Péter herczeg, Claudio, Bencze és Leonato. 

Hebozeg. Én csak addig maradok itt, míg házassá- 
godat megkötjük, s aztán megyek Arragon felé. 

Claudio. Ha megengedi, fölsóg, elkísérem addig. 

Herczeg. Nem, nem : olyan foltot ejtene ez nász- 
örömöd ragyogásán, mint ha a gyermeknek új köntöst 
mutatnak, de nem engedik neki fölvenni. Csak Bencze 
szíves társaságát leszek bátor kikérni : mert ez a fiú 
a feje tetejétől talpa hegyéig csupa jókedv ; kétszer- 
háromszor elmetszette Cupido nyilának húrját s az a 

kis hóhér még sem mert rá lőni. Szive vidáman cseng, 
mint a harang, s nyelve hozzá az ütő, mert a mit szive 
érez, nyelve kimondja. 

Benoze. Uraim, nem az vagyok már, a ki voltam. 

Lbonato. Én is azt mondom ; úgy látszik, szomorúbb 
vagy. 

Claudio. Azt hiszem, szerelmes. 

Hebozeo. Mennydörgettét, nincs ő benne egy csepp 
vér sem, a mit a szerelem meg tudna illetni. Ha szo- 
morú, hát nincs pénze. 

Benoze. Fáj a fogam. 

Hebozeo. Hisz azt kihúzzák. 

Benoze. Kössék föl ! 

Claudio. Hohó ! előbb kössék, azután húzzák. 

Hebozeo. Eh ! így megsohajtozni egy kis fogfájásért 

Leonato. Mikor egy csepp nedv vagy egy piczi féreg 
az egész. 

Benoze. Könnyen tűri mindenki a bajt, míg nem érzi. 

Claudio. Én mégis azt mondom, hogy szerelmes. 

Hebozeo. Nem szerelmes biz ő, ha csak azokba az 
idegen öltözetekbe nem, a miket magára szed : például 
ma hollandi, holnap franczia ; vagy két ország divat- 
jában is egyszerre : a mellénytől lefelé német, csupa 
bugyogó ; és csípőtől fölfelé galléros spanyol. Ha csak 
ebbe a bolondságba nem szerelmes (úgy látszik, hogy 
az), a szerelembe ugyan nem bolond, mint te akarod 
ráfogni. 

Claudio. Ha ez nem szerelmes, a régi jeleknek sem 
lehet hitelt adni. Hiszen minden reggel megkeféli a 
kalapját: mit jelentene ez? 

Hebczeo. Látta-e valaki a borbélynál? 

Claudio. Nem ; de a borbélylegényt láttuk nála, és 
állának egykori dísze azóta lapdába van tömve. 

Leonato. Valóban fiatalabb, mint volt, levétette a 
szakálát. 

Hebczeg. Aztán illattal öntözi magát : nem érzik-e 
ebből is valami? 

Claudio. Az érzik ki belőle, szerelem lesz belőle. 

Hebczeg. Legnagyobb bizonyíték a búsmélasága. 

Claudio. Aztán szokta-e ő valaha így kifenni az 
arczát ? 

Hebozeg. Vagy így kikenni magát? Ezt bizony a 
világ nem hagyja szó nélkül. 

Claudio. Hát csapongó kedve ! az meg egy koboz 
húrjába bújt ós most csavarra jár. 

Hebczeg. És szomorú regét mond róla. Végre is, 
szerelmes biz' ő. 

Claudio. Én tudom, hogy ki szereti. 

Hebczeg. Azt én is szeretném tudni: fogadok rá, 
hogy a ki szereti, nem ismeri. 

Claudio. De bizony, még a rossz tulajdonait is ; ós 
mind ennek ellenére meghal érte. 

Herozeg. Akkor kiterítik, arczczal fölfelé. 

Benoze. Erre bizony nem fájna a fogam. (Leonatóhoi.) 
Uram bátyám, jöjjön velem egy kissé : megtanultam 
nyolcz-kilencz okos szót, azt szeretném elmondani, 
hanem e vessző-lovagoknak nem szükség hallaniok. 

(Benaie és Leomto el.) 

Hebozeg. Fogadok, hogy Beátriszt kéri meg tőle. 
Claudio. Bizonyosan. Héro és Margit azóta elvégez- 

ték szerepöket Beátriszszal, s akkor a két morgó medre 
nem harapja meg egymást, ha találkoznak. 

János jő. 

János. Fölséges bátyám, fogadja üdvözletem 9 . 

Heeczbo. Jó estét, öcsém. 

János. Ha ideje engedi, szólani óhajtok vele. 

Heeczbo. Négy szem közt ? 

János. Ha úgy tetszik ! Egyébiránt Claudio gróf hall- 
hatja, mert őt illeti, a mit mondani akarok. 

Heeczeo. Nos, mi az ? 

János (OUndióhoi). On holnap szándékozik megesküdni ? 

Heeczbg. A mint te is tudói 

János. Bizony nem tudom, ha ő megtudja, a mit én 
tudok. 

Claudio. Ha valami akadály van, kérem, fedezze föl. 

János. Meglehet, ön azt hiszi, hogy én nem vagyok 
jó embere ; ez majd kiderül utóbb, s jobbat fog tartani 
rólam, mostani tettem után. A mi bátyámat illeti, ő, 
úgy tudom, kegyeli önt és jóindulatú szívvel segítette 
létrehozni tervezett házasságát. Bizonyára füstbe ment 
terv, kárba veszett fáradság. 

Hebozeg. Miért, mi a baj ? 

János. Azért jöttem, hogy ezt megmondjam; tehát 
rövidre fogva a szót (mert már is soká beszélünk róla) 
az a kisasszony hfitelen. 

Claudio. Ki ? Héro ? 

János. Épenségesen az. Leonato Hérója, az ön 
Hérója, egész világ Hérója. 

Claudio. Hűtelen ? 

Hkbczeg. Eb én. a mint az eLje^TZtscen segítenélek, 
veled leszek meggyalázása ban is. 

János. Nem becsmérlem tovább, míg önök is tanúim 
nem lesznek: Tárjanak békén éjfélig, s a jövendő hadd 
mntassa meg magát. 

Hebczbg. Oh ellenünk fordult nap ! 

Claudio. Oh váratlanul jött szerencsétlenség! 
. János. Oh jókor elhárított csapás! ezt fogják flnftk 
mondani, ha látták, a mi rajok vár. 



ál() SOK HŰHÓ SKMMIÉRT. 



III. SZÍN. 

Utcza. 
Galagonya, Bunkós és két Őr. 

Galagonya. Hű és igaz emberek vagytok ? 

Bunkós. A bizony : mert különben jaj volna nekik ; 
testestül, lelkestül a pokolra kárt hoznának. 

Galagonya. Még ez nagyon kevés büntetés lenne, ha 
csak egy mákszemnyi törvényes lépést elkövetnének is, 
minekutána őrnek álltak a herczeg szolgalatjába. 

Bunkós. No hát, adja meg kend nekik a szükséges 
kiutasításokat, Galagonya szomszéd. 

Galagonya. Először is, ki volna köztetek a legbizal- 
masabb ember, a ki megfelelne a biztosi állománynak ? 

1. Őr. Bodag János, uram, vagy Kormos György, 
mert azok írni-olvasni tudnak. 

Galagonya. Lépj elő, Kormos szomszéd. Az Isten 
téged szép névvel áldott meg; de a szépség a szerencse 
ajándéka; hanem az írás-olvasás, az már a természet- 
től jön. 

2. Or. Biztos uram, én mind a kettővel — 
Galagonya. Meg vagy áldva : tudom, hogy ezt akar- 
tad mondani. No jól van : a mi a szépségedet illetmé- 
ny ezi, adj hálát Istennek és ne dicsekedj' vele; a mi 
pedig az írást-olvasást, ezt se tüntesd ki, csak olyan- 
kor, ha az ilyen hivalkodásra semmi szükség sincs. 
Minekutána tehát téged tartanak a legügyesebb és leg- 
illetéktelenebb embernek, hogy az őrjárat biztosává 
kineveztessél, tehát te viszed a lámpást. Ez lészen az 

utasításod. Minden gyanús vagy másképen jellemes 
egyént letartóztattok; minden embert megállíttok a 
herczeg nevében. 

2. Őr. De hát ha nem áll meg? 

Galagonya. Akkor nem vesztek róla tudomást, csak 
eresztitek tovább, és rögtön összehíván az egész őrsé- 
get, hálát adtok az Istennek, hogy egy gazembert le- 
ráztatok a nyakatokról 

Bunkós. Mert ha a kiáltásra meg nem áll, akkor nem 
is a mi herczegünk alattvalója az. 

Galagonya. Úgy van; nekik pedig mással semmi 
közük, csak a mi herczegünk alattvalóival. Aztán lár- 
mát ne üssetek az utczán, mert az őrségnek a hangos 
beszéd és fecsegés szorosan tiltatik és szigorúan meg- 
h agyatik. 

2. Or. Nem is beszélgetünk mi, inkább alszunk: 
tudjuk mink, hogy mi a hű bakter kötelessége. 

Galagonya. No lám, úgy beszélsz, mint valamely 
régi kipróbált bakter ; mert a ki alszik, az csakugyan 
nem tehet semmi kárt ; csak arra vigyázzatok, hogy a 
dárdátokat el ne lopják. Aztán sorba néztek minden 
korcsmát és a hol részeg embereket találtok, haza kül- 
di tek, hogy feküdjenek le. 

2. Or. De hát ha nem akarnak menni ? 

Galagonya. Akkor ott hagyjátok, míg kijózanodnak. 
Ha pedig nem illedelmesen találnának beszélni veletek, 
mondjátok nekik, hogy nem néztétek volna őket olyan 
embereknek. 
- 2. Or. Értem, kérem alásan. 

Galagonya. Ha tolvajjal találkoztok, hivatalos hatal- 

mátoknál fogva, bátran gyanúba foghatjátok, hogy nem 
becsületes ember ; ilyen fajta emberekkel pedig minél 
kevesebbet érintkeztek, annál nagyobb becsületetekre 
válik. 

2. Őr. Ha megismerjük, hogy tolvaj, ne fogjuk el? 

Galagonya. Hivatalotoknál fogva voltaképen meg- 
tehetitek ; csakhogy a ki szurokhoz nyúl, elkeveri ma- 
gát. Legbékeségesebb útja-módja, ha tolvajt fogtok, reá 
hagyni, hadd mutassa meg, mi a mestersége, hadd 
lopózzék el tőletek. 

Bunkós. Kendet, komám, mindig ilyen irgalmas 
szívűnek ismerték. 

Galagonya. Én bizony meg nem fojtanék egy ebet a 
magam jószántából, inkább meg egy olyan embert, a 
ki valamely törvényességet elkövet. 

Bunkós. Aztán, ha az éjjel valami gyereksírást hal- 
latok, szóljatok a dajkának, hogy csillapítsa le. 

2. Őr. De hátha alszik a dajka és nem hallgat ránk? 

Galagonya. Akkor odább mentek békeséggel, hadd 
költse föl a gyereksírás: mert a melyik juh nem hallgat 
a bárányára, ha béget, soha sem felel az a farkasnak, 
ha ordít. 

Bunkós. E már igaz. 

Galagonya. Eddig tart az utasítástok. Kend, biztos, a 
herczegnek saját személyét figurázza : ha az éjszaka a 
herczeggel találkozik kend, azt is megállíthatja. 

Bunkós. Nem a : azt istók-ugyse nem állíthatja. 

Galagonya. Ot garast teszek egyre, akárki előtt, a 
ki a regulamentát tudja, hogy megállíthatja: már 
tudniillik nem a herezeg akaratja ellenére, mert hi- 

szén az őrnek nem szabad megsérteni senkit, az pedig 
sértés volna, hogy az embert akaratja ellenére meg- 
állítsa. 

Bunkós. Istók-márja-ugyse, a biz' igaz. 

Galagonya. Ha, ha, ha ! No atyafiak, jó éjszakát ; ha 
pedig valami különös fontos dolog fordulna elő, jelent- 
sétek nekem. Jól rendbe szedjétek magatokat; jó éjsza- 
kát. Jöjjön kend, szomszéd. 

2. Or; Tudjuk már, uram, a kötelességünket ; gye- 
rünk, üljünk ide a templom padjára két óráig, akkor 
aztán haza megyünk aludni. 

Galagonya. Még egy szóra, becsületes atyafiak. Kü- 
lönösen vigyázzatok Leonato úr háza körül, mert ott 
holnap lakodalom lesz, annálfogva sokan megfordul- 
nak ott az éjjel. Legyetek héberek. Adjon Isten! (Gala- 
gonya öb Bunkót el.) 

Borachio és Konrád jönnek, 

Boeaohio. Hej, Konrád ! 

1. Ők (halkan). Pssz I Meg ne mozduljunk. 

Borachio. Konrád, merre vagy? 

Konrád. Itt, no, a könyöködnél. 

Borachio. Éreztem ugyan, hogy viszket a könyököm, 
de azt gondoltam, attól van, hogy dicsérnek. 

Konrád. Erre most adós maradok a felelettel ; csak 
mondd tovább, a mit elkezdtél. 

Borachio. Állj ide az eresz alá, mert permetez az 
eső ; mindent elmondok olyan igazán, akár egy részeg 
ember. 

1. Őr (halkan). Valami árulás, atyafiak: egy kukkot se! 

Börachio. Hát tudd meg, hogy én János herczegtől 
ezer aranyat kaptam. 

Konrád. Hogy lehet valamely gazságnak ilyen nagy 
ára? 

Boraohio. Inkább azt kérdezd, hogy lehet valamely 
gazság ilyen gazdag: mert ha a gazdag gazember rá- 
szorul a szegényre, a szegény olyan árat szabhat, a 
milyet akar. 

Konrád. No ezt csodálom. 

Börachio. Látszik, hogy még nem vagy beavatva. 
Nos, de azt úgy-e tudod, hogy a kalap, az inggallér 
vagy az öltöny divatja semmi? 

Konrád. De igen : ruházat. 

Boraohio. Nem, nem ; én a divatot értem. 

Konrád. A divat, az meg divat. 

Boraohio. Teringettét! ez olyan, mintha én azt mon- 
danám : a bolond, az meg bolond. No, hát látod-e, mi- 
lyen alakos tolvaj ez a divat. 

1. Őr (halkan). Ahá! én jól ismerem ezt a herr fon 
Alakost : kötni való tolvaj már hét esztendő óta ; úgy jár 
elő s hátra, mint valami uri ember. Emlékezem a nevére. 

Boraohio. Nem hallottál valami szót? 

Konrád. Nem, a vitorla csikorog a ház tetején. 

Boraohio. Hát, mondom, látod-e, milyen alakos 
tolvaj a divat? Hogy megszédíti a fiatalság eszét, tizen- 
négy és harminczöt óv között? Néha úgy öltözteti őket, 
mint Farao katonái vannak öltözve amott a füstös 
olajfestményen; néha úgy, mint Bél papjai az ő tem- 
plom ablakán ; néha pedig, mint a megkopasztott Her- 
kules a molyette fakó szőnyegen. 

Konrád. Mind elhiszem ; azt is tudom, hogy a divat 
több ruhát elnyű, mint az emberek. De nem szédített-ó 
meg magadat is a divat, hogy kitérsz a beszédedből s 
a divatról kezdesz szólani ? 

Borachio. Nem, engem ugyan nem. Nos, hát annyi 
volt az eset, hogy én az éjjel szerelmeskedtem Margit- 
tal, Héro kisasszony társalgónőjével, Héro neve alatt ; 
ő kihajol hozzám kisasszonya ablakából, jó éjszakát 
kivan ezerszer is . . . Ej, bolondul kezdtem a dolgot: 
azt kellett volna először elmondanom, hogy a herczeg, 
meg Glaudio, meg az én gazdám, János herczeg terve 
szerint kiállítva, elhelyezve és megbabonázva, hogyan 
nézték a szerelmes találkozást távolról a kertben. 

Konrád. És Margitot Hérónak gondolták? 

Boraohio. Eettejök annak, a herczeg és Glaudio ; de 
az ördög, a gazdám, jól tudta, hogy Margit. így aztán 
részint gazdám esküje, mely előre megbabonázta őket, 
részint a sötét éjszaka, mely megcsalta őket, de főleg 
az én furfangosságom, mely János herczeg minden rá- 
galmait megerősíté, roppant dühbe hozta Glaudiót: 
esküdözött, hogy, a mint már ki volt tűzve, holnap el- 
megy a templomba, s ott az egész gyülekezet előtt 
becsteleníti meg Hérót azzal, a mit az éjjel látott, s 
akkor haza kergeti férj nélkül. 

1. Őr. Megállj ! A herczeg hevében, megálljatok ! 

2. Őr. Elő kell hívni az őrvezető urat. A legvesze- 
delmesebb bűnkisértetet fedeztük fel, a milyet valaha 
a város hallott. 

1. Őr. Bizonyos Alakos nevű az egyik; jól ismerem, 
göndör haja van neki. 

Konrád. Barátim, uraim . . . 

2. Őr. Majd előhozatjuk mi kenddel azt az alakost, 
ezt már fogadom. 

Konrád. Barátaim . . . 

1. Őr. Ne beszéljen: a mi hivatalunk szigorúan en- 
gedelmeskedni mindenkinek, a kit bekísérünk. (Mind el.) 

IV. SZÍN. 

Szoba Leonato házában. 
Héro, Margit és Ursula. 

Héro. Édes Ursula, ébreszd föl Beátriszt és kérd 
meg, hogy keljen föl. 

Ursula. Megyek, kisasszony. 

Héro. Kérd, hogy jöjjön ide. 

Ursula. Igenis. (Unnia el.) 

Margit. Én úgy gondolom, hogy a másik galléra 
jobban állna. 

Héro. Nem, nem, édes Margitom, én ezt akarom föl- 
tenni. 

Margit. Pedig bizony-bizony nem olyan jó; fogadom, 
hogy Beátrisz kisasszony is azt mondja. 

Héro. Beátrisz balga és te is az vagy. Nekem másik 
nem kell, csak ez. 

Margit. Az új fej díszét rendkívül szeretem, csak a 
haja volna hozzá kissé barnább. A ruhája pedig külö- 
nösen szép szabású. Én láttam a milánói herczegnő 
ruháját, a mit oly nagyon magasztalnak. 

Héro. Oh az remek, azt mondják. 

Mabgit. A, biz' Isten, csak hálóköntös az önéhez : 
csupa arany, csupa hímzés, áttörve ezüsttel, megrakva 
gyöngygyei, alsó újjá, felső újjá, körűi a fodra; az egész 
kékkel díszítve ; de ami a finom, simuló, kecses, kitűnő' 
szabást illeti, az öné megér tíz olyat. 

Héro. Adja Isten, hogy jó kedvvel viselhessem, mert 
a szivem rendkívül nehéz. 

Margit. Nehezebb is lesz, ha a nász terheli. 

Híro. Pfi, nem szégyenled magad* ? 

Margit. Miért, kisasszony ? hogy tisztességesen be- 
szélek ? Nem tisztességes-e a nász még a koldusnál is ? 
Jegyese nem tisztességes-e nász nélkül is ? Talán azt 
akarta volna, hogy «férj»-et mondjak? Eossz magya- 
rázat nem csavarhatja el az igaz beszédet. Én nem 
sértek senkit. Van-e abban valami sértés: « nehezebb, 
ha nász terheli ?» Nincs, biz abban nincs, csak az igazi 
férj legyen és az igazi feleség ; máskép, az igaz, nem 
nehéz, hanem könnyelmű. Kérdezze meg Beátrisz 
kisasszonytól, itt jön. 

Beátrisz jő. 

Héro. Jó reggelt, Beátrisz. 

Beátrisz. Jó reggelt, édes húgom. 

Héro. Nos, mi ez? miért beszélsz ilyen méla hangon? 

Beátrisz. Kiestem a vígabb hangból. 

Margit. Kiesett, mert beleesett : «A szerelem sötét 
verem, benne vagyok, beleestem. » Dalolja, majd tán- 
czolok hozzá. 

Beátrisz. De kész volnál beletánczolni. (Héróhoz.) Mind- 

járt öt óra, húgom : ideje, hogy készen volnál. Én iga- 
zán beteg vagyok. 

Margit. Mije fáj ? Mire fáj ? 
* Beátrisz. Elég, ha fáj. 

Margit. Talán renegát lett a férfigyülölőből ? Akkor 
az éjszaki csillagban sem bizhatik többé a hajós. 

Beátrisz. Hogy' érted ezt? 

Margit. Sehogy, sehogy. Adja meg az Isten minden 
szívnek, a mit kivan ! 

Héro. Ezt a keztyűt a gróf küldte : az illata kitűnő. 

Beátrisz. Én nem érzem, náthám van, meg vagyok 
hűlve. 

Margit. Meg ám, de nem a férfiak iránt. 

Beátrisz. Uram, teremtőm ! Mióta adtad magad' így 
a szójátékra ? 

Margit. Mióta ön egészen felhagyott vele. Talán nem 
jól áll? 

Beátrisz. Igen rikító. Főkötő kellene hozzá. — De 
ón igazán beteg vagyok. 

Margit. Vegyen lepárolt Carduus Benedictus kórót, 
s tegye a szívéhez : ez az egyetlen enyhítő a bajára. 

Hero. Ez megint tövis Beátrisznak. 

Beátrisz. Benedictus ! Miért Benedictus ? mi lappang 
e Benedictus alatt ? 

Margit. Ej, dehogy lappang, nem lappang az alatt 
semmi : nem egyéb, mint egy ezerjó tövis. Talán azt 
gondolja, hogy én szerelmesnek gondolom; pedig nem 
vagyok bolond olyat gondolni, a mit tudok ; sőt igazán, 
ha a lelkemet kigondolkoznám, sem tudnám gondolni, 
hogy ön szerelmes, vagy szerelmes tudna lenni. De 

hiszen Bencze úr is ilyen volt, s mégis, most ő is csak 
férfi lett ; esküdözött, hogy meg nem házasodik soha, s 
mégis most már, vadsága mellett is, megeszi az ételét 
morgás nélkül. En nem tudom, megváltozhatik-e ön 
is ; de nekem úgy tetszik, hogy a szeme olyanformán 
kezd állani, mint más leányé. 

Beátrisz. J^-de nyargal a nyelved ! 

Margit. Nem jár rossz úton. 

Ursula jő, 

TJrsula. Kisasszony, vonuljon a szobájába : a her- 
czeg, a gróf, Bencze úr, János úr és a városnak minden 
lovagja eljöttek, hogy .kegyedet templomba kisérjék. 

Héro. Segítsetek öltözni, kedves rokon, jó Margitom, 

jó Ursulám. (Mind el.) 

V. SZÍN. 

Más szoba Leonato házában. 
Leonato, Galagonya és Bunkós. 

Leonato. Nos, mit akarnak, emberséges szomszéd ? 

Galagonya. Biz* én, uram, valamely bizodalmas tuda- 
tást akarok közlekedni, uraságodat illetőleg. 

Leonato. Csak röviden barátom, mert lássák, nagyon 
el vagyok foglalva. 

Galagonya. Hát, uram, úgy van az. 

Bunkós. Igenis, úgy biz' az, uram. 

Leonato. De mi, ós hogy, édes barátaim? 

Galagonya. Ne vegye rossz néven, uram, hogy Bun- 
kós kollégám nem szól egyenest a dologhoz : öreg em- 

Arpny László összes müvei. V. lo 



226 SOK HŰHÓ SEMMIÉRT. 

ber már, és az elméje nem épen olyan tompa, mint 
Isten segítségével, én óhajtanám : de különben mond- 
hatom, olyan becsületes ember, mint orczáján a bőr. 

Bunkós. Igenis, hála Istennek, vagyok olyan becsü- 
letes ember, mint akárki fia, vagyis a ki megőszült és 
még sem becsületesebb nálam. 

Galagonya. Comparatio est odorosa, azt mondja a 
deák, barátom Bunkós. 

Leonato. Szomszéd uram, kegyelmetek nagyon hosz- 
szadalmasak. 

Galagonya. Köszönöm a jó akaratát, uram: mi csak 
az igénytelen herczeg szolgái vagyunk; de igaz lel- 
kemre mondom, ha olyan hosszadalmasak és magasz- 
tosak volnának is, mint a király, azt is mind uraságod - 
nak szentelném. 

Leonato. Minden hosszadalmasságát nekem ? 

Galagonya. Igenis, ha ezerszer annyi volna is : mert 
jól tudom, hogy uraságod a legjobb hírnévvel van 
bélyegezve az egész városban, ós ámbár én csak sze- 
gény ember vagyok, lelkemből örülök neki. 

Bunkós. Magam is, uram. 

Leonato. Szeretném már hallani, mi a mondani 
valójok ? 

Bunkós. Hát, uram, őrjáratunk az éjjel két olyan csa- 
vargó gazembert fogott el, a milyen nincs több Mes- 
sinában, azonban kivéve uraságod becses személyét. 

Galagonya. Jó öreg ember, uram ; de lám, beszólni 
akar: híjába, a mint mondani szokták, vén embernek 
meghígul a veleje. — Az igaz, hogy a világ még nem 
látott olyat. Jól mondod, Bunkós szomszéd. De csak 

engedj engem szólani: látod, ha két ember ül egy 
lovon, az egyiknek hátul kell ülni. — Igazán, uram, 
becsületes egy ember, nála becsületesebb, Isten bizony 
még nem evett kenyeret, de hát Isten akaratában meg 
kell nyugodni: minden ember nem lehet egyforma. 
Ugy-e, jó szomszéd? 

Leonato. Igazán, szomszéd, ő még rövid kendhez 
képest. 

Galagonya. Űgy-e, uram, rövidségben van? Hja, 
Isten ajándéka! 

Leonato. Nekem mennem kell. 

Galagonya. Csak egy szóra, uram. Hát őrjáratunk, 
kérem alásan, az éjjel két gyanús embert tartóztatott 
le : azokat ma délelőtt uraságod jelenlétében akarjuk 
tárgyalni. 

Leonato. Csak végezzék magok a tárgyalást és tudó- 
sítsanak róla ; most, a mint láthatják, nagyon sietek. 

Galagonya. Meglesz, uram. 

Leonato, Igyanak egy pohár bort, ne menjenek el 
addig. No, Isten áldja meg. 

Egy Hírnök jő. 

Hírnök. Uram, a násznép már várja, hogy leányát 
az esküvőre vezesse. 

Leonato. Eögtön ott leszek ; készen vagyok. (Leonato 

és a Hírnök el.) 

Galagonya. Eredj, kolléga, siess Kormos Ferenczhez ; 
mondjad, hogy jöjjön tintástul, pennástul együtt az 
őrházhoz : most a mi feladatunk ezen embereket tár- 
gyalni, . 

15* 

Bunkós. Még pedig okosan, nagy rovatossággal. 

Galagonya. Nem kíméljük az eszünket, ne félj : van 
itt (homlokára mnt&t), a mi sarokba szorítsa őket. Csak hozd 
el ama jeles írót, hadd fogalmazza a kihallgatás edző- 
könyvét. Gyertek utánam az őrházhoz. (Elmennek.) 



NEGYEDIK FELVONÁS. 

I. SZÍN. 
Egy templom belseje. 

Péter herczeg, János, Leonato, Szerzetes, Claudio, 
Bencze, Héro, Beátrisz és többen. 

Leonato. Csak röviden, tisztelendő Ferencz atyám, 
csupán az esketési szertartást ; majd a különös okta- 
tást elmondhatja azután. 

Szerzetes. Érdemes ifjú, komoly szándékod nőül 
venni e leányzót, a ki jobbodon áll? 

Claudio. Nem. 

Leonato. Mit? Úgy \ Igaz ! Nem a jobbján, csak jobbja 
mellett. Természetes. 

Szerzetes. Derék hajadon, komoly szándékod férjhez 
menni ez ifjúhoz, a kinek jobbján állasz ? 

Héro. Igen. 

Szerzetes. Ha valaki közületek valamely akadályt 
tud e házasság ellen, fedezzétek föl igaz lelkiismerete- 
tek szerint. 

Claudio. Tud-e kegyed valamit, Héro ? 

Héro. Nem, uram, semmit. 

Szerzetes. Tud-e valamit a gróf úr? 

Leonato. Bátran felelhetek helyette én : semmit ! 

Claudio. Oh ! milyen bátor némely ember ! milyen 
bátran tesz valamit az ember ! mit nem tesz az ember, 
nem tudva, hogy mit tesz ! Ej, ha ! 

Bbnozb. Te az indulatszókat gyakorlód ? A nevetésre 
ezek azok : ha, ha ! he, he ! 

Claudio. Eh, félre most pap! Hallod-é, apa: 

Szorongás nélkül, tiszta szivvel adnád 

E hajadont, leányodat, nekem? 
Leonato. Olyan tisztán, mint nékem Isten adta. 
Claudio. S mit adjak érte én, minek becse 

Megérje ezt a dús ajándokot? 
Herczeg. Mást nem, ha csak őt vissza nem adod. 
Claudio. Fölséged a legszebb hálára oktat. — 

Ne, apja, lányod : fogd, vedd vissza hát ; 

Ne adj barátodnak rohadt narancsot : 

Csak sziné, máza ő a szűz-erénynek ! 

Nézd, mint irúl-pirúl itt szűz gyanánt : 

Oh mily nemes valóság látszatával, 

Hogy tudja a rút bűn magát takarni ! 

E felszökő vér, mint szemérmetes jel 

Nem vall-e szűz erényt ? így látva őt, 

Nem esküdnétek-é mindannyian 

E küljelekre, hogy szűz ? Hajh, nem az. 

A kéjes ágy hevét ismeri már: 

Ez a pirulás vétek, nem szemérem. 
Lhonato. Ejh, mit akarsz, uram? 
Claudio. Nem venni őt el ! 

Nem kötni lelkem* egy feslett személyhez. 
Leonato. Oh, jó uram, ha tán próbára tetted, 

S leküzdve a leányi ellenállást, 

Szüzességét legyőzted . . . 
Claudio. Jól tudom, 

Hová czélzasz? ha én ejtem meg őt, 

Már, nemde, engem mint férjét ölelt, 

8 előleges bűnét ez mentheti ? 

Nem, Leonato : 

Sohsem kísértem meg ledér szavakkal ; 

Mint bátya húgát, úgy illettem őt, 

Szűz érzelemmel és szemérmesen. 
Héro. Mutattam-é én is mást ön iránt? 
Claudio. Hah, tettető ! írásba adtam volna : 

Előttem égből szállt Diána voltál, 

Oly tiszta, mint bimbó feslés előtt ; 

De féktelenebb vagy véred hevében, 

Mint Yénus, és azon korcs állatok, 

Melyek vadult ösztönnel űzekednek. 
Héro. Uram, rosszul van-é, hogy igy csapong ? 
Claudio. Oh herczeg úr, szóljon. 
Hebczbg. Mit szóljak én ? 

Lesújtva állok, a ki közbe-jártam, 

Hogy egy rimához fűzzem jó barátom'. 
Leonato. Oh, mondva volt ez, vagy csak álmodom ? 
JXnos. Mind mondva volt és mind való, uram. 
Benoze. Ez furcsa esküvő ! 
Héro. Való ! Oh Isten ! 

Claudio. Leonato, nézz meg : én állok-é itt ? 
A herczeg-é ez ? ez meg öcscse-é ? 
Ez Héro arcza ? a szemünk mienk-é ? 
Leonato. Mind úgy van, az ; de hát miért, urain? 

Claudio. Hadd adjak egy kérdést lányodnak, és 

Te, mint nemzője, atyja, birt hatalmad 

Által parancsold, hogy híven feleljen. 
Lbonato. Parancsolom: tedd azt, ha gyermekem 
Héro. Oh Isten, irgalmazz, mily fakgatás ! |vagy. 

Mi czélotok van e kínvallatással? 
Claudio. Szóljon valót, a mint illik nevéhez. 
Héro. Nem Héró-ó az ? E nevén ki ejthet 

Foltot jogos vád által? 
Claudio. ő maga, 

Héro ejt foltot a Héro erényén. — 

Miféle férfival beszélt, tizenkét 

S egy óra közt az éjjel, ablakából? 

Feleljen erre, hogyha tiszta szűz ! 
Héro. Én nem beszéltem akkor senkivel. 
Herczeg. No úgy nem is vagy tiszta. — Leonato 

Sajnos, hogy hallanod kell. Esküszöm, 

Én és öcsém és e megcsalt nemes gróf 

Láttuk, hallottuk őt az éjszaka 

Beszélni ablakából egy suhanczczal, 

Ki, mint egész szabad szájú lator, 

Elmondta, hogy találkoztak galádul 

Ezerszer is, titokban. 
János. Fúj, uram, 

Említni sem lehet, se szólni róla. 

Nem volt szavokban annyi a szemérem, 

Hogy elmondhassuk durvaság ne'kül. 

Sajnálom e kihágást, szép kisasszony. 
Claudio. Oh Héro, mily Héro lettél vala, 

Ha külső bájaidnak csak felét is 

Szived s eszed foglalta volna el I 

Élj boldogul, legszebb, legszennyesebb ! élj, 

Te tiszta vétek, te vétkes tisztaság ! 

Miattad kaput zárok a szerelemnek, 

Pilláimon fog függni a gyanú, 

Mely bármi bájt bűnné változtat át, 

Hogy ne lehessen vonzó, kellemes. 
Leonato. Nincs tőrötöknek számomra hegye ? 
Beatrisz. Húgom, mi lelt? Ah! ime összeomlik. 

(Héio elájul.) 

János. Gyertek, jerünk. A bűn napfényre jötte 

Elnyomta lelkét. (Péter heroieg, János és Olaudio el.) 

Bencze. Hogy van a kisasszony. 

Beatrisz. Talán meg is halt. Bácsi, jaj, segítség I — 

Héro, no, Héro ! — Bácsi ! — Bencze úr ! 
Leonato. Oh sors, ne vedd le a. súlyos kezed ! 

Halál a legjobb fátyol szégyenére, 

Mit csak kivánhatok. 
Beatrisz. Hogy vagy, kedves Héro ? 
Szerzetes. Kisasszony, csendesen. 
Leonato. Még föltekintesz ? 

Szerzetes. Igen : miért ne tekintene föl ? 
Leonato. Mért? Nem kiált-e minden földi tárgy 

Szégyent reá? Hát tudj a-é tagadni 

A bűnt, mi vérében van bélyegezve ? 

Héro, ne éledj, föl ne nyisd szemed' ! 

Ha gondolnám, hogy meg nem halsz azonnal, 

Hogy életed erősebb szégyenednél : 

Magam szegném, átkom nyomában, élted*. 

Zug'lódtam-é, hogy nincs, csak egy leányom? 



234 SOK HŰHÓ SEMMIÉRT. 

Gáncsoltam a fukar természetet ? 

Oh, sok vagy egynek is ! Mért volt csak egy is ! ? 

Miért valál olyan kedves szememnek? 

Mért nem fogadtam föl kegyes kezekkel 

Egy koldus fajzatát, kapum küszöbjén ? 

Ha azt gyalázat foltja szégyenítné, 

Azt mondanám : «Egy íze sem enyim, 

E szenny idegen ágyékból ered ! » 

De, oh, enyim ; szerette és dicsért 

És nagyratartott lányom ; annyira 

Enyim, hogy ahhoz mérve, én magam 

Nem vagyok magamé ! Oh elbukott 

A tinta-posványban, hogy tengereknek 

Kevés az árja őt tisztára mosni, 

Kevés a sója már üdén megóvni 

Rohadni kezdő húsát. 
Bbncze. Csillapulj, 

Uram. Csodálat lep meg engem is, 

De nem tudok reá mit mondani. 
Beátrisz. Oh, húgom ellen mindez rágalom. 
Bbnozb. On egy szobában hált vele az éjjel? 
Beátrisz. Nem, most az egyszer nem ; de tegnapig. 

Tizenkét hónap óta minden éjjel. 
Leonato. Bizonyság, új bizonyság. Még erősb lett 

Az, a mit úgy is vas-kapocs szorít. 

Hazudna-é a herczeg s Claudio, 

Ki úgy szerette őt, hogy itt midőn 

Elmondta szennyét, könynyel mosta azt. 

El, el ! hadd haljon itt. 
Szerzetes. Hallgass meg engem. 

Azért maradtam eddig hallgatag, 

S engedtem utat a bal fordulatnak, 

Mert a leányt figyeltem : láttam, a mint 

Arczát a pír ezerszer elfutotta, 

S a szűzi szégyen angyal-tisztasága 

Ezerszer űzte vissza a pirúlást. 

Szemébe tűz gyúlt, melyben összeégjen 

A tévedés, mit szűzisége ellen 

A herczegék vallottak. Mondj bolondnak ! 

Ne adj tapasztalásomnak hitelt, 

Mely könyvek oktatását észlelés 

Által pecsótli meg ; ne hígy koromnak, 
„ Tisztemnek, állásom szentséginek : 

Ha e leány nem bűntelen lakol 

Valami szönyű tévedés miatt. 
Leonato. Barát, az nem lehet, 

Látod, maradt még benne annyi jóság, 

Hogy nem tetézi vétkes kárhozatját 

A hitszegés bűnével : nem tagadja. 

Miért akarnád mentséggel fedezni 

Azt, a mi itt áll pusztán, meztelen ? 
Szerzetes. Kivel vádolják önt, kedves kisasszony? 
Héro. Azok tudják, a kik vádolnak, én nem. 

Ha élő férfit jobban ismerek, 

Mint szűzi tisztaságom engedi, 

Ne nyerjen egy bűnöm se megbocsátást. 

Oh, én atyám, ha kiderül, hogy én 

Illetlen órán férfival beszéltem, 

Vagy bárkivel szót vált ék tegnap éjjel : 
Taszíts ki, gyűlölj és kínozz halálra. 

Szerzetes. Szörnyen csalódhattak a herczegék; 
Benoze. Eettőjök a becsület netovábbja, 

S ha bölcseségök félre van vezetve, 

A fattyú János herczeg műve az, 

Kinek rossz lelke csak gazságon áskál. 
Leonato. Én nem tudom. Ha, mit mondtak, való, 

Széttépem a leányt ; ha rágalom, 

Megbánja még a legbüszkébbikök. 

Idő nem szárította úgy ki vérem', 

Se a kor meg nem ette úgy velőmet, 

Se sors el nem rabolta módomat, 

Se sok csapás nem űzte szét barátim' : 

De még megérzik engem fölriasztva, 

Hogy lesz erő az inban, terv az észben. 

Képesség módban és bőség barátban, 

Számolni még velők. 
Szerzetes. Megállj, figyelj : 

Kövesd ez ügyben a tanácsomat. 

Hérót a herczegék holtként hagyák itt ; 

Tartsd egy időig titkon zárva őt ; 

Hirdesd ki, hogy valósággal meg is halt ; 

Mutass külsőleg is nagy gyászolást ; 

Akaszsz családod ős emlékkövére 

Gyászverseket ; tégy minden készülődést, 

Mi egy temetkezéshez tartozik. 
Leonato. Miért? mi lesz belőle? mit jelent az? 
Szerzetes. Hát (jól kivivé) a rágalmakat 

Bánatra változtatja : már ez is jó ; 

De nem ezért tűnődöm e cselen ; 

Nagyobb eredményt is szül e vajúdás : 

Ha Héro, színleg, halva fog feküdni, 

Egy perczczel aztán, hogy vádoltatott, 

Siratni, szánni, mentegetni fogja 

Mind a ki hallja ; mert az mindig úgy van : 

A meglevőt nem szoktuk megbecsülni, 

Míg birtokunkban van, de elveszítve, 

Még toldjuk a becsét ; akkor lelünk 

Oly érdemet, mi benne föl se tűnt, 

Míg a mienk volt. így jár Claudio : 

Ha hallja, hogy vádjára Héro meghalt, 

Az élet eszményképe majd be fog 

Ábrándja közé édesen lopózni ; 

A lányka életének minden íze 

Drágább alakban tűnik föl neki ; 

Szebb, meghatóbban, életteljesebben 

Fog állni lelki szemei előtt, 

Mint élve volt, s ő akkor bánkódik, 

(Ha volt valóban szenvedély szivében) ; 

Óhajtja, bár ne is vádolta volna, 

Noha igaznak tartja vádjait. — 

Tégy így tehát, s hidd el, hogy a jövendő 

Jobban kikerekíti a sikert, 

Mint azt előre ón lefesthetem. 

S ha minden más eredmény meghiúsul, 

Már a halálnak puszta föltevése 

Elfojtja a gyalázat hirdetését. 

S ha jól nem üt ki, rejtsd el leányodat, 

A mint sebzett becsületéhez illik, 

Valami zárkózott szerzetbe, távol 

Minden szemektől, nyelvtől, rágalomtól. 

Bencze. Kövesse, bátyám, e barát tanácsát ; 

S én, bár barátság s belső vonzalom köt, 

Mint tudja, a herozeghez s Claudióhoz, 

Olyan .titokban, híven közbejárok, 

Mint a saját testével lelke járhat. 

Becsületemre ! 
Leonato. Jó, tehát vezessen 

A bánat árja közt e kis fonál. 
Szerzetes. Tehát megegyez. Bajta hát, reméljen. 

Erős bajon erős szer, nem segít más. — 

Kisasszony, haljon meg, hogy újra éljen ! 

E nász csak elhaladt : tűrés, kitartás ! 

(A uersetes, Héro éa. Leonato el.) 

Bencze. Beátrisz kisasszony, ön folytonosan sír ? 

Beátrisz. Igen, és tovább is sírni fogok. 

Bencze. Óhajtom, hogy ne. 

Beátrisz. Nincs igaza : ez nekem jól esik. 

Bencze. Igazán, azt hiszem, hogy szép rokonát csak 
bántalmazták. 

Beátrisz. Oh, hogy lekötelezne az, a ki igazságot 
szerezni neki ! 

Bencze. Volna-e út ilyen barátságot tanúsítani ? 

Beátrisz. Igen egyenes út, de nincs ilyen barát. 

Bencze. Megteheti-e férfi ? 

Beátrisz. Férfi feladata, de nem az öné. 

Bencze. A világon semmit sem szeretek úgy, mint 
önt. Nem különös ez ? 

Beátrisz. Olyan különös, mint a - — nem tudom mi. 
Én is csak úgy mondhatnám, hogy semmit sem szeretek 
úgy, mint önt; de ne hígye, pedig nem hazudok; nem 

vallok semmit, nem is tagadok semmit. — Nagyon bú- 
sulok a húgomért. 

Bencze. Istenemre, Beátrisz, te szeretsz engem. 

Beátbisz. Ne esküdjék, megbánja. 

Bencze. Esküszöm, hogy szeretsz ; az bánja meg, a 
ki tagadni meri, hogy szeretlek. Parancsolj : megteszek 
érted akármit. 

Beátbisz. Ölje meg Claudiót. 

Bencze. Hah ! nem a széles világért ! 

Beátbisz. Engem öl meg, ha megtagadja. Isten önnel I 

Bencze. Maradjon, édes Beátrisz. 

Beátbisz. Már elmentem, bár itt vagyok. Önben egy 
szikra szerelem sincs. Kérem, bocsásson. 
. Bencze. Beátrisz ! . . . 

Beátbisz. Igazán, menni akarok. 

Bencze. Előbb béküljünk meg. 

Beátbisz. Könnyebb bókülni velem, mint megvívni 
ellenségemmel. 

Bencze. Glaudio ellenséged? 

Beátbisz. Hát nem tetőtől talpig gazember-e az, a 
ki legyalázta, rágalmazta, megbecstelenitette rokono- 
mat? Oh, bár férfi volnék! íme: kezén hordozza őt, 
mig a kézfogóig jutnak, s akkor nyilvános váddal, mez- 
telen rágalommal, kérlelhetlen gazsággal ... Oh Iste- 
nem, bár férfi volnék ; a piacz közepén enném meg a 
szivét. 

Bencze. Hallgasson meg, Beátrisz . . . 

Beátbisz. Férfival beszélt az ablakából : szép beszéd. 

Bencze. De Beátrisz ! . . , 

Beátrisz. Édes Héróm! — Megsértik, gyalázzák, 
megsemmisítik. 

Benoze. Beát . . . 

Beátrisz. Herczegek és grófok ! Bizonyosan, herczegi 
tanúskodás, szépséges gróf, mézes-mázos udvarló, bi- 
zonyosan. Óh, bár férfi lehetnék érette ! vagy volna 
egy barátom, a ki férfi lenne érettem ! De a férfiasság 
udvarlásra olvadt, a bátorság bókokra, s a férfiak csupa 
nyelvvé változtak, csak szépet tesznek ; mai nap az 
már vitéz, mint Herkules, a ki nagyokat mond s meg- 
esküszik rá. Engem férfivá nem tehet a vágy : azért, 
mint nőt, megöl a bú. 

Bencze. Maradj, kedves Beátrisz. íme a kezem, es- 
küszöm reá, hogy szeretlek. 

Beátrisz. Használja hát szerelmemért másképen, 
mint hogy esküszik reá. 

Benoze. Lelkéből gondolja ön, hogy gróf Claudio 
rágalmazta Hérót ? 

Beátrisz. Igen, olyan bizonyosan, mint a hogy lel- 
kem vagy gondolatom van. 

Bencze. Elég ! Mindenre kész vagyok : kihívom őt. 
Engedje kezét megcsókolnom, s aztán indulok. E kézre 
esküszöm, Claudio drágán fog nekem számot adni. 
A mint hall felőlem, úgy vélekedjék rólam. Menjen, 
vigasztalja húgát; nekem azt kell beszélnem, hogy 
Héro meghalt. Isten önnel. (El.) 

II. SZÍN. 

Börtön. 

Galagonya, Bunkós, Egy Jegyző, hivatalos ruhákban, 

Két ör, Konrád és Borachio. 

Galagonya. Megjelent az egész vizsgáló bizomány. 

Bunkós. Oh, széket és párnát a jegyző úrnak. 

Jegyző. Hol vannak a vádlottak ? 

Galagonya. Én vagyok, kérem alásan, és a társam. 

Bunkós. Igenis, mi fogjuk vádolni az előterjesztést. 

Jegyző. De hol vannak a kihallgatandó bűnösök? 
Hozzátok ide a biztos úr elé. 

Galagonya. Igen hát, hozzátok őket elém. — Mi a 
kend neve, barátom? 

Bobaohio. Borachio. 

Galagonya. Kérem, írja: Borachio. Hát a kendé, 
ticzkó ? 

Konrád. Én nemes ember vagyok, uram, a nevem 
Konrád. 

Galagonya. írja : nemes ember Konrád úr. — Uraim, 
bíznak-e kendtek az Istenben ? 

Konrád, Borachio. Igen, uram, reméljük. 

Galagonya. írja: remélik, hogy bíznak az Istenben; 
de az Istent elől írja: mert Isten őrizz , > hogy az Isten 
előbb ne menjen ilyen gazembereknél! — Uraim be 
van bizonyítva, hogy kendtek nem sokkal jobbak a 
csaló csavargóknál ; azonban erről bővebb vád is forog 
fenn. Mivel védhetik kendtek magukat ? 

Arany László összes művei. \. »6 

Konrád. Eöviden azt mondjuk, uram, hogy nem va- 
gyunk azok. 

Galagonya. Bámulatos furfangos ficzkó, higyék el ; 
de majd kiforgatom én. — Jöjjön kend ide, bűnös, 
hadd beszéljek a fejével: hát azt akarom mondani, 
hogy kendteket csaló csavargóknak vádolják. 

Borachio. Mondom, uram, nem vagyunk azok, 

Galagonya. Jól van, álljon félre. — Ezek, Isten bi- 
zony, egy nótát fúnak. Felírta, hogy ők nem azok ? 

Jegyző. Biztos uram, nem helyes úton kezdi a vizs- 
gálatot ; hivassa elő az őröket : azok a vádlók. 

Galagonya. Igazság, ez a leghamarabb út. - Jöjje- 
nek elő az őrök. Uraim, fölszólítlak a herczeg nevében, 
vádoljátok ezen embereket. 

1 . Őr. Ez az ember, uram, azt mondta, hogy János 
gróf, a herczeg testvéröcscse, gazember volna. 

Galagonya. írja: János herczeg gazember. No ez 
világos esküszegés, a herczeg testvérét gazembernek 
mondani. 

Borachio. Biztos úr. . . 

Galagonya. Hallgass, ficzkó ; csendesen ; a nézésedet 
sem szeretem. 

Jegyző. Mit hallottak még mást tőle? 

2. Őr. Hát hogy János herczegtől ezer aranyat ka- 
pott volna, mert Hóro kisasszonyt hamisan gyanú- 
sította. 

Galagonya. Olyan világos zendülés, a milyet csak 
valah elkövethettek. 

Bunkós. Igenis, Mária úgyse, az ez. 
Jegyző. Még egyebet mondtak-e, barátom ? 

1 . Ob. Meg hagy Claudio grófnak szándéka volna, 
azt mondják, meggyalázni Héro kisasszonyt az egész 
gyülekezet előtt, és nem esküdni meg vele. 

Galagonya. Oh, gazember, ezért örökkévaló megvál- 
tásra fogsz kárhozni. 
Jegyző. Hát még egyéb ? 

2. Őr. Ez az egész. 

Jegyző. És ez több, uraim, mint a mennyit el tudná- 
nak tagadni. János herczeg ma reggel titkosan elszö- 
kött, Héro épen ily módon vádoltatott, épen ily módon 
visszautasíttatott, és e miatt bánatában hirtelen meg- 
halt. Biztos uram, köttesse meg ezeket az embereket, 
s vitesse Leonato úr házához ; én előre megyek, meg- 
mutatom neki vallomásukat. (El.) 

Galagonya. Meg kell őket kötelezni. 

Bunkós. No csak a kezökre ! 

Konríd. Odább, ostoba ! 

Galagonya. Teremtő Isten ! hol van a jegyző? Hadd 
irja mindjárt, hogy a herczeg tisztviselője ostoba. Gyer- 
tek, kössétek meg ! — Te semmirekellő fattyú l 

Konrád. El innen, kend szamár, kend szamár. 

Galagonya. Nem méltatod állásomat? nem méltatod 
"koromat? Oh bár itt volna a jegyző, hadd írná: én 
szamár I De, uraim, ráemlékezzetek, hogy én szamár 
vagyok ; bár nincs leírva, de el ne felejtsétek, hogy én 
szamár vagyok. — No, te gazember, te telve vagy ke- 
gyelettel, a mint majd reád fog bizonyulni jó tanúk 
által. Én okos ember vagyok ; a mi több, tiszt vagyok ; 
a mi több, a magam gazdája ; a mi több, olyan takaros 
darab hús, mint Messinában akárki ; és olyan ember, 

16* 

a ki érti a törvényt, hallod-e ; és gazdag legény is ; hal- 
lod-e ; olyan legény, a kinek jut is, marad is ; a kinek 
két öltöző ruhája van, és mindene rendesen, takarosan. 
Vigyétek el. Oh bár írásban volna, hogy én szamár 
vagyok. (El ) 



ÖTÖDIK FELVONÁS. 

I. SZÍN. 

Leonato háza előtt. 

Leonato és Antonio, 

Antonio. Ha így haladsz, megölöd tenmagad' : 
Nem okosság a bút ekként uszítni 
Magadra. 

Leonato. Kérlek hagyd el a tanácsod', 
Mely oly haszontalan hull a fülembe, 
Mint a szitába a víz. Ne tanácsolj ; 
S vigaszt se halljon mástól a fülem, 
Mint a kinek búja fölér enyimmel. 
Hozz egy atyát, ki lányát így szerette, 
Kinek gyönyöre ekként romba dőlt, 
S kérd azt, hogy intsen türelemre ; mérd meg 
Bújával az enyimnek széle-hosszát, 
Hogy ízrül-ízre összeüljenek, 
Ez erre és ilyen bánat ilyenre. 
Minden vonalban, ágban és alakban : 
Ha ez mosolyg és simítja szakálát, 
És « félre gond!» hmget, ha sírni kéne, 
Ha búját bölcs szavakkal tatarozza, 
Ha a bajt, gyertya-pusztítók között, 

Leinni kész : jól van, hozd őt ide, 

B én megtanulom tőle a türelmet. 

De ilyen ember nincs : mindenki tud 

Tanácsot adni, vigasztalni a bút, 

Mit ő nem ér'z ; de ha belé harap, 

Már szenvedélylyé válik a tanács, 

Mely a dühnek gyógyszert kinált előbb, 

A bőszülést selyem-szálon akarta 

Lekötni és a kínt lehelletével, 

Az izgalmat szóval bűvölni le. 

Nem, nem ! mindenki csak tűrést tanácsol 

Annak, kit a búbánat súlya görnyeszt : 

De senkiben nincs ám erény s kitartás 

Ily jámborul szenvedni, hogyha rá 

Van mérve az. Ne adj nekem tanácsot : 

Intésedet túlsírja bánatom. 
Antonio. Hát nem különb a gyermeknél az ember? 
Leonato. Kérlek, hagyj engem : én hús, vér vagyok; 

De hisz nem is volt még oly bölcs soha, 

Ki a fogfájást tűrni tudta volna, 

Habár az istenek stiljával irt, 

És sorsnak, szenvedésnek fittyeket hányt. 
Antonio. Ne végy magadra minden bánatot : 

Éreztesd azzal inkább, a ki megsért. 
Leonato. Igazad van : igen, meg is teszem. 

Héro nem vétkezett, azt súgja lelkem : 

Hadd hallja ezt a herczeg s Claudio, 

S mindaz, ki őt így megbecstelenító. 

Péter herczeg és Claudio jönnek. 

Antonio. Itt jő a herczeg s Claudio sietve. 

Hebczeg. Jó napot, jó napot. 

Claudio. Jó napot mindkettőjüknek. 

Leonato. Hallják, uram. . . 

Hebczeg. Sietünk, Leonato ! 

Leonato. Igen, sietnek ! Jó, csak menjenek . . . 

Sietnek úgy-e most ? Jól van. No mindegy. 
Hebczeg. Ej, jó öreg, ne veszekedj' velünk. 
Antonio. Ha igazán veszekedni akarna, 

Valamelyőnk porban heverne itt. 
Claudio. Ki sérti őt? 
Leonato. Te sértesz, színlelő. 

Ejh, sohse tedd kardodra a kezed' ; 

Nem félek én tőled. 
Claudio. Legyen kezem 

Elátkozott, ha ily aggot ijeszt meg. 

Onkénytelen érintem kardomat. 
Leonato. Ember, ne űzz tréfát velem, ne csúfolj : 

Én nem vagyok se hülye, sem bolond, 

Hogy aggság orvén dicsekedjem azzal, 

Mit tettem ifjan, vagy miket tehetnék, 

Ha vén nem volnék. Tudd meg, Claudio, 

Te megsérted ártatlan lányom* s engem, 

És kényszerítsz, hogy mindent félretéve, 

Ősz hajjal és sok év sebhelyivel, 

Kihívjalak, mint férfi férfiút. 

Bágalmazád ártatlan gyermekem' : 

Szivén rágalmad át meg át hatott, 

Ott nyugszik őseim közt eltemetve, 

Hová botrány még soha nem került, az 

Övén kivül, mit gazságod koholt. 
Claudio. Gazságom? 

Leonato. Az, gazságod, mondom, az. 

Herczeg. Igaztalant beszélsz, öreg. 
Leonato. Uram, 

Testén bebizonyitom : merje hát ! 

Hisz vívni tud, folyvást gyakorolja azt, 

És élte májusán van, víg erőben. 
Claudio. El ! Önnel én semmit sem kezdhetek. 
Leonato. Leráznál úgy-e? Gyermekem' megölted: 

Ha engem ölsz meg, fattyú, férfit ölsz. 
Antonio. Öljön meg mindkettőnket, férfiakat ! 

De arra nem jut ; öljön engem elsőbb : 

Győzz meg s taposs el... Hadd feleljen, engedj! 

Jer, fattyú, jer velem ! fattyú, kövess ! 

Kivirgácsollak vivó-iskoláddal, 

Ki ón ! úgy légyen a nevem nemes. 
Leonato. Öcsém. 
Antonio. Ne bánts. Az Isten látja, mint 

Szerettem húgomat : most halva fekszik ; 

Halálra rágalmazták e gazok, kik 

Úgy mernek szembe-nézni férfival, 

Mint én merek kígyót megfogni nyelvén. 

Majmok, bitangok, gyávák, poltronok ! 
Leonato. Öcsém, Antonio . . . 
Antonio. Ne bánts ! Tudom jól, 

Kik ós mit érnek ők mind egy szemerig. 

Hóbortos, orczátlan divat-babák, 

Hazug, maró, csúfos rágalmazók, 

Bohóczok, a kik külsőleg ijesztők, 

Elmondanak vagy féltuczat merész szót : 

Hogy tönkre tennék ellenségüket, 

Azaz, ha mernék. Ennyi az egész. 
Leonato. Öcsém, Antonio . . . 
Antonio. Ejh, hagyd el, és ne 

Avatkozz' ebbe : hagyd csak én reám. 
Hbbczeg. Urak, mi nem szítjuk már a türelmet. 

Szivem zokog leányának halálán ; 

De semmi vád, becsületemre, nem volt, 

Csak a való, bebizonyult igazság. 
Leonato. Uram, uram ! 
Hebozeg. Nem hallgatom. 

Leonato. Nem-é ? 

Jer hát, öcsém. Majd meghallgatna még ! 
Antonio. Meg ám, vagy egyikünk lakolni fog. (Leonato 

és Antonio el.) 

Bencze jön. 

Hebozeg. Nézd, nézd, itt jön, a kit keresni indultunk. 

Claudio. No, pajtás, mi újság? 

Bencze. Jó napot, uram. 

Hebozeg. Hozott Isten, barátom. Épen arra jöttél, 
hogy majdnem szétválaszsz egy verekedést. 

Claudio. Majd leharapta az orrunkat két fogatlan 
vén ember. 

Hebozeg. Leonato és öcscse. Mit gondolsz ? Ha meg- 
verekedtünk volna, úgy-e, mégis nagyon fiatalok let- 
tünk volna hozzájok? 

Bencze. Álnok ügyben nincs meg a valódi bátorság. 
Én épen önöket keresem. 

Claudio. Mi is régen őgyelgünk, téged keresve ; mert 
nagyon elővett bennünket a komorság, azt szeretnők 
elűzni. Hegyezd egy kissé az eszed'. 

Benoze. Itt van a hüvelyemben : kihúzzam ? 

Herczeg. Hát te az eszedet oldaladon hordod? 

Claudio. Azt ugyan még senki sem tette, bár akad- 
tak elegen, kik az esz őket félrecsapták. 

Herczeg. Becsületemre, ez a fiú halvány. Beteg 
vagy-é, vagy mérges? 

Claudio. Ej, bátorság, pajtás ! Kutyát ölje meg a bá- 
nat ; te benned van elég erő, hogy megöld a bánatot. 

Bencze. Uram, én elibe vágok élczeinek, ha ellenem 
intézi. Kérem, válaszszon más tárgyat. 

Claudio. Akkor szerezz más dárdát, mert utolsó 
dárdád ősszel örött. 

Herczeg. A napfényre mondom, jobban-j óbban el- 
változik. Azt hiszem, csakugyan mérges. 

Claudio. Ha az, hiszen tudja, hogy' kell neki gyür- 
kőzni. 

Bencze. Mondhatok-e már egy szót ? 

Claudio. Isten mentsen, még párbajra hí ! 

Bencze. On gazember. Nem tréfálok. Jóvá teszem, a 
mint akarja ön, a mivel akarja ön, a mikor akarja ön. 
Ön megölt egy kedves hölgyet, és annak halála súlyo- 
san fog önre visszahullni. Tudassa szándékát. 

Claudio. Jó, tehát találkozunk, legalább egy jót 
vigadok. 

Herczeg. Mi az? lakoma, lakoma? 

Claudio. Az bizony ; meg is köszönöm neki ; meg- 
hívott borjúfejre és kappanra, a mit ha én derekasan 
föl nem darabolok, mondják a késemet vaskónak. Hát 
kanpulyka lesz-e ? 

Benczb. Uram, nagyon könnyen ugrál az esze. 

Herczeg. Tudod-e, hogy a te eszedet Beátrisz tegnap 
^ögy' dicsérte ? Arról beszéltem, hogy ügyes az eszed. 
«Az ám,» azt mondja, «ügyes kis ész.» «Nem, nem,» 
mondom én, «nagy ész az.» «Igen,» azt mondja, «nagy 
otromba ész.» «Dehogy,» mondom én, «igen jó ész.» 
«Igazán,» mondja ő, «nem bánt senkit.» «Nem úgy,» 
mondom megint, « valódi okos és bölcs. » «Okos, mint 
a kos, bölcs, mint a lőcs,» mondja ő. «Több nyelven 
beszél,» mondómén. «Igen,» mondja ő, «nekem hétfőn 
este megesküdött valamire, a mit kedden reggel már 
meghazudtolt : tehát két különböző nyelven beszélt. » 
így forgatta a személyes erényeidet, majd egy óra hosz- 
szat; de végre is egy sóhajjal fejezte be, hogy te vagy 
a legderekabb ember az országban. 

Claudio. Aztán szivéből kisírta magát, s azt mondta, 
hogy bánja is ő. 

Herczeg. Bezzeg úgy az ; de mindamellett téged, ha 
halálig nem gyűlölne, halálosan szeretne. Az öreg úr 
leánya nekünk mindent elbeszélt.. 

Claudio. Mindent, mindent, s még többet is. « Az Űr- 
isten meglátta őt, midőn elbújt vala a kertben.)) 

Herczeg. Mikor tűzzük már a bika szarvát az érzel- 
gős Bencze homlokára ? 

Claudio. Alá pedig e feliratot : «Itt lakik a megháza- 
sodott Bencze. » 

Benoze. Ficzkó, szándékomat tudod. Most itt hagy- 
lak fecsegő kedvedben. Űgy forgatod az élczeket, mint 
szájhős a kardját, a mely, hála Isten, senkinek sem 
árt. — Fölséges uram, köszönöm sok kegyét ; el kell 
válnom kiséretóből. Ocscse, a fattyúvér, megszökött 
Messinából ; önök közösen megöltek egy kedves, ártat- 
lan leányt. A mi pedig ezt a szakálatlan úrfit illeti, 
vele majd találkozunk ; addig élje világát. (Benoie el.) 

Herczeg. Komolyan beszél. 

Claudio. A legkomolyabban ; és megesküszöm reá, 
hogy Beátrisz iránti szerelemből. 

Herczeg. Téged párbajra hitt? 

Claudio. A leghatározottabban. 

Herozeg. Furcsa biz' az ember, mikor az ingét, nadrá- 
gát magával viszi, de az eszét elhagyja. 

Claudio. Akkor is óriás a majomhoz képest ; de a 
majom meg tudós az ilyenhez mérve. 

Herczeg. De türtőztesd magad' ; hagyj csak most ; 
zsugorodjál össze, szivem, s légy komoly. Nem azt 
mondta-e Bencze, hogy az öcsém megszökött? 

Galagonya, Bunkó, s Két Ór jőnek, Konráddal és 

Borachiőval. 

Galagonya. Jöjjenek, csak jöjjenek; ha a^ igazság 
most meg nem tudja szelídíteni az urakat, no hiszen 
ne is tartsa többet azt a fontot a kezében. Akármilyen 
elátkozott képmutogatók az urak, majd szemmel tartjuk 
most. 

Herczeg. Hogyan, mi ez? az öcsémnek két embere 
megkötözve ? Az egyik Borachio. 

Cláudio. Hallgassa meg a vétköket, fölséged. 

Herczeg. Biztosok, mi vétket követtek el ezek az 
urak? 

Galagonya. Hát, fölséges uram, hamis vallomást tet- 
tek ; azon följül nem igazat mondtak ; másodszor rá- 
galmazók is ; hatodszor és utoljára gyanúba kevertek 
egy kisasszonyt ; harmadszor valótlan igazságokat ko- 
holtak ; és végtére mind a ketten hazug gazemberek. 

Herczeg. Először, azt kérdem, mit csináltak ? har- 
madszor azt kérdem, mi a vétkök ? hatodszor és utol- 
jára, mit követtek el? és végtére, mi vádat akarsz 
emelni ellenök ? 

Claudio. Helyes kérdések, fölsóg, épen az ő beosz- 
tása szerint. Becsületemre mondom, pompásan fel- 
czifrázta ezt a gondolatot. 

Herozeg. Kit bántottak az urak, hogy így megkötözve 
hozatnak a vallatásra? Ez a tudós biztos úr olyan kö- 
rülményes, hogy nem lehet megérteni. Mi a vétkök? 

Borachio. Fölséges herczeg, ne hurczoltasson tovább 
a kihallgatás végett : hallgasson meg, s aztán hadd öl- 
jön meg ez a gróf úr. Én megcsaltam a fölségetek saját 
szemeit. A mit fölséged bölcsesége nem birt fölfedezni, 
kiderítették ezek a gügye szájtátók, a kik az éjjel ki- 
hallgattak, midőn megvallottam é társamnak, hogyan 
ösztönzött János gróf, a fölséged öcscse, hogy gyanúba 
keverjem Héro kisasszonyt ; hogyan hoztuk fölségteket 
a kertbe ; hogy* láttak ott engem szerelmeskedni Mar- 
gittal, Héro ruhájában ; s hogy becsteleníté meg Hórót 
a gróf, mikor esküdni akartak. Gazságomat ezek jegyző- 
könyvbe vették, s ón inkább halálommal pecsételem 

azt, mintsem valaha ismételjem. A kisasszony meghalt 
az ón és uram hamis vádunk következtében. Köviden 
tehát, nem kívánok egyebet, mint gazságom büntetését. 

Hebozeg. Nem vas gyanánt fut e szó véreden át ? 

Claudio. Oh, mérget ittam, a míg elbeszélte. 

Hebozeg. S öcsém lovalt föl erre tégedet ? 

Bobachio. ő ; és az ármányt dúsan megfizette. 

Hebozeg. Bút hitszegééből áll egész valója. 
És megszökött e csúf gazság után ! 

Claudio. Édes Héróm ! most képed úgy tűnik föl, 
A mint először megszerettelek. 

Galagonya. Gyerünk ; hozzátok a vádlottakat ; azóta 
a jegyző úr Leonato urat is kellőleg utalványozta a do- 
logról. Aztán, barátaim, el ne felejtsétek tekintetbe 
venni, ha eljön az ideje és helye, hogy én szamár 
vagyok. 

Bunkós. Épen itt jön Leonato uraság és a jegyző úr. 

Leonato, Antonio és a Jegyző jönnek. 

Leonato. Hol a gazember? hadd nézzek szemébe! 

Hogy máskoron, ha ilyenforma embert 

Találok, elkerüljem. Melyik az? 
Bobachio. Ha sértőjét keresi, nézzen én rám. 
Leonato. Te vagy, bitang, ki egy lehelleteddel 

Megölted gyermekem* ? 
Bobachio. Én, egyedül én. 

Leonato. Nem úgy ; hazudsz, gazember : ime itt áll 

Ez a derék két úr, a harmadik 

Már megszökött, kik szintén részesek. 

Herczeg, köszönöm a lyányom halálát : 

Igtassa ezt nagy tettei sorába, 

Fejdelmi tett volt, csak gondolja meg jól. 
Claudio. Hogy kérjem a türelmed' ? nem tudom ; 

De szólanom kell. Yálaszsz bosszúállást; 

Mérj büntetést, minőt ki tudsz találni 

Bűnömre : óh hiszen nem vétkezem, 

Csak tévedésből. 
Herczeg. Én sem, esküszöm; 

S mégis, hogy e jó agg engesztelődjék, 

Alávetem magam* bármily tehernek, 

Mit ő reám mér. 
Lbonato. Nem kérhetem, hogy lyányomat föléleszd ; 

Az lehetetlen ; oh, csak arra kérlek, 

Győzzétek a város népét meg arról, 

Hogy ő ártatlanul halt ; s ha szerelmed, 

Bús ihletéssel, még alkotni tud, 

Tégy sírkövére egy gyászverset és 

Zengd el fölötte azt, zengd el ma éjjel. 

És holnap aztán jöjj hozzám megint, 

S ha már vőm nem lehetsz, légy hát öcsém. 

Testvéröcsémnek is van egy leánya, 

Egészen mása elhalt gyermekemnek, 

Egyetlen örökös kettőnk után : 

Nyújtsd néki nénjének szánt jobbodat : • 

így meg fog halni bosszúm. 
Claudio. Oh nemes sziv, 

Kegyességed könyet fakaszt szemembe ! 

Ajánlatod' tárt karral fogadom : 

Ezentúl a tied szegény Claudio. 
Lbonato. Holnap tehát várok reád ; ma éjre 

Búcsút veszek. Ezt a gálád gazembert 
Majd szembe állítom Margittal, a kit, 
Ugy gondolom, kibérelt János úr 
E cselszövésre. 
Boraohio. Nem, lelkemre, nem : 

Nem tudta, mit tesz, a mikor velem 
Beszélgetett ; mindenben hű, erényes 
Volt mindig ő, mióta ismerem. 
Galagonya. Azon feljűl azonban, fölséges uram, a 
mi még nincs tisztába hozva, ez a vádlott, ez a bűnös 
itt ni, engem szamárnak mondott : könyörgöm alásan, 
emlékezzék meg erről a büntetésében. Aztán meg az 
őrök hallották őket még bizonyos Alakosról is beszélni : 
azt mondják róla, hogy ez az ember mindig égetteti a 
haját és annálfogva irtóztató lángoló fejjel ijesztgeti a 
népet, a mellett meg pénzt kér kölcsön az Isten nevé- 
ben, de soha sem fizet, s ez által úgy elrontotta az 
Isten hitelét, hogy arra mai napság már senki sem 
akar pénzt adni. Kérem alásan, vallassák ki őket erre 
nézvést is. 

Leonato. Köszönöm az őrködést, és becsületes fárad- 
ságodat. 

Galagonya. Uraságod olyan szépen beszél, mint egy 
háládatos és illendőség-tudó ifjú ; dicsértessék az úr 
neve érette. 

Leonato. Nesze a fáradságodért. (Pénzt ad neki.) 
Galagonya. Kegyesen köszönöm az eklézsia nevében. 
Leonato. Csak eredj ; átveszem tőled a foglyokat, és 
még egyszer köszönöm. 

Galagonya. Itt hagyom tehát ezt a csavargó bűnöst 

uraságodnak ; de könyörgöm alásan, mások szigorú 
példája végett tessék megjavítani magát. Isten tartsa 
meg uraságodat ; minden jót kívánok : adja vissza az 
Űr teljes egészségét. Alázatosan engedelem adatván az 
eltávozásra, reménylem, hogy mielőbb, szives viszont- 
találkozásunkat az Isten kegyesen meggátolandja. Jöj- 
jenek, szomszéd. (Galagonya, Bunkó és az Őrök el.) 

Leonato. Holnap reggelig, uraim, Isten áldja önöket. 
Antonio. Áldja Isten, urak ; holnapra elvárjuk. 
Hekczeg. Nem maradunk el. 

ClaüDIO. Az éjjel Hérót fogom siratni. (Péter Heroaeg és 
Clnadio el.) 

Leonato. Kisérd be fc e ficzkókat; majd kikérdj uk 
Margitot, honnan ismerős velők. 

H. SZÍN. 

Leonato kertje. 
Bencze és Margit, szemközt találkozva, jőnek. 

Bencze. Kérlek, édes Margit, játszszál a kezemre egy 
kissé, hogy beszélhessek Beátriszszal. 

Mabgit. ír-e aztán egy szonettet a szépségem dicsé- 
retére ? 

Bencze. írok, édes Margit, olyan ragyogó stílusban, 
hogy élő ember túl nem tesz rajta : mert, igaz lelkemre, 
megérdemled. 

Margit. Hogy túltegyenek rajtam ? Köszönöm. 

Bencze. Eszed olyan gyors, mint az agár szája ; min- 
dent elkap. 

Arany László összes művei V. 17 

Margit. Az öné pedig úgy eltompult, mint a vívó- 
mester tőre, mely bök, de nem árt. 

Bencze. Egészen férfias élez, Margit : nőt ez nem 
sérthetne. De én leteszem a fegyvert. Kérlek, hozd el 
Beátriszt. 

Margit. Jól van, elhívom ; de nem hozom, hiszen 
van lába. 

Bencze. Úgy el is jön. (Margit el.) 

(Benoze dúdolva.) Még Ámor Í8, 

A kis hamis, 
Ha rám tekint, 
Megszán az is, 

tudniilik az éneklésemért ; de a szerelemben : Leander 
a híres úszó, Troilus a kerítők első felfedezője, és egy 
egész könyvteli sorozata ezeknek a hajdani szőnyeg- 
tap os óknak, kiknek neve még ma is lágyan suhan a 
sima versek egyenes ösvényén, bizony valamennyiöket 
sem forgatta úgy összevissza a szerelem, mint szegény 
fejemet. Hanem versben nem tudom bizonyítani; meg- 
próbáltam, de nem találok más rímet, mint « hölgy, » 
« tölgy :» ez igen illetlen; «élcz,» «fércz» : ez goromba; 
t bölcs, » «lőcs» : ez meg túlságosan igaz: mindeniket 
kényes dolog használni. Nem, én nem születtem ver- 
selő csillagzat alatt, és ünnepélyes kifejezésekkel sem 
tudok beszélni. 

Bedtrisz jő. 

Édes Beátrisz, tehát eljőve, mikor kérettem ? 
Beátrisz. El, uram ; és eltávozom, mikor parancsolja. 
Bencze. Oh maradjon csak akkorig. 

Beatbisz. « Akkor » kivan mondva: most hát Isten 
áldja meg! De mégis addig nem megyek, míg meg 
nem tudom, a miért jöttem: mi történt ön és Claudio 
között ? 

Bencze. Csak léha szavak : adjon egy csókot reájok. 

Beatbisz. Léha szó, léha szellő; s léha szellő hamar 
megárt; tehát csókolatlanul távozom. 

Bencze. Kiriasztja a szót valódi értelméből, oly ha- 
talmas az élcze. De, nyíltan szólva : Claudio megkapta 
a kihívásomat, s vagy rövid időn többet hallok tőle, 
vagy gyávának nyilatkoztatom. Most kérem, mondja 
meg, melyik rossz tulajdonomért szeretett először 
belém ? 

Beatbisz. Valamennyiért : mert oly egyetértéssel al- 
kotják azok a rosszaság országát, hogy nem engednek 
semmi jó tulajdont magok közé vegyülni. És ön melyik 
rossz tulajdonomért szenvedte először szerelmét irán- 
tam? 

Bencze. Szenvedtem a szerelmet! jó kifejezés. Szen- 
vedem a szerelmet, igazán, mert akaratom ellen sze- 
retlek. 

Beatbisz. Szive ellenére, gondolom. Oh szegény szív ! 
Ha ön daczol vele miattam, én is daczolok vele ön 
miatt : mert soha sem tudnám szeretni azt, a mit ba- 
rátom gyűlöl. 

Bencze. Nagyon okosak vagyunk mi, ön és én, hogy 
békében összekeljünk. 

Beítbisz. E vallomásból nem látszik : okos ember 
húsz közt sincs egy, a ki önmagát dicsérje. 

Bencze. Eéges régi mondás már az, Beátrisz, mely 

17* 

még a jó szomszédok idejében támadt. Mai napság, ha 
az ember föl nem állítja a síremlékét, míg meg nem 
hal, bizony nem él tovább az emlékezetben, csak míg 
a harang szól és az' özvegy sír. 

Bbátrisz. És meddig tart ez, mit gondol? 

Bencze. Kérdés ; talán egy óráig jajgat s egy negye- 
dig kesereg; azért tehát legjobb kisegítő az okos em- 
bernek (ha Féreg úr, a lelkiismerete, nem akadályozza), 
hogy maga legyen a saját erényének trombitája, mint 
én vagyok a magamé. Ennyit az öndicsóretről, a mi, 
merem állítani, dicséretreméltó. — Mondja, kérem, 
hogy* van a húga? 

Beátrisz. Igen rosszul. 

Bencze. Hát ön? 

Beátrisz. Én is igen rosszul. 

Benoze. Bízzék Istenben, szeressen engem, ós jobbul- 
jon meg. Most én is búcsút veszek, mert itt jön valaki, 

nagyon sietve. 

ürsula jő. 

Ursula. Kisasszony, jöjjön, kérem, a bátyjához. 
Óriás zavar van otthon : kiderült, hogy Héro kisasz- 
szonyt hamisan vádolták, a herczeget és Claudiót rop- 
pantul megcsalták ; János úr a szerzője mindennek, a 
ki azóta megszökött. Jöjjön, kérem, azonnal. 

Beátrisz. Jön-e uram ezeket a jó újságokat meg- 
tudni? 

Bencze. Szivedben akarok élni, öledben halni és 
szemeidbe temetkezni ; s azonkívül most is, íme, me- 
gyek veled a bátyádhoz. (Elmennek.) 

m. szín. 

Egy templom belseje. 

Péter herczeg, Claudio és Kísérők jönnek, zenével és 

fáklyákkal. 

Claudio. Ez a Leonato siremléke ? 
Kísérők. Ez, uram. 

CLAUDIO (egy tekerosről olvassa) : 

Sírba vitte álnok ármány 
Hórót, a kit itt fed a hant ; 
De a szenvedések árán 
Örök hírt nyert, halhatatlant : 
A gyalázatban halt élet 
A halálban dicsre éled. 

(Fölszeged a verset a síremlékre.) 

Függj itt, kis dal, sírkövén, 
S dicsérd, ha nem élek én. 

Zenét elő most, ünnepélyes gyászdalt ! 

Érvek. 
Ej -királynő, oh bocsánat, 
Hogy megöltük szüzedet : 
íme gyászdal, tiszta bánat, 
Sírja körül gyászmenet. 
Éjfél, halld sóhajunk', 
Hangoztasd bús jajunk' 

Gyászosan, gyászosan ! 
Sírok, rendűijetek; 
-Holtak, ébredjetek, 

Gyászosan, gyászosan ! 

Claudio. És most jó éjt, drága hamvak ! 

Évenkint meglátogatlak. 
Herozbg. Oltsátok el fáklyátokat. Derül. 

A farkas a zsákmányt végezte. Távol 

Kelet sötétjén szürke fény terül, 

S a tiszta nap jő Phoebus kocsijával. 

Mind elmehettek : Isten véletek. 
Claudio. Isten megáldja ! ki-ki maga útján. 
Herozeg. Gyerünk mi is, más ösvényen, előre ; 

Aztán Leonatóhoz, új esküvőre. 
Claudio. És Hymen adjon jobb sorsot reánk, 

Mint a miért most gyászszal áldozánk. (Elmennek.) 

IV. SZÍN. 

Előszoba Leonato házában. 

Leonato, Antonio, Bencze, Margit, Beátrisz, ürsula. 

A Szerzetes és Héro jőnek. 

Szerzetes. Nem mondtam-é, hogy ártatlan leányod? 
Leonato. A herczeg s Claudio is az, kik őt, 

A mint tudod, tévedve vádolák ; 

Csak Margit egy kissé hibás, habár 

Szándéka ellen tette ő is, a mint 

A vallatásokból tisztán kitűnt. 
Antonio. No, csakhogy ily szépen ütött ki minden. 
Bencze. Örülök én is, mert hittel fogadtam, 

Hogy érte Claudiót megszámoltatom. 
Leonato. Most, lányom, és ti nők mindannyian, 

Vonuljatok be egy oldal-szobába, 

S ha hivatunk, álarczban jöjjetek ki. (A nők elmennek.) 

A herczeg s Claudio mostanra hozzám 

Igérkezének. Légy készen, öcsém : 

Te most az én leányom apja lészsz. 

S nőül adod gróf Claudiónak őt. 
Antonio. Ne félj, szilárd orczával végrehajtom. 
Bencze. Jó szerzetes, talán fölkérem én is 

Szolgalatát. 
Szerzetes. Hogyan, miben, uram ? 
Bencze. Kössön vagy oldjon engem : így vagy úgy. 

Uram, Leonato, nincs mit tagadnom, 

A húga jó szemmel tekint reám. 
Leonato. Lányom vezette úgy szemét, tudom. 
Bencze. Én is szerelmes szemmel nézem őt. 
Leonato. E nézet én tőlem meg Claudiótól 

S a herczegtől ered. S mi szándoka? 
Bencze. Az ön felelete, uram, talányos ; 

De hogy mi szándokom ? Hát szándokom 

Megnyerni önnek a jó szándokát, 

S illendő házasságra lépni még ma. 

Ehhez kérem, jó szerzetes, segélyét. 
Leonato. Szivem szerelmedé. 
Szerzetes. Segélyem is. 

lm itt jön a herczeg és Claudio. 

Péter herczeg és Claudio Kísérettel jőnek. 

Herczeg. Jó reggelt e nemes gyülekezetnek. 
Leonato. Jó Teggelt, herczeg úr ; jó reggelt Claudio : 

Már vártuk önt. Tehát el van határ'zva, 

Öcsém leányát nőül venni ma ? 
Claudio. Szavamnak állok, ha szerecsen is. 

Leonato. No, hívd elő, öcsém : itt a pap is. (Antonio el.) 
Herozeo. Jó reggelt, Bencze. Ej no, hát mi baj, 

Hogy arczod ily rettentő februári? 

Egész fagyos, borús és felleges. 
Claudio. Tán a bikán jár most is az esze. 

Ne félj, szarvadra arany gombot teszünk. 

S egész Európa majd bámulni fog, 

Mint egykor Európa bámulta Zevszt, 

Ki szerelemből ölte bika-mezt. 
Bencze. Zevsz, mint bika, jól bömbölt a hamis : 

Ily bika tört apád aklába is, 

És lopva ilyen borjút nemze ott, 

Mint te, mert bőgését te is tudod. 

Antonio vtsszajő az álarczozott nőkkel. 

Claudio (Benőiéhez). Majd számolunk! Most másra 

számolok. 

(Antoniohoz.) Melyik kisasszonyhoz kell szólanom? 
Antonio. lm itt van : én örökre átadom. 
Claudio. No úgy enyim. Szép hölgy, hagyd látnom 

arczod'. 
Leonato. Azt nem szabad, míg meg nem esküszöl, 

Lelkész előtt, hogy őt nőül veszed. 
Claudio. Add hát kezed', s e szent lelkész előtt 

Férjed vagyok s leszek, ha elfogadsz. 

ELÉRŐ (leveszi álaiozát). 

Midőn még éltem, másik nőd valók ; 

Midőn szerettél, másik férjem voltál. 
Claudio. Egy másik Héro? 
Héro, Az, bizonynyal az. 

Egy Hérót a szégyen megölt, én élek, 

S a mily igaz, hogy élek, szűz vagyok. 
Herczeg. Az első Héro ! Héro, a ki meghalt. 
Héro. Meghalt, uram, de csak míg szennye élt. 
Szerzetes. Mind e csodálkozást megfejtem én ; 

Ha a szent szertartást bevégezők, 

Majd elbeszélem szép Hero halálát. 

Addig barátkozzatok e csodával. 

És most j erünk a kápolnába által. 
Benoze. Lassan, megállj, papom. — Hol van Beátrisz? 
Beátrisz. E névre én értek. 

(Levesd álamat). Mit akar ön ? 
Benoze. Szeretsz-e? 

Beátrisz. No, nem túl a józan észen. 

Benoze. IJjh, akkor a bátyád, a herczeg s Claudio 

Csalódtak : azt esküdték, hogy szeretsz. 
Beátrisz. Szeret ön ? 

Benoze. Eh, nem túl a józan észen. 

Beátrisz. No akkor a húgom, Ursula s Margit 

Csalódtak : azt esküdték, hogy szeret. 
Benoze. Megesküdtek, hogy ön beteg utánam. 
Beátrisz. Megesküdtek, hogy ön félholt utánam. 
Benoze. Szó sincs ilyesről. — Nos, hát nem szeretsz? 
Beátrisz. Nem ón, nem, csak hű viszonzás fejében. 
Leonato. Ej, húgom, én tudom, hogy szereted. 
Claudio. S ón esküszöm, hogy Bencze szereti : 

Mert itt az írás, a saját kezével, 

Egy sánta vers, saját mokány agyából, 

Dicsőítvén Beátriszt. 
Héro. Itt a másik, 

Mit húgom írt : zsebéből loptuk el, 
Szerelemmel teli Bencze iránt. 

Bbnoze. Igazi csuda! Saját kezünk a saját szivünk 
ellen. — Jer, elveszlek ; de a fényes napra mondom, 
csupa merő szánalomból. 

Beátrisz. No, nem tagadom meg a kérelmét ; de a 
nap fényére mondom, csak a nagy unszolásnak enge- 
dek, és egyrészt azért, hogy megmentsem életét, mert 
azt mondják, hogy egészen eleped ön. 

Bekoze. Csitt ! Betapasztom a szádat. (Megcsókolja,) 

Herozeg. Hogy* vagy,Bencze? Megházasodott Bencze ! 

Bencze. Mondok valamit, herczegem. Egy egész col- 
legium élczgyártó sem tudna engem most kiszurkálni 
a jó kedvemből. Azt gondolja, törődöm a szatírával 
vagy epigrammokkal? Nem én; hiszen ha az embert 
ötletekkel meg lehetne verni, senki sem találna magán 
egy ép foltot. Egy szó, mint száz : ha nekem kedvem 
van házasodni, nem gondolok azzal, milyen kedve telik 
benne a világnak. Tehát soha se szurkáljatok azért, a 
mit eddig ellene beszéltem, mert az ember változandó. 
Többet nem mondok. — Veled pedig, Claudio, azt gon- 
doltam, meg fogok verekedni ; de miután olyanformán 
áll, hogy rokonok leszünk, élj békében, megveretlenül, 
és szeresd a húgom asszonyt. 

Claudio. Már-már reméltem, hogy elhagyod Beá- 
triszt, és én kipáholhatlak ez egy életből ; de miután 
páros életre tértél, ismét páratlan ember vagy : csak 
magad ne hidd páratlannak magadat, mert akkor a 
húgom asszony kénytelen lesz szorosan szemmel 
tartani. 

Bencze. Pszt, maradjunk jó barátok. — Tánczoljunk 
egyet az esküvő előtt, hogy megkönnyüljön a szivünk 
és a feleségünk czipője. 

Leonato. Majd tánczolunk azután. 

Bencze. Előre is, uram : rajta, kezdd rá, zene ! — 
Herczeg, ne búsuljon; szerezzen feleséget; nincs a 
világon olyan kedves kormány, mint a papucskor- 
mány. 

Egy Hírnök jő. 

Hibnök. Fölséges úr, öcscsét, Jánost, elfogták 

És visszahozták fegyverek között. 
Bencze. Bá se gondoljon reggelig ; majd tanácsolok 
én derék büntetést neki. — Húzd rá zenész ! (Tánoi. Mind el.) 

ELŐSZÓ 

A TUDÓS NŐK-EEZ. 



A Tudós nők utolsóelőtti szinműve Moliérenek. 
Nem egészen egy évvel halála előtt, 1672 márczius 
11-én keiült először színre a Palais Eoyal színházában 
Parisban. 

A színmű egyes részei, ha mai nap talán túlzottak- 
nak látszanak is, hű és legfeljebb igen kevéssé nagyított 
képét nyújtják az akkori társadalmi viszonyoknak. 

Parisban XIV. Lajos uralkodása alatt az irodalom s 
a tudomány utáni kapkodás, és azon rajongás az esz- 
ményi élvekért, a szellemies szerelemért, melyet köl- 
tőnk olyan erősen tudott Philamintéban, s még inkább 
Beliseben festeni, valóban a nevetségig ment. Az udvar- 
nál az irodalmi műveltség elengedhetetlen kelléke 
levén az elegantiának, a tudóskodásba lassankint a nők 
is mind jobban és jobban beleavatkoztak. 

Egy társaság alakult, irodalmi férfiakból és előkelő 
hölgyekből, a finom műveltség gyakorlatára. Tagjai 
között szerepelnek La Eochefaucould, Chapelain, Bal- 
zac, Conrart, Cotin, Ménage, Vaugelas, Benserade, 
Voiture stb., kik többé-kevósbbé ma is ismert nevek a 
franczia irodalomban. Elnevezték magokat Précieuses- 
nek s mindennap összegyűltek madame de BambouiUet 

szalonjában, hogy a főrangú világ hölgyeivel, kik közt 
a «princesse mére du grand Condé», Longueville és 
Suze marquisnők mellett madame Sévignó nevét is ott 
találjuk, irodalmi értekezleteket tartsanak. Elmefutta- 
tások különböző frivol kérdések fölött, talány-fejtege- 
tés, értekezések a szerelem metaphysikájáról s az érzé- 
kek megeszményítéséről, mindez egészen új szavakba, 
más által nem használt kifejezésekbe öltöztetve, szol- 
gáltak a tudós összejövetelek tárgyaiul. Negélyezésök 
annyira ment, hogy az értelmes beszédet valósággal 
megvetették, s ha valaki egy homályos kérdésre még 
homályosabb feleletet adott, melyet talányként kellett 
fejtörés után megfejteni, az egész társaság tapsa kísérte 
érte. «Az úgynevezett finomság, delicoiesse által any- 
nyira jutottak, — írja egy franczia irodalom-történet- 
író — hogy egymást sem tudták megérteni. Nem kel- 
lett e körökben sem képesség, sem ismeret, sem tanúit- 
ság, sem, legkevésbbé, józan ész, csupán szellem, az az 
ál-esprií, melyben csak a képzelődésnek van része. » 

A társaság tagjai aztán a tudós összejöveteleken kí- 
vül is minden szokásukban a legszélső különczködést 
kapták föl. Mindegyikök csak ma chére-nék (kedvesem) 
hívta egymást, s e név utóbb a précieuses mellett álta- 
lános elnevezésök is lett. 

Divatba jött, hogy egyéb szokásukat mellőzzük, ágy- 
ban fogadni a látogatásokat. A chére a látogatási órá- 
ban lefeküdt a czifra mennyezetű ágyra, s úgy társal- 
gott férfi és nő vendégeivel. De csak a chérek fogadtat- 
tak el, kiket a kör előkelő tagjai mutattak be. E be- 
mutatás egész szereppé vált, s egy pár tagnak czime 

lett: grmids húroducteurs des melles. Volt minden 
hölgynek egy lovagja, (nem a férje ám), ki a társalgást 
vezette, s általában mint háziúr szerepelt ; de a lovag 
(alcoviste) viszonya nem terjedt túl a külső formasá- 
gokon, s mint egy akkori író megjegyzi: «A précieuse 
mindig teljes szívvel és gyöngédséggel, de érintkezés 
nélkül szerette lovagját, férje iránt pedig, bár ellen- 
szenvvel, híven teljesíté női kötelességét.)) 

A Eambouillet-szalon hatása előbb a főbb körökben, 
azután a polgári családoknál is mindinkább utánzásra 
talált. 

Itt természetesen teljes nevetségessége még inkább 
kitűnt, minthogy az irodalmi műveltségnek már itt híre 
sem volt, csak a túlkapások szivárogtak át. 

Moliére több darabjában támadta meg erős szatírá- 
jával e visszás affectatiót. Első támadását a polgári 
családok kapaszkodása ellen 1659-ben a Précieuses 
ridicules czímű egyfelvonásos vígjátékával intézte, 
melyben egy Parisba jött rajpngó polgári család két 
inast, összevissza fecsegő beszédeik miatt, mint grófo- 
kat fogad el. E kis darabnak roppant hatása volt ; a 
közönségnek igen tetszett a gúny, s az előadás alatt 
valaki a földszintről fölkiáltott: « Rajta, Moliére, bát- 
ran! Ez az igazi vígjáték.)) 

A Tudós nők, bár minden tekintetben hasonlítha- 
tatlanul feljebb áll a Précieuses ridicules-nél, nem tu- 
dott oly hatást tenni, mint ez. Mondhatni, hidegen 
fogadták az első előadásokon és csak később sikerült 
a közönség előtt a tetszést kivívnia, melyet composi- 
tiójának egyszerű tisztasága, jellemrajzainak ereje, 

Arany László összes művei. V. 18 

szép verselése, éles szatirikus gúnya által egyaránt 
méltán megérdemel. 

Feleslegesnek tartunk a mű egyes részeire nézve 
bárminemű magyarázó fejtegetést. Komikuma oly álta- 
lános emberi gyöngeséget ostoroz, hogy a speciális 
viszonyokat nem ismerve is, bárhol és bármely időben 
igaznak fogjuk legalább alapjában tartani, ha a kivitelt 
néhol túlzottnak hiszszük is. 

Azonban egy pár történeti adatot mégis föl kell em- 
lítenünk e darabra nézve, forrásul használva Moliére 
franczia kiadásainak magyarázatait. 

Ilyen először az, hogy a szereplő két tudós és ezek 
összeczivódása élő személyeket s egy megtörtónt ilyen- 
szerű esetet hoz eltorzítva színpadra. Különösen Tris- 
sotinra nézve a legkisebb kétség sem lehet, hogy egye- 
nesen a précieuses körök egyik tudósát, Cotin abbét 
parodiázza. Cotin abbé és királyi tanácsos (született 
1604-ben, meghalt 1682-ben) a párisi társaságokban 
egyike volt akkor a legismertebb Íróknak ; Oeuvres ga- 
lantes czímű művét mindenfelé nagyra tartották, s 
legnagyobbra ő maga, mert előszavában ilyenformán 
nyilatkozik: «Nevem kezdőbetűi két összefonott CC 
betűbűi állanak. Ezek egymáshoz összef ordítva kört ala- 
kítnak, s ez mystikusan azt mutatja, hogy műveim az 
egész földgömböt körül fogják övezni. S valóban talá- 
nyaim már le vannak fordítva spanyolra és olaszra, 
dalaiía pedig el fognak terjedni az egész földön. » 

A másik tudós, kit Yadius számára vett mintául 
Moliére : egy mogorva kedélyű, kritizálni szerető, de 
szellemes s a nyelvészetben nagy tudományú ügyvéd 

és pap, Mónage (szül. 1613., meghalt 1692). Hellénül 
csakugyan folyékonyan beszélt, mint a III. felvonás 
5-ik jelenetében bemutatja őt Moliére, s eklogái isme- 
retesek voltak az egész irodalomban. Memoirejai, me- 
lyeket Ménagiana czím alatt bocsátott közre, ma is be- 
cses adatokat nyújtanak az akkori korszak történetéhez. 
Moliére épen nem igyekezett palástolni, hogy kiket 
parodizál. Adott ugyan ki valami nyilatkozatot pár 
nappal a Tudós nők első előadása előtt, melyben ki- 
jelenté, hogy alakjai által nem czéloz senkire, de azért 
a szereplő két színész még külső alakra nézve is igye- 
kezett a fölvett mintákat öltözetben, testhordozásban, 
masquirozásban, a mennyire lehetett utánozni. S a mi 
mind ennél több, a darabnak több részlete egyenesen 
és világosan hivatkozik Cotinra. Még a név is először 
Tricotin volt és csak az első előadás után változtatta 
Moliére Trasofm-ra. A ÜL felvonás 2-ik jelenetében 
előforduló két vers pedig szóról szóra van átvéve Co- 
tinnak akkor közkézen forgott műveiből; az elsőnek 
czíme: Sonet á Mademoiselle Longueville dprésent 
duchesse de Nemours sur sa fiévre quarte ; a másodiké: 
Madrigál sur un carosse de couleur amarante acheté 
pour une dame. Később is több apró czélzás vonatko- 
zik Cotinra. A IV. felvonás 3-ik jelenetében Trissotin 
egy üstökösről beszól ; mindenki ismerte Cotin érteke- 
zését az 1664- és 1665-ben járt üstökösről Galanterie 
sur la cométe apparue czím alatt. Az V. felvonás első 
jelenetében említett Iris, Phillis és Amarante női nevek 
alatt szintén ő énekelte meg az udvar három előkelő 
hölgyét. 

18* 

A mi pedig a veszekedósi jelenetet illeti, ez csak- 
nem egész eredetiségében van közölve. A király unoka- 
hugánál, ki szenvedélyes pártolója volt az irodalmi 
férfiaknak, s különösen Cotint nagy kegyben tartá, 
egyszer ez felolvasta az említett szonettet a hideglelés- 
ről; midőn elvégezé, belépett Ménage, s amaz magát, 
mint szerzőt meg nem nevezve, megmutatta a szonet- 
tet. A kritikus kimondta rá, hogy haszontalan, s ebből 
kerekedett a czivódás, melyet Moliére, talán a szavak- 
ban sem túlozva, színre vitt. 

Egy pillanatig sem kétkedett tehát a néző Moliére 
czéljában. A paródia sikerült, a nevetők .Moliére párt- 
ján álltak. 

Sok oldalról meghányt- vetett kérdés a franczia iro- 
dalomban: mennyire volt jogos vagy megengedhető 
költőnknek e támadása a két tudós ellen. Az bizo- 
nyos, hogy ezek már előbb több ízben bántalmazták : 
szatírákat, kritikákat irtak ellene, lerántva műveit, a 
mennyire bírták, s midőn Moliére egyszer megjelent 
Eambouillet asszony termeiben, Ménage ós Cotin több- 
szöri csípős megjegyzésekkel fogadták őt, úgy, hogy 
Moliére többet nem is ment oda, s e jelenetre adta vá- 
laszul a Tudós nők-et. Nem tartjuk feladatunknak a 
költő eljárását, az irodalmi morál tekintetében, e he- 
lyen vizsgálat alá venni, annyival kevósbbé, mert ezen 
eljárást, s kivált Cotin versének eredeti alakban átvé- 
telét, nem mérnők határozottan védelmezni. 

minden esetre czélt ért, hatalmasan kigúnyolta 
ellenfeleit. 

Ménage elég egykedvűséggel tudta a támadást fo- 

gadni s ügyesen húzta ki magát a nevetséges helyzet- 
ből. Scrha senki el nem ismerte, hogy Vadius őt parodi- 
zálja, s az egész darabról mindig a legnagyobb tárgyi- 
lagossággal és elismeréssel nyilatkozott, soha semmi 
ellenszenvet nem árulva el a szerző iránt. 

De Cotint — mint Bayle irja — « végkép leverte e 
támadás ; mindenki úgy nézett reá, s ő is úgy tekinté 
magát, mintha a mennykő sújtotta volna le ; nem mert 
sehol mutatkozni; barátai elhagyogatták, szegyeivé, 
hogy ismeretségben állnak vele. S a korábban vakon 
bámult és égig emelt nagy szellem egészen elhagyatva 
halt meg 1682-ben, még az Akadémia is alig emlékez- 
vén meg róla, melynek egy ízben befolyásos tagja volt*. 
Valaki ezt az epigrammot csinálta reá : 

Savez-vous en quoi Cotin 
Différe de Trissotin ? 
Cotin a fini ses jours, 
Trissotin vivra toujours. 

A harmadik személy a darabban, ki élő alak után 
volt mintázva, a szolgáló, Maris. Neve az eredetiben 
Martiné, a mi inkább Mártának felel meg, de én szo- 
kottabbnak véltem a magyarban Maris nevet adni neki. 
E szerepet Moliére a saját szolgálójával játszatta, s 
egész mondókáját ennek eszejárásához alkalmazá. 
Minden tanulatlansága mellett is értelmes leány lehe- 
tett, mert Moliére rendesen fölolvasta előtte darabjait, 
hogy lássa, mily hatást tesz velők a műveletlen szem- 
lélőkre. 

Van még a darabnak egy-két helye, melyek mellé- 

kesén valami egykorú adomára vagy törtónetkére czé- 
loznak. Ezek felsorolását azonban, minthogy a szöveg 
a czélzat nélkül is teljesen érthető, mellőzhetőnek vé- 
lem. Csak a két tudós veszekedésének azon pontjára 
nézve, a hol egy szatírát emlegetnek : 
Vadius. Eredj, olvasd a rólad ird szatírát! 
Trissotin. Eredj te is. 
Vadius. Hijába engemet 

Csak egyszer érint simán a szatíra 

A többi hírneves szerzők között ; 

De néked egy perczig sem ad nyugalmat, 

Te vagy nyilának czélja mindenütt, stb. 
csupán e pontra nézve jegyzem még meg, hogy ezzel 
költőnk Boileaunak egy szatírájára czéloz, mely Mé- 
nage-t csakugyan csak egy helyen említi meg, Cotint 
pedig mindenütt ostorozza. 

• Végül azok számára, kik a hűség szempontjából ven- 
nék fordításomat vizsgálat alá, legyen elég egyszerűen 
megemlítenem, hogy azon néhány mondatot, a hol 
valami helyi vagy más hasonló viszonyokra van vonat- 
kozás, példái a palais de justice, vagy homme de 
Francé vagy Barbin (nous nous verrons seul á seul 
éhez Barbin) van emlegetve, helyesebbnek tartottam 
egyszerűen valamely általános kifejezéssel helyette- 
síteni. 

Fordító. 



s 



ELSŐ FELVONÁS. 



ELSŐ JELENET. 



Armande, Henrietté. 

Armande. Hogyan, húgom, tehát önként letennéd 

Leányi szép neved kecses varázsát ? 

Eepesve vágyói férjhezmenni nyiltan ? 

Ily póri terveken töröd fejed? 
Henriette. Igen. 
Armande. No még e szót sem tűrhetem ; 

Ha hallom is, fáj tőle a fejem. 
Henriette. De hát mi rossz van a férjhezmenésben? 
Armande. Ah Istenem ! pfi ! 
Henriette. Nos ? 

Armande. Pfi, mondhatom ! 

Nem érzed-e, mihelyt kiejtik e szót, 

Mi durva eszme tódul szellemünkbe? 

Mily émelyítő képzet jár nyomán? 

Mi furcsa tájra tér a gondolat? 

Nem félsz-e hát kitenni szivedet 

Mindannak, a mi e szó folytatása? 
Henriette. A folytatása ? — Hát mi volna más : 

Férj, gyermekek, családi élet és 

Ebben biz én, akármint tépelődöm, 

Nem látom át, mi volna elriasztó. 

Abmande. Ily nyűgök ! Óh ég, és te erre vágyói? 
Henriette. Mit tenne jobbat egy magam korú leány, 

Mint, férj nevén, magához fűzni azt, 

Ei őt szereti s a kit ő szeret? 

S az egyetértő, hű szövetkezésben 

Keresni csöndes élte örömét? 

Hát nincs az ily nemes frigynek varázsa? 
Abmande. Óh, mily alant- fokon jár szellemed! 

Mily kis szerepben lépsz világ elé ! 

Lekötni élted* egy tűzhely körfii, 

S nem látni vonzóbb, izgatóbb gyönyört, 

Mint a mit egy férj s egy gyerek-raj ígér ! 

Hagyd a tömegnek, a közcsőcseléknek, 

Hogy ily dologban lelje durva kedvét. 

Köpüljenek magasbra vágyaid, 

ízlésedet müveid nemesb gyönyörre, 

S lenézve azt, mi érzék és anyag, 

Légy, mint mi, teljesen a szellemé. 

Előtted áll, mint mintakép, anyánk, 

Kit a világ tudós nevén magasztal : 

Maradj az ő méltó leánya, mint én, 

Haladj családi fényünk fenn-körében 

És légy fogékonyabb az élvre, mit 

A tudomány szerelme önt szivünkbe. 

Miért akarsz egy férfi rabja lenni? 

A bölcselettel köss örök frigyet, 

Mely minden emberin fölülemel, 

S uralkodó hatalmat ád az észnek, 

Alája vetve minden testi ösztönt, 

Mely a baromhoz aljasítna le. 



A TTTdí- * 



Ez a nemes tűz. tiszta t-is; 

Ezeknek áldozd élted perezeii : 

A házi gond, mi annyi nőt leket. 

Hidd el nekem, merő szellem-szeder. 
Henmktte. Az ég. ki a világ renijét kimeri. 

Már bölcsejében kit-kit másra szán : 

Nem minden észt teremtett oly anyagból. 

Hogy philosophiát szabjunk belőle. 

Ha a tied fölvágyik a magasba. 

Hová tudósok bölcselése száll : 

Enyim csak földi útra van teremtve. 

S kicsiny ügyekre szánva gyöngesége. 

Ne háborítsuk a végzet parancsát, 

Kövesse hajlamát mindegyikönk : 

Te lakjad a lángész hatalma által 

A bölcselet magas, dicső hónát ; 

Míg én alant maradva szellememmel, 

A földön Ízlelem Hymen kegyét : 

így bár külön szakadnak útaink, 

Anyánk nyomát követjük egyaránt : 

Te nagyravívő vágyak útain, 

Én földi érzelemben, kedvtelésben ; 

Te ott, hol eszme s fény az alkotó, 

En azzal, a mit a rög létre hozhat. 
Armandb. Ha mintaképül tüzünk valakit, 

Szép oldalán legyünk hozzá hasonlók ; 

Nem abban áll az eszményül vevés, 

Hogy úgy köhögjünk, köpjünk, a hogy ő. 
Henriette. De hát te sem pompáznál ám ma itt, 

Ha az anyánk csak e szebb oldalának 

Élt volna ; hidd el, ő se függe mindig 

Lelkével így a philosophián ! 

Tűrd el nekem hát azt a póriságot, 

Melynek te fényedet köszönheted, 

S ne nyomj ilyen tanokkal semmiségbe 

Egy kis tudóst, kit a világ remélhet. 
Armandb. Ah látom, elméd nem gyógyítható, 

El vagy tökélve, férjhez menni balgán : 

S ha nem titok, hol van kitűzve czélod ? 

Ki a jelölt? Eemélem, nem Clitander? 
Henrietté. Miért ne ő? Nem érdemes reá? 

Oly megvetendő választás-e ez ? 
Armande. Nem, nem ; de még tervnek sem illenék, 

Ellopni másnak a kész győzedelmet : 

Hisz' nem titok, mindenki tudja, hogy 

Clitander én értem sóhajtozott. 
Henriette. Igen, de hasztalan volt a sóhaj : 

Te földi gyöngeségre nem sülyedsz, 

Férjhez menéstől borzad szellemed, 

Egész szerelmed a bölcsészete. 

Ha hát szivedben nincs iránta szándék, 

Mit érdekel : ki tart reá igényt ? 
Armande. Az ész, habár uralg a test fölött, 

Nem mond le a nemes tömjénezésről. 

Elutasíthatom, mint férjet, azt, 

Kit mint imádót szívesen veszek. 
Henriette. Nem én zavartam őt, hogy bájaid 

Imádni meg ne szűnjön; én csak azt 

Fogadtam el, ki nálad czélt nem érve, 

Jött és ajánlta föl szivét nekem. 

Armande. S te arra oly erősen bízni mersz, 

Mit egy daczos szerelmes így fogad? 

Hiszed, hogy érted égne szenvedélye, 

S hogy szíve lángja már kihalt irántam? 
Henriette. Ő mondta, kedvesem, s biz' én hiszem. 
Armande. Kérlek, ne légy ilyen könnyen-hívő ; 

Csalódik ő is, higy nekem, ha mondja, 

Hogy engem elhagy és téged szeret. 
Henriette. No nem tudom ; de végre is, ha tetszik, 

Nem lesz nehéz meggyőződést szereznünk : 

Amott jön épen, s e dolog felől 

Föl fog világosítni ő maga. 

MÁSODIK JELENET. 

Előbbiek, Clitander. 

Henriette. Clitander, engem Armande nagy zavarba 
. Hozott, segíts ki, tárd ki szivedet ; 
Leplezd le nyíltan : szólj, érzelmeidre 
Ki tarthat több igényt : ő-é, vagy ón ? 

Armande. Nem, én nem akarom szivére dobni 
Az ily önvédelemnek kényszerét ; 
Kíméletes vagyok ; tudom, nehéz 
így kényszerítve, szemben vallani. 

Clitander. Nem, nem, kisasszony, én nem színlelek, 
Szivem szorongást e miatt nem érez, 
Nem hoz zavarba a nyilt vallomás, 
És tiszta szívvel, őszintén kimondom, 
Hogy a varázs-láncz, a mi kötve tart, 

(Henriettem* mutat.) 

Szivem, szerelmem mind ez oldalon van. 
Ne hozza indulatba vallomásom, 
On volt, ki ezt bizonynyal így akarta. 
Szépsége elbűvölt, de annyi sóhaj 
Hő vágyaimról meg nem győzheté ; 
S a tiszta láng, mit szivem áldozott, 
Még mind kevés volt győzedelmi jelnek : 
Százféle gúny lövelt rám szép szeméből, 
Zsarnok hatalma volt a lelkemen, 
Míg annyi kint megunva, most kerestem 
Jobb zsarnokot, szelídebb lánczokat, 

(Henriettére mutat.) 

Föl is találtam ím e szép szemekben, 

S ezek nekem most drágák mind örökre, 

Részvételök letörli könnyemet, 

Kit megvetett ön, el nem utasítják. 

E ritka jóság engem úgy lebűvölt, 

Hogy semmi e láncztól el nem szakít, 

S bátor vagyok, kisasszony, kérni önt, 

Ne is akarjon hatni lángjaimra, 

Ne is kívánja visszacsalni szívem', 

Mely halni kész ez édes izgalomban. 
Armandb. Ho-hó ! uram, ki mondta azt, hogy én 

Ilyesre vágyom és önért törődöm ? 

Nem rossz, hogy effélékkel képzeleg, 

S elég arczátlan azt kimondani. 
Henrietté. Ejh, csendesen. Vagy hol van a szigor, 

Mely úgy uralg a testi ösztönön 

S fékezni bírja a harag hatalmát ? 
Armande. Te meg ne leczkézz engem, hol tanultad, 

Hogy elfogadj szülőid tudta nélkül 

Minden szerelmet, a mivel kinálnak ? 

Tudd meg, hogy ők törvényt szabnak neked ; 

üsak azt szeretheted, kii ők kinéztek ; 

Szived fölött teljes szabad joguk van, 

S az bűn, ha igy magad rendelkezel. 
Henrietté. Hálát adok szives jóságodért, 

Hogy kötelességemre így tanítasz : 

Szivem magát leczkédhez fogja szabni ; 

S hogy megmutassam, már is mint okultam : 

Clitander ! vívd ki, hogy szerelmedet 

Szülőim egyezése támogassa ; 

Szerezd meg a törvényszerű hatalmat, 

Hogy aztán bűn nélkül szeresselek. 
Clitander. Egész erólylyel, gonddal küzdök érte, 

S könyörgöm arra édes engedélyed'. 
Armande. Hugóm te győzöl ; s látom arczodon, 

Azt képzeled, hogy ez sért engemet. 
Henriette. Én? Ah dehogy : hiszen tudom, mi fennen 

Uralg az ész érzelmeid fölött, 

S hogy a bölcsészet által nyert tanulmány 

Felülemelt ily gyöngeségeken. 

Nem hogy gyanúsítnálak, sőt hiszem, 

Hogy közbenjársz ügyünkben még te is, 

Hogy támogatsz, sietteted szavaddal 

Megesküvésünk boldog perczeit. 

Én kérlek erre, kedvesem ; s hogy e czólt . . . 
Armande. Eszecskéd gúnyolódni kezd velem : 

Egy eldobott szívre de büszke lettél. 
Henriette. Csak hadd legyen ez a szív eldobott ! 

Ha szép szemed föl birná venni újra, 

Tudom, hogy szívesen hajolna érte. 
Armande. Eh, erre nem méltó felelni sem ; 

Ilyes beszédet jobb, ha meg se' hallunk. 
Henrietté. Szép, "szép, igen szép ; ezzel is valóban 

Csodálatos mérsékletet mutatsz. 

HARMADIK JELENET. 

Glitander, Henrietté. 

Henrietté. Nagyon meglepte nyílt őszinteséged. 
Clitander. Megérdemelte, hogy nyíltan beszéljek : 

Ez a bolond, gőgös kevélykedós 

Legalább is ily komoly nyíltságra méltó. 

S most, bírva engedelmed* : én atyádhoz . . . 
Henriette. Legbiztosabb anyámat nyerni meg. 

Atyám olyan, hogy ő mindenre rááll ; 

De elhatározása nem sokat nyom : 

Az ég olyan kedélylyel áldta meg, 

Hogy a nejének mindig meghajol. 

Anyám uralkodik föltétlenül, 

szabja törvényül, mit elhatároz. 

S megvallom, azt szeretném, hogy te hozzá, 

De nagynónémhez is légy nyájasabb. 

Ha egy kicsit bizelgsz szeszélyeiknek, 

Kegyökbe könnyedén beférkezel. 
Clitander. De szívem oly őszinte, hogy soh'sem bírt 

Hizelgni még nővéredben sem e 

Szeszélynok. A tudós nő nincs ínyemre. 

Nem bánom, a nőnek legyen fogalma 

Minden körűi ; de az viszás, ha csak 

Azért tudós lesz, hogy tudós legyen. 

Szeretem én, ha olykor, úgy beszéd közt 

Mellőzni tudja azt is, mit talán tud, 

Leplezze el, hogy mily sokat tanúit. 

Ne üsse dobra mindig, ne idézzen 

írókat és sok hangzatos szavat, 

S hol helye nincs, oda ne fúrjon élczet. 

Hisz' én anyádat tisztelem nagyon, 

De nem helyeslem ábrándoskodását, 

Visszhangja nem leszek minden szavának, 

S hősének hízelegni nem fogok. 

Engem boszant tudósa, Trissotin, 

Bánt, már ha látom is, hogy tiszteli, 

Hogy mint nagy elmét, nagy tudóst magasztal 

Egy ostobát, kit a világ kigúnyol, 

Egy ily pedánst, kinek költői tolla 

Csak a kofákat látja el papírral. 
Henrietté. Beszéde, verse untat engem is, 

ízlésed értem, s bízom a szemedben ; 

De némi tetszést mégis kell mutatnod, 

Mert ő anyám körűi mindenható. 

Hová a szív vonz, udvarolni kell ott, 

Megnyerni tetszését mindenkinek, 

S hogy tervedet ne ellenezze senki, 

Keresni kell a házi eb kegyét is. 
Clitander. Igazad van ; de engem Trissotin 

Fölháborít a lelkem mélyéig, 

S azért, hogy ő ügyem pártjára álljon, 

Nem aljasulhatok le annyira, 

Hogy földicsérjem hitvány műveit. 

Ezekben ismerém meg őt először : 

8 rögtön előttem állt, bár soh'se láttam. 

A szódagályban tisztán föllelem 

Mindig tovább-tovább nyújtózkodó 

Pedáns valóját, öntelt gőgjeit, 

Ez ingbatatlan jámbor önbitet, 

E túlbizott semmit-föl-nem-vevóst, 

Melyben magával oly elégedett, 

Önérdemóre szüntelen mosolyg, 

S olyan sokat tart arra, a mit irt, 

Hogy nem cserélne hírnevet talán 

Egy hadvezér egész diadalával. 
Henriette. Éles szemed van, hogy mindezt kiláttad. 
Clitander. De sőt alakját is képzelni tudtam, 

És a kitálalt versben láttam azt a 

Pofát is, melylyel a Szerző faragta ; 

S minden vonását oly jól eltaláltam, 

Hogy rá akadva egyszer valahol 

Fogadni mertem rá : ez Trissotin ; 

S meg is nyerem a fogadásomat. 
Henriette. Csodálatos ! 
Clitander. De szórói-szóra így van. 

De ott jön a nénéd: megengeded, 

Hogy fölfedezzem a titkot neki ? 

Anyád körül sokat nyerünk „kegyével. 

NEGYEDIK JELENET. 

Belise, Clitander. 

Clitander. Bocsássa meg, nagysád, hogy egy szerelmes 

Használja e szerencsés perczeket 

S kitárja szíve tiszta lángjait . . . 
Belise. Csitt ! Óvakodjék ön kitárni lelkét. 

Ha már imádóim sorába lépett, 

Tolmácsa ennek csak szeme legyen ; 

Ne öntse nyilt szavakba vágyait, 

Mert sérelemnek kell tekintenem ! 

Szeressen, égjen értem és epedjen ; 

De én ezekből semmit meg ne tudjak : 

Szemet hunyok, míg lángja rejtve ég, 

Mig néma jelből hagyja sejtenem ; 

De hogy ha egyszer a száj is belé szól, 

Száműzöm önt örökre szűz körömből. 
Clitander. Ne értse félre szivem szándokát : 

A hölgy, kiért esengek : Henriette 

S jövök, könyörgni a nagysád kegy óért 

Segítse czólhoz e szerelmemet. 
Belise. Ah e kitérés szellemes valóban : 

Az ily kibúvás bókot érdemel ! 

Én sok regényt lapoztam át, de ily 

Ügyes kibúvást egyben sem találtam. 
Clitander. Ez nem kibúvás ós nem tréfa, nagysád ; 

Hű vallomása annak, a mit érzek. 

Az ég szép Henrietthez szívemet 

Eltéphetetlen lánczczal kapcsolá, 

Arany László összes művei. V. 10 

Es Henriett bájának hódolok, 
Es Henriett kezére vágy szivem. 
Kegyed sokat tehet ; kérem, könyörgök, 
Legyen kegyes segítni vágyamat. 
Belise. Látom, hová irányúi szándoka, 
S tudom, mit értsek már e név alatt. 
A leplezés ügyes ; s hogy át ne térjünk 
A tárgyra nyíltan, én is így súgom meg : 
Hogy Henriett föllázad Hymen ellen, 
S hogy őt igények nélkül kell imádni. 
Clitander. Kisasszony, ej miért e zűrzavar ? 

Mért tépelődik azzal, a mi nincs úgy ? 
Belise. Ah, hagyja, kérem ! Mért tagadja azt, 
Mit rég kiláttam a tekintetéből ? 
Elég, ha megdicsértem e kibúvást, 
A mit szerelme finoman kigondolt, 
S ha így, merő tisztelkedés gyanánt, 
Szűz hódolatját kész leszek fogadni, 
Föltéve még, hogy tisztes ihletéssel 
És tiszta vágygyal lép oltáraimhoz. 
Clitander. De . . . 
Belise. Isten önnel ! -Ez legyen elég ; 

Sőt többet is kimondék, mint akartam. 
Clitander. De tévedését . . . 
Belise. Hagyja, már pirulok ; 

Szemérmemet nehéz leküzdenem. 
Clitander. Akaszszanak föl, ha önt szeretem ! 
Belise. Nem, nem szabad már többet hallanom ! 

OTODIK JELENET. 



CiiiTANDBR. Ördög vigyen, te képzelgő bolond! 
Soha ilyet ! Mit nem vesz a fejébe ! 
Mást kell keresnem, a ki közbejárjon 
Es józan észszel fogja pártomat. 

MÁSODIK FELVONÁS. 

ELSŐ JELENET. 
ARISTE (Olitandertfll jőve ki, visszabeszél hozzá). 

Jó, jó, hozok választ, mihelyt lehet ; 
Sürgetve megteszek, mit tenni kell. — 
Mennyit fecseg hiába a szerelmes ; 
Milyen mohón, hogy' várja, a mit óhajt, 
Mily 

MÁSODIK JELENET. 

Ariste, Chrysale. 

Ariste. Ah, hozott az Isten. 
Chrysale. Téged is, 

Öcsém ! 
Ariste. Tudod, mi jó hozott ide ? 
Chrysale. Nem én; de kész vagyok szolgálatodra 
Ariste. Clitandert úgy-e régen ismered? 
Chrysale. Igen ; gyakorta meg-meglátogat. 
Ariste. Mi véleménynye] vagy felőle, bátyám? 
Chrysale. Derék, eszes, becsületes, művelt ; 

Kevés ifjút tudok, ki annyit érne. 
Ariste. Az ő kórelmével jövök ma hozzád; 

Örülök, hogy te is pártunkra állsz. 

Chbysale. Ismertem atyját is, mikor Rómában 

Utaztam. 
Amste. Ah, derék. 
Chbysale. Igaz gavallér. 

Amste. Mondják. 
Chbysale. Huszonnyolcz évesek lehettünk, 

Bizony, hamis fiúk voltunk mi ketten. 
Abiste. No meghiszem. 
ChbysaIjE. Ah, a tüzes olasz nők ! 

Mind a világ beszélte csínyeinket. 

Volt féltékenykedés ! 
Abiste. No annyival jobb ! 

De arra térve, a miért jövék . . . 

HARMADIK JELENET. 
Ariste, Chrysale, Belise (csendesen belép s hallgatósik.) 

Abiste. Tolmács gyanánt küldött hozzád Clitander, 

Mert elbűvölte szívét Henriette. 
Chbysale. Ki? a leányom? 
Abiste. Az ; de mennyire ! 

Soha se' láttam lángolóbb szerelmet. 

BELISE. (Aristehoz). 

Hallottalak ; nem úgy van ; nem tudod te ; 

Máskép van a dolog, mint képzeled^ 
Abiste. Máskép? 
Belise. Clitander téged elbolondít ; 

Az ő szívét más hódította meg. 
Abiste. Ez tréfa. Nem szeretné Henriettet? 
Belise. Nem ; biztosan tudom. 

Ariste. De hisz nekem 

ő maga mondta. 
Belisb. Ő I Nos ? 

Ariste. Megbizott, 

Hogy még ma kérjem meg kezét neki. 
Belise. Jó, jó. 
Ariste. Szerelme kérve kért, könyörgött ; 

Sürgessem esküvőjük perczeit. 
Belise. Nem is lehetne csalni csinosabban. 

Köztünk maradjon : a név tréfa, játék, 

Csak fátyol ós ürügy, hogy eltakarjon 

Más lángokat, melyeknek titkait 

Én ismerem s tinektek földerítem. 
Ariste. De, már ha annyi titkot tudsz, húgom, 

Mond meg, ki e más hölgy, kit úgy szeret. 
Belise. Már, hogy ki ? 
Ariste. Nos ki ? 

Belise. En. 

Ariste. Te? 

Belise. Én magam. 

Ariste. Hm, húgom ! 
Belise. Mit jelent e hümgetés? 

Mi volna benne oly csodálatos? 

Csak, azt hiszem, talán van annyi bájunk, 

Hogy egy szívet még meghódíthatunk ; 

És Dorante, Damis, Cleonte, Lycidás, 

Tanúi, hogy kecsünk mint bájol el. 
Ariste. Ezek szerelmesek beléd ? 
Belise. Halálig. 

Ariste. Magok mondták ? 

I 
i 

Belise. Nem mertek venni annyi j 

Szabadságot, s a tisztelet miatt 
Említni sem merték szerelmöket ; 

Midőn szivet s meghódolást ajánltak, 

i 

Csak néma tolmács végzé azt is el. 
Ariste. Hiszen Damis alig jön látogatni. 
Belise. Hogy lássam érzelmét, mily tiszta s mély. 
Ariste. Dorant meg úton út-felen kicsúfol. 
Belise. Kitör belőle féltékeny haragja. 
Ariste. Cleont és Lycidás megházasodtak. 
Belise. Mert szivöket végkép kétségbe ejtem. 
Ariste. Ej, drága húgom, ez mind képzelődés. 
Chrysale. Hagyd abba már az ily ábrándokat. 
Belise. Ábránd! igen, te mondtad úgy-e: ábránd! 

Ábránd! valóban ábránd. Ah, igen jó! 

Ábrándokért rajongtam eddig is, 

De hogy magamnak is van, nem gyanítám ! 

NEGYEDIK JELENET. 

Cttrrysale, Ariste. 

Chrysale. Ez megbolondult. 

Ariste. Napról napra jobban. - - 

Hanem vegyük föl a félbenhagyott szót. 

Clitander nőül kéri Henriettet : 

Felelj, mit adjak válaszúi neki? 
Chrysale. Még kérded ezt? Megáldom tiszta szívvel! 

Szerencsének tekintem e frigyet. 
Ariste. Azt jól tudod, hogy nincs sok birtoka, 

Hogy 

Chrysale. Énelőttem ez nem nyom sokat ! 

Erényre gazdag, és ez kincset ér ; 

Meg atyja testi-lelki czimborám volt. 
Ariste. Szóljunk ma nőddel is, nyerjük meg őt. 
Chrysale. Elég, ha egyszer én már elfogadtam. 
Ariste. Igen ; de mégis, ő is támogasson : 

Nem lenne rossz, ha ő is helybe-hagyná. 

Jerünk. 
Chrysale. Ingerkedel ? Nem kell, ha mondom : 

Jót állok a nőmért, csak hagyd reám. 
Ariste. De . . . 
Chrysale. Hagyd, ha mondom, semmitől se félj, 

Tüstént megyek, hogy értesítsem őt. 
Ariste. Legyen. Magam meg addig Henriettet 

Kikémlelem s jövök majd . . . 
Chrysale. Ez bevégzett 

Dolog ; megyek nőmmel beszélni tüstént. (Ariate el.) 

ÖTÖDIK JELENET. 

Cfai*ysale, Maris. 

Maris. Szögény fejem ! No, nem híjába mongyák, 

Hogy a ki a kutyáját mög akarja 

Fujtani, rá fogja, hogy mögveszött. 

Másná' szó'gálni, hej, szögény örökség! 
Chrysale. Mi az, Maris ? Mi lelt ? 
Maris. Mán, hogy mi lelt? 

Chrysale. Igen. 
Maris. Mi lelt ? Hát a' lelt, hogy kiadták 

Az útam\ 

Chrysale. Utad'? 

Maris. A nacsságos asszony 

Elkergetött. 
Chrysale. Hogyan? Miért? 
Maris. Asz' ondja, 

Pusztuljak el, különben megbotoztat. 
Chrysale. Nem, nem, maradj ; hisz* nincs reád pa- 

Nőm néha föl-föllobban egy kicsit. [nász. 

Nem akarom. . . 

' HATODIK JELENET. 

Philaininte, Belise, Előbbiek. 

Philaminte. Te gaznép, mégis itt vagy ? 

Pusztulj azonnal, meg ne lássalak. 

Szemünk elé se merj többet kerülni. 
Chrysale. Ej, csendesedjél! 
Philaminte. Nem, nem tűrhetem. 

Chrysale. De . . . 

Philaminte. Takarodjék, ha parancsolom. 
Chrysale. De mit csinált, hogy így akarsz vele ? . . 
Philaminte. Te még tán biztatod? 
Chrysale. Dehogy ! Hanem . . . 

Philaminte. Pártjára állasz ellenem? 
Chrysale. D ehogy ! 

Csak azt szeretném tudni, hogy mi bűnt tett ? 
Philaminte. Elhajtanám-e én nagy ok nélkül? 
Chrysale. Nem mondom én; de a vtyfé^^$&.p^^ ^ 
Philaminte. Pusztuljon innen a há^tóf azonnaJL C ^£\ 
Chrysale. Jó, jó. De hát, rosszat mon(ftafcM#j|g|?« if ^N 

Philaminte. Nem tűrök gátat abban, mit teszek. 

Chrysale. Helyes. 

Philaminte. S te mint okos férj tartozol 

Eészemre állni s együtt mérgelődni. 
Chrysale. Hisz' megteszem 

(Marishoz fordulva) Igen, nőm joggal űz el : 

Nem érdemelsz kegyelmet bűnödért ! 
Maris. Mit tettem én ? 
Chrysale. Biz' Isten, nem tudom. 

Philaminte. No lám, bizony nem is tekinti bűnnek ! 
Chrysale. S mivel szolgáltatott okot haragra? 

Tán összetört edényt, vagy drága tükröt ? 
Philaminte. Azért nem bántanám; hogy' is teszed föl, 

Hogy ily kicsinységért haragba jőjek? 
Chrysale. (Marishoz.) Mit hallok ? 

(Phiiamintehoz). Oly fontos hát a dolog ? 
Philaminte. Kétségkívül. Ne tarts oly oktalannak. . . 
Chrysale. Talán hanyag, szeles volt s e miatt 

Ezüstneműt vagy tálczát loptak el? 
Philaminte. Mind semmi volna. 
Chrysale. (Marihoz.) Óh hitvány, czudar, te ! 
(Phiiamintehoz). Vagy hűtelenségen kaptad talán ? 
Philaminte. Több mind ezeknél! 
Chrysale. Több-e ? 

Philaminte. Több bizony ! 

Chrysale. (Marishoz.) Alávaló bitang ! 
(Phiiamintehoz). Azt merte tán . . . ? 

Philaminte. Igen ; hallatlan e gálád hanyagság ! 

Harmincz leczkém után is oly parasztos 

Kitételekkel kínoz, melyeket 

Az Akadémia szabálya tilt. 
Chbysale. Hm, hát ? . . . 
Philaminte. Hiába tiltjuk, sérti folyvást 

Azt, a mi a tudományok alapja : 

A nyelvtant, a minek még a király is 

Hódolni, meghajolni kénytelen. 
Chrysale. Azt gondolám, nagyobbat vétkezett. 
Philaminte. Nem megbocsáthatatlan bűn-e ez ? 
Chrysale. No-no. 

Philaminte. Hogy' és mivel mented ki, lássuk ? 
Chrysale. Nem bánom én ! 
Belise. Szörnyű dolog valóban, 

Ugy tönkre tenni minden mondatot, 

S a nyelv-szabályt, mit százszor is tanult. 
Maris. Hisz* szép is, jó is, a mit prégyikának ; 

De én kaptára nem tudok beszényi. 
Philaminte. A szemtelen ! no lásd, azt mondja : kapta 

A nyelv alapja s bölcs szabályai. 
Maris. Mögértik áztat, a mit én beszélők, 

Nem ér semmit se' a sok regula. 
Philaminte. No hallod: « áztat !» Mért nem: «aztatot»? 

Meg, hogy: «nem ér semmit se\» 



Belise. Oh tudatlan ! 

Milyen tömérdek gondot rád fecsérlünk, 
S még sem tanulsz szabályosan beszélni ! 
E mondatod: «nem ér semmit se'» hármas 
Negatio, mit tilt a szép szabály. 
Csak így kell mondanod: « semmit sem ér.» 

Maris. Hiszön tessön, tanújjék a kisasszony ; 

En úgy beszélők, mint otthon minálunk. 
Philaminte. No halld; hogy' tűrjem ezt ? 
Belise. Kiállhatatlan. 

Philaminte. Megölne minden érzékeny fület. 
Belise. Mikor tanulsz már tisztán hajtogatni? 
Maris. Már azt bizon ne mongya a kisasszony, 

Mer' én tudok jól tisztát hajtogatni, 

De még vasalni, mángorolni is. 
Philaminte. Óh ég ! 

Belise. Igéket hajtogatni, te. — 

«Hajlitni!» Nem tudod, honnan jön e szó? 
Maris. Nem bánom én, ha Henczidárul gyün is ! 
Belise. Paraszti lélek ! A hajtogatás-tan 

Azt szabja meg, minő ragot vegyen 

Az ige, a tárgy és alany szerint. 
Maris. De kérőm, ón ezökbűl az urakbúl 

Egyet se' ismerők. 
Philaminte. Jaj, mennyi kín ! 
Belise. E szók a mondat alkatrészei ; 

Egymással össze kell egyezniök. 
Maris. Mit bánom én, akár egyeznek össze, 

Akár czivódnak. 
Philaminte. (Beikéhez.) Óh hagyd abba már ! 
(Chiysalehoa.) No mégis azt mondod, hogy el ne csapjam? 
Chrysale. (Félre.) Haj, haj ! Szeszélyét teljesítenem kell. 

Eredj, Maris, ne mérgesítsd, eredj ! 
Philaminte. Még félsz, hogy meg ne sértsd a szem- 
telent ! 

Nyájaskodó hangon beszélsz neki? 

CHRYSALE. (Kemény hangon.) Én ? Nem. Kipusztulj ! . . . 

(8MUdüiTe.) Menj, szegény leány! 



HETEDIK JELENET. 

Philaminte, Chrysale, Bel i se. 

Chrysale. Most hát elégedett lehetsz : im elment ; 

De a dolog bizony nincs rendiben : 

Az a leány jól elvégezte dolgát ; 

Ilyen csekély okért elcsapni kár. 
Philamtnte. Mit! Én tovább tűrjem magam körül, 

Hogy a fülem' mindig kínpadra vonja, 

Hogy összezúzzon minden szép szabályt, 

Halmozza a sok nyelvhibát rakásra, 

Es béna, csűrt-csavart, szabálytalan, 

Kofás beszéddel álljon itt elő ? 
Belise. Igaz, kiállhatatlan a beszéde, 

Nincs oly szabály, mit százszor át ne hágna, 

A legcsekélyebb mondat is merő 

Pleonasmus vagy kakophonia. 
Chrysale. Mit bánom én, szabály szerint boszél-o, 

Ha jól tud a konyhában forgolódni. 

Inkább ragozza, én csak azt hiszem, 

Bosszúi az igét, krumpli-hámozáskor, 

Vagy mondjon újra százszor egy hibát, mint 

Elsózza és megkozmásítsa sültem' ! 

Nekem jó étel kell, nem szép beszéd : 

Az Akadémia meg nem tanít 

Csak egy fazék levest is megcsinálni, 

S a sok tudós, ki oly szépen tud írni, 

Künn a konyhán fajankó volna mind. 
Philaminte. Milyen lealjasító így beszélni 

Annak, ki ember névre tart jogot, 

Hozzá tapadni a hitvány anyaghoz, 

S nem szállni föl, föl a szellem felé. 

A test, ez a rongy, bir-e annyi becscsel, 

Hogy érdemes legyen gondolni rá ? 

Nem jobb-e elfeledni, hogy van is? 
Chrysale. Igen, de én testemmel egy vagyok, 

Gondot fogok tehát fordítni rá ; 

Eongy ! hadd legyen rongy ! drága nékem e rongy. 
Belise. A test s a lélek alkot egy egyént, 

De hidd el a tudós világ szavának, 

Hogy a fölény mindig a szellemé, 

S legfőbb, legelső gondunk az legyen, 

Tápláljuk őt a tudomány nedével. 
Chrysale. Ha azt hiszed: táplálod szellemed', 

Bizony sovány ételt kap, mondhatom ; 

Nem nézed azt, ki volna competens . . . 
Philaminte. Ah ! « competens » ; kérlek, ne sértsd 

Ily ócska, elkopott diák szavakkal. [fülein 

Belise. Látszik belőle még a vaskalap. 
Chrysale. Nem állhatom tovább ki, szólanom kell, 

Hogy e tücsköt kiverjem a fejedből. 

Bolonddá tartanak ; és én szivemre 

Vettem . . . 
Philaminte. Hogyan? 
Chrysale. Hugóm, neked beszélek. — 

Fölháborít a legkisebb viszás szó, 

Pedig viszásabb, a miket csinálsz. 

A szüntelen könyv-búvás mit sem ér ; 

A nagy Plutarch, az jó gallért lapitni ; 

De többi lim-lomod' dobd tűzre mind. 

Hadd bölcselegjen a tudós világ. 

Hozasd le a padlásod ablakából 

A nagy perspectivát meg más lomot, 

Csak a parasztokat riasztja ott ; 

Ne lesd, hogy a holdban fenn mit csinálnak, 

Nézd azt, ki mit csinál tenálad, otthon, 

Mert tőre-hegyre fordul össze házad. 

Nincs abban érdem, hidd el ezt nekem, 

Ha a nő annyi mindent tud, tanul; 

Nevelje gyermekét erkölcsösen, 

Vezesse házát, tartsa rendbe' népét, 

Es költekezzék gazdaságosan : 

Ez hivatása és bölcsészete. 

Mert helyesen mondták elődeink, 

Hogy asszonyoknak annyi tudomány 

Epén elég, a mennyi arra kell, hogy 

Megismerjék a rostát a szitától. 

Az asszonyok nem bölcselegtek akkor, 

A házvitel volt értekezletök, 

És könyvök a tű, czérna, rokka, melylyel 

Kiházasitották leányukat. 

Ma már a nő ilyesre rá se hajt, 

író akarna lenni minden áron, 

Nincs tudomány, mi mély volna neki. 

S kivált az én családomban, tinektek. 

Kutatja a természet titkait, 

S nem tudja azt, mit itthon tudni kell. 

Azt nézi, a hold és a csillagok, 

Venus, Saturnus és Mars merre járnak; 

De arra egy se néz, hogy a fazék 

Jól fő-e, mit csinál, jól-lakhatunk-e? 

A szolga is mind csak tudóskodik, 

Hogy ezzel a tetszésteket kinyerje ; 

De arra, hogy mi dolga, egy se' gondol, 

Okoskodás foglal mindenkit el, 

S okoskodás közt elvesz az okosság. 

Ez a múltban kutat, s a sült megég ; 

Az verseken mereng, ha bort hozatnék : 

Egy szóval azt teszik, a mit ti tesztek, 

És szolga van, de engem egy se' szolgál. 

Ez a szegény leány volt még az egy, 

Kit e bolond szokás el nem kapott : 

S ihol ni, dérrel-dúrral elzavarják, 

Mert nem beszél tudós szabály szerint. 

Mondom, hogy engem ez bosszant, húgom ; 

Neked mondom, mert most neked beszélek. 

Es nincs ínyemre a házam körül 

Ez a tudós had, s főleg Trissotin, 

Mert ő lovalt föl így mindőtöket. 

Mind a mit ír, csak léha szószatyárság. 

Ha szól : fürkészitek, hogy jaj, mit is mond?! 

Pedig merő tücsökkel van teli. 

Philaminte. Ah ég ! mi póri lélek és beszéd ! 

Belise. Van-e gorombább testté tömörült 
Parasztosabb parányból alkotott lény ? 
S én ezzel egy-azon vérből eredtem? 

Halálra kinoz, ah, e gondolat, 
S a fájdalom távozni kényszerít ! 

NYOLCZADIK JELENET. 

Philaminte, Chrysale. 

Philaminte. Van-é lövésre készen több nyilad? 
Chrysale. Nekem ? Dehogy ! nincsen ; sőt hagyjuk 

Szóljunk egyéb dologról most. Idősebb [abba. 

Leányod a férjhez menés iránt, 

Úgy látom, ellenszenvet érez. Én 

Nem bánom ; ő bölcsész ; jól van, tegye, 

Te őt vezéreld ; helyesen teszed ; 

De húga, az bizony más hajlamú, 

És azt hiszem, jó volna Henriettnek 

Férjet szemelni . . . 
Philaminte. Én is épen erről 

Tűnődtem és akartam szólani. 

E Trissotin úr, kit szemünkre hánytál, 

Ki nem szerencsés bírni a kegyed', 

Ez az, kit én illő férjnek kinéztem. 

Csak én tudom, te nem, hogy mennyit ér. 

Fölösleges minden vitatkozás, 

Mert nálam el van döntve a dolog. 

Ne szólj e szándokomról a leánynak, 

Én hadd beszéljek még előbb vele : 

Ő helybe' hagyja tervem, lesz okom, 

S rá ismerek, ha tán te mást tanácsolsz. 



Arany László összes művei. V. 20 



306 A TUDÓS NŐK. 

KILENCZEDIK JELENET. 

Ariste, Chrysale. 

Ariste. Nos, nőd kimegy, bátyám, s úgy látom, épen 

Ez a dolog jött szóba köztetek. 
Chrysale. Igen. 
Ariste. No ós megkapjuk Henriettet? 

Megegyezett? rendben van a dolog? 
Chrysale. Még nincs egészen. 
Ariste. Visszautasitj a ? 

Chrysale. Nem. 
Ariste. Tán haboz ? 

Chrysale. Hisz azt sem mondhatom. 

Ariste. No hát? 

Chrysale. No hát ? Hát mást ajánl vejül. 

Ariste. Hogy' ? Mást ajánl vejül? 
Chrysale. Mást. 

Ariste. És ki az ? 

Chrysale. Hát Trissotin. 
Ariste. Micsoda ? Trissotin ? 

Chrysale. Az, a ki itt mindig diákizál. 
Ariste. És elfogadtad? 
Chrysale. Isten ments', dehogy ! 

Ariste. Hát mit feleltél ? 
Chrysale. Semmit ; és nagyon jó, 

Hogy nem beszéltem, és szavam' nem adtam. 
Ariste. Igaz, derék ; ez nagy lépés előre. 

De legalább ajánltad-é Clitandert? 
Chrysale. Nem, mert mihelyt láttam, hogy mást akar, 

Azt hittem, jobb nem is mennem tovább. 

Ariste. No erre nézve ritka óvatos vagy ! 

Ugyan, hogy' nem pirulsz lágyságodért ! ? 

Hát férfi az, ki így hajlítható, 

Ei a nejének teljhatalmat ád, 

S mit ez határoz, ahhoz szólni sem mer ! 
Chrysale. Én Istenem ! könnyű neked beszélni ! 

Te nem tudod, hogy* bánt a lárma engem. 

En a nyugalmat, csendet szeretem, 

Irtózom attól, hogy ha nőm haragszik : 

Mert philosoph nevet kivan ugyan, 

De mérgelődni még azért tud ám, 

S morálja, mely megvet minden vagyont, 

Azért epéjét meg nem édesíti. 

Ha mást akarsz, mint ő fejébe vesz, 

No hisz' van érte egy hétig zimankó. 

En reszketek, ha hangját hallom is ; 

Azt sem tudom, hova legyek szeméből : 

S lásd, mégis, e sátánságával együtt 

Lelkem barátjának kell mondanom. 
Ariste. Eredj, ne tréfálj I Nőd, nyiltan kimondva, 

Csak gyávaságodon uralkodik. 

Hatalma gyengeségeden alapszik, 

Tőled ragadta a kormányt magához, 

S te meghajolsz fenhéjázó szavára, 

S az orrodon hagyod magad vezetni. 

Nem tudsz-e már egyszer határozottan 

Föllépni úgy, mint illik férfihoz ? 

Nődet saját terére vetni vissza, 

Bátran kimondva : én így akarom ! ? 

Bizony föláldozod leányodat 

20* 

Az asszonyok bolond káprázatának, 

Egy ostobára hagyva birtokod,- 

Öt-hat diák szóért, mit eldarál, 

Egy ily pedánsra, kit nőd minden áron 

Lángésznek és nagy bölcsnek fogna el, 

Kinél nagyobb költőt sehol sem ismer, 

Pedig biz ő akármi más, de ez nem ! — 

Eredj, eredj ! Szép tréfa, modhatom, 

Nevetni kell e gyávaságodon. 
Chrysale. Igazad van ; belátom, hogy hibáztam. 

Jerünk, keményebb szivet kell mutatnom. 
Ariste. No már ez helyesen van. 
Chrysale. Csúnyaság. 

Ha úgy uralkodik rajtunk az asszony. 
Ariste. Derék. 

Chrysale. Szelidségemmel visszaélt. 
Ariste. Igaz ! 

Chrysale. Nagyon kapott lágyságomon. 
Ariste. Kétség kivül. 
Chrysale. De még ma megmutatjuk, 

Hogy a leány az én lányom ; az úr én 

Vagyok, s a férje az lesz, a kit én 

Kinéztem. 
Ariste. így, derék ! már így szeretlek ! 

Chrysale. Te tudhatod, hogy hol lakik Clitander 

Eredj, keresd föl, küldd hozzám azonnal. 
Ariste. Megyek, futok. 
Chrysale. Tovább nem szenvedem : 

Ember leszek azért is, most azért is. 



HARMADIK FELVONÁS. 



ELSŐ JELENET. 

Philaminte, Armande, Belise, Trissotin, Lepine. 

Philaminte. üljünk le itt, hogy így kényelmesebben 

Élvezze szellemünk e verseket, 

Miket szavonkint mérlegelni kell. 
Armande. Ah, látni égek. 
Belise. Én majd meghalok. 

Philaminte (Trissotinhoz). Engem lebűvöl, a mit ön sze- 
Armande. Eám nézve mind páratlan élvezet. [rez. 
Belise. Az én fülemnek drága, kedves étkek. 
Philaminte. Ne hagyjon ennyi vágyat így epedni. 
Armande. Siessen. 

Belise. Es gyorsítsa a gyönyört. 

Philaminte. Epigrammjával csillapítson ön le. 
Trissotin. Oh, asszonyom, ez egy kis új -szülött, 

S kegyedre tán azért is érdekes, mert 

Itt udvarán szültem világra őt. 
Philaminte. Előttem atyja végett drága s kedves. 
Trissotin. Kegyed tetszése lesz tehát az anyja. 
Belise. Ah mennyi élez I 

MÁSODIK JELENET. 

Pliilaminte, Armande, Belise f Trissotin, Lepine, 
Henrietté (belép s vissza akar vonulni). 

Philaminte (Henriettehei). Hová, miért szaladsz ? 
Henriette. Félek, hogy e szép mulatást zavarnám. 
Philaminte. Ne menj, jer, és végy részt kitárt fülek - 

Ez élvezetben, hallj csodás művet. [kel 

Henriette. En nem fogom föl annak, a mit ő ír, 

Szépségeit ; nem értek én ilyeshez. 
Philaminte. Mindegy, maradj. Aztán egy titkot is 

Kell mondanom, mi rád vonatkozik. 
Trissotin (Henriettéhez), A tudomány nem gyújtja lángra 

Csak arra vágyik, hogy bűvölni tudjon. [önt, 

Henrietté. Nem én egyikre sem ; s nem is kívánom . . . 
Belise. Ah, ne feledjük a szép új-szülöttet. [ket. 
Philaminte (Lepinehei). Szaladj, fiú, hamar hozz széke- 

(Lepine fut s elesik.) 

ügyetlen ! így elesni itt, holott 

A súlyegyennek elvét már tanultad. 
Belise. Tudod, mi volt bukásod indoka ? 

Mert elhajoltál ama súly-középtől, 

Melynek neve : nehézkedési pont ! 
Lepine. Hisz én is észrevettem már a földön ! 
Philaminte (Lepinehei, a ki kimegy). Füles ! 
Trissotin. Köszönje, hogy nem volt üvegből! 
Armande. Ah, mindenütt élez ! 
Belise. És kifogyhatatlan. 

(Lepine el. Leülnek.) 

Philaminte. 8 most adja hát e drága étkeket. 
Trissotin. Ily éhnek, a minőt önök mutatnak, 

Egyetlenegy tál nyolcz- sor- vers kevés : 

Nem lesz talán rossz mellék-ételül, 

Ha epigrammomat megpótolom 

Egy kis-szonettel, m?lyet a minap 

Egy herczeg-asszony is finomnak ítélt. 

Attikai sóval van fűszerezve, 

Önöknek is, hiszem, fog ízleni. 
! Armande. Oh semmi kétség. 

Philaminte. Hagyja hallanunk. 

BELISE. (Félbe szakítva Trissotint, valahányszor olvasásból keid.) 

Előre is kéj önti el szivem* . . . 

Imádom a dicső költészetet, 

Kivált, ha a vers finoman folyik. 
Philaminte. Nem olvashat, ha szüntelen beszélünk. 
Trissotin. Szo . . . 

BELISE (Henriettébe*,) Csend, húgom. 

Armande. Hagyjuk már kezdeni. 

Trissotin (olvassa). Szonett Uránie herczegnőhöz, hi- 
deglelése alkalmából. 

Elszunnyadt- é jó szellemed, 

Hogy lakodba fogadod 

8 pompásan ápolgatod 

Legkegyetlenebb ellened* ? 
Belise. Mily szép bekezdés ! 
Armande. És milyen folyékony ! 

Philaminte. Csak ő tud ily könnyűded verset írni. 
Armande. « Elszunnyadt szellemed :» páratlan ez. 
Belise. « Lakodba ellened :» mily bájtelit 

Philaminte. « Pompásan ápolgatod:* oh mi szép ! 

E ritka összetétel nagyszerű. 
Belise. Kérjük tovább is. 

TRISSOTIN (olvassa.) 

Elszunnyadt- ó jó szellemed, 

Hogy lakodba fogadod 

8 pompásan ápolgatod 

Legkegyetlenebb ellened' ? 
Armande. « Elszunnyadt szellemed !» 
Belise. « Lakodba ellened !» 
Philaminte. « Pompásan ápolgatod!* 

TRISSOTIN (olvassa.) 

Uzd el, bármit mond a világ, 
Dús-gazdag hajloTsodból, 
A hálátlant, lakodból, 
Hol élted gyökerein rág. 
Belise. Ah ! csendesen : engedjen ön lehelnem. 
Armande. Hagyjon csodálkozásunknak időt. 
Philaminte. E versre lelkem mélyén érezek 

Nem is tudom mit : ájulásba ejt. 
Armande. «Uzd el, bármit mond a világ, 
Dús-gazdag hajiokodból. » 
« Dús-gazdag hajiokod :» mily szép kitétel, 
Mi élezés és elmés metaphora. 
Philaminte. «Uzd el, bármit mond a világ. » 
Ah, e « bármit mond a világ » csudás szép, 
Érzelmeim szerint páratlan ez. 
Armande. Az a « bármit mond» engem is lebüvölt. 
Belise. Ah, engem is! « Bármit mond:» ez dicső. 
Armande. Oh, hogy ha én Írhattam volna ezt! 

Belise. Egy költeménynyel ér föl. 
Philaminte. Képes-é más 

Fölfogni, mint én finomságait ? 
Armande. Óh! 
Beuse. Óh! 
Philaminte. «Űzd el, bármit mond a világ. » 

Hogy bárki a láznak pártjára áll is, 

Te rá se hajts, esak űzzed szüntelen, 
«Űzd el, bármit mond a világ . . . 
Mit mond, mind mond, mind a világ. » 

Többet fejez ki, mint gyanítanék. 

En nem tudom, hogy más is érzi-é, 

En millió szót értek már alatta. 
Belise. Olyan rövid, de mennyit rejt magában. 
Philaminte (Trissotinhei). 

S ön is, midőn szerzé e szép «mit mond»-ot, 

Fölfogta-é egész becsét s erélyét? 

Gondolta-é, hogy mennyi mindent mond ez ? 

Sejtette-é, hogy benne mennyi élez van ? 
Trissotin. He, he ! 
Armande. S az a « hálátlan » is milyen szép : 

Ez a gonosz, hálátlan, becstelen láz, 

Azt bántja, sérti, a kinél lakot kap. 
Philaminte. Egy szóval, e két vers-szakasz csodás 

Olvassa, kérjük, a következőt. [szép. 

Abmande. Ah ! még előbb e « bármit mond » -ot egyszer ! 

Trissotin (olvassa). Úzd el, bármit mond a világ 

Philaminte, Abmande, Belise. Bár mit mond a világi 
Trissotin (olvassa). Dús-gazdag hajiokodból .... 
Pilaminte, Armande, Belise. Dús-gazdag hajlokodból. 

Trissotin (olvassa). A bálátlant lakodból .... 
Philaminte, Aemande, Belise. A hálátlan hideglelést! 
Trissotin (olvassa). Hol élted gyökerein rág ! 
Philaminte. Gyökerein rrrág. 
Armande, Belise. Ah ! 
Trissotin (olvassa). 

Bangódat nem tiszteli 

Magát véredbe veszi . . . 
Philaminte, Armande, Belise. Ah ! 
Trissotin (olvassa). 

Éjjel-nappal düh-tele, 

Ha fürdőbe mégysz, vidd el, 

S nem alkudozván vele, 

Fojtsd vizbe ten-kezeddel ! 
Philaminte. Ki nem birom tovább ! 
Belise. Elájulok. 

Armande. Ah, meghalok kéj és gyönyör között. 
Philaminte. Ezernyi édes borzalom fut át. 
Armande. «Ha fürdőbe mégysz, vidd el . . .» 
Belise. «S nem alkudozván vele ...» 
Philaminte. « Fojtsd vízbe ten-kezeddel. » 

Saját kezeddel, fojtsd, a kádba, be. 
Armande. Minden sor egy csinos vonást mutat fel. 
Belise. Végig haladni rajta élvezet. 
Philaminte. Csak báját és szépséget lelni benne. 
Armande. Minden sor egy piczinyke út, behintve 

Bózsával. 
Trissotin. A szonett tehát ? . . . 
Philaminte. Csodás, új ! 

Nem írt ilyen szép művet senki még. 

Belise (Henriettekéi.) Mi ez? Te mindezektől föl nem in- 
Hideg maradsz, közömbös arczot öltesz? [dúlsz? 

Henrietté. Mindenki olyan arczot ölt, milyet tud; 
S nem lángész még, ki az szeretne lenni. 

Trissotin. Talán nagysádat sértik verseim ? 

Henrietté. Nem. Nem figyeltem. 

Philaminte. Ah ! hol az epigramm? 

Trissotin (olvassa). Egy amarant-szinű hintóra, melyet 
egy hölgynek adtak barátai. 

Philaminte. Mindig ilyen kiváló ritka czím ! 

Armande. Szász élczet, új meg új eszmét igér. 

Trissotin (olvassa). 

A szerelem nekem olyan sokba került . . . 

Philaminte, Armande, Belise. Ah ! 

Trissotin (olvassa). 

Hogy vagyonom fele majd utána merült ; 
8 ha ez arany díszszel behintett 
Szép, drága hintót megtekinted, 
Mely a világot meglepi, 
S melyben hölgyem oly ünnepi . . . 

Philaminte. Ah ! « Hölgyem ünnepi :» milyen finom! 

Trissotin (olvassa). 

S ha ez arany diszszel behintett 
Szép, drága hintót megtekinted, 
Mely a világot meglepi, 
S melyben hölgyem oly ünnepi : 
Ne mondd, hogy színe amaránt. 
Mondd inkább azt, hogy engemet 
Adósságba szép szeme ránt. 

Armande. Ah, ah, ez a fordulat meglepő. 

Philaminte. Oh ennyi ízléssel csak ő tud írni. 
Bélibe. «Ne mondd, hogy szine amaránt, 

Mondd inkább azt, hogy engemet 

Adósságba szép szeme ránt.» 

íme, ez a hangzatosság : amaránt, eme ránt, szeme 
ránt, szamaránt. 

Philaminte. Én nem tudom: midőn megismerem önt, 

Már föllelem arczán a szellemet, 

8 még sem birom csodálni most eléggé 

Költészetét, prózáját egyaránt. 
Trissotin (Phiiftminteikoi). Ha olvasand ön is fel valamit, 

Viszont mienk lesz a csodálkozás. 
Philaminte. Én verseket nem írtam még, hanem 

Bizalmasan majd megmutathatom 

Nyolcz fejzetét hölgy-akadémiánk 

Tervének. E ponton Plató megállott, 

Midőn megirta volt Respublicá)&t ; 

Én most az ideát megtestesítem, 

S papírra is tevém az elveket. 

Mert szüntelen harag fog el, ha látom, 

Hogy szellemünk jogát így megtagadják ; 

Boszúra vágyom én, nemünk nevében, 

E jogtalan lenyűgözés miatt, 

A férfi sutba zárja szellemünket, 

S minden magasb tudalmakból kitilt. 
Armande. Valódi sérelem nemünkre az, 

Hogy elme-látkörünk tovább ne nyúljon, 

Mint holmi szoknya vagy köpeny szabását, 

Vagy kelme szépségét ítélni meg. 

Belise. Ki kell hatolnunk e rút szolgaságból 

S magasb fokokra vinni szellemünket. 
Tkissotin. Mindenki tudja, mennyi tisztelettel 

Hajlok meg én a hölgy-világ előtt, 

S ha hódolok szemök sugárinak, 

Szép szellemök fényét is tisztelem. 
Philaminte. Fogadja ön nemünk elismerését ! 

De megmutatjuk némely kétkedőknek, 

Kik minket oly tudós dölyffel lenéznek, 

Hogy képes a nő minden tudományra ; 

Fogunk mi is tudós gyűlést csinálni, 

És minta-rendszerrel vezetni azt ; 

Ott egyesül, mi másutt szétszakadt ; 

Finom modor s tudomány párosul ; 

Kutatjuk a természet titkait ; 

A tér szabad lesz bármi véleménynek, 

De nem kötünk egyikkel is frigyet. • 
Tkissotin. Én Aristoteleshez csatlakoznám. 
Philaminte. Én Plató elvontságát szeretem. 
Armande. Én Epikurt s az ő erős tanát. 
Belise. Én a parányok elvét elfogadnám, 

De már ez űr nekem kissé nehéz, 

Inkább az « ős-anyag-tant » kedvelem. 
Tmssotin. Descartes deleje által hat reám. 
Armande. Bám a zűrrel. 

Philaminte. S rám a hulló világgal. 

Armande. Bár egyletünk meg volna nyitva már, 

S tűnnék ki új fölfedezések által ! 
Tkissotin. Sokat remélek élénk szellemöktől: 

OTODIK JELENET 

Philaminte, Belise. Armande, Henrietté, Trissotin, 

Vadius. 

Trissotin (bemutatva Vadiust). 

A férfi, íme, a ki látni ég önt. 

Midőn bemutatom, nem félek attól, 

Hogy ihletetlen embert hoztam önhöz ; 

Szép szellemek közt foglal ő helyet. 
Philaminte. A kéz, mely hozza őt, nekünk kezesség. 
Trissotin. A classikus kort érti teljesen, 

És görögül folyékonyan beszél. 
Philaminte (Beiisehei.) 

Ah, görögül! Hallottad? görögül! 
Belise (Amandehos). Oh, húgom, görögül ! 
Armande. Ah, görögül ! 

Philaminte. On görögül tud? Ah engedje meg, hogy 

Görög- szerelmem átölelje önt. 

(Vadius megöleli Belise-t és Annande-ot is.) 
HENRIETTE (Vladinshos, ki őt is meg akarja ölelni.) 

Bocsánat, én nem tudok görögül. (Leülnek.) 
Philaminte. Én a görög munkák után rajongok. 
Vadius. De félek asszonyom, hogy e hevemmel, 

Mely úgy tüzelt tisztelgnem ön körében, 

Zavartam e tudós, szép mulatást. 
Philaminte. Oh, uram, a görög soh' sem zavarhat. 
Trissotin. Egyébiránt ő versben és prózában 

Egyként kitűnő, és, ha tetszenék, 

Olvasna is talán egy kis mutatványt. 

Vadítja. Nagy gyöngeség, ha művével az író 

A társaságon zsarnokoskodik, 

Utczán, szalonban, este és ebédnél, 

Szavalja lankadt versét lankadatlan. 

Nem ismerek butábbat, mint az ily 

írót, ki mindenütt tömjént kapargat, 

Ki a jövők-menők fülét lefogja, 

S minden jelenlevőt kínpadra von. 

Ily léhaságot tőlem senki sem lát, 

Egy régi hellén elvét követem, 

Ki minden írót bölcsen óva int 

Ezen veszély csábító ingerétől. 

De íme pár szerelmi versikém, 

Miről önök bírálatát óhajtom. 
Trissotin. Az ön versében mindig annyi báj van, 

A mennyi a máséban nincs sehol. 
Vadius. Onón a Grácziák s Venus uralgnak. 
Trissotin. On könnyed, és mindig tud lelni szép szót. 
Vadius. Önnél dicső a páthósz és az ithósz. 
Trissotin. Öntől oly eklogákat olvasánk, 

Melyek Theokrit és Virgilre méltók. 
Vadius. Az ön ódái oly nemes kitűnők, 

Hogy messze elhagyják Horáczot is. 
Trissotin. Mi édesebb az ön dalainál? 
Vadius. Mi éri ön szonettjeit utói? 
Trissotin. Mi bájolóbb az ön rondeaui-n&l ? 
Vadius. S ön madrigáljánál mi élczesebb? 
Trissotin. On balladáiban csodára méltó. 
Vadius. Ön a refrainek által bűvöl el. 
Trissotin. Ha ismerné honunk az ön becsét ! 

Arany László összes művei. V. 2) 

Vadius. Ha századunk méltányos volna önhöz ! 
Trissotin. Diadal-kocsin vonulna át az utczán. 
Vadius. Közhelyeinken látnók szobrait ! 

(Rövid szünet után,) 

Tehát egy balladám van itt : szeretném, 

Ha ön . . . 
Trissotin. Úgy ! Látta azt a kis szonettet, 

Uranie herczegnő hideglelése 

Fölött? 
Vadius. Igen, hallottam ; tegnap este 

Egy társaságban olvasták. 
Trissotin. De tudja, 

Ki irta ? 
Vadius. Nem ; de őszintén kimondva, 

Akárki, a szonettje mit sem ér. 
Trissotin. Pedig sokan kitűnőnek találják. 
Vadius. Azért biz' az mégis hitvány, üres ; 

Ezt mondaná ön is, ha látta volna. 
Trissotin. No én tudom, hogy nem mondom reá ezt; 

De ily szonettet nem mindenki fog fel. 
Vadius. Alá nem irnám a nevem* sokért. 
Trissotin. Én el nem állok attól, hogy kitűnő, 

S azért nem, mert szerzője én vagyok. 
Vadius. On? 

r 

Trissotin. En. 

Vadius. Úgy nem tudom, hogy* eshetett . . . 

Trissotin. Csak úgy, hogy önnek nem tetszett tetszeni. 
Vadius. Szórakozottnak kellé lennem, és a 

Felolvasó is rosszul olvasott ... 

De hagyjuk ezt most, lássuk balladámat, 

Trissotin. Üres, unalmas minden ballada. 

Nem is divat már, régi ócska versfaj. 
Vadius. Pedig sokan tartják szépnek, jelesnek. 
Trissotin. Még ez nem ok reá, hogy meg ne vessem. 
Vadius. Jó ; a miatt bizony rosszabb soh'sem lesz. 
Trissotin. Csodás hatása van minden pedánsra. 
Vadius. Csodálom akkor, hogy nem tetszik önnek. 
Trissotin. Ostobaság igy másra fogni a 

Saját nevét ! (Mindnyájan fölkelnek.) 

Vadius. De már ez szemtelenség ! 

Te dobtad a tiédet énreám. 
Trissotin. Ho-hó, te iskolás kölyök, papirmoly ! 
Vadius. Ho-hó, piaczi fűzfa-verselő ! 
Trissotin. Ho-hó, zsibárus, szennyes plagiátor. 
Vadius. Te tinta . . . 

Philaminte. Ej, uraim, mit akarnak? 

Trissotin. Add vissza a görög meg római 

íróknak, a mit tőlük elraboltál. 
Vadius. Eredj te a Parnassust mogkö vetni, 

Hogy úgy megnyomorítottad Horáczot. 
Trissotin. Tudod, hogy könyveidből egy se' kelt el? 
Vadius. Hát te, hogy könyvárusod tönkre ment ! 
Trissotin. Az én babérom ép, hijába téped. 
Vadius. Eredj, olvasd a rólad irt szatírát. 
Trissotin. Eredj te is. 
Vadius. Hijába: engemet 

Csak egyszer érint simán a szatíra 

A többi hírneves szerzők között ; 

De néked egy perczig sem ad nyugalmat, 

Te vagy nyilának czélja mindenütt. 

2i* 

Trissotin. Igen, mert engem ismer a világ : 

Te félredobva porban henteregsz ; 

Elég, ha rajtad egyszer egy nagyot rug, 

Nem érdemelsz meg második rúgást ; 

De engem méltó ellenül tekint, 

S ezért rohan reám egész erővel ; 

Az ellenem mért sok csapás mutatja, 

Hogy soh sem érzi győztesnek magát. 
Vadius. Majd megmutatja tollam, mit tudok. 
Trissotin. Majd emberedre lelsz te az enyimben. 
Vadius. Kihívlak én, ha kell, prózára, versre, 

Görögre és latinra egyaránt. 
Trissotin. No majd találkozunk négy szem között. 

HATODIK JELENET. 

Philaminte, Belise, Armande, Henrietté, Trissotin. 

Trissotin. Ne róyjanak meg e heves vitáért : 

Nagysád Ítéletét ama szonettről 

E vakmerő ellen meg kellé védnem. 
Philaminte. Azon leszek, hogy csillapuljon ön. — 

Térjünk egyébre most. Jer Henrietté : 

Eégóta nyugtalan lelkem miattad, 

Hogy benned a szellem nem ébredez ; 

De leltem egy módot fölkelteni. 
Henriette. Kár erre annyi gondot vesztegetned : 

Ez a tudósság nem nekem való, 

En csendes életet szeretek ; itt 

Sok fejtörést kivan minden kicsiny szó, 

Hogy szellemet mutasson : erre én 

Nem vágyom ; inkább együgyű leszek. 

Csak hadd maradjak én hétköznapi, 

Semhogy magam szép szók után gyötörjem. 
PhttiAmtnte. Igen, de engem ez bánt ; s véremen 

Hyen gyalázatot nem tűrhetek. 

Az arczi szépség hasztalan hiú dísz, 

Hulló virág, egy pillanat szeszélye, 

S külsőségekhez van csatolva csak ; 

De szellemünké biztos és örök. 

S én rég kutattam ezt, miként szerezzek 

Ily hervadatlan szépséget neked, 

Hogy' oltsam a tudás vágyát beléd, 

S vezesselek minden szép ismeretre, 

Míg végre tervem abban összesült, 

Hogy egy tudós férjhez csatoljalak : (Triiiotinra roout, 

8 ily férfi itt ez úr, kit íme láss 

Mint általam választott férjedet. 
Henrietté. Én? én, anyám? 
Phtlamtnte. Igen, te : nos ne bámulj. 

Belise (TriMotinM. Én értem önt : szeme bocsánatot 

Hogy másnak adja most azon szivet, ( kér, J 

Mit én birok. Legyen meg. Átruházom. 

On e frigy által szép vagyont szerez. 
Trissotin (Heuiettehes). Mit szóljak a nagy elragadtatás- 

Oh drága hölgyem, e hymen nekem . . . f ban?j 
Henrietté. Szép, szép, uram; de még nem bizonyos; 

Kár önnek úgy sietni. 
PHUiAUNra Mit beszélsz ! 

Tudod, hogy én . . . Elég. Érthetsz belőle. (TriMotisk*), 

Majd észre tér; most menjünk, hagyjuk itt. 

HETEDIK JELENET. 

Henrietté, Armande. 

Armande. Hogy hinti gondjait reád anyánk, 

Dicsőbb fórjet nem is választhatott . . . 
Henriette. Ha oly dicső, miért nem mégysz te hozzá? 
Armande. Neked van már kinézve, nem nekem. 
Henriette. Én átruházom rád, mint öregebbre. 
Armande. Ha úgy szeretnék férjhez menni, mint te, 

Ajánlatod* két kézzel elfogadnám. 
Henriette. Ha a pedánsokért úgy bomlanám, mint 

Te, hozzám illő férjnek tartanám. 
Armande. Akárhogy is, bár ízlésünk nem egyez, 

De a szülők szavát meg kell fogadni. 

Anyánk hatalma teljes ; s hasztalan 

Akarsz te annak ellenállani. 

nyolozadik jelenet. 
Armande, Henriette, Ghrysale, Ariste, Glitand>er. 

GHRYSALE (Henriettekéi vésetve Olitandert), 

Leány ! apád szavát fogadni kell. 

No csak hamar : nyújtsd a kezed' ez úrnak, 

S ezentúl úgy tekintsd, ón akarom, 

Mint a kinek te felesége vagy. 
Armande. Úgy látszik, itt már könnyebben hajolsz. 
Henriette. Hja, a szülők szavát meg kell fogadni. 

Apám hatalma teljes szívemen. 
Armande. Anyám parancsát sem szabad feledned. 

Chbysale. Nos mit jelentsen ez ? 
Armande. Sajnos, hogy ebben 

Apám ellenkezésbe jött anyámmal. 

Ő mást szemelt ki. 
Chrysale. Ej, ne terecselj ! 

Menj, bölcselegj anyáddal jói-lakásig ; 

De abba, a mit én teszek, ne szólj. 

Mondd el neki, eredj ; de mondd meg azt is, 

Híjába jön darálni a fülembe. 

Jerünk. 

KILENCZEDIK JELENET. 

Henrietté, Chrysale, Ariste, Clitander. 

Ariste. Helyes, derék. Te most csodát tészsz. 
Glitander. Elértem üdvömet : boldog vagyok ! 
Chrysale. No csak ! Fogd őt karon, vezesd, előre ! 

Eredjetek ! Oh mennyi szép öröm ! 

Szivemben újra kél minden gyönyör ; 

Öreg napom most újra földerül, 

S eszembe jut sok ifjúi szerelmem. 



NEGYEDIK FELVONÁS. 

ELSŐ JELENET. 

PhiLaminte, Armande. 

Armande. Úgy van : biz* őtet nem mérsékli semmi. 

Még kérkedett, hogy ő jó, engedelmes. 

Nem hogy magát megadta volna, sőt 

Alig hallgatta meg tanácsomat ; 

S nem annyira atyánk szavát fogadta, 

Mint azt mutatta, hogy daczol anyánkkal. 
Philaminte. Meglátja majd, ki az kettőnk közül, 

Kinek hódolni tartozik szivével ? 

Mely'kőnk uralg, az apja-é, vagy anyja? 

A test vagy elme, lényeg vagy alak ? 
Armande. De a mi több : veled nem is tudatták ! 

E hegyke úrfi csak furcsán akar 

Vőd lenni ellenedre és daczodra. 
Philaminte. De még nem az, s hiába is törekszik ! 

Előbb derék ifjúnak hittem őt ; 

Míg néked udvarolt, azt helyeseltem ; 

De módja megnyerő nem volt soha. 

Lásd, tudta jól, hogy írni szoktam ós 

Csak föl se kért, hogy olvassak belőle. 

MÁSODIK JELENET. 

Clitander halkan bejő és hallgat, a nélkül, hogy észrevennék. 

Előbbiek, 

Armande. Ha én neked volnék, biz' én se tűrném, 

Hogy Henriettet ő nőül vegye. 

Pedig csalódik, a ki azt hiszi, 

Hogy érdek és irigység szól belőlem, 

S mivel galádul engem elhagyott, 

Talán titokban bosszút forralok. 

Ily vádak ellen lelkemet megóvja 

A bölcseletnek biztos védfala, 

Mely messze mindenen fölülemel. 

De téged így fitymálni : mégis, ez sok ! 

Becsületedbe vág, hogy ellenállj. 

Nem is hiszem, hogy tetszenék neked ; 

Hiszen beszéd között is eddig annak 

Jelét sem adta, hogy tisztelne téged. 
Philaminte. Tudatlan. 
Armande. És bármint fénylett neved, 

Ő arra, hogy dicsérjen, jég maradt. 
Philaminte. Az ostoba. 
Armande. Ha új műved jelent meg, 

S mutattam : ő nem is találta szépnek. 
Philaminte. A szemtelen. 
Armande. Oyakran vitáztam is ; 

De nem hiszed, hogy mennyi lébaságot . . . 
Clitander (Amn^M' 

Esedezem, kisasszony! Irgalom! 

Vagy legalább csak egy csepp kis becsület. 

Mi a bűnöm, mivel sértettem önt, 

Hogy ennyi hévvel rontson ellenem, 

Vesztemre törjön, és épen azoknál 

Tegyen gyűlöltté, a kiktől jövőm függ ? 

Oh mondja, honnan e roppant harag? 

— Legyen nagysád igaz biró közöttünk. 
Armande. Ha oly harag tüzelne is valóban, 

Mint mondja ön, találnék rá okot ; 

Nagyon megérdemelné : mert az első 

Szerelmi láng oly szent joggal leköt, 

Hogy éltet, üdvöt és mindent veszítsünk 

Inkább, mint más szerelmi tűzre gyúljunk. 

Irtóztató nagy bűn a hűtelenség ; 

S a változó szív mind erkölcsi szörny. 
Clitander. Hát hűtelenség önnek az, kisasszony, 

Mit büszke szíve által ön parancsolt? 

Csak azt tevém, mit ez szabott reám ; 

Ha sértem önt, csupán ön volt oka. 

On bája által bírta szívemet, 

Eét évig égtem változatlanul, 

Nincs hódolat, szolgálat, tisztelet, gond, 

Mit szívem önnek hűn nem áldozott ; 

De lángom, hódolásom hasztalan volt, 

On esküimnek folyvást ellenállt. 

Én végre azt, mit így elutasított, 

Más hölgynek áldozám. Nos, íme, nagysád, 

Az én hibám-e ez, vagy az öné ? 

Szívem szökött-e, vagy ön lökte vissza? 

Én hagytam-é el önt, vagy ön űzött el? 

Akmaxde, Hál ellenállá* Önnek az. Clitander, 
Ha azt. mi pórias, elutasítjuk. 
S oly tisztaságim finomítjuk a 
Szerelmet, a mérvben tökélve áll? 
Ön nem tndá tisztán kivonni lelkét 
Az érzékek vásári mámorából, 
S nem izlelé azon legfőbb gyönyört. 
Mit egyesülő tiszta szívek adnak, 
S miben a testnek osztályrésze nincs. 

mm 

On durva módon tud szeretni csak, 
Anyagi lánczczal kötni a frigyet, 
S hogy a szerelmi lángját szítni tudjuk, 
Már nászt akar, s mindent, mi véle jár. 
Mily durva vágyak ! A szép szellemek 
Ily földi lángra nem gyúlnak soha. 
Érzékeiknek nincsen részök abban, 
Csupán a szívek házasodnak össze, 
S a többi durva rész, az elmarad : 
Oly tiszta tűz ez, mint az égi lángok, 
Csak szűzi sóhajok vegyülnek össze, 
S a durva vágyra rá sem gondolunk. 
Nincsen további czél : azért szeretünk 
Csak, hogy szeressünk, és nem holmi másért. 
A vágy csak a szellem felé irányúi, 
És észre sem veszszük, hogy test van-e ? 
Clitandeb. De én, az a baj, észrevettem ám, 
Ha meg nem sértem önt, hogy testem is van, 
S nem hagyja, hogy feledjem, a czudar. 
En elkülönzést tenni nem tudok, 
Oly finom elmét nem adott az ég, 

• 

S a lelkem és testem együtt maradnak. 

Nincs semmi szebb, azt mondja a kisasszony, 

A tiszta tűznél, mely csak szellemért ég, 

A szív frigyénél, mely elutasítja 

Az érzékek vásári mámorát. 

De hát nekem nagyon finom az ily frigy, 

Durvább vagyok biz' én, elismerem ; 

Egész teljes valómmal szeretek, 

S viszont egész személyt kívánok érte. 

Mindez nem érdemel nagy büntetést, 

Sőt a világ is, úgy látom, nagyobbrészt 

Egy nézeten van szinte énvelem ; 

S a házasság elég divatba' van, mint 

Elég okos, tisztességes viszony. 

Én is tehát bízvást óhajthatám 

így fűzni önt magamhoz : a ne'kül, 

Hogy e kivánatom megsértse önt. 
Armande. No jó, uram, ha nem hajol szavamra, 

Ha durva vágya folyvást tápot óhajt 

Ha arra, hogy lekössem újra önt, 

Anyagi lánczok, testies kapocs kell : 

Jó, engedek tehát kivánatának, 

Föltéve, hogy beleegyez mamám. 
Clitander. Késő, kisasszony ! Már másé szivem. 

Ha visszatérnék, ez rút hála lenne 

Azon szelíd nemes menhely iránt, 

Hová kegyednek büszkesége űzött. 
Philaminte. De hát, uram, számít az én szavamra, 

Midőn ezen másik nőről beszél? 

Ábrándozása közt felejti tán, 

Hogy én más férjnek szántam Henriettet? 
Clitander. De kérem, oh nagysád, gondolja meg 

Jobban, kímélje árva fejemet ; 

Ne adjon oly méltatlan szerepet, 

Hogy Trissotin vetélytársa legyek. 

Az a rajongás, melylyel ön fut a 

Nagy szellemek után, nem adhatott 

Méltatlanabb vetélytársat nekem. 

Hiszen van léha több is, a kit e 

Bomlott ízlésű század nagyra tart : 
- De Trissotin még sem talál hívőre ; 

Kikapja műve, a mit érdemel, 

Mindenki tudja, hogy semmit sem ér. 

Ez ránt le engem mindig a magasból, 

Ha látom itt, hogy ön égig magasztal 

Olyan silány firkákat, a miket, 

Ha maga írta volna, eltagadná. 
Philaminte. Azért itél ön máskép róla, mint mi, 

Mivel mi más szemekkel látjuk, mint ön. 



HARMADIK JELENET. 

Philanrinte, Arnwnde, Clitander, Trissotin. 

Trissotin (Phüamintehoi). 

Nagysád, nagy újságot hozok kegyednek; 
A míg aludtunk, szépen elkerültük. 
Egy nagy világtest mellettünk haladt el, 
Átszelve a mi pályánkat keresztbe ; 

Ha ez véletlenül földünket éri, 

Széttörte volna, mint egy poharat. 
Philaminte. Majd megvitassuk ezt más alkalommal : 

Hisz ez az úr úgy sem hallgatna rá : 

ö a tudatlanság pártjára áll ; 

Gyűlöli azt, mi szellem s tudomány. 
Clitandbr. Igaz, de egy kissé enyhítve. En 

Csak azt a szellemet vagy tudományt 

Gyűlölöm, a mi megront, elbolondít. 

Szép és nemes dolog magába véve; 

De én inkább leszek mégis tudatián, 

Mint oly tudós legyek, mint némely ember. 
Trissotin. Én azt hiszem, bármily hatást tesz is 

A tudomány, de nem ront senkit el. 
Clitander. De én tudom, hogy mily bolondokat 

Tesz és beszél miatta némely ember. 
Trissotin. Ez képtelenség. 
Clitander. Még se v lesz nehéz 

Csekély erőmmel is bebizonyítnom ; 

S ha tán kifogynék minden indokomból : 

A példa, az nem fog hiány zani. 
Trissotin. Olyan példát idézhet, a ki nem dönt. 
Clitander. Nem is nagyon kell messze mennem érte. 
Trissotin. No én ilyen példát sehol se' látok. 
Clitander. De látok én, hogy szemem' majd kiszúrja. 
Trissotin. Én eddig azt hivóm, hogy ostobává 

A tudatlanság tesz, nem a tanulás. 
Clitander. Csalódik ön : mert biztosíthatom 

Hogy egy bolond tudós sokkal bolondabb, 

Mint egy bolond tudatlan. 

Trissotin. Ennek ellent- 

Mond a közérzelem, mert e szavak 

«Tudatlan» és «bolond» egyet jelentnek. 
Clitander. Ha közbeszédre hallgatunk, erősebb 

Kapocs van a « bolond » s « pedáns » között. 
Tbissotin. Amazt a természet teve bolonddá. 
Clitander. Emezt meg a tanulás rontja meg. 
Trissotin. A tudomány magában is nagy érdem. 
Clitander. De a bárgyút szemtelenné teszi. 
Tbissotin. Úgy látszik, a tudatlanságnak önre 

Nagy csábjá van, hogy így pártjára kél. 
(Jlitandbr. Azért kelek s azért van csábja, mert 

Előttem állnak bizonyos tudósok. 
Trissotin. E bizonyos tudósok többet érnek 

Némely suhancznál, a kit néha látunk. 
Clitandbr. Igen : ha ily tudósra hallgatunk ; de 

Nem minden ember ad sokat szavokra. 

PmLAMINTE (Clitanderiiez). Ugy látszik, Ön . . . 

Clitander. Bocsánat, asszonyom, 

Ez úr elég erős segély ne'kül is, 
Egy is sok ily goromba támadóból, 
Csak úgy hátrálva védem már magam'. 

Armande. De önnek éles és sértő szava ! . . . 

Clitander. Még egy segéd ? így el kell hagynom a tért. 

Philaminte. Hy harczokat csak úgy engedhetünk, 
Ha a személyeket nem sérti meg. 

Clitander. Eh, Istenem ! hisz ez nem sérti tán : 
Országos ember ő az élczelésben, 
Sok más ütést, döfést elszenvedett már, 
J)e, bármilyen kemény volt, föl hc vette. 

Trissotin. Én nem csodálom itt, hogy ez az úr 

Hy nézetet véd : mert megfejti az, 

Hogy ő az udvarhoz keveredett. 

Az udvar a szellemre mit sem ád, 

Csak a tudatlanságot gyámolítja ; 

S az udvaroncz ezt védni tartozik. 
Clitander. Szegény udvarra mennyi a panasz : 

Önök, tudósok mindent rákiáltnak. 

Minden bajért csak arra szórnak szitkot, 

S ha műveiknek rossz a sikere, 

Az udvar ízlését szidják le érte. 

Bocsássa meg, de én nyíltan kimondom, 

Hogy okosabban tennének önök, 

Ha tisztesebb hangon szólnának az 

Udvar felől: mert még sem oly bolond ez, 

Mint tán önök, uram, fejőkbe vették ; 

Érzéke van minden szép s jó iránt, 

Kifejti a valódi finom ízlést, 

A könnyed ólczet, a mi többet ér 

Minden tudós képű pedanskodásnál. 
Trissotin. No mondhatom, hogy szépen megmutatja 

E finom ízlést ! 
Clitander. Mit tud ellene ? 

Trissotin. Mit? Azt, uram, hogy némely nagy tudósra 

Nem is hajt, és bármennyi érdemök van, 

Nem nyerhetik meg udvarunk kegyét. 
Clitander. Ah, értem. Ez nagyon szép, hogy szerényen 

Nem hozza föl kegyed saját magát, 

Csak más tudósokért emel panaszt. 

De hát az államért mit tettek e 

Tudósok, és mit használt, a mit írtak, 
Hogy a kormánynak így szemére hányják, 
Irtózatos hálátlanság gyanánt, 
Miért nem ád nyugdíjakat nekik ? 
Használnak a hazának műveik? 
Vagy udvarunknak dolga van velők ? 
Űgy látszik, e tudós faj azt hiszi, 
Hogy a ki egy vaskos könyvet kinyomtat, 
Az már az államban fontos személy ; 
Hogy tollúk a trónok fölött határoz ; 
Hogy a ki egy könyvvel lármát tud ütni, 
Már arra hullni kell az év-dijaknak ; 
Hggy a világnak rajtok függ szeme ; 
Hogy a nevök babérral van behintve ; 
Hogy a tudományban csodát müveinek, 
Ha azt megírják, a mit más megírt, 
Ha, vagy harmincz esztendeig magolva, 
Es átvirrasztva tízezernyi éjjelt, 
Tudnak fecsegni görögül, diákul, 
És megrakodnak a sok ócska könyv 
Minden nemű badar lom-tára közül. 
Mind részeg attól, a mit megtanult, 
Locsog, fecseg, dicséri önmagát, 
Ügyetlenek, léhák akármire, 
Orczátlanok és nevetségesek, 
Hogy a tudós nevet beszennyezik. 
Philaminte. Ez vak düh ; a mi azt mutatja, hogy 
Ön a természetéből is kikelt, 
Oly indulatba hozta egy vetélytárs ! 

Arany László öeezes művei, V. 22 

NEGYEDIK JELENET. 

Pkilamjnte, Amiande, Clitander, Trissotin, Julién. 

Julién. Yadius úr, kinek szolgálatában 

Vagyok szerencsés állni, e levélkét 

Küldötte, hogy sürgősen adjam át. 
Philaminte. Akár milyen sürgős az a levél, 

Fiam, tanúid meg azt, hogy ez szamárság, 

Egy társaságba így berontani : 

A házi szolgáknál jelentsd magad', 

Úgy illik egy ügyes, tanúit inashoz. 
Julién. Igenis, tudom, majd ez'tán úgy teszek. 
Philaminte (olvassa). « Nagysád! Trissotin azzal dicsek- 
vék, hogy a kegyed leányát nőül veszi. Figyelmezte- 
tem, hogy az ő philosophiája csak a vagyonra áhítozik, 
s jobb lesz meg nem kötni addig a házasságot, míg el 
nem olvassa nagysád azt a költeményt, a mit ellene 
irok. Addig is, míg e jellemrajz elkészülne, melyben, 
úgy hiszem, minden színével sikerülend őt lefestenem, 
itt küldöm nagysádnak Horáczot, Virgilt, Terentiust 
és Catullust, melyekben megjelöltem azon helyeket, a 
miket ő kilopott.» 

No, íme, mennyi ellenség rohanja 

Meg e frigyet, mit elhatározánk ; 

De mind ez a düh engem arra indít, 

Hogy még ma megkössük : hadd lássa az 

Irigykedés, milyen hiába áskál, 

Erőködése nemhogy rontaná, 

Inkább elősegíti a frigyet. 

(Juüenhez.) Eredj, fiú, vidd meg mindezt uradnak, 
Hadd tudja meg belőle, mennyit adtam 
Óvó szavára ; és hogy lássa azt is, 
Mily érdemesnek tartom ezt követni : 
(TrisBotinra mutat.) Ez úr ma még el jegyzi lányomat. 

ÖTÖDIK JELENET. 

Philaminte, Armande, Clitander. 

Philaminte (Ciitanderhez), 

Uram, ön is, mint a család barátja, 

Tanú gyanánt jelen lehet: remélem, 

Nem utasítja el, ha meghivom. 

Armande, eredj, küldj a jegyző után 

És húgodat tudósitsd a dologról. 
Armande. Hogy húgom' értesítsem, azt hiszem, 

Fölösleges : Clitander úrnak arra 

Lesz gondja majd ; tudom, rögtön siet, 

Hogy ellened lázítsa Henriettet. 
Philaminte. Majd megmutatjuk, hogy kinek hatalma 

Nagyobb fölötte és kinek fogad szót. 

HATODIK JELENET. 

Armande, Clitander. 

Armande. Sajnálom önt, uram, hogy a dolog 

Tervére nézve ilyen rosszra fordult. 
Clitander. Azon leszek, nagysád, egész erőmmel, 

Hogy e sajnálat enyhülést találjon. 
Armande. Félek, híjába lesz erőködése. 

22* 

Clitander. Talán e félelem csalódni fog. 

ármande. Óhajtanám. 

Clitander. Én biztosan hiszem ; 

Sőt azt is, hogy ön is fog támogatni. 
Armande. Óh szívesen biz' én egész erővel. 
Clitander. És én ezért hálámról biztosítom. 



HETEDIK JELENET. 

Clirysale, Ariste, Henrietté, Clitander, 

Clitander. Uram, ha nem segít, mindent veszítek ; 

A nője egyszerűn elutasít, 

Mert Trissotinnak szánta Henriettet. 
Chrysale. Milyen bolond szeszély már ez megint ? 

Mi a gutát akarna Trissotinnal ? 
Ariste. No mert diák poémákat csinál, 

Ezzel nyer a vetélytársán előnyt. 
Clitander. Azt mondja, össze fogja adni őket 

Ma este. 
Chrysale. Még ma este ? 
Clitander. Még ma este. 

Chrysale. No úgy, hogy a tervök dugába dőljön, 

Ma este összeadlak titeket. 
Clitander. El is küldött már a jegyző után, ki 

A házassági szerződóst megírja. ' 

Chrysale. Azt is megíratom majd én, a hogy' kell. 
Clitander. (Henriettére mutatva), A kisasszonyt meg a nő- 
vére fogja 

Ezen határozatról értesítni, 

S a nászra szívét elkészíteni. 

Chrysale. En meg hatalmammal parancsolom, 
Hogy kész legyen te-véled kelni egybe : 
Majd megmutatjuk, hogy ki itt az úp, 
Ki fog kivűlem itt parancsot adni ? 
(Henriettéhez). Mindjárt jövünk : csak készen várj reánk. 
Menjünk öcsém ; jer kedves vőm-uram.! 

Henriette (Aristehos). Csak tartaná meg e hangulatát ! 

Ariste. Es megteszek mindent tiértetek ! 

NYOLCZADIK JELENET. 

Henrietté, Clitander. 

Clitander. Akármilyen segélyt Ígérjenek. 

Csupán szivedben van minden bizalmam. 
Henriette. Szivem felől teljes biztos lehetsz. 
Clitander. E biztosítás engem boldogít. 
Henriette. De látod a szülői kényszerítést. 
Clitander. Nem félek én, míg szívedet birom. 
Henriette. En megkísértem, a mit csak lehet ; 

De hogyha tőled mégis elszakítnak, 

Van egy menekvés, kész lelkem reá, 

Mi meggátolja, hogy másé legyek. 
Clitander. Óvjon meg attól a hatalmas ég, 

Hogy így mutasd ki hű szerelmedet. 



OTODIK FELVONÁS. 



ELSŐ JELENET. 



Henriette, Trissotin. 

Henriette. E házasságról, mit mamám akar, 
Óhajtanék négy szem közt szólani : 
Hiszem, hogy ön kihallgat és segít 
Kibontakozni e zavart bajokból. 
Tudom, jól tudja ön felőlem azt, 
Hogy hozományom nem csekély vagyon lesz : 
De a pénz, a miért más úgy törekszik, 
Igaz bölcsész előtt nem bír varázszsal, 
S a földi kincsek és rang megvetését 
Ne csak szavakban hangoztassa ön. 

Trissotin. Nem ez varázsol engemet kegyedhez ; 
Tündöklő arcza, átható szeme, 
Karcsú növése, büszke szép alakja, 
Testhordozása : én előttem ez 
Az a vagyon, kincs, mely önhöz kötött, 
S melyek fölébresztek szerelmemet. 

Henriette. Fogadja hálámat nemes tüzéért; 
De tiszta lángja csak megszégyenít, 
Mert nem vagyok képes viszonzani. 

En tisztelem, mint más akárki, önt ; 

De hogy szeressem, arra nincs jogom : 

Két férfié egy sziv soh'sem lehet ; s az 

Enyémet elfoglalta már Clitander. 

Tudom, hogy önnek több az érdeme. 

Hogy rossz szemmel választám férjemet, 

Hogy száz jeles tulajdonok miatt 

Ön érdemelne tőlem hő szerelmet ; 

De nem tehetek róla, már hijába, 

S a fontoló ész többet nem tehet, mint 

Boszankodom saját vakságomért. 
Trissotin. Ha megnyerem kezét, követni fogja 

Azt szive is, mely most Clitanderé : 

Ezer előzékeny figyelmem által 

Módot lelek, hogy megszeressen ön. 
Henriette. Nem; úgy lelkemhez forrt első szerelmem, 

Hogy már figyelme nem hathat reám. 

Nyíltan kitárom önnek, a mit érzek, 

Nem sérti vallomásom, úgy hiszem: 

A szerelem, mi a szívben fogamzik, 

Mindenki tudja, nem néz érdemekre, 

Szülője a szeszély, talán magunk sem 

Tudjuk, miért tetszett meg ez vagy az. 

Ha bölcs kiválasztás szerint szeretnénk, 

Öné lett volna szívem s hajlamom ; 

De hasztalan, mert szívem mást parancsol. 

Hát hagyjon e vakságban engemet, 

S azon erőszakot, mit szívemen 

Önért akarnak, utasítsa vissza. 

Becsületes ember nem él soha 

Szülők hatalmával szerelmi ügyben, 

Nem tolja föl terhűl magát, s az önként 

Adott szivet fogadja el csupán. 

Ne ösztönözze hát anyámat ön, 

Hogy szívemen jogát érvényesítse. 

Oh vonja meg kegyed tőlem szerelmét, 

S ajánlja másnak szíve hódolását. 
Trissotin. Mivel birom megnyerni hát szerelmét ? 

Tűzzön ki törvényt és én végrehajtom. 

De képtelen volnék önt nem szeretni, 

Míg bájoló varázsa megmarad, 

Míg égi kellemét itt láthatom. 
Henriette. Ej, hagyjuk e badarságot, uram. 

On annyi Irist, Phillist, Amarántot 

Fest és dicsőit költeményiben, 

Es oly szerelmi hőt fogad nekik , 

Trissotin. Ott szellemem beszél, nem a szivem. 

Azokba mint költő vagyok szerelmes ; 

De szív-szerelmem Henriettemé. 
Henriette. Uram, kegyelmet ! . . . 
Trissotin. Hogy ha sérti önt ez, 

Óhajtom sértegetni szüntelen. 

E láng, mit eddig szíve föl nem ismert, 

Örökre tartó esküt áldoz önnek. 

Nem tartja vissza semmi vágyamat, 

S ha ön magától kárhozatba dob, 

El kell fogadnom anyjának segélyét, 

Ki megjulalmazandja lángomat, 

S ha így e drága élvet megnyerem, 

S ha bírom önt: mindegy, akármi módon, 

Henrietté. De tudja-é, hogy mit koczkáztat ezzel, 

Ha így erőszakolja szívemet? 

Hogy, őszintén beszélve, mily sikamló 

Elvenni egy leányt daczoskodásból ? 

Hogy ez, midőn végsőre kényszerítik, 

Olyan boszúra kész, mit férje bán meg ? 
Trissotin. Ilyen beszéd nem tántorít el engem : 

A bölcs akárminő esélyre kész ; 

Köz-gyengeségeken uralg eszével, 

Efféle dolgon túlemelkedik, 

S nem érez tépelődést semmiért, 

Mit tőle nem függ megmásítani. 
Henriette. Uram, valóban, ezzel ön lebűvöl ! 

Eddig nem is gyanítottam, hogy a szép 

Bölcsészet így tanítja híveit 

Eltűrni ily véletlehségeket. 

Ez a szilárdság, a mit ön tanúsít, 

Valóban próbatétre érdemes ; 

Méltó, hogy oly nőt leljen, a ki folyvást 

Gyakorlatában tartsa és kifejtse ; 

S mert én nem érzem képesnek magam', 

Hogy módot adjak e jellemvonásnak . 

Teljes dicsőségében tündökölni : 

Más nőre bízom azt, s most megsúgom 

Bizalmasan, hogy ón lemondok önről. 
Trissotin (tévőm). No, nem sokára eldől a dolog : 

Már a mamánk jegyzőt is hívatott. 

MÁSODIK JELENET. 

Chrysale, Clitander, Henrietté, Maris. 

Chrysale. Édes leányom, jó, hogy itt talállak : 

Jer, teljesítsd kötelességedet, 

Atyád akarata előtt hajolj meg. 

Majd megtanítom én most már anyádat ! 

Hadd fenje a fogát ; azért is, itt van : 

Marist a házhoz újra visszavettem. 
Henriette. Dicséretes szép elhatározás. 

Csakhogy ne csüggedj aztán, jó atyám ; 

Légy elhatározásodban szilárd ; 

Ne hagyd magad' saját jóságod által 

Eltántorítni, és gátold meg azt, 

Hogy majd anyám megint felűlker üljön. 
Chrysale. Mit ? Hát ily együgyűnek vélsz te engem ? 
Henriette. Ah, mentsen Isten ! 
Chrysale. Hát oly ostobának ?. . . 

Henriette. Nem mondtam én . . . 
Chrysale. Hát képtelen vagyok 

Szilárd és férfias határozatra ? 
Henriette. Nem, nem, dehogy ! 
Chrysale. Vagy a vénség miatt nincs 

Elég eszem, hogy itthon úr legyek ? 
Henriette. Atyám ! 
Chrysale. Vagy oly ügyefogyott vagyok, 

Hogy feleségem orromon vezet? 
Henriette. Nem, nem ! 
Chrysale. No lám bizony. Lánczhordta dolga ! 

Hogy mersz te így beszélni én velem ? 

Henrietté. Nem készakarva tettem, jó atyám ! 
Chrysale. Az én parancsom fog megállani. 
Henriette. Igen helyes, nagyon derék, atyám ! 
Chrysale. Az én házamban énrajtam kivül 

Más nem parancsol. 
Henriette. Ugy van, igazad van. 

Chrysale. A főrang engem illet meg a házban. " 
Henriette. Igaz. 

Chrysale. Lányommal én rendelkezem. 

Henriette. Természetes. 
Chrysale. Az ég adott jogot rá. 

Henriette. Nem mondok ellent. 
Chrysale. És ha férjhez adlak, 

Meglátod akkor, én-e, vagy anyád az, 

Kinek te szót fogadni tartozol. 
Henriette. Oh ezzel a legédesb vágyamat 

Táplálod : csak fogadtass szót velem. 
Chrysale. Meglátom én, mer-é nőm ellenállni? 
Clitander. Amott jön épen a jegyzővel együtt. 
Chrysale. Segítsetek ti is. 
Maris. Csak bizza rám : 

Majd bátorítom én, ha rám kerül. 

HARMADIK JELENET. 

Olirysale, CH tatul er, Henrietté, Maris, Philaminte, 
Belise, Armaiide, Trissotin, Egy jegyző. 

Philaminte (a jegyííhöz). Nem tudna e barbár stilus 

helyett 
Egy szerződést szép nyelven írni meg? 

Jegyző. Jó a mi stílusunk : nem engedek 

Egy szót se' megcserélni, asszonyom. 
Belise. Hogy' elmaradt mitőlünk a világ ! 

De legalább a tudomány nevében 

Engedje ön, hogy a forint s garas 

Helyett talentumot s minát tegyünk, 

S keltét az idusok szerint javitsuk. 
Jegyző. Az nem lehet, nem engedem, tilos ; 

Az irnok is mind kifütyölne érte. 
Philaminte. Mindegy tehát : csak kezdje el, ha már 

E barbarismusától el nem áll. (Énrevevé Marist.) 

Ah, szemtelen, te már itt vagy megint ? 

Férjem, te hoztad vissza a nyakamra? 
Chrysale. Én, én ; ha ráérünk, majd megbeszéljük. 

Most más dolog vár, a mi fontosabb. 
Jegyző. Kezdjünk belé tehát. Hol a leányzó ? 
Philaminte. Ifjabb leányom megy férjhez. 
Jegyző. Helyes. 

Chrysale (Henriettere mutatva). Ez az, jegyző úr: neve 

Henriette. 
Jegyző: Jól van. S a vőlegény ? 
Philaminte (Trfssotinra mutatva). Ezen urat 

Szántam neki. 
Chrysale (OUtanderre mutatva). No én meg, van szerencsém 

Ezen urat mutatni itt be. 
Jegyző. Két férj 1 

Ez több, mint rendesen szokás. 
Philaminte (a jegysóhei). Mit áll meg ? 

Csak írja, írja : a vőm Trissotin. 
Chrysale. fi nekem csak irja, írja: vőm Clitander, 

Jegyző. Egyezzenek ki már a vőlegényen, 

És állapodjanak meg, hogy kit írjak. 
Philamintb. Eh írja már az én jelöltemet. 
Chrysale. Csinálja úgy, a mint én rendelem. 
Jegyző. De hát melyikőjök szavát fogadjam? 
Philaminte (Ohryaaiehoí). Mi ez? te még ellenkezel velem? 
Chrysale. Nem tűröm el, hogy lányom* ahhoz adják, 

Ki csak pénzem miatt jár úgy utána. 
Philaminte. Ugyan-bizony ! Ki gondol pénzre itt ? 

Majd egy tudós még pénzzel is törődik. 
Chrysale. Ejh, végre is Clitandert akarom. 
Philaminte (Trissotinra mutatva). Hát én meg ezt itt, látod, 

ezt ni, ezt ; 

S ez lesz a vőlegény és senki más. 
Chrysale. Hm, már ugyan hatalmas hangba kezdesz ! 
Maris. Nem illik a parancs az asszonyoknak : 

A férfi mindöntitt föjjebb való. 
Chrysale. Jól mondja. , 
Maris. Még ha százszor elcsap is : 

Ne szójjon a tyúk a kokas előtt. 
Chrysale. Ugy, úgy ! 
Maris. Ki is csufojják azt az embört, 

Kíné' a sipka az asszony fejin van. 
Chrysale. Igaz. 
Maris. Ha én férhöl mögyök, bizony 

Az én uram lösz a házná' az úr. 

Nem is szeretném, hogy ha gyáva vóna. 

Ha néha ezt vagy azt fejembe vonnék, 

Nagy hangra kezdenék : osztán azér 

Mögütlegőne, azt is helybe hannám. 

Chrysale. Okos beszéd ! 

Maris. A tóns úr jó' töszi, 

Ha a kérőket jó' mögválogatja. 
Chrysale. Igaz. 
Maris. Olyan derék ifjú legény, mint 

Clitander úr, miér' nem kő? Miór' 

Eátóni egy tudóst, ki csak papóni 

Tud? Férfi kő itten, nem prégyikálás ; 

Nem kő kisasszonyomnak a gyiák szó, 

Se' a görög. Hát nem kő Trissotin úr. 
Chrysale. Jól mondja. 

Philaminte. El kell tűrni nyelvelését. 

Maris. A sok tudós mind csak beszé'ni tud. 

Neköm bizony, kimondom százszor is, 

Nem kéne a tudós embör soha. 

Nem kő az a sok ész a ház körű*, 

Nem illik házasságho' annyi könyv. 

No én olyan férhöl mögyök, kinek 

Más könyve nem lösz, mint csak én magam, 

Ki nem tud szóni se' az Á-ho' B-hö' 

Ki csak feleségének doktora. 
Philaminte (Ohiysaiehoz). No végre? kibeszélte már magát 

Méltó tolmácsod? 
Chrysale. A mit mond, igaz. 

Philaminte. Hogy véget érjen már ez a vitázás, 

Kivánatomnak teljesülni kell. 

(TrisBotinra mutat.) Lányom s ez úr itt rögtön össze - 

kelnek. 
Kimondtam, akarom ; ne is beszélj ! 



A TUDÓS NŐK. 351 

S ha tán Clitandernek te szódat adtad, 
Ajánld föl, itt v n, a nénjét neki. 
Chrysale. Igaz, derék : ez alkalmas közép-út. 

(Olitanderhes és Henriettéhez.) 

No gyermekek, belé egyeztek-é ? 
Henrietté. Ugyan atyám ! 
CiíItander. Ej, ej, uram ! 

Belise. Lehetne 

Ajánlni mást, ki jobban tetszenék ; 

De a szerelem, mit mi alkotánk, 

Oly tiszta, szűz, mint égi csillagok: 

Csupán eszményi állagot veszünk be, 

S a külleges állagot számkiűzzük. 



NEGYEDIK JELENET. 

Chrysale, Clitarider, Henrietté, Maris, Philaminte, 
Belise, Armande, Trissotiti, Egy jegyző, Ariste. 

Ariste. Sajnálom e családi kört zavarni 
Oly bánat által, a milyet hozok. 
E két levél itt két új hírt tudat, 
S reátok ez mindkettő nagy csapás : 
(Philamintehoz.) Egyik neked szól és ügyvéded írja: 
(Ohrysalehoi.) A másik, íme itt van, téged illet. 

Philaminte. Mi "baj lehet, hogy így zavarsz vele ? 

Ariste. Megmondja a levél : olvasd csak el. 

Philaminte (olvassa). « Asszonyom ! A bátyját kértem 
meg, hogy kézbesítse e levelet, mely tudatni fogja azt, 
a mit egyenesen nem mertem közölni. On annyira 

elhanyagolta saját ügyeit, hogy pere végkép el van ve- 
szítve, melyet pedig meg kellett volna nyernie. » 
Chrysale (Phiiamlntehoz). Elvesztve a pered ? 
Philaminte. Nos, mit remegsz ? ! 

Az én szivem nem reszket e csapástól ; 
Mutass szilárd lelkületet te is 
A sors haragja ellen szembe szállni. (Olvassa). 
« Gondatlansága negyvenezer tallérba kerül, mert 
ennyire megy, a perköltségekkel, az az összeg, melyre 
önt a törvényszék ítélte. » 

ítélve ! Mily tudatlan rossz kitétel ! 
Csak bűnügyekre illenék. 
Ariste. Igaz : 

Méltán panaözt emelhetsz ellene ; 
Úgy kellett volna tenni, hogy meginstál 
A törvényszék, fizess minél előbb 
Negyvenezer hitvány rossz földi tallért, 
Meg a költségeket. 
Philaminte (Ohiysaiehoa). Olvasd amazt t 
Chrysale (olvassa). «Uram! A tisztelt ura-öcscséhez 
való barátságomnál fogva érdekkel kisérek mindent, a 
mi az ön ügyeit illeti. Tudom, hogy pénzei az Argant 
és Dámon czégeknél voltak letéve ; értesítem tehát, 
hogy mindkét nevezett kereskedő-ház mai napon be- 
jelentette bukását. » 

Oh egy csapással vesztve mindenem ! 
Philaminte. Mi gyáva csüggedés ! Mind semmiség ez ! 
Valódi bölcset ily csapás nem aggaszt ; 
Bár vesztve minden ; ámde min-magunk 

Még megmaradtunk. Hagyd a bánatot. 

(Trisaotinra matat). 

Még az övé elég mindannyiunknak. 
Trissotin. Nem, asszonyom, ne kényszerítsük a 

Dolgot tovább : látom, hogy e családnak 

Ez a frigy ellenére van ; miért 

Erőszakolni véle minden embert? 
Philaminte. Későn jutott eszébe e lemondás, 

S közel nyomán jön a mi bánatunknak. 
Trissotin. Az ellenállás végre is kifáraszt, 

S e sok zavartól visszalépni készt : 

Erőszakolt szivet nem akarok. 
Philaminte. No látom én is hát, hogy mind igaz, 

Mit eddig önről nem hivék soha. 
Trissotin. Láthatja rólam, a mit látni tetszik, 

Vegye a dolgot úgy, a mint akarja ; 

De nem vagyok bolond, hogy tűrjem e 

Sértő, gyalázó visszautasítást, 

A melyet itt ki kellett állanom. 

Megérdemelném én a megbecsülést ; 

Ha nem kellek, hát csókolom kezét ! 

ÖTÖDIK JELENET. 

Chrysale, Clitander, Henrietté, Maris, Philaminte, 
Belise, Armande, egy jegyző, Ariste. 

Philaminte. Hogy' megmutatta most kalmári lelkét ! 

És tette mily nem-philosophusi. 
Clitander. Én nem vagyok philosophus ; de végre 

Nagysádtok* a baj közt el nem hagyom : 

Arany László összes művei. V. 23 

Fogadja.el kegyed, magammal együtt, 

Azt, a mit Isten énnekem adott. 
Philamintb. On e nemes tett által elvarázsol. 

ím kész vagyok, megáldom a szerelmét 

Megegyezem, hogy Henriette kezét .... 
Henriette. Nem úgy, anyám : most én nem egyezem 

És a kezét el nem fogadhatom. nieg, 

Clitander. Hogyan ? ön áll üdvömnek ellene ? 

Midőn szerelmemet más helybe* hagyta?! 
Henriette. Tudom, hogy önnek nincs sok birtoka. 

Azért óhajtám mindig férjeműi, 

Hogy a midőn hő vágyam teljesül, 

Ügyeit is rendbe hozzuk vagyonommal ; 

De most, midőn bennünket ily csapás ért, 

Óhajtom attól megkimélni önt, 

Hogy e csapás terhét rádobjuk önre. 
Clitander. Akármi érne önnel, kedves az ; 

Akármi ön nélkül : kiállhatatlan. 
Henriette. A szerelem, midőn átszellemül, 

Őszintén mondja ezt; hanem kerüljük 

A majd kiábránditó gondokat. 

Nem árt az ily frigyeknek semmi úgy, 

Mint egy nehéz élet nagy terhei. 

Mindegyikünk vádolnók önmagunkat 

A bánatért, mi e hevet követné. 
Ariste (Henriettéhez), Nincs más okod, csupán ez, a miért 

Clitandernek kezét elutasítod ? 
Henrietté. Ha ez nem volna, karjaiba futnék ; 

Okom csak ez, hogy nagyon szeretem. 
Ariste. Ügy fűzzük össze ezt a szép frigyet. 






A TUDÓS NÖK. 355 

A hír meg a levél mind tréfa volt : 

Egy cselfogás, mit én főztem ki, hogy 

Szerelmetekben czélhoz jussatok, 

S hogy végre lássa át anyád is azt, 

Hogy bölcse a próbát mint állja ki. 
Chrysale. No, hála Isten ! 
PhttiAMIntb. Én szívből örülök. 

Hogy fogja bánni tettét e bitang ! 

Aljas fukarkodása meglakol, 

Ha látja majd e nász víg megkötését ! 
Chrysale (OiitandeAez). No, úgy-e mofidtam én, hogy a 

tied lesz ! 
Abmande (PhiiAmintehoi). És engem értök így föláldozasz ? 
Philaminte. Hiszen te nem leendesz áldozat ; 

Segít a bölcselet, hogy jó szemekkel 

Lásd tiszta vágyaik czélhoz jutását. 
Belise. Hanem vigyázzon, mert enyim a szíve ! 

Kétségbeesésből sokan házasodnak, 

8 aztán siratják teljes életökben. 
Chrysale (a jegyzőhöz). No, hát, uram, most írja azt az 

okmányt 

Szerkeszsze úgy, a hogy' már megbeszéltük. 

